
Sobotni dopoldanski del 


DOBRODOŠLI NA KONFERENCI! 


PREDSEDNIK THOMAS S. MONSON 
predsednik Cerkve Jezusa Kristusa svetih iz poslednjih dni 


Nebeški Oče pozna vsakega izmed nas in ve, kaj potrebujemo. Naj nas med 
konferenco navdaja njegov Duh! 


Dragi bratje in sestre, pozdravljeni na konferenci! Zdi se, da je zadnjih šest mesecev, od 
takrat, ko smo se nazadnje videli, kar švignilo mimo. Veliko se je zgodilo, ker se 
Gospodovo delo neprekinjeno nadaljuje. 


Imel sem privilegij, da sem s svetovalcema in drugimi generalnimi osebnostmi posvetil 
tri nove templje: v Curitibi v Braziliji, v Panama Cityju v Panami in v Twin Fallsu v 
Idahu — sedaj imamo povsod po svetu že 128 delujočih templjev. 


Na večer pred vsako posvetitvijo templja so potekali sijajni kulturni dogodki. V mestu 
Curitiba v Braziliji je s pomočjo glasbe, plesa in videa štiri tisoč tristo trideset članov 
tempeljskega okoliša skupaj z zborom, ki ga je sestavljalo tisoč sedemsto pevcev, 
predstavilo nadvse navdihujoč program. Ogromen nogometni stadion, kjer se je ta 
dogodek odvijal, je bil nabito poln. Pihal je veter in pripravljalo se je k dežju. V molitvi 
sem nebeškega Očeta prosil, naj se milostno uzre na tiste, ki so se za nas tako vestno 
pripravili za nastop in katerih kostumi in predstavitev bi propadli, če bi začelo deževati. 
Molitev je uslišal in šele po končani predstavi je kasneje tistega večera padlo obilo dežja. 


Zgodovino Cerkve v Braziliji so ponazorili s pesmijo in plesom. Posebno ganljiv je bil 
prizor o misijonarjih Jamesu E. Faustu in Williamu Grantu Bangerterju, ki sta leta 1938 
služila v Curitibi. Ko so na velikih zaslonih prikazali njuni sliki, se je med občinstvom 
zaslišalo strašno navdušenje. Dogodek je bil sijajen v vseh pogledih! 


V Panama Cityju v Panami smo večer pred posvetitvijo tamkajšnjega templja videli nekaj 
devetsto mladih, ki so se zbrali iz vse Paname. Ko so plesali in predstavili sporočilo o 
družini, prijateljstvu in veri, so bili oblečeni v pisane folklorne noše. Zvedeli smo, da so 
se pripravljali eno leto. Prišli so iz oddaljenih krajev, kot so otoki San Blas in področja 
Canguinola v severovzhodni Panami. Iz San Blasa so mladi do glavnega mesta potovali 
tri dni, naj je bilo po kopnem ali po morju. Dogodek je bil čudovit in navdihujoč. 


Na pripravah za nedavno posvetitev templja v mestu Twin Falls v Idahu, so tamkajšnji 
člani Cerkve na prireditveni prostor postavili velik oder. Umazano areno so prekrili s 
travo in okrasnim rastlinjem ter postavili velik slap, ki je predstavljal slapove Shoshone 
Falls, priljubljeno znamenitost, ki je od novega templja oddaljena približno tri kilometre. 
Večerna prireditev se je začela, ko je tri tisoč dvesto mladeničev in mladenk prišlo v 
areno in mahalo z modrimi ter belimi trakovi, zaradi česar se je arena spremenila v veliko 
tekočo reko. Zamisel za proslavo z naslovom Živa voda, ki je združila mladino iz 
štirinajstih okolišev novega tempeljskega okrožja, je bila vzeta iz evangelija po Janezu, 
četrto poglavje, deseti in štirinajsti verz. S pesmijo in plesom so pokazali, da za duhovno 
življenje potrebujejo Odrešenikovo živo vodo, prav kakor njihovo telo za življenje 
potrebuje gorske potoke in rekel njihovega področja. Vse, ki smo imeli čast prisostvovati 
temu dogodku, so nastopajoči navdahnili in poučili. 

Tovrstne dogodke podpiram. Naši mladini omogočijo sodelovanje v nečem resnično 
nepozabnem. Prijateljstva, ki jih sklenejo, in spomini, ki jih ustvarijo, jim bodo ostala za 
večno. 


Naslednji mesec bo po večji prenovi ponovno posvečen tempelj v mestu Mexico City v 
Mehiki. V naslednjih mesecih bodo dokončana dela na drugih templjih in imeli bomo 
dneve odprtih vrat ter posvetitve. 


V veselje mi je, da lahko ta dopoldan objavim pet novih templjev, za katere je bilo 
pridobljeno zemljišče in ki bodo v prihodnjih mesecih in letih zgrajeni na naslednjih 
lokacijah: Calgary in Alberta v Kanadi, Cordoba v Španiji, Filadelfija v Pensilvaniji in 
Rim v Italiji. 


Bratje in sestre, naša misijonarska sila, ki služi po svetu, nadalje išče ljudi, ki iščejo 
resnice, ki jih lahko najdemo v evangeliju Jezusa Kristusa. Članstvo v Cerkvi stalno raste 
že več kot 178 let. 


Imel sem privilegij, da sem se v zadnjih šestih mesecih sestal z nekaterimi voditelji držav 
in predstavniki vlad. Tisti, s katerimi sem se srečal, imajo dobro mnenje o Cerkvi in naših 
članih in so ponudili sodelovanje in izkazali podporo. Vendar obstajajo področja sveta, 
kjer imamo omejen vpliv in kjer nam evangelija ni dovoljeno razglašati svobodno. Kot 
vas je pred več kot dvaintridesetimi leti rotil predsednik Spencer W. Kimball, vas rotim 
tudi sam, da molite za otvoritev teh področij, da se bodo odprla tudi ta in da bomo 
tamkajšnje ljudi lahko poučili o radosti evangelija. Ko smo takrat molili in se tako 
odzvali na prošnje predsednika Kimballa, smo bili priča čudežem, ko so se države, v 
katere Cerkev prej ni imela dostopa, odpirale ena za drugo. To se bo zopet zgodilo, če 
bomo molili z vero. 


Sedaj, bratje in sestre, smo prišli sem, da bi prejeli poduk in navdih. Nekateri ste v Cerkvi 
novi. Pozdravljamo vas! Nekateri se soočate s težavami, izzivi, z razočaranjem in 
izgubami. Imamo vas radi in molimo za vas. V teh dveh dneh bomo slišali veliko sporočil. 
Zagotavljam vam, da so moški in ženske, ki vas bodo nagovorili, molili o tem, kaj naj 
povedo. Bili so navdahnjeni, ko so prosili za nebeško pomoč in vodstvo. 


Nebeški Oče pozna vsakega izmed nas in ve, kaj potrebujemo. Naj nas navdaja njegov 
Duh, ko bomo spremljali to, in sicer stooseminsedemdeseto jesensko cerkveno generalno 


konferenco! 


To je moja iskrena molitev, v imenu Jezusa Kristusa, amen. 


DOVOLITE MU STORITI PREPROSTO 


STAREŠINA L. TOM PERRY 
član zbora dvanajstih apostolov 


Da bi si pri iskanju olajšanja po življenjskih stresih iskreno prizadevali, da 
bi naše življenje postalo preprostejše! 


Tisti, ki smo že nekaj časa tukaj — in s starešino Wirthlinom sva tukaj že dolgo — smo v 
življenjskih izpitih prepoznali določene vzorce. So dobra in slaba obdobja, vzponi in 
padci, obdobja radosti in žalosti ter bodisi čas obilja bodisi pomanjkanja. Ko se nam 
življenje zasuče v nepričakovani in neželeni smeri, včasih doživljamo stres in 
zaskrbljenost. Eden od izzivov zemeljske preizkušnje je, da ne dopustimo, da bi nas 
življenjski stresi in napori premagali — da prenašamo različna življenjska obdobja in 
ostajamo pozitivni, celo optimistični. Ko nas doletijo težave in izzivi, bi si nemara morali 
v mislih zapisati naslednje besede Roberta Browninga o upanju: »Najboljše šele pride.« 
(iz njegove pesmi Rabbi Ben Ezra) Vseh življenjskih borb in neurij ne moremo 
predvideti, niti tistih za prvim vogalom, toda kot ljudje vere in upanja brez kančka dvoma 
vemo, da je evangelij Jezusa Kristusa pravi in da »najboljše šele pride«. 


Spomnim se nekega življenjskega obdobja, ko sem bil pod nenavadnim pritiskom. Imel 
sem težave z zaposlitvijo in istočasno so ugotovili, da ima žena življenjsko nevarno 
bolezen. To je bilo eno tistih obdobij, ko sem čutil, kakor da se je nasprotnik odkrito 
spravil name in na mojo družino. Tiste dni, ko se je zdelo, da sta bila stres in 
zaskrbljenost najinega razburkanega življenja najmočnejša, sva z Ženo našla način, da sva 
se ju razbremenil. 


Odpeljala sva se na kraj, ki je bil le nekaj kilometrov od doma, da bi za nekaj trenutkov 
ušla pred težavami in začutila olajšanje, da sva se pogovarjala in drug drugega čustveno 
tolažila. To je bilo ob jezeru Walden, lepem, manjšem jezeru, ki so ga obdajali gozdovi. 
Če se je žena počutila dovolj močno, sva šla na sprehod okrog jezera. Druge dneve sva, 
če se ni počutila dovolj močno za hojo, preprosto sedela v avtu in se pogovarjala. Jezero 
Walden je bil najin poseben kraj za počitek, razmislek in. zdravljenje. Morda je bilo to 
zaradi njegove zgodovine — povezave s prizadevanji Henryja Davida Thoreayja, da bi se 
za nekaj let odpovedal posvetnosti — da nama Je nudilo toliko preprostega upanja in beg, 
v katerem sva se prerodila po najinem preveč zapletenem življenju. 


Marca 1845 se je Thoreau odločil preseliti na bregove jezera Walden in dve leti preživel 
tako, da je poskušal najti smisel življenja. Nastanil se je na posesti, ki je bila v lasti 
njegovega dobrega prijatelja Ralpha Waldona Emersona. Od nekega železničarja je kupil 
staro kolibo, jo podrl, v gozdu nasekal les in si postavil kočo. Izdatke si je natančno 
zapisoval in zaključil, da je za dom in svobodo potrošil samo dvajset evrov in osem 
centov. Napravil je vrt, na katerem je posadil grah, krompir, koruzo, fižol in repo, da bi 
lažje preživel. Posadil je sto arov fižola, da bi nekaj malega prislužil za svoje potrebe. 
Res majhen zaslužek: 6,22 evrov. 


Thoreau je živel precej ne ozirajoč se na čas. V svoji koči ni imel ne ure ne koledarja. Čas 
Je preživel s pisanjem in preučevanjem lepot ter čudes narave, ki so ga obdajala, vključno 
S tamkajšnjimi rastlinami, pticami in živalmi. Ni živel puščavniškega življenja — večino 

dni je hodil v mesto Concord in ljudi vabil k sebi na razsvetljene pogovore. Po izteku 
dveh let je kočo zapustil brez obžalovanja. Menil je, da je čas, ki ga je preživel tam, 
pravšna doba in da j je izpolnil svoj namen — da je izkusil duhovne prednosti preprostega 
življenjskega stila. Čutil je tudi, da ima pred seboj druge življenjske izkušnje — bil je čas, 
da gre naprej in razišče druge priložnosti. 


Thoreau je iz izkušnje ob jezeru Walden dognal, da človek zares potrebuje le štiri stvari — 


hrano, obleko, zatočišče in gorivo. Rad bi se ustavil ob vsaki od teh štirih osnovnih 
življenjskih potreb, kakor tudi ob duhovnih prednostih preprostega življenjskega sloga. 


Prva potreba je hrana. Kot člani Cerkve Jezusa Kristusa svetih iz poslednjih dni 
posedujemo sveto znanje razodetih resnic o odnosu med telesom in duhom. V Nauku in 
zavezah 88:15 piše, da sta duh in telo človekova duša. Ker nas je Gospod hotel 
blagosloviti tako telesno kot duhovno, nam je razodel tudi zakon o zdravju, ki nam govori, 
katera hrana in živila so za telo dobra in katera ne. Ta navodila spremlja tudi obljuba v 89. 
razdelku Nauka in zavez, ki pravi, da bodo vsi sveti, ki si bodo ta pravila zapomnili in jih 
upoštevali ter bili poslušni zapovedim, imeli zdrave notranje organe in kosti. Našli bodo 
modrost in velike zaklade spoznanja, in sicer skrite zaklade. Tekli bodo in se ne bodo 
utrudili, hodili bodo in ne bodo omagali. Gospod jim obljublja, da bo angel uničenja šel 
mimo njih kakor med izraelskimi otroki in jih ne bo pokončal. (gl. NaZ 89:18-21) 


Ni boljšega nasveta glede Besede modrosti, kakor ga najdemo v knjižici Za moč mladih. 
Tako pravi: »Gospod vam je zapovedal, da skrbite za telo. To naredite tako, da 
spolnjujete Besedo modrosti, ki se nahaja v Nauku in zavezah 89. Jejte zdravo hrano, 
redno se gibajte in dovolj spite. Tako ne boste zasvojeni z ničemer in boste imeli nadzor 
nad svojim življenjem. Blagoslovljeni boste z zdravim telesom, budnim umom in 
vodstvom Svetega Duha. Katerakoli droga, najsi bo kemične narave ali škodljivo početje, 
s katerim dosežete spremenljivo stanje zavesti, lahko uniči vaše telesno, umsko in 
duhovno blagostanje. Med njimi so trde droge, zloraba zdravil, ki jih predpiše zdravnik, 
ali zdravil brez recepta in kemikalije v gospodinjstvu.« (str. 36, 37) 


Svojega umrljivega telesa nočemo poškodovati, saj je Božji dar, in del velikega načrta 
nebeškega Očeta je združenje nesmrtnega telesa z duhom. 


Druga osnovna potreba je obleka. Za preprosto življenje, ki prinaša duhovne blagoslove, 
je potrebna preprosta in dostojna obleka. Obleka in urejenost sporočata, kdo smo, 
vplivata pa tudi na naše obnašanje med ljudmi. Če smo oblečeni dostojno, tudi 


vov 


prikličemo Gospodovega Duha, da je naš ščit in zaščita. 


Posvetni tokovi v ženski modi vselej težijo h skrajnostim. Pri zadnjih stilih se zdi, da 
številni modni oblikovalci poskušajo narediti dve ali tri obleke iz toliko blaga, kot ga je 
potrebno za eno. Večinoma pri ženskih oblekah preveč odrežejo zgoraj in preveč spodaj, 
občasno pa varčujejo tudi na sredini. Tudi moška moda se prilagaja skrajnim stilom. V 
mojih dneh bi rekli, da je površna in neprimerna. Verjamem, da se v zelo vsakdanji 
obleki obnašamo zelo vsakdanje. 


Številni si preveč prizadevate, da bi z obleko in urejenostjo izstopali, da bi pritegnili tisto, 
kar bi Gospod pojmoval kot napačno vrsto pozornosti. Mormonova knjiga v zgodbi o 
drevesu življenja omenja ljudi, katerih »način obleke je bil silno izvrsten« (1 Ne 8:27), ki 
so zasmehovali tiste, ki so jedli od sadu drevesa življenja. Strezni nas, ko spoznamo, da 

so bili »modno osveščeni« zasmehovalci v ogromni in prostorni zgradbi odgovorni za to, 
da so bili številni v zadregi, in tisti, ki jih je bilo sram, so »odpadli na prepovedane poti in 
se izgubili« (1 Ne 8:28). 


Predsednik N. Eldon Tanner nas je nekoč opozoril z naslednjimi besedami: Dostojno 
oblačenje je lastnost misli in srca, ki se porodi iz spoštovanja do sebe, ljudi in Stvarnika 
vseh nas. 


Dostojnost odraža držo ponižnosti, spodobnosti in primernosti. Starši, učitelji in mladi naj 
se glede na ta načela ter vodstvo Svetega Duha pogovorijo o podrobnostih obleke, 
urejenosti in videza ter s svobodno voljo sprejmejo odgovornost in se odločijo za to, kar 
je prav.« (Friend to Friend, predsednik N. Eldon Tanner, Friend, jun. 1971, str. 2) 


Zdaj pa k Thoreaujevi tretji potrebi, ki je zatočišče. Časopisi so polni poročil o trenutni 
stanovanjski krizi. Skoraj na vsaki cerkveni generalni konferenci, kar pomnim, so nam 
prigovarjali, naj živimo v mejah svojih zmožnosti. Naši prihodki bi morali odločati, 
kakšno vrsto doma si lahko privoščimo, ne sosedova velika hiša na drugi strani ulice. 
Predsednik Heber J. Grant je nekoč dejal: »Odkar pomnim, od dni Brighama Younga do 
danes, sem poslušal može, ki so stali za ambonom, [...] prigovarjajoč ljudem, naj se ne 
zadolžujejo; in verjamem, da je vzrok večini vseh današnjih težav to, da tega nasveta niso 
upoštevali.« (v Conference Report, okt. 1921, str. 3) 


Eden boljših načinov, da si življenje poenostavimo, je, da sledimo nasvetu, ki smo ga 
dobili tako pogosto, naj, prvič, živimo v mejah svojih zmožnosti, drugič, se izogibamo 
dolgov, in tretjič, varčujemo za hude čase. Udejanjati in izboljšati bi morali tudi svoje 
navade gospodarnosti, delavnosti, varčevanja in zmernosti. Člani dobro vodene družine 
ne plačujejo obresti, temveč jih služijo. 


Thoreaujeva zadnja nuja je bilo gorivo. Veliko smo slišali o gorivu in energiji — o visoki 
ceni tega, o omejeni porabi, o negotovi in nepredvidljivi odvisnosti od dobaviteljev in o 
potrebi po novih in trajnih energetskih virih. Pogovor o teh zapletenih zadevah 
prepuščam vladnim voditeljem in gospodarstvenikom. Gorivo, o katerem pa bi rad 
govoril, je duhovno gorivo. 


Gospod nam je dal lep načrt tega, kako se lahko vrnemo k njemu, toda za izpolnitev 
našega zemeljskega potovanja je potrebno duhovno gorivo. Posnemati hočemo pet 
modrih devic, ki so prihranile dovolj goriva, da so lahko spremljale ženina, ko je prišel 
(gl. Mt 25:7-9). Kaj je potrebno za ohranjanje zadostnega duhovnega goriva? Pridobiti 
moramo znanje o večnem Božjem načrtu in svoji vlogi v njem, nakar, če živimo pravično 
in svojo voljo podvržemo Gospodovi, prejmemo obljubljene blagoslove. 


Starešina William R. Bradford je s tega ambona učil: »Pravičnost je zelo preprosta. V 
vseh situacijah, s katerimi se soočamo v življenju, je bodisi prava bodisi napačna pot. Če 
se odločimo za pravo pot, nas v dejanjih podpirajo pravična načela, kar nam daje moč iz 
nebes. Če se odločimo za napačno pot in se ravnamo po tej odločitvi, nimamo nobene 
nebeške obljube oziroma moči in smo sami ter obsojeni na propad (starešina William R. 
Bradford, Righteousness, Ensign, nov. 1999, str. 85). 


Thoreauja so tik pred smrtjo vprašali, če se je pomiril z Bogom. Odvrnil je: »Nisem vedel, 
da sva se kdaj prepirala.« (Compact Classics, Walden, Henry David Thoreau, str. 5-K3) 

Da bi si pri iskanju olajšanja po življenjskih stresih iskreno prizadevali, da bi naše 
življenje postalo preprostejše! Da bi se podredili navdihnjenemu nasvetu in vodstvu, ki 
nam ga je Gospod dal v velikem načrtu sreče! Da bi bili vredni, da bi nas spremljal Sveti 
Duh, in da bi mu sledili, ko krmarimo svoje življenjsko potovanje! Molim, da bi bili 


S... 


in živeli z nebeškim Očetom, v imenu Jezusa Kristusa, amen. 


POJDITE TOREJ 


SESTRA SILVIA H. ALLRED s 
prva svetovalka generalnega predsedstva Društva za pomoč 


Vsi lahko sodelujemo pri misijonarskem delu. 


og . .,. SE č 1 
Gospod je učil, da »če se kdo ne rodi iz vode in Duha, ne more priti v Božje kraljestvo«.. 
Krst je torej bistven za našo odrešitev. 


Preden se je vstali Odrešenik dvignil v nebo, je učencem naročil: »Pojdite torej in 
naredite vse narode za moje učence. Krščujte jih v ime Očeta in Sina in Svetega Duha in 
učite jih izpolnjevati vse, kar koli sem vam zapovedal!«" 


Med obnovo je ponovil svoje pooblastilo, da smo poklicani ljudem klicati kesanje". 


Gospodova Cerkev je odgovorna pridigati evangelij v svetu. Temelj misijonarskega dela 
in dolžnost misijonarjev je, da »ljudi [povabijo], naj pridejo h Kristusu, tako da jim 
[pomagajo], da prejmejo obnovljeni evangelij preko vere v Jezusa Kristusa in njegove 
odkupne daritve, kesanja, krsta, daru Svetega Duha in vztrajanja do konca«'. 


Rada bi govorila in pričevala o pomembnosti vpliva ter blagoslovih misijonarskega dela v 
življenju spreobrnjencev, prihodnjih rodov in misijonarjev in kako lahko sodelujemo pri 
misijonarskem delu. 


Ko mi je bilo štirinajst let, sta nekega lepega avgustovskega jutra na vrata potrkala 
starešini Prina in Perkins. Družino sta začela učiti o pravi Božji naravi. Med nadaljnjimi 
obiski sta nas učila kako moliti. Učila sta nas tudi o obnovi in o načrtu odrešitve. Po 
tretjem in četrtem obisku je večina družine misijonarja prenehala poslušati, razen moje 
sedemnajst let stare sestre Dine in mene. Obe sva v srcu čutili pričevanje Svetega Duha in 
prejeli duhovno potrditev, da sporočilo izpričuje resnico. 


Kupili sva Mormonovo knjigo in jo začeli brati. Po šoli sva vsak dan tekli domov, da bi 
bili prvi pri knjigi. Medtem ko je tista, ki je domov prišla prva, brala, je druga neučakano 
čakala do kosila, v naglici pojedla in nadaljevala z branjem do časa za spanje. Takšno je 
bilo navdušenje, ki sva ga občutili. Začeli sva hoditi v Cerkev in kmalu sva prosili, da bi 
se krstili. Oče nama je rade volje dovolil, mama pa je oklevala in en mesec sva 
potrebovali, da sva jo prepričali, da je podpisala dovoljenje. Na dan najinega krsta je z 
najinimi brati in sestrama prvič šla v Cerkev. Občutila je Duha. Potem ko je slišala najini 
pričevanji, je šla do misijonarjev in jih prosila, naj jo spet začnejo učiti. Čez nekaj tednov 
se je krstila ona, najina mlajša sestra in bratje. Življenje se mi je za vedno spremenilo in 
evangelij Jezusa Kristusa je v mojem življenju postal nepremagljiva sila. 


Besede ne morejo opisati globoke hvaležnosti Gospodu in misijonarjem, ki jih je poslal k 
nam domov. Gospod me je blagoslovil s spoznanjem o evangelijski obnovi in občutila 
sem nujo, da bi to spoznanje predala drugim. Hotela sem biti misijonarka. 


Čez nekaj mesecev so naju s sestro Dino poklicali za krajevni misijonarki v San 
Salvadorju. Ta poklic nama je dal priložnost, da sva hodili od vrat do vrat in oznanjali 

vesele novice o evangelijski obnovi Jezusa Kristusa in da sva veliko ljudi privedli do 
voda krsta. Naposled sva obe služili redni misijon v misijonu Srednja Amerika. 


Misijon je močno vplival na moje življenje. Naučila sem se bolj zanašati na Gospoda, si 
prizadevati za vodstvo Duha in občutiti silno ljubezen do Božjih otrok. Moje poznavanje 
svetih spisov in razumevanje naukov se je poglobilo. Prav tako se je tudi želja po 
poslušnosti in vestnem spolnjevanju zapovedi. Moje pričevanje o Odrešeniku in njegovi 
neskončni odkupni daritvi je postalo močnejše. Moje misijonarske izkušnje so postale del 
tega, kdo in kaj sem. Misijonarsko delo je postalo moja strast. Bolj kot kar koli drugega 
je vplivalo na moje življenje in na življenje moje družine. 


Starešina Jeffrey R. Holland z naslednjimi besedami opisuje, kako je njegov misijon 
vplival na njegovo življenje: »Moj misijon mi po sedeminštiridesetih letih še vedno 
pomeni vse. Nemara je bil dan, ko v teh sedeminštiridesetih letih nisem mislil o tem, 
samo ne vem, kateri dan bi to bil. 


Pred par leti je moj vnuk Christian dopolnil osem let in je nadvse neučakano načrtoval 
krstno bogoslužje. Mamo je prosil, če bi jaz lahko bila ena od govornikov in če bi 
spregovorila o svoji spreobrnitvi. Ko sem ga vprašala, zakaj je hotel, da to naredim, je 
odgovoril: »Babica, to je tako pomembno. Ali se zavedaš, da se zdaj, če ti ne bi sprejela 
evangelija, ne bi pripravljal na krst? Sploh ne bi bil, kar sem.« 


Ne vem, če se misijonarji zavedajo daljnosežnega vpliva svojega dela. V moji družini so 
se evangelijski blagoslovi dotaknili štirih rodov. Mar ni predsednik Hinckley rekel, da 
»če rešimo eno deklico, rešimo celoten rod«"? Poročila sem se v templju in imam osem 
otrok. Vsi so zvesti člani Cerkve in so prejeli tempeljsko obdaritev. Šest jih je poročenih 
in imajo svoje otroke. Trenutno nas je štiriinštirideset. To pa še ni vse. Oba z možem sva 
služila misijon, kakor tudi oba najina sinova in tri od šestih hčera. Skupaj smo v številnih 
deželah na stotine ljudem pomagali sprejeti evangelij. Tudi nekaj teh spreobrnjencev in 
njihovih otrok je služilo misijon. 


Misijonarsko delo je srce Cerkve. Ni večjega dela, ni pomembnejšega dela. Blagoslavlja 
življenje vseh tistih, ki v njem sodelujejo. Se naprej bo blagoslavljalo prihodnje rodove. 


Morda se sprašujete: Kako lahko pomagam pri misijonarskem delu? Kako vse lahko 
sodelujem? Ko se lotite dela, morate v mislih ohranjati dve osnovni resnici. Prvič, jasno 
morate razumeti, da ima Bog rad vse svoje otroke in si želi njihove odrešitve. V Nauku in 
zavezah 18:13 lahko beremo, da je velika radost nad dušo, ki se pokesa. Drugič, naše 
sporočilo o Kristusu in njegovem obnovljenem evangeliju je najpomembnejše darilo, ki 
ga lahko daste. 


Pridigajte moj evangelij navaja, da gre pri misijonarskem delu za štiri vrste prizadevanja: 
iskanje raziskovalcev, poučevanje in krščevanje, nudenje prijateljstva novim članom ter 
nudenje prijateljstva in poučevanje manj dejavnih članov?. Vsak član Cerkve, otroci, 
mladi in odrasli, lahko pomagajo pri katerem ali vseh prizadevanjih. 


Začnite tako, da ste dober sosed in dober prijatelj. Bodite vzor pravičnosti in prijaznosti. 
Vaš nasmeh naj izraža ljubezen, mir in srečo. V središču vašega življenja naj bo evangelij. 


Bodite tudi konkretnejši v svojih misijonarskih prizadevanjih. Naj vam dam nekaj 
predlogov. Dva ali trije vam bodo nemara prišli prav: 


e  Česo vaši otroci doma, jih lahko pomagate pripravljati za misijonarsko služenje. 

e Sami se pripravite za misijonarsko služenje. 

e Družino in prijatelje povabite, naj poslušajo misijonarje ali se udeležijo naših 
cerkvenih sestankov ter dejavnostih. 

e Z misijonarji pojdite k raziskovalcu domov, ali misijonarje povabite, naj nečlana 
učijo pri vas doma. 

e Ljudi povabite k sebi domov na družinski večer. 

e Ljudi povabite v središče družinske zgodovine ali jim pomagajte pri iskanju 
prednikov. j 

e  Misijonarjem dajte imena ljudi. Clani so lahko največji in najboljši vir iskanja ljudi. 

e Prijateljem nečlanom in družini povejte o svojih prepričanjih ter pričevanju. 

e Iščite priložnosti za zbliževanje z drugimi. 

e  Raziskovalcem in novim spreobrnjencem ponudite svoje prijateljstvo. 

e Po svojih najboljših močeh iščite tiste, ki iščejo resnico. 

e Če so na misijonu vaši družinski člani ali prijatelji, jim v pismih povejte, da jih imate 
radi, in jih spodbujajte ter zanje molite. 


Izkusili boste radost in sadove svojega dela. Vaše navdušenje za misijonarsko delo bo 
okrepilo celoten oddelek oziroma vejo. Posledice vašega dela bo občutila vsa Cerkev. 


Ko je bila najina hči Margie v drugem razredu, je svojo najboljšo prijateljico povabila v 
Osnovno. Obe sta dobili nalogo pri predstavitvi na zakramentnem sestanku. Prijateljičin 
oče je misijonarje v preteklosti zavrnil, ko pa se je v njegovi hiši prikazala Margie s 
polnimi rokami cerkvenih zgibank, je pozorno prisluhnil njenim preprostim pojasnilom in 
pričevanju o Josephu Smithu ter prvem videnju. Ne le da je hčerki še naprej dovolil hoditi 
v Osnovno, temveč ji je dovolil, da so jo misijonarji učili in da se je krstila. Z ženo sta 
prišla na krst. 


Vsi lahko sodelujemo pri misijonarskem delu. To je Gospodovo delo in pomagal nam ga 
bo opraviti. Njegov evangelij mora med vse narode in mi smo lahko orodje v njegovih 
rokah, da blagoslovimo življenje drugih, da jim povemo za njegovo resnico. Pri tem 
bomo močno blagoslovljeni. 


Smo otroci ljubečega nebeškega Očeta. Svojega Sina je poslal, da bi napravil pot, da bi 
mi lahko za vekomaj živeli z njim. O tem pričujem v imenu Jezusa Kristusa, amen. 


OPOMBE 


(SniS:5? 

2. Mt 28:19—20. 

3. Gl. NaZ 18:14. 

4. Pridigajte moj evangelij, [misijonarski vodič, 2004], str. 1. 

3. Jeftry R. Holland, jutranje čaščenje v SUM-u v Provu, 26. jun. 2007. 


6. Gordon B. Hinckley, Our Responsibility to Our Young Women, Ensign, sep. 1988, str. 8. 
7. Pridigajte moj evangelij, str. 219. 


10 


DOVOLJ VESTE 


STAREŠINA NEIL L. ANDERSEN 
član predsedstva prvega zbora sedemdeseterih 


Kot učenci Gospoda Jezusa Kristusa imamo ogromne duhovne zbiralnike 
luči in resnice, ki so nam na razpolago. [...] V današnjih težkih dneh se 
odločimo za pot vere. 


Z vami se radostim, ker sem član Cerkve Jezusa Kristusa svetih iz poslednjih dni. Po 
vsem svetu, na vsaki celini, v velemestih in vasicah smo velika družina vernikov. Skupaj 
smo začeli pohod v večno življenje. To je potovanje potovanj. Nadaljujemo v veri v 
Kristusa in »[odločenostjo], da mu [bomo služili] do konca«'. 


Čeprav je veliko izkušenj takšnih, kakršno imam danes, prežetih z duhovno močjo in 
potrditvijo, so tudi dnevi, ko se čutimo nezadostne in nepripravljene, ko nam v dušo 
vstopita dvom in zmeda, ko stežka najdemo duhovna tla pod nogami. Del naše zmage kot 
Kristusovih učencev je to, kaj naredimo, ko takšna čustva pridejo. 


Ko sem pred skoraj štirideset leti premišljeval o izzivu misijona, sem se čutil zelo 
nezadostnega in nepripravljenega. Spominjam se svoje molitve: »Nebeški Oče, kako naj 
služim misijon, ko vem tako malo?« Verjel sem v Cerkev, toda občutil sem, da je moje 
duhovno znanje zelo omejeno. Med molitvijo sem začutil: »Vsega ne veš, vendar veš 
dovolj!« To zagotovilo me je opogumilo, da sem se odločil za misijon. 


Naše duhovno potovanje je doživljenjski proces. Vsega na začetku ali celo na poti ne 
vemo. Spreobračamo se korak za korakom, vrstico za vrstico. Najprej postavimo temelj 
vere v Gospoda, Jezusa Kristusa. Hranimo načela in uredbe kesanja, krsta in daru Svetega 
Duha. Vključimo stalno predanost molitvi, pripravljenost, da bomo poslušni, in 
nadaljujoče pričevanje o Mormonovi knjigi. (Mormonova knjiga je močna duhovna 
hrana.) 


Nato ostanemo stanovitni in potrpežljivi, ko gremo skozi zemeljsko življenje. Včasih se 
bo Gospodov odgovor glasil: ničesar ne veš, vendar veš dovolj — dovolj, da spolnjuješ 
zapovedi in narediš, kar je prav. Spomnite se Nefijevih besed: »Vem, da ljubi svoje 
otroke; vendar ne poznam pomena vsega. 


Nekoč sem obiskal misijon v Južni Evropi. Prišel sem na dan, ko se je novi misijonar 
pripravljal na vrnitev domov na lastno zahtevo. Imel je karto, da bo naslednji dan odšel. 


Skupaj sva sedela doma pri predsedniku misijona. Misijonar mi je pripovedoval o izzivih 
v njegovem otroštvu, o težavah pri učenju, o selitvi iz ene družine v drugo. Iskreno je 
govoril o svoji nezmožnosti, da bi se naučil novega jezika in se prilagodil novi kulturi. 
Nato je dodal: »Brat Andersen, niti tega ne vem, če me ima Bog rad.« Ko je te besede 
izrekel, me je v duhu navdal gotov in prepričljiv občutek: »Saj ve, da ga imam rad. To 
ve.« 


lji 


Nekaj minut sem mu še pustil govoriti, nakar sem rekel: » Starešina, razumem večino tega, 
kar si pravkar povedal, v nečem pa te moram popraviti:saj veš, da te ima Bog rad. To 
veš.« 


Ko sem mu te besede rekel, mu je spregovoril isti duh, ki je spregovoril meni. Sklonil je 
glavo in začel jokati. Opravičil se je. »Prav imate, brat Andersen,« Je rekel, »vem, da me 
ima Bog rad, to vem.« Vsega ni vedel, vendar je vedel dovolj. Vedel je, da ga ima Bog 
rad. Ta neprecenljivi del duhovnega znanja je bil dovolj, da je vera nadomestila dvom. 
Našel je moč, da je ostal na misijonu. 


Bratje in sestre, vsi imamo trenutke duhovne moči, trenutke navdiha in razodetja. 
Prodreti morajo globoko v sobane naše duše. S tem pripravljamo svojo duhovno zalogo 
za trenutke osebnih težav. Jezus je rekel,naj se v srcu odločimo, da bomo delali to, kar 
nas bo učil in nam zapovedal" ; 


Pred leti je mojemu prijatelju v tragični nesreči umrla majhna hči. Upi in sanje so se 
razblinili. Prijatelj je doživljal neznosno bridkost. Začel je dvomiti o tem, kar so ga učili 
in kar je učil kot misijonar. Prijateljeva mama mi je pisala pismo in me prosila, če bi mu 
dal blagoslov. Ko sem mu na glavo položil roke, sem začutil, da mu moram povedati 
nekaj, o čemer prej nisem čisto tako razmišljal. Začutil sem naslednje: vera ni samo 
občutek, temveč je odločitev. Moral se je odločiti za vero. 


Prijatelj ni vedel vsega, vendar je vedel dovolj. Odločil se je za pot vere in poslušnosti. 
Spustil se je na kolena. Spet je našel duhovno ravnotežje. 


Od tistega dogodka so minila leta. Pred kratkim sem prejel pismo njegovega sina, ki sedaj 
služi misijon. Izražalo je prepričanje in pričevanje. Med branjem tega lepega pisma sem 
videl, kako močno je očetova odločitev, ko se je v težkem trenutku odločil za vero, 
blagoslovila naslednji rod. 


Izzivi, težave, vprašanja, dvomi — to je del zemeljskega življenja. Vendar nismo sami. 
Kot učenci Gospoda Jezusa Kristusa imamo ogromne duhovne zbiralnike luči in resnice, 
ki so nam na razpolago. Strah in vera ne morata sobivati! V današnjih težkih dneh se 
odločimo za pot vere. Jezus je rekel: »Ne boj se, samo veruj!«" 


Z leti se vedno znova odločamo za te pomembne duhovne korake. Spoznamo, da ta, ki 
prejme luč in nadaljuje v Bogu, prejme več luči in ta luč postaja vse svetlejša, dokler ni 
popoln dan". Vprašanja in dvomi se nam razrešijo ali zbledijo. Naša vera postane 
preprosta in čista. Spoznamo, kar že vemo. Jezus je rekel: »Če [...] ne postanete kakor 
otroci, nikakor ne pridete v nebeško kraljestvo!«" 


Hadley Peay je sedaj stara sedem let. Rodila se je z resno okvaro sluha in da bi ji vsaj 
malo povrnili sluh, bi bila potrebna zahtevna operacija. Njeni starši so se z njo neutrudno 
ukvarjali in ji pomagali pri učenju govora. Hadley in družina so se radostno prilagodili 
izzivom njene gluhote. 


Ko je bila Hadley stara štiri leta, je nekega dne z materjo stala v nakupovalni vrsti. Ozrla 
se je nazaj in zagledala dečka, ki je sedel v invalidskem vozičku. Opazila je, da deček 
nima nog. 


2, 


Čeprav se je Hadley naučila govoriti, je stežka nadzorovala jakost svojega glasu. Svojo 
mamo je glasno vprašala, zakaj deček nima nog. 


Mama ji je tiho in preprosto pojasnila, da »nebeški Oče vsakega svojega otroka naredi 
drugačnega«. »Prav,« je odgovorila Hadley. 


Nato se je nepričakovano obrnila k dečku in rekla: »Ali veš, da takrat, ko je nebeški Oče 
naredil mene, moja ušesa niso delala? Zaradi tega sem posebna. Tebe je naredil brez nog, 
zato si poseben. Ko bo prišel Jezus, bom slišala in ti boš dobil noge. Jezus bo vse naredil 
prav.« 


v 


»Če [...] ne postanete kakor otroci, nikakor ne pridete v nebeško kraljestvo!«? 
Hadley je vedela dovolj. 


Jezus je Kristus. Vstal je. On je naš Odrešenik in Odkupitelj. Ko bo prišel ponovno, bo 
vse prav. To je njegovo sveto delo. Njegovo duhovništvo je bilo na Zemlji obnovljeno po 
preroku Josephu Smithu, njegov današnji prerok pa je predsednik Thomas S. Monson. 
Tako pričujem v imenu Jezusa Kristusa, amen. 


OPOMBE 


1. Mor 6:3. 

2. 1 Ne 11:17. 

3. Gl. Joseph Smith Translation, Luke 14:28. 
4. Mr 5:36. 

5. Gl. NaZ 50:24. 

6. Mt 18:3. 

7. Mt 18:3. 


ZAKAJ JE OČE BRAL MORMONOVO KNJIGO? 


STAREŠINA MARCOS A. AIDUKAITIS 
član prvega zbora sedemdeseterih 


Vse, ki me slišite, danes vabim, da berete Mormonovo knjigo in preizkusite 
obljubo, ki jo vsebuje. Tisti, ki bodo, bodo vedeli, da knjiga izpričuje resnico. 


Dobro jutro, dragi bratje in sestre! Čutim globoko radost in čast, da vam bom danes lahko 
govoril. Molim, da bo Bog vodil moje besede in da nas bo spremljal njegov Duh, zato da 
se bosta lahko tako ta, ki pridiga, in ta, ki sprejema, razumela in bosta poučena ter se 
skupaj radostila (gl. NaZ 50:22). 


Menim, da je 2. junij 1940 v zgodovini moje družine zelo pomemben dan. Tega dne se je 
moj oče krstil v Cerkvi. 


Ko je starešina Jack McDonald, eden od misijonarjev, ki je krstil mojega očeta, pisal 
svojemu očetu, je ta dan opisal z naslednjimi besedami: 


»Prejšnjo nedeljo je bi posebno lep dan. Misijonarji smo šli na odmaknjen kraj ob reki 
izven mesta in tam sva starešina Jones in jaz [starešina McDonald] imela prvi krst. 
Antony Aidukaitis je šel v mrzlo vodo in postal član Cerkve. [...] Vse je bilo popolno. 
Nebo je bilo tako modro, polja tako mirna in zelena, tako prekrasna, da si nihče med 
nami ni mogel pomagati, da ne bi občutil navzočnosti nekega višjega vpliva. 


Ko sva s tem novim članom hodila proti domu, je dejal, da ne more pojasniti, kako 
čudovit je bil dan zanj, kako se je resnično počutil kot nov človek. 


To je bil najin prvi krst — toda zasluga ne gre ne meni ne komu drugemu. Spreobrnil se je 
sam.« 


Ta dogodek je spremenil smer mojega življenja. Ne vem, ali je moj oče predvidel, kako 
modro je bilo njegovo dejanje. Zaradi tega, kar je tisti dan naredil, ga imam rad. Umrl je 
pred več kot tridesetimi leti, toda vedno bom spoštoval in blagoslavljal njegovo ime. 


Rodil se je na Škotskem kot sin Litovcev. V mladih letih se je preselil v Brazilijo. Ker je 
govoril angleško mu je to pomagalo pri spreobrnitvi, ker je Mormonovo knjigo lahko bral 
v angleščini, saj še ni bilo verodostojnega prevoda v portugalščino. Zaradi te jezikovne 
prepreke se je moja mama Cerkvi pridružila šele čez devet let, toda ko se je, je postala 
močan vzor predanost za druge in Božje ljubezni v naši družini. Moja 
dvaindevetdesetletna mama je danes tukaj. Z veliko radostjo rečem, da jo imam rad 
zaradi njene velike zvestobe. Tudi njeno ime bom vedno spoštoval in ga blagoslavlja. 


Očeta občudujem zaradi poguma, ki ga je imel, da se je v Cerkvi krstil navzlic 
okoliščinam, s katerimi se je tisti čas soočal. Ni mu bilo lahko. Ni še imel ženine podpore. 
Pregreha pitja alkohola in kajenja je bila huda skušnjava. Bil je reven. Njegova mama je 
bila proti in mu je rekla, da ga, če se bo krstil, ne bo več priznala za svojega sina. Cerkev 
v Braziliji z manj kot tristo člani tam ni imela niti ene kapele, kaj šele Mormonove knjige 
v jeziku tamkajšnjih ljudi. Resnično sem osupel nad očetovim pogumom. 

Kako se je lahko tako odločil navkljub tako veliko neugodnim okoliščinam? Odgovor je 
preprost: oče je bral Mormonovo knjigo. Če je to delal, se je zavedal resničnosti sporočila 
o obnovi. Mormonova knjiga je dokaz, da je Cerkev Jezusa Kristusa svetih iz poslednjih 
dni prava. Priročnik Pridigajte moj evangelij uči, da je Mormonova knjiga skupaj z 
Duhom najmočnejši vir pri spreobrnitvi (gl. Pridigajte moj evangelij, 2004, str. 102). 


Predsednik Gordon B. Hinckley je izjavil: » Tisti, ki so [Mormonovo knjigo] brali v duhu 
molitve, naj so bogati ali revni, učeni ali neuki, so zaradi njene moči rasli. [...] Brez 
zadržkov vam obljubljam, da bo, če boste Mormonovo knjigo brali v duhu molitve, ne 
glede kolikokrat ste jo že prebrali, v vaše srce prišel Gospodov Duh. Zatrdneje se boste 
odločili biti poslušni Božjim zapovedim in prejeli boste močnejše pričevanje o živi 
dejanskosti Božjega Sina.« (The Book of Mormon, Tambuli, okt. 1988, str. 7; The Power 
of the Book of Mormon, Ensign, jun. 1988, str. 6) 


Te obljube so se mojemu očetu izpolnile in tudi moji družini. V skladu s tem, kar nas 
učijo, vsak dan kot družina beremo svete spise. Tako delamo že vrsto let. Doma smo 
Mormonovo knjigo prebrali večkrat in s tem bomo nadaljevali. Kakor je bilo obljubljeno, 
je Gospodov Duh prišel v srce moje družine, in čutimo močnejšo odločenost, da poslušno 
izpolnjujemo Božje zapovedi, in močnejše pričevanje o živi dejanskosti Božjega Sina. 


Če veste, da Mormonova knjiga izpričuje resnico, veste, da je Josepha Smitha Bog 
poklical, da je obnovil Cerkev Jezusa Kristusa na Zemlji. Veste, da je videl Očeta in Sina. 
Veste, da je samo ena vera in en veljaven krst. Veste, da danes na Zemlji živi Božji 
prerok in da ima vse duhovniške ključe in pravico, da jih uporablja, prav kakor jih je v 
starodavnih časih Peter. Veste, da je Jezus Kristus Božji Sin, edino ime, zaradi katerega 
lahko prejmete odrešitev. Veste, da Bog Oče živi in da nas ima rad. Veste, da je njegov 
načrt odrešitve popoln, in imate željo, da bi izvajali uredbe, živeli po zapovedih in 
vztrajali do konca. 


Čudim se, da Mormonove knjige nekdo, kateremu je bila dana in so mu bile te stvari 
pojasnjene, še vedno noče brati. Presenečen sem nad ljudmi, ki si dopuščajo, da nanje 
vplivajo drugi, ki knjige nočejo raziskati, in jo odložijo na stran kot nekaj brez vrednosti 
in se nikoli ne udeležijo duhovne pojedine, ki jo ponuja. To je zame tako nerazumljivo, 
kakor če bi otrok, ki je ločen od ljubljenega očeta, zavrgel drugo njegovo pismo, ne da bi 
sploh odprl ovojnico, samo zato, ker je prej Že prejel eno pismo. Tisti, ki se tako odločajo, 
so kakor otroci, ki nočejo jesti zdrave in slastne hrane, ki jim jo ponujajo matere, ne da bi 
jo sploh poskusili. 


Bog bo razodeval svojo resnico, če bodo ljudje spolnjevali pogoje, ki jih je dal, ki jih 
vsebuje obljuba v Moronijevi knjigi 10:3—5 v Mormonovi knjigi in kakor je pojasnjeno v 
priročniku Pridigajte moj evangelij: »Berite Mormonovo knjigo in premišljujte o njenem 
sporočilu glede Jezusa Kristusa. K Bogu molite z vero v Jezusa Kristusa, da boste prejeli 
pričevanje, da Mormonova knjiga izpričuje resnico in da je Joseph Smith prerok obnove. 
Molite iskreno in z resničnim namenom, kar pomeni, da nameravate ravnati v skladu z 
odgovorom, ki ga boste prejeli od Boga.« (str. 111) 


Nekateri lahko rečejo, da tega ne moremo vedeti. Toda to bi bilo možno samo, če nihče 


ne bi bil dovolj ponižen, da bi napravil, kakor je predlagal Bog, oziroma če bi sprejeli 
absurdno predpostavko, da niti Bog ne ve, kje je moč najti resnico oziroma nima moči, da 

bi nam jo pokazal. Samo zato, ker nekdo ni ravnal v skladu z obljubo te knjige, še ne 
pomeni, da tega drugi niso storili. 


Zakaj imam rad in spoštujem očetovo ime? Ker se je oče prebral in se odzval na obljubo 
v Mormonovi knjigi. Zakaj imam rad in spoštujem očetovo ime? Ker ni odstopil od 
odgovora, ki ga je prejel, čeprav se je soočal z izzivi. Zakaj imam rad in spoštujem 
očetovo ime? Ker je blagoslovil moje življenje, še preden sem se rodil, ker je imel pogum, 
da je naredil, kar je od njega pričakoval Bog. 


Vse, ki me slišite, danes vabim, da berete Mormonovo knjigo in preizkusite obljubo, ki jo 
vsebuje. Tisti, ki bodo, bodo vedeli, da knjiga izpričuje resnico. 


Pričujem, da je Mormonova knjiga Božja beseda. Zaradi tega vem, da je Joseph Smith 
Božji prerok. Vem, da Mormonove knjige ni napisal, temveč jo je prevedel z Božjim 
darom in močjo. Vem, da je Thomas S. Monson današnji Božji prerok na Zemlji, edini 
človek na Zemlji, ki ima vse duhovniške ključe in pravico, da jih uporablja. Vem, da je 
Jezus Kristus naš Odrešenik in da živi in da je glava te Cerkve. Vem, da Bog živi in nas 
ima rad. V imenu Jezusa Kristusa, amen. 

ZAKRAMENTNI SESTANEK IN ZAKRAMENT 


STAREŠINA DALLIN H. OAKS 
član zbora dvanajstih apostolov 


Zaradi zakramentne uredbe je zakramentni sestanek najsvetejši in 
najpomembnejši sestanek v Cerkvi. 


Živimo v hudih časih, o katerih je prerokoval apostol Pavel (gl. 2 Tim 3:1). Tisti, ki 
poskušajo hoditi po tesni in ozki poti, vsepovsod vidijo mamljive obvoze. Lahko smo 
zmedeni, osramočeni, malodušni ali potrti. Kako naj imamo Gospodovega Duha, da nas 
bo vodil pri odločitvah in nas ohranil na poti? 


Gospod nam je v sodobnem razodetju odgovor na to dal v naslednji zapovedi, ko je rekel, 


naj gremo, če se želimo v večji meri ohraniti neomadeževane od sveta, v hišo molitve in 
darujemo svoje zakramente na njegov sveti dan; 


kajti resnično, to je dan, ki nam je določen za počitek od našega truda in za izkazovanje 
pobožnosti Najvišjemu (gl. NaZ 59:9—10). 


Ta zapoved ima obljubo. Če bomo vsak teden primerno sodelovali v zakramentni uredbi, 
bomo vredni obljube, da nas bo vselej spremljal njegov Duh (gl. NaZ 20:77). Ta Duh je 
temelj našega pričevanja. Pričuje o Očetu in Sinu, nas spomni vsega in nas pripelje do 
resnice. Je kompas, ki nas vodi na poti. Predsednik Wilford Woodruff je učil, da je ta dar 
»največji dar, ki ga lahko človek prejme« (The Discourses of Wilford Woodruff, str. 5 [G. 
Homer Durham, izdala Bookeraft, 1995]. 


Zaradi zakramentne uredbe je zakramentni sestanek najsvetejši in najpomembnejši 
sestanek v Cerkvi. To je edini nedeljski sestanek, ki se ga lahko udeleži vsa družina. 
Poleg zakramenta bi morali vsebino sestanka vedno načrtovati in predstaviti tako, da bi 
nam pritegnila pozornost na odkupno daritev in nauke Gospoda Jezusa Kristusa. 


Moji prvi spomini na zakramentni sestanek segajo v neko mestece v Utahu, kjer so me 
posvetili za diakona in kjer sem sodeloval pri razdeljevanju zakramenta. Zakramentni 
sestanki, ki se jih sedaj udeležujem v najrazličnejših oddelkih, so se v primerjavi s tistimi 
iz moje mladosti zelo izboljšali. Zakrament se običajno blagoslovi in razdeli med člane v 
vzdušju tihe spoštljivosti. Vodenje sestanka, vključno z obveznimi objavami, je jedrnato 
in dostojno, govori pa duhovni tako po vsebini kot načinu govorjenja. Glasba je primerna 
trenutku, kakor sta tudi molitvi. To je merilo in predstavlja velik napredek od izkušenj iz 
moje mladosti. 


Dogajajo se izjeme. Čutim, da nekateri med odraščajočim rodom in celo nekateri odrasli 
niso doumeli pomena tega sestanka in pomembnosti osebne spoštljivosti ter čaščenja. To, 
kar čutim, da moram sedaj učiti, je namenjeno tistim, ki teh pomembnih načel še ne 
razumejo in jih ne udejanjajo ter še niso deležni obljubljenega duhovnega blagoslova, da 
jih bo lahko vselej spremljal in vodil Božji Duh. 

Pričel bom s tem, kako bi se člani Cerkve morali pripraviti na sodelovanje pri 
zakramentni uredbi. Starešina Russell M. Nelson iz zbora dvanajstih apostolov je na 
svetovnem usposabljanju voditeljev pred petimi leti cerkvene duhovniške voditelje poučil, 
kako naj načrtujejo in vodijo zakramentni sestanek. »Njegove odkupne daritve se 
spominjamo na zelo oseben način,« je rekel starešina Nelson. »Na zakramentni sestanek 
pridemo strtega srca in skesanega duha. Je višek našega posvečevanja nedelje. Posedemo 
se veliko pred začetkom sestanka. 


Medtem se igra tiha uvodna glasba. To ni čas za pogovor oziroma posredovanje 
telefonskih sporočil. Učite ljudi, naj [...] ta čas globokega premišljevanja spoštujejo kot 
duhovno pripravo na zakrament« (Worshiping at Sacrament Meeting, Ensign, avg. 2004, 
str. 26—27, Liahona, avg. 2004, str. 11). 


Ko se je Odrešenik po vstajenju prikazal Nefijcem, jih je učil, naj prenehajo z običajem 
žrtvovanja s prelivanjem krvi. Namesto tega naj mu v darovanje ponudijo strto srce in 
skesanega duha (gl. 3 Ne 9:20). Ta zapoved, ponovljena v sodobnem razodetju, ki nam 
narekuje, naj vsak teden vzamemo zakrament, govori, kako naj se pripravimo. Starešina 
Nelson je učil: »Vsak član Cerkve je odgovoren za duhovno obogatitev, ki nam jo lahko 
nudi zakramentni sestanek.« (Ibid., str. 28) 


Predsednik Joseph Fielding Smith v knjigi Doctrines of Salvation (Nauki odrešitve) uči, 
da zakrament vzamemo zato, ker se spominjamo Odrešenikove smrti in trpljenja za 
odkupitev sveta. Ta uredba je bila uvedena zato, da lahko obnovimo zaveze, da mu bomo 
služili, da mu bomo poslušni in da se ga bomo vselej spominjali. Predsednik Smith 
dodaja: »Ne moremo obdržati Gospodovega Duha, če se tej zapovedi ne podrejamo 
dosledno.« (Doctrines of Salvation, 2. knjiga, str. 340—341) 


Naš način oblačenja je pomemben pokazatelj našega odnosa in priprav na vsako 
dejavnost, v kateri bomo sodelovali. Če gremo plavat ali na pohod ali če se bomo igrali 
na plaži, se bo to videlo po naših oblačilih, vključno z obutvijo. Isto velja za način 
oblačenja, ko se udeležimo zakramentne uredbe. Podobno je odhodu v tempelj. Z 
oblačenjem odražamo stopnjo razumevanja in spoštovanja uredbe, v kateri bomo 
sodelovali. 


Med zakramentnim sestankom — zlasti med blagoslovom in razdeljevanjem zakramenta — 
bi se morali osredotočiti na čaščenje in vse drugo dati na stran, zlasti obnašanje, ki bi pri 
čaščenju motilo druge. In sicer človek, ki se pogrezne v tiho spanje, ne moti drugih. 
Zakramentni sestanek ni čas za branje knjig ali revij. Mladi, to ni čas niti za šepetajoče 
telefonske pogovore oziroma pošiljanje sporočil ljudem, ki so nekje drugje. Ko vzamemo 
zakrament, sklenemo svečano zavezo, da se bomo Odrešenika vselej spominjali. Kako 
žalostno je videti ljudi, ki očitno kršijo to zavezo prav na tem sestanku, kjer jo sklenejo! 


Glasba na zakramentnem sestanku je bistveni del našega čaščenja. Sveti spisi učijo, da je 
pesem pravičnih molitev Gospodu (gl. NaZ 25:12). Prvo predsedstvo je izjavilo, da je 
bilo »nekaj največjih pridig oznanjenih s petjem hvalnic« (Hymns, str. ix). Kako čudovito 
je, ko se vsi navzoči pridružijo čaščenju s petjem — zlasti s petjem hvalnice, ki nam 
pomaga, da se pripravimo na zakrament. Glasbo na zakramentnem sestanku je potrebno 
dobro načrtovati in vedno imeti v mislih, da je namenjena čaščenju, ne predstavi. 

Predsednik Joseph Fielding Smith je učil: »To je priložnost, ko bi moral biti predstavljen 
evangelij, ko bi se nas moralo pozvati, naj udejanjamo vero in premišljujemo o 
Odkupiteljevem poslanstvu ter preživimo čas v premišljevanju o odrešilnih evangelijskih 
načelih in za nič drugega. Zabava, smeh in lahkomiselnost ne sodijo na zakramenti 
sestanek svetih iz poslednjih dni. Zbrati bi se morali v duhu molitve, krotkosti in 
predanega srca.« (Doectrines of Salvation, str. 342) 


Ce to delamo — če se združimo v svečanosti, ki bi morala vedno spremljati zakramentno 
uredbo, in čaščenju tega sestanka — smo vredni prisotnosti in razodetij Duha. Tako bomo 
dobili življenjsko usmeritev in mir na poti. 


Vstali Gospod je poudaril pomembnost zakramenta, ko se je na ameriški celini prikazal 
zvestim Nefijcem in med njimi uvedel to uredbo. Blagoslovil je zakramentna simbola, ju 
dal učencem in množici (gl. 3 Ne 18:1—10) ter zapovedal: »In to boste vselej delali za te, 
ki se pokesajo in se krstijo v mojem imenu; in to boste delali v spomin na mojo kri, ki 
sem jo prelil za vas, da boste Očetu pričevali, da se me vselej spominjate. In če se me 
boste vselej spominjali, boste ob sebi imeli mojega Duha. [...] In če boste to vselej delali, 
blagor vam, kajti zgrajeni ste na moji skali. Kdor med vami pa bo delal več ali manj od 
tega, ni zgrajen na moji skali, pač pa na peščenem temelju; in ko se bo ulil dež in bodo 
prišle poplave in zapihali vetrovi in se zaganjali vanje, bodo padli.« (3 Ne 18:11—13) 


Zakrament je uredba, ki je zamenjala žrtvovanja krvi in žgalne daritve Mojzesove 
postave, spremljala pa jo je Odrešenikova obljuba: »In kdor pride k meni s strtim srcem 
in skesanim duhom, ga bom krstil z ognjem in s Svetim Duhom.« (3 Ne 9:20) 


Sedaj bom predvsem govoril duhovniškim bratom, ki izvajajo zakrament. To uredbo 
morate vedno opravljati spoštljivo in dostojno. Duhovnika, ki izrekata molitvi v dobro 
občestva, naj besede izgovarjata počasi in razločno, ko bereta pogoje zavez in obljubljene 
blagoslove. To dejanje je zelo sveto. 


Tudi učitelja, ki zakramentna simbola pripravljata, in diakoni, ki ju razdeljujejo, 
opravljajo zelo sveto delo. Všeč mi je zgodba predsednika Thomasa S. Monsona o tem, 
kako ga je kot dvanajstletnega diakona škof prosil, naj zakrament odnese k nekemu bratu, 
ki je bil nepokreten in je zelo hrepenel po tem blagoslovu. »Njegova hvaležnost me je 
ganila,« je rekel predsednik Monson. »Navdal me je Gospodov Duh. To so bili sveti 
trenutki.« (Inspiring Experiences that Build Faith, Deseret Book Co., 1994, str. 188) Vsi, 
ki sodelujejo pri tej sveti uredbi, imajo opraviti z nečim zelo svetim. 


Mladeniči, ki izvajajo zakramentno uredbo, bi morali biti vredni. Gospod je rekel, naj 
bodo tisti, ki nosijo Gospodove posode, čisti (gl. NaZ 38:42). Svarilo v svetih spisih o 
tem, če jemljemo zakrament nevredni (gl. 3 Ne 18:29; 1 Kor 11:29), je zagotovo 
namenjeno tudi tem, ki to uredbo izvajajo. Škof lahko članom Cerkve, ki so zagrešili hud 
greh, z disciplinskim ukrepom začasno odvzame privilegij jemanja zakramenta. Isto 
polnomočje lahko odtegne tudi privilegij služenja v tej sveti uredbi. 


To, kar sem prej povedal o pomembnosti primernega oblačenja tistih, ki prejmejo 
zakramentno uredbo, se očitno močno nanaša na mladeniče Aronovega duhovništva, ki 
izvajajo kateri koli del te svete uredbe. Vsi bi morali biti oblečeni lepo in spodobno. V 
njihovem videzu oziroma dejanjih ne bi smelo biti ničesar, kar bi pritegnilo posebno 

pozornost nanje oziroma komur koli od prisotnih odvračalo vsakršno pozornost od 
čaščenja in sklepanja zavez, kar je namen tega svetega bogoslužja. 


Starešina Jeffrey R. Holland je na generalni konferenci pred trinajstimi leti podal 
dragoceni nauk na to temo. Ker se večina današnjih diakonov sploh še ni rodila, ko so 
bile izrečene naslednje besede, jih ponavljam za njihovo korist in v korist njihovih staršev 
ter voditeljev: »Dovolite, da predlagam, naj bodo diakoni, učitelji in duhovniki, ki 
pripravljajo zakrament, kjer je možno, vedno oblečeni v belo srajco. V Cerkvi pri svetih 
uredbah pogosto uporabljamo obredno oblačilo in belo srajco lahko pojmujemo kot blag 
opomin na bela oblačila, v katera ste bili oblečeni v krstilnici, in na belo srajco, ki jo 
boste kmalu nosili v templju in na misijonu.« (Jeffrey R. Holland, This Do in 
Remembrance of Me, Ensign, nov, 1995, str. 68) 


Drugič, zakrament se blagoslovi in razdeli le, če to pooblasti tisti, ki ima ključe za to 
duhovniško uredbo. Zaradi tega se zakrament na splošno ne razdeljuje doma oziroma na 
družinskih srečanjih, četudi je dovolj duhovniških bratov. Tiste, ki so okrog zakramentne 
mize, ki pripravijo zakrament oziroma ga razdelijo med občestvo, mora določiti nekdo, ki 
ima oziroma uporablja ključe te uredbe. S tem mislim škofovstvo oziroma predsedstva 
učiteljev oziroma zborov diakonov. Gospod je dejal, da je njegova hiša hiša reda (gl. NaZ 
132:8). 


Kako naj imamo Gospodovega Duha, da bo vodil naše odločitve, da bomo ostali 
neomadeževani od sveta (gl. NaZ 59:9) in na varni poti skozi zemeljsko življenje? Biti 
moramo vredni očiščujoče moči odkupne daritve Jezusa Kristusa. To dosežemo z 
izpolnjevanjem njegove zapovedi, naj k njemu pridemo strtega srca in skesanega duha, in 
da na tem čudovitem tedenskem sestanku vzamemo zakramentna simbola in sklenemo 
zavezi, zaradi katerih smo vredni dragocene obljube, da nas bo vselej spremljal njegov 
Duh (gl. NaZ 20:77). Ponižno molim, da bi vselej delali tako in to molitev izrekam v 
imenu tega, čigar odkupna daritev vse to omogoča, in sicer Jezusa Kristusa, amen. 


20 


NESKONČNA MOČ UPANJA 


PREDSEDNIK DIETER F. UCHTDORF 
drugi svetovalec Prvega predsedstva 


Upanje v Boga, njegovo dobroto in njegovo moč nam daje novo upanje v 
težkih izzivih. 


Očeta so proti koncu druge svetovne vojne vpoklicali v nemško vojsko in ga poslali na 
zahodno bojno črto, zaradi česar je mama sama morala skrbeti za družino. Čeprav mi je 
bilo komaj tri leta, se še dobro spominjam tistega časa strahu in lakote. Živeli smo na 
Češkoslovaškem in z vsakim dnem se je vojna črta približevala in se je nevarnost 
povečevala. 


Sredi mrzle zime leta 1944 se je mama slednjič odločila pobegniti v Nemčijo, kjer so 
živeli njeni starši. Toplo nas je oblekla in nas nekako uspela spraviti na zadnji begunski 
vlak na zahod. Tistikrat je bilo potovanje nevarno. Povsod, kamor smo šli, so nas zvoki 
eksplozij, nemirni obrazi in vse prisotna lakota opominjali, da smo na vojnem območju. 


Vlak se je na poti občasno ustavljal, da je dobil zaloge. Neke noči je med enim teh 
postankov mama hitro stopila z vlaka, da bi poiskala hrano za svoje štiri otroke. Ko se je 
vrnila, na njeno veliko grozo vlaka in njenih štirih otrok ni bilo več! 


Pod težo skrbi se ji je srce napolnilo z molitvami obupa. V paniki je preiskala veliko in 
temno železniško postajo, po dolgem in počez naglo pregledala številne perone v upanju 
brez upa, da vlak še ni odpeljal. 


Nemara nikoli ne bom vedel, kaj vse je mama tiste črne noči doživljala v srcu in mislih, 
ko je po mračni železniški postaji iskala svoje izgubljene otroke. Ne dvomim, da jo je 
pretresala groza. Prepričan sem, da je pomislila, da nas ne bo nikoli več videla, če vlaka 
ne bo našla. Toda v nekaj sem prepričan: njena vera je premagala strah in njeno upanje 
obup. Ni bila tiste vrste ženska, ki bi se usedla in jokala nad tragedijo. Premaknila se je. 
Svojo vero in upanje je udejanjila. 


In tako je tekla od perona do perona in od vlaka do vlaka in naposled našla naš vlak. 
Premaknili so ga na odmaknjeno mesto na postaji. Tam je slednjič spet našla svoje otroke. 


Pogosto sem premišljeval o tisti noči in kaj je mama morala prestajati. Če bi se lahko 
vrnil v čas in se usedel k njej, bi jo vprašal, kako se je lahko zoperstavila svojim 
strahovom. Vprašal bi jo o veri in upanju in kako je premagala obup. 


Ker je to nemogoče, morda danes lahko prisedem k vam in h komu, ki je nemara izgubil 
pogum, je zaskrbljen ali osamljen. Danes bi vam rad spregovoril o neskončni moči 


upanja. 
Pomembnost upanja 


Upanje je ena od treh nog trinožnika. Te tri nam skupaj z vero in dobrotljivostjo utrdijo 
življenje ne glede na grobo oziroma neravno površje, na katerega lahko naletimo. Sveti 

spisi so o pomembnosti vere jasni in prepričljivi. Apostol Pavel je učil, da so bili sveti 
spisi zapisani zato, da bi mi »imeli upanje«'. 


Vera ima moč, da nam življenje zapolni s srečo". A če se ta srčna želja oddaljuje, nas v 
srcu stiska?. 


Upanje je dar Duha" — to je upanje, da bomo zaradi Kristusove odkupne daritve in 
njegovega vstajenja vstali v večno življenje, in sicer zaradi vere v Odrešenika". Takšno 
upanje je tako načelo obljube kakor zapoved?, ki prinaša odgovornost vseh zapovedi — 
postati mora del našega življenja in premagati zano skušnjave, da bi upanje 
zanemarili. Upanje nam daje mir", milost", radost" in zadovoljstvo . 0. Je čelada naše 
odrešitve!" in temelj naše vere!?. Upanje je zi naše duše'?. 


Moroni je v osamljenosti — celo potem ko je bil priča popolnemu uničenju svojega 
ljudstva — verjel v upanje. V mraku nefijskega naroda je zapisal, da brez upanja ne 
moremo prejeti nasledstva v Božjem kraljestvu". 


Od kod potemtakem obup? 


Sveti spisi pravijo, da mora biti »v vsem nasprotje«"?. Tako je tudi z vero, upanjem in 
dobrotljivostjo. Dvom, obup in neskrb za ljudi nas vodijo v skušnjavo, zaradi česar lahko 
zapravimo odločitve in dragocene blagoslove. 


Nasprotnik uporablja obup, da srca in misli zveže z zadušljivo temo. Obup nam izpije vse, 
kar je poživljajoče in radostno, in za sabo pušča prazne ostanke tega, kar naj bi življenje 
bilo. Obup ubije ambicije, spodbuja bolezen, umaže dušo in omrtvi srce. Obup je lahko 
videti kot stopnišče, ki vodi le in vedno navzdol. 


Upanje je po drugi strani kakor sončni žarek, ki se dviga izza in nad obzorje naših 
trenutnih okoliščin. Skozi temo prodre z lesketajočo se zoro. Spodbuja in navdihuje nas, 
da zaupamo v ljubečo skrb večnega nebeškega Očeta, ki je za tiste, ki v svetu relativizma, 
zmede in strahu iščejo večno resnico, pripravil pot. 


Kaj je torej upanje? 


Jezikovna zapletenost ponuja več možnosti in globin besede upanje. Na primer, malček 
lahko upa na telefonsko igračo, najstnik lahko upa na telefonski klic posebnega prijatelja, 
odrasel lahko preprosto upa, da bo telefon na sploh nehal zvoniti. 


Danes iu rad govoril o upanju, ki presega banalnost in se osredotoča na Izraelovo 
upanje ', veliko upanje človeštva, in sicer o našem Odrešeniku, Jezusu Kristusu. 


Upanje ni vedenje'", temveč prej trajno zaupanje, da bo Gospod izpolnil svoje obljube, ki 
nam jih je dal; to je zaupanje, da bomo, če bomo SETE živeli po Božjih zakonih in 
besedah prerokov, v prihodnosti prejeli želene blagoslove'?. To je vera in pričakovanje, 
da bomo dobili odgovor na molitve. Izraža se v zaupanju, optimizmu, navdušenju in 
potrpežljivem vztrajanju. 


V evangelijskem jeziku je upanje gotovo, neomajno in dejavno. Starodavni preroki so 
govorili o trdnem upanju ' in o »živem upanju«? - To je upanje, ki preko dobrih del daje 

slavo Bogu. Upanje prinaša radost in srečo"!. Z upanjem smo lahko »potrpežljivi in 
[prenašamo...] stiske s trdnim upanjem, da si [bomo] nekega dne od vseh svojih stisk 
odpočili«"? 


So stvari, na katere upamo, in stvari, v katere upamo 


Stvari, na katere upamo, so pogosto prihodnji dogodki. Če bi se vsaj lahko uzrli čez 
obzorje zemeljskega življenja v to, kar nas čaka po tem življenju! Ali si je moč 
predstavljati slavnejšo prihodnost od te, ki nam jo je pripravil Oče v nebesih? Zaradi 
žrtvovanja id Kristusa se nam ni treba bati, kajti vekomaj bomo živeli in nikoli več 
okusili smrti"'. Zaradi njegove neskončne odkupne daritve smo lahko očiščeni greha in 
bomo pred sodnim stolom stali čisti in sveti"? 


In kakšnega obstoja se lahko nadejamo? Tisti, ki pridejo h Kristusu, se pokesajo grehov 
in živijo v veri, bodo za vekomaj prebivali v miru. Pomislite na vrednost tega večnega 
daru: obdani bomo s svojimi ljubljenimi, poznali bomo pomen najvišje radosti, ko bomo 
napredovali v spoznanju in sreči. Avtor odrešitve je Odrešenik." Ne glede kako žalostno 
je nemara videti naše življenjsko poglavje danes, lahko zaradi življenja in žrtvovanja 
Jezusa Kristusa upamo na in nam je zagotovljeno, da bo konec naše knjige življenja 
močno presegel naša največja pričakovanja. »Česar oko ni videlo in uho ni slišalo in kar 
v človekovo srce ni prišlo, kar je Bog pripravil tistim, ki ga ljubijo.«? 


Stvari, v katere upamo, nam dajejo moč pri vsakdanjih stvareh. Pokonci nas držijo med 
preizkušnjami, skušnjavami in v žalosti. Vsakdo je že izkusil malodušje in težave. Seveda 
so trenutki, ko se zdi tema neznosna. Prav v teh trenutkih nas bodo božanska načela 
obnovljenega evangelija, v katerega upamo, držala pokonci in nas nosila, dokler spet ne 
bomo hodili v luči. 


Upamo v Jezusa Kristusa, Božjo dobroto, v udejanjanje Svetega Duha, v spoznanje, da 
Bog naše molitve sliši in nanje odgovori. Ker je bil Bog zvest in je v preteklosti držal 
svoje obljube, lahko z zaupanjem upamo v Božje obljube za sedanjost in prihodnost. V 
hudih časih se lahko trdno oprimemo upanja, da se bodo stvari obrnile v naše dobro", če 
bomo sledili nasvetom prerokov. Ta vrsta upanja v Boga, njegovo dobroto in EGO 
moč nam daje novo upanje med težkimi izzivi in daje moč tistim, ki se počutijo ogrožene 
zaradi zapirajočih se sten strahu, dvoma in obupa. 


Upanje vodi v dobra dela 


Upanje se učimo razvijati tako, kakor se učimo hoditi — korak za korakom. Ko 
preučujemo svete spise, govorimo z nebeškim Očetom, se zavežemo, da pomo 
spolnjevali Besedo modrosti, in plačujemo polno desetino, pridobivamo upanje". Vse 
bolj bomo sposobni biti polni upanja po moči Svetega Duha'"?, če bomo »popolneje 
živeli« po evangeliju. 


Pridejo trenutki, ko se moramo pogumno odločiti za upanje, celo ko vse okrog nas govori 
proti temu upanju. Kakor oče Abraham bomo proti upanju upali?), Ali kakor je pojasnil 
neki pisatelj: »Sredi zime v sebi [najdemo] nepremagljivo poletje. € 


Vera, upanje in dobrotljivost se dopolnjujejo in ko se ena Hani povečuje, rasteta tudi 
drugi. Upanje pride zaradi vere??, kajti brez vere ni upanja". Podobno vera pride zaradi 
upanja, kajti vera je »obstoj resničnosti, v katere upamo«? 


Upanje je bistveno tako za vero kot za dobrotljivost. Ko vero načnejo neposlušnost, 
razočaranje in odlašanje, je upanje zato, da jo podpre. Ko dobrotljivost izzoveta 
razočaranje in nepotrpežljivost, našo odločitev podpre upanje in nas roti, naj skrbimo za 
ljudi celo brez pričakovanja nagrade. Svetlejše je naše upanje — večja je naša vera. 
Močnejša je naša vera — čistejša je naša dobrotljivost. 


Stvari, na katere upamo, nas vodijo k veri, medtem ko nas stvari, v katere upamo, Ne 
k dobrotljivosti. Če verujemo, moramo upati. Če upamo, moramo biti tudi dobrotljivi". 
Ko se te tri lastnosti združijo, postavljene na resnici in luči evangelijske obnove Jezusa 
Kristusa, zaradi tega delamo ogromno dobrih del??, 


Upanje zaradi lastnih izkušenj 


Vsakič, ko se upanje uresniči, ustvari zaupanje in vodi v večje upanje. Naštel bi lahko 
veliko primerov iz svojega življenja, ko sem iz prve roke spoznal moč upanja. 
Spominjam se dni svojega otroštva, v katerem je bilo ogromno grozot in obupa zaradi 
svetovne vojne, pomanjkanja izobraževalnih priložnosti, bolezni, ki so mi v mladosti 
stregle po življenju, in izkušenj begunca, polnih izzivov in pogum jemajočih. Materin 
vzor, da je celo v najhujših trenutkih vztrajala in vero ter upanje spremenila v dejanja, je 
pokonci držal družino in mene ter nam dajal zaupanje, da se bodo trenutne okoliščine 
umaknile pred prihodnjimi blagoslovi. 


Zaradi teh izkušenj vem, da je evangelij Jezusa Kristusa in članstvo v Cerkvi Jezusa 
Kristusa svetih iz poslednjih dni tisto, kar krepi vero, nudi svetlo upanje in učence Jezusa 
Kristusa vodi k dobrotljivosti. 


Upanje nam daje moč v obupu. Če bi za trenutek le lahko uzrli to, kar nam je pripravil 
Gospod — ne le v naslednjem življenju, temveč tudi v tem — bi bilo naše upanje neomajno 
in nas obup ne bi nikdar premagal. Upanje uči, da je razlog za radost, celo ko je vse 
okrog nas videti temno. 


Z Jeremijem razglašam: »Blagoslovljen mož, ki [...] je Gospod njegovo upanje.«'" Z 
Joelom pričujem, da je GOSPOD upanje svojega ljudstva in moč izraelskih otrok??. Z 
Nefijem izjavljam: »[Prizadevajte] si s stanovitnostjo v Kristusu, s popolnoma svetlim 
upanjem in ljubeznijo do Boga in vseh ljudi. [...] Ko se boste gostili s Kristusovo besedo 
in vztrajali do konca, [...] tako govori Oče: Imeli boste večno življenje.«? 


To je lastnost vere, ki jo moramo negovati in razvijati. Takšno zrelo upanje dobimo v in 
preko našega Odrešenika, Jezusa Kristusa, kajti »vsak, kdor ima to upanje vanj, se 


vov 


Gospod nam je dal tolažilno sporočilo upanja: »Ne boj se, mala čreda.« Bog bo čakal z 
razprtimi rokami"', da bo sprejel tiste, ki so se odrekli svojim grehom in nadaljevali v 
upanju, veri in čloailijtrasii 

In vsem, ki trpite — vsem, ki ste izgubili pogum, ki ste zaskrbljeni ali osamljeni — rečem z 
ljubeznijo in globoko skrbjo za vas, nikoli ne obupajte. Nikoli se ne predajte. Nikoli ne 
dovolite obupu, da bi premagal vašega duha. 


Sprejmite in se zanesite na Izraelovo upanje, kajti ljubezen Božjega Sina prodre skozi 
vsakršno temo, ublaži vsako žalost in potolaži vsako srce. O tem pričujem in vas 
blagoslovim v imenu Jezusa Kristusa, amen. 

Sobotni popoldanski del 


POTRJEVANJE CERKVENIH VODITELJEV 


PREDSEDNIK HENRY B. EYRING 
prvi svetovalec Prvega predsedstva 


Sedaj predlagamo, da podpremo Thomasa Spencerja Monsona kot preroka, vidca in 
razodevalca ter kot predsednika Cerkve Jezusa Kristusa svetih iz poslednjih dni, Henryja 
Benniona Eyringa kot prvega svetovalca Prvega predsedstva in Dietra Friedricha 
Uchtdorfa kot drugega svetovalca Prvega predsedstva. Kdor soglaša, naj dvigne roko. Če 
kdo nasprotuje, naj dvigne roko. 


Predlagano je, da izkažemo podporo Boydu Kennethu Packerju kot predsedniku zbora 
dvanajstih apostolov in naslednjim članom tega zbora: Boydu K. Packerju, L. Tomu 
Perryju, Russellu M. Nelsonu, Dallinu H. Oaksu, M. Russellu Ballardu, Josephu B. 
Wirthlinu, Richardu G. Scottu, Robertu D. Halesu, Jeffreyju R. Hollandu, Davidu A. 
Bednarju, Ouentinu L. Cooku in D. Toddu Christoffersonu. Kdor soglaša, naj dvigne 
roko. Če je kdo proti, naj dvigne roko. 


Predlagano je, da svetovalcema Prvega predsedstva in dvanajstim apostolom izkažemo 
podporo kot prerokom, vidcem in razodevalcem. Kdor soglaša, naj dvigne roko. Če je 
kdo proti, naj dvigne roko. 


Predlagano je, da razrešimo starešino Earla C. Tingeyja kot člana predsedstva prvega 
zbora sedemdeseterih in kot člana prvega zbora sedemdeseterih in Sheldona F. Childa kot 
člana prvega zbora sedemdeseterih in ju imenujemo za častno upokojeni generalni 
osebnosti. 


Prav tako je predlagano, da razrešimo starešini Geralda N. Lunda in Roberta R. Steuerja 
kot člana drugega zbora sedemdeseterih. Kdor se želi tem bratom zahvaliti za njihovo 
odlično opravljeno služenje, naj dvigne roko. 


Predlagano je, da s 1. novembrom 2008 razrešimo starešini Jorgeja A. Rojasa in T. La 
Mar Sleighta kot področna sedemdesetera. Kdor želi tem bratom skupaj z nami izkazati 
podporo, prosimo, da dvigne roko. 


Predlagano je, da izkažemo podporo starešini Jay E. Jensenu kot članu predsedstva zbora 
sedemdeseterih. K dor soglaša, naj dvigne roko. Če je kdo proti, naj dvigne roko. 


Predlagamo, da podpremo druge generalne osebnosti, področne sedemdesetere in 
generalna predsedstva pomožnih organizacij, v katerih zasedajo. Kdor soglaša, naj dvigne 
roko. Če kdo nasprotuje, naj dvigne roko. 


Predsednik Monson, videti je, da je bilo izkazovanje podpore v Konferenčnem središču 
enoglasno in pritrdilno. 


Bratje in sestre, hvala vam za izkazano podporo, vero, predanost in molitve! 

KAR BO, PA BO! 


STAREŠINA JOSEPH B. WIRTHLIN 
član zbora dvanajstih apostolov 


Način, kako se na težave odzovemo, je lahko glavni dejavnik tega, kako 
srečni in uspešni bomo v življenju. 


V mladosti sem se rad ukvarjal s športom in na tiste dneve me veže veliko lepih 
spominov. Vendar niso vsi prijetni. Spominjam se dne, ko je moja nogometna ekipa 
izgubila težko igro in sem se domov vrnil obupan. K meni je prišla mama. Prisluhnila je 
moji žalostni zgodbi. Nas otroke je učila, naj zaupamo sebi in drug drugemu ter naj za 
svojo nesrečo ne krivimo drugih in naj se pri vsem, kar bomo poskusili, potrudimo po 
svojih najboljših močeh. 


Če nam ni uspelo, je pričakovala, da se borno pobrali in šli naprej. Nasvet, ki mi ga je 
takrat torej dala, ni bil popolnoma nepričakovan. Zapomnil sem si ga za vse življenje. 
»Joseph,« je rekla, »kar bo, pa bo!« O tem nasvetu sem pogosto razmišljal. 


Mislim, da je morda menila, da so v vsakem življenju vrhunci in padci ter obdobja, ko se 
zdi, da ptice ne žvrgolijo in zvonovi ne zvonijo. Vendar se zdi, da najsrečnejši ljudje 
navkljub obupu in težavam v težkih časih najdejo način, da se učijo, zaradi česar 
postanejo močnejši, modrejši in srečnejši. 


Nekateri morda mislijo, da generalne osebnosti redkokdaj izkusijo bolečine, trpljenje 
oziroma stiske. Ko bi le bilo res! Čeprav je vsak moški in ženska na tem podiju danes 
doživel neizmerno mero radosti, je tudi vsak globoko zajel iz čaše razočaranja, žalosti in 
izgube. Gospod v svoji modrosti nikogar ne ščiti pred gorjem oziroma žalostjo. 


Meni je Gospod odprl zapornice nebes in me z družino obsul z blagoslovi, ki jih ne 
morem opisati. Vendar so bila tako kot pri drugih tudi v mojem življenju obdobja, ko se 
mi je zdelo, da sem v srcu čutil večjo težo, kot sem jo lahko prenesel. Tedaj sem pomislil 
na tiste občutljive dneve svoje mladosti, ko sem občutil veliko žalost, ker smo izgubili 
tekmo. 


Kako malo sem takrat vedel o tem, kaj me čaka v prihodnjih letih! Toda ko sem šel skozi 
obdobje žalosti in bridkosti, sem se pogosto spomnil maminih besed: »Kar bo, pa bo!« 


Kako naj imamo radi dneve, ki so zelo žalostni? Ne moremo — vsaj v tistem trenutku ne. 
Mislim, da moja mama ni predlagala, naj zatremo obup ali zanikamo dejanskost bolečine. 
Mislim, da ni predlagala, naj neprijetne resnice skrijemo pod pretvezo hlinjene sreče. 
Verjamem pa, da je način, kako se na težave odzovemo, lahko glavni dejavnik tega, kako 
srečni in uspešni bomo v življenju. 


Ce bomo v težavah ravnali modro, so lahko naši najtežji trenutki čas največje rasti, ki nas 
lahko v zameno popelje v čas velike sreče. 


Z leti sem se naučil nekaj stvari, ki so mi pomagale skozi preizkušnje in težave. O tem bi 
vam rad govoril. 

Prvič, naučimo se smejati. 


Ali ste kdaj videli jeznega voznika, ki se, ko kdo naredi napako, obnaša kot da bi ta 
človek ranil njegov ponos, užalil njegovo družino, psa in prednike vse do Adama? Ali pa 
ste zadeli v vrata viseče omare, ki so na napačnem kraju in ob napačnem času ostala 
odprta, in jih je nezadovoljna žrtev preklela, grajala in se nad njimi znesla. 


Za takšne trenutke obstaja zdravilo — naučite se smejati. 


Spomnim se, da sva svoje otroke spravila v avto in smo se odpeljali v Los Angeles. V 
avtu nas je bilo najmanj devet in stalno smo se izgubljali. Namesto da bi se jezili, smo se 
smejali. Vsakič, ko smo napačno zavili, smo se še bolj smejali. 


To, da smo se izgubljali, se nam ni zdelo nič neobičajnega. Ko smo se nekoč namenili na 
jug v Cedar City, smo narobe zavili in tega nismo opazili, dokler dve uri kasneje nismo 
zagledali table z napisom »Dobrodošli v Nevadi!«. Nismo se razjezili. Smejali smo se, 
zaradi česar je redko prišlo do jeze in zamere. S smehom smo si ustvarili dragocene 
spomine. 


Spomnim se, kako se je hči dogovorila za zmenek na slepo. Bila je lepo oblečena in že 
čakala, da bo prišel njen spremljevalec, ko je zazvonilo pri vratih. Vstopil je neki moški, 
ki je bil videti nekoliko star, vendar je skušala biti vljudna. Predstavila ga je meni in moji 
ženi ter drugim otrokom, potem pa si je oblekla plašč in stopila skozi vrata. Opazovali 
smo jo, ko se je usedla v avto, toda avto se ni premaknil. Nazadnje je hči izstopila in 
rdeča v obraz stekla v hišo. Moški, za katerega je mislila, da je njen spremljevalec, je v 
resnici prišel po drugo hčer, ki je privolila, da bo popazila na njegove otroke. 


To je povzročilo obilico smeha. Pravzaprav se nismo mogli prenehati smejati. Ko je 
kasneje prišel hčerin pravi spremljevalec, ga nisem mogel spoznati, ker sem bil še vedno 
v kuhinji. Sedaj vem, da bi se hči lahko počutila ponižano in v zadregi. Vendar se je z 
nami smejala in se zato še vedno smejemo tudi danes. 


Ko boste spet v skušnjavi, da bi jadikovali, se raje poskusite smejati. Vaše življenje bo 
daljše, življenje ljudi okrog vas pa prijetnejše. 


Drugič, prizadevajmo si za to, kar je večno. 


Morda boste čutili odtujenost, ko vas bo v življenju doletela nesreča. Zmajujete z glavo in 
se čudite: »Zakaj jaz?« 


Vendar žalost slednjič doleti vsakogar od nas. V nekem trenutku mora vsakdo izkusiti 
žalost. Nihče ni izvzet. 


Všeč so mi odlomki iz svetih spisov, ki govorijo o zgledih velikih in plemenitih moških 
in žensk, kot so Abraham, Sara, Henoh, Mojzes, Jožef, Emma in Brigham. Vsak od njih 
je izkusil težave in žalost, ki so jim preizkusili, okrepili in utrdili značaj. 


Ko se učimo vztrajati po razočaranjih, v trpljenju in žalosti, se učimo iz lastnih izkušenj. 
Te izkušnje, čeprav jih včasih težko prenašamo, so prav tiste vrste izkušnje, ki nam širijo 
obzorje, utrjujejo značaj in poglabljajo sočutje. 

Ker je Jezus Kristus hudo trpel, razume naše trpljenje. Razume našo žalost. Težke stvari 
doživljamo zato, da bi tudi sami lahko postali bolj sočutni in razumevajoči. 


Pomnite navdihujoče Odrešenikove besede preroku Josephu Smithu, ko je z družabniki 
trpel v zadušljivem ozračju ječe Liberty. Rekel mu je, naj v duši prejme mir, ker bodo 
njegove nadloge i in trpljenje le kratek čas, in potem ga bo, če jih bo dobro prestal, Bog 
povzdignil na višave; slavil bo zmago nad vsemi svojimi nasprotniki." 


Joseph je z vidika večnosti v teh besedah prejel tolažbo, in lahko jo tudi mi. Včasih so 
prav tisti trenutki, za katere se zdi, da nas je trpljenje premagalo, tisti, ki nam bodo 
navsezadnje omogočili, da bomo zmagoslavni. 


Tretjič, poskusimo razumeti, da bomo za vse poplačani. 


Gospod zvestim poplača vsako izgubo. Gospod bo tistim, ki ga imajo radi, na svoj način 
dodal, kar jim je odvzeto. Čeprav se morda ne bo zgodilo, kot si bomo želeli, bodo zvesti 
vedeli, da bodo za vsako danes prelito solzo nenazadnje stokratno poplačani s solzami 
radosti in hvaležnosti. 


Eden od evangelijskih blagoslovov je spoznanje, da se bo, ko bo zavesa smrti oznanila 
konec našega zemeljskega življenja, naše življenje nadaljevalo na drugi strani tančice. 
Tam bomo dobili nove priložnosti. Niti smrt nam ne more odvzeti večnih blagoslovov, ki 
nam jih je obljubil ljubeči nebeški Oče. 


Ker je nebeški Oče milosten, zmaga načelo poplačila. To sem videl v svojem življenju. 
Moj vnuk Joseph je avtist. Njegova mama in oče sta se z bolečino borila s posledicami te 
prizadetosti. Vedela sta, da Joseph verjetno ne bo nikoli kakor drugi otroci. Razumela sta, 
kaj to pomeni ne le za Josepha, ampak tudi za vso družino. 


Toda kakšno radost prinaša vsem nam! Avtistični otroci pogosto težko kažejo čustva, 
toda Joseph me vsakič, ko sem z njim, tesno objame. Kljub izzivom smo v življenju 
zaradi njega imeli veliko radosti. 


Starša sta ga spodbujala, naj se ukvarja s športom. Ko je začel igrati baseball, je bil v 
zunanjem polju. Vendar mislim, da se mu ni zdelo pomembno teči za izgubljenimi 
žogami. Domislil se je učinkovitejšega načina igranja te igre. Ko je žoga poletela v 
njegovo smer, jo je Joseph gledal, kako leti mimo, nato je iz žepa potegnil drugo žogo in 
jo vrgel do metalca. 


Za vse skrbi, ki jih je ta družina imela pri vzgoji Josepha, za vse, kar so žrtvovali, jim je 
bilo desetkratno poplačano. Njegov oče in mama sta se zaradi tega izvoljenega duha 
veliko naučila o otrocih s posebnimi potrebami. Doživela sta radodarnost in sočutje 
družine, sosedov in prijateljev. Skupaj so se radostili Josephovega napredka. Čudili so se 
njegovi dobroti. 


Četrtič, zaupajmo nebeškemu Očetu in njegovemu Sinu, Jezusu Kristusu. 


»Bog je namreč svet tako vzljubil, da je dal svojega edinorojenega Sina. ? Gospod Jezus 
Kristus je naš družabnik, pomočnik in zagovornik. Želi, da smo srečni. Želi, da smo 
uspešni. Če bomo naredili svoj del, bo on naredil preostalo. 

Bog, ki se je spustil pod vse, nam bo priskočil na pomoč. Tolažil nas bo in podpiral. 
Okrepil nas bo v naši šibkosti in nas utrdil v stiski. Napravil bo, da bodo šibkosti postale 
moč. 


Ena najinih hčera je po porodu hudo zbolela. Zanjo smo molili, ji dali blagoslov in jo 
podpirali, kolikor smo jo lahko. Upali smo, da bo prejela blagoslov ozdravitve, toda 
dnevi so spremenili v mesece in meseci v leta. V nekem trenutku sem ji rekel, da se bo s 
to težavo nemara morala spopadati vse življenje. 


Spominjam sem, da sem nekega jutra vzel vizitko in jo dal v pisalni stroj. Med drugim 
sem natipkal naslednje besede: »Poslušaj preprosto skrivnost: zaupaj v Boga, delaj po 
svojih najboljših močeh, drugo pa prepusti njemu.« 


Zaupala je v Boga. Vendar njena težava ni minila; še leta je trpela, toda Gospod jo je 
blagoslovil in nazadnje je ozdravela. 


Ker poznam svojo hči, verjamem, da bi, četudi ne bi nikoli okrevala, zaupala v nebeškega 
Očeta in »drugo prepustila njemu«. 


Čeprav je moja mama davno tega odšla v svoj večni pokoj, so njene besede vselej z mano. 
Še vedno se spominjam njenega nasveta, ki mi ga je dala tistega davnega dne, ko smo z 
ekipo izgubili nogometno tekmo: »Kar bo, pa bo!« 


Vem, zakaj mora biti v vsem nasprotje. Če k težavam pristopimo pravilno, so lahko v 
našem življenju blagoslov. Lahko jih vzljubimo. 


Če bomo imeli smisel za humor, gledali z vidika večnosti, razumeli načelo poplačila in se 
približali nebeškemu Očetu, bomo lahko vzdržali stiske in preizkušnje. Lahko rečemo, 
kot je moja mama: »Kar bo, pa bo!« 


O tem pričujem v imenu Jezusa Kristusa, amen. 


OPOMBE 


1. Gl. NaZ 121:7, 8. 
2. Jn 3:16. 
3. Etr 12:27. 

DELOVANJE ANGELOV 


STAREŠINA JEFFREY R. HOLLAND 
član zbora dvanajstih apostolov 


Bog nas v preizkušnjah, s katerimi se soočamo, nikoli ne pusti samih ali brez 
pomoči. 


Ko sta Adam in Eva privolila, da bosta prišla na ta svet, sta vedela, da bodo na Zemlji trni 
in bodljike in vsakovrstne težave. Verjetno njuno najpomembnejše spoznanje ni bilo, da 
bosta morala v stiskah in nevarnostih tudi vztrajati, pač pa dejstvo, da bosta daleč od 
Boga, ločena od njega, s katerim sta prej skupaj hodila in govorila, ločena od njega, ki 
jima je prej svetoval na štiri oči. 


Poročilo o stvarstvu pravi, da ga po tej zavestni odločitvi nista več videla, kajti izgnana 
sta bila iz njegove navzočnosti. Verjetno je bilo to tisto, kar ju je najbolj skrbelo. 


Toda Bog je vedel za preizkušnje, s katerimi se bosta soočala, in zagotovo je vedel, kako 
osamljeno in prestrašeno se bosta včasih počutila. Tako je nenehno pazil na svojo vse 
številčnejšo družino, vedno poslušal njihove prošnje in jim pošiljal preroke (kasneje 
apostole), da bi jih učili, jim svetovali in jih vodili. Toda ob posebnih priložnostih je 
poslal tudi angele, Božje sle, da bi njegove otroke blagoslovili in jih pomirili, da so 
nebesa in Božja pomoč vedno zelo blizu. Kmalu potem ko sta se Adam in Eva znašla 
sama v zapuščenem in pustem svetu, se jima je res prikazal angel, ki ju je učil o pomenu 
njune žrtve in o odkupni vlogi obljubljenega Odkupitelja, ki bo prišel. Ko se je čas 
Odrešenikovega prihoda približal, je bil Mariji poslan angel, da ji je oznanil, da bo 
postala mati Božjega Sina. Nato je bilo skupini angelov naročeno, naj pojejo v noči, ko se 
je rodilo dete, po imenu Jezus. Kmalu potem je angel oznanil Jožefu, da je novorojeno 
dete v nevarnosti in da mora družinica bežati na varno v Egipt. Ko je nevarnost minila, je 
angel to posredoval družini in vsi trije so se vrnili v deželo svojega nasledstva. 


Od začetka in v vseh razdobjih je Bog uporabljal angele kot svoje poslance, da je po njih 
razodeval svojo ljubezen in skrb do svojih otrok. Čas, ki mi je danes na voljo, ne dopušča 
niti bežnega pregleda svetih spisov ali zgodovine poslednjih dni, v katerih je ogromno 
poročil o prikazovanju angelov ljudem na Zemlji, vendar gre resnično za globok nauk in 
bogato zgodovino. Običajno tovrstnih bitij ne vidimo. Včasih jih. Naj jih vidimo ali ne, 
so vedno blizu. Včasih so njihove naloge velike in pomembne za ves svet. Včasih je 
sporočilo bolj osebno. Sem ter tja angeli svarijo. Najpogosteje prinašajo tolažbo, nudijo 
nekakšno milostno pozornost, vodstvo v težkih časih. Ko se je Lehi v sanjah znašel na 
strašnem kraju, »temni in puščobni divjini«, kot ga je opisal, ga je obiskal angel 
»[mož ...], oblečen [...] v bela oblačila [...]: [spregovoril mi je],« je dejal Lehi, »in mi 
velel, naj mu sledim« ?. Lehi mu je sledil na varno in slednjič na pot odrešitve. 


V življenju vsi preživimo nekaj časa v »temnih in puščobnih« krajih, v žalostnih, strah 
zbujajočih ali brezupnih okoliščinah. V današnjih dneh je veliko svetovnih stisk: 
finančnih kriz, energetskih težav, terorističnih napadov in naravnih nesreč. Vse to skrbi 
posameznike in družine, ne le kje bodo živeli in kaj bodo jedli, temveč tudi glede splošne 
varnosti in blaginje naših otrok ter prerokb poslednjih dni v zvezi z našim planetom. 
Resnejše od teh — in včasih z njimi povezane — so vsebine na temo etičnega, moralnega in 

duhovnega propadanja, ki ga vidimo v manjših ali večjih skupnostih, doma in v tujini. 
Bog nam na pomoč še pošilja angele, prav kakor jih je Adamu in Evi, prerokom in prav 
gotovo tudi samemu Odrešeniku sveta. Matej je v svojem evangeliju zapisal, da so potem, 
ko je Satan Kristusa skušal v divjini, »angeli [...] pristopili in mu stregli« '. Celo Božji 
Sin, sam Bog, je med svojim začasnim zemeljskim bivanjem potreboval nebeško tolažbo. 
In tako bodo angeli pravičnim pomagali vse do konca časov. Mormon je svojemu sinu 
Moroniju, ki je nekega dne postal angel, rekel: »Mar dneva čudežev ni več?« 


Vsem, ki slišite moj glas, kličem, da bodite pogumni, naj vas navdaja vera, in pomnite, da 
je Gospod rekel, da bo bil naše bitke, bitke naših otrok in bitke otrok naših otrok". Kaj 
moramo narediti, da si bomo prislužili takšno zaščito? Marljivo moramo iskati, vedno 
moliti ter verjeti in vse se bo zgodilo v naše dobro, če bomo pošteni in se spominjali 
zaveze, ki smo jo sklenili". Poslednji dnevi niso čas za strah in trepet. To je čas, da 
verujemo in pomnimo svoje zaveze. 


Govorim o nebeški pomoči, o angelih, ki so nam poslani, da nas v težkih trenutkih 
blagoslovijo. Toda ko govorimo o tistih, ki so orodje v Božjih rokah, nas opozarjajo, da 
niso vsi angeli z druge strani tančice. Z nekaterimi hodimo in se z njimi pogovarjamo — 
tukaj, sedaj in vsak dan. Nekateri bivajo v naših soseskah. Nekateri angeli ženske so nam 
dali življenje,v mojem primeru pa je angel ženska privolila v poroko z mano. Zdi se, da 
nebesa resnično niso nikoli bližje kot takrat, ko vidimo, kako se Božja ljubezen izraža v 
prijaznosti in predanosti ljudi, ki so tako dobri in tako čisti, da je edina beseda, ki nam 
pride na misel »angelski«. Naj vam v tem duhu spregovorim o izkušnji svojega prijatelja 
in kolega z Univerze Brighama Younga, pokojnega Clyna D. Barrusa. To bom storil z 
dovoljenjem njegove žene Marilyn in njune družine. 


Kadar je brat Barrus pripovedoval o svojem otroštvu na veliki kmetiji v Idahu, je govoril 
o svoji večerni nalogi, da je krave prignal za molžo. Ker so se pasle na polju, ki je bilo ob 
pogosto nevarni reki Teton, so imeli pri Barrusovih strogo pravilo, da med 
spomladanskimi poplavami otroci nikoli niso smeli za kravami, ki so odtavale čez reko. 
Vedno so se morali vrniti domov in poiskati pomoč odraslih. 


Bratu Barrusu so starši neke sobote, kmalu po njegovem sedmem rojstnem dnevu, 
obljubili, da bodo šli v kino, če bodo vsa opravila pravočasno končana. Toda ko je mali 
Clyn prispel na pašnik, so bile krave, ki jih je iskal, že na drugi strani reke, čeprav je bila 
njena gladina nevarno visoka. Ker se je zavedal, da zato morda ne bodo šli v kino, se je 
odločil, da bo šel sam po krave, čeprav so ga velikokrat svarili, naj tega ne počne. 


Ko je sedemletnik svojega starega konja Bannerja pognal v mrzlo, deročo reko, je bila 
konjeva glava le malo nad gladino. Če bi na konju sedel odrasel, bi bil varen, toda brata 
Barrusa je deroča voda zaradi rosnih let povsem zalila, razen ko se je konj nekajkrat 
ravno toliko pognal naprej, da je Clynova glava pogledala na površje in je zajel zrak. 


Sedaj vam bom prebral besede brata Barrusa: 


»Ko je Banner končno prišel na drug breg, sem spoznal, da je bilo moje življenje v resni 
nevarnosti in da sem storil nekaj strašnega — namerno nisem poslušal očeta. Mislil sem, 
da se mu bom odkupil le tako, da bom krave varno pripeljal domov. Morda bi mi oče 
potem oprostil. Vendar se je že temnilo in nisem natanko vedel, kje sem. Preplavil me je 
obup. Bil sem moker in premražen, izgubljen in preplašen. 


38 


Spustil sem se s starega Bannerja, padel na tla k njegovim nogam in pričel jokati. Med 
krčevitim jokom sem poskušal moliti in vedno znova nebeškemu Očetu ponavljal: 
"Oprosti. Odpusti mi! Zal mi je. Odpusti mi!" 


Dolgo sem molil. Ko sem se končno uzrl navzgor, sem skozi solzne oči zagledal postavo, 
oblečeno v belo, ki je hodila proti meni. V temi sem bil prepričan, da je angel, ki mi je bil 
poslan kot odgovor na molitev. Ko se je pojava približevala, se nisem ne premaknil ne 
dal od sebe glasu, ker sem bil tako osupel nad tem, kar sem videl. Ali bi mi Gospod res 
poslal angela, čeprav sem bil tako neubogljiv? 


Nato je znani glas rekel: "Sin, iskal sem te." V temi sem prepoznal očetov glas in mu 
stekel v objem. Trdno me je držal, nato pa nežno rekel: "Skrbelo me je. Vesel sem, da 
sem te našel." 


Poskušal sem mu povedati, kako mi je bilo žal, toda iz mojih tresočih se ustnic so prišle 
le nepovezane besede: "Hvala... tema... strah... reka... sam.' Kasneje sem tisto noč sem 
zvedel, da me je oče, ker se nisem vrnil s pašnika, šel iskat. Ker ni bilo najti ne mene ne 
krav, je vedel, da sem šel čez reko in da sem v nevarnosti. Ker je bilo temno in je bil čas 
pomemben, je s sebe slekel vse razen belega toplega perila, si okoli vratu obesil čevlje in 
preplaval nevarno reko, da bi rešil svojeglavega sina.« 


Dragi bratje in sestre, pričujem o angelih, tako nebeških kot zemeljskih. S tem tudi 
pričujem, da nas Bog v preizkušnjah, s katerimi se soočamo, nikoli ne pusti samih ali 
brez pomoči. »[Niti ne] bo, tako dolgo kolikor bo trajal čas oziroma bo stala Zemlja 
oziroma bo potrebno enega samega človeka na obličju le-te rešiti?«" Občasno se bomo 
bodisi po vsem svetu ali posamezniki morda počutili, da je Bog daleč, da so se nebesa 
pred nami zaprla in smo izgubljeni ter sami v temnih in puščobnih krajih. Pogosto nam to 
gorje povzroči lastna krivda, toda celo takrat nas Oče vseh nas gleda in nam pomaga. In 
vedno nas spremljajo angeli, ki pridejo in odidejo, vidni in nevidni, poznani in nepoznani, 
umrljivi in neumrljivi. 


Da bi vsi bolj verjeli v in bili hvaležni za Gospodovo obljubo, ki pravi, da bo šel pred 
nami, da bo na naši desnici in na naši levici, da bo njegov Duh našem srcu, njegovi angeli 
pa okrog nas, da nas bodo bodrili. Ko molimo, da bi nam ti angeli pomagali, bodimo 
malce bolj angelski tudi sami — ponudimo prijazno besedo, močno roko, izpričujmo vero 
in spolnjujmo zavezo, ki smo jo sklenili. Morda bomo potem mi lahko Božji sli, ko bo 
kdo jokal: »Tema... strah ...reka... sam.« Za to molim, v imenu Jezusa Kristusa, amen. 


OPOMBE 


Gl. Moses 5:4. 
Gl. Moses 5:6. 

1 Ne 8: 4-6. 

Mt 4:11. 

Mor 7:35—37, 30. 
Gl. NaZ 98:37. 
Gl. NaZ 90:24. 
Mor 7:36. 

. Gl. NaZ 84:88. 

CELO OTROK LAHKO RAZUME 


STAREŠINA GERALD CAUSSE 
član prvega zbora sedemdeseterih 


V svoji dobroti je omogočil, da so resnice o Bogu razumljive vsem njegovim 
otrokom, ne glede na njihovo izobrazbo oziroma intelektualne sposobnosti. 


Starši pogosto osupnejo nad odgovori otrok na vprašanja, ki jim jih postavijo. Ko naju 
nekega večera z ženo ni bilo doma, je varuška najinih otrok, potem, ko je slišala njihovo 
molitev, vprašala: »Toda kaj je razlika med vašo in mojo veroizpovedjo?« Najina 
osemletna hčerka je takoj odgovorila: »Skoraj sta enaki, vendar se mi veliko več učimo!« 
Moja hčerkica je daleč od tega, da bi hotela varuško užaliti, želela le po svoje poudariti 
pomembnost, ki jo sveti iz poslednjih dni pripisujemo iskanju znanja. 


Joseph Smith je izjavil, da je nemogoče, da bi bil človek rešen v nevednosti (gl. NaZ 
131:6). Dodal je, da je načelo znanja načelo odrešitve, [...] in vsi, ki ga ne pridobijo 
dovolj, da bi bili rešeni, bodo obsojeni (gl. Teachings of Joseph Smith, str. 297). To 
znanje temelji na razumevanju narave Boga, Jezusa Kristusa in načrta odrešitve, ki sta ga 
pripravila, da bi nam omogočila vrnitev v njuno navzočnost. »Večno življenje pa je v tem, 
da spoznavajo tebe, edinega resničnega Boga, in njega, ki si ga poslal, Jezusa Kristusa.« 
(Jn 17:3) 


Ljudje si načelo znanja pogosto razlagajo napačno. Božja slava je inteligenca (gl. NaZ 
93:36). Prekaša vse, kar lahko doumemo s svojimi razumskimi zmožnostmi. Ljudje, ki 
poskušajo Boga najti, včasih mislijo, da ga morajo iskati v razumsko zapletenih pojmih. 


Vendar nam je nebeški Oče vedno na razpolago. Prilagodi se naši stopnji razumevanja. 
Če pride k otroku, se bo prilagodil otrokovemu jeziku in zmožnosti (gl. Teachings of the 
Prophet Joseph Smith, str. 163). 


Bog bi bil zares krivičen, če bi bil evangelij dostopen samo intelektualnim izvoljencem. 
V svoji dobroti je omogočil, da so resnice o Bogu razumljive vsem njegovim otrokom, ne 
glede na njihovo izobrazbo oziroma intelektualne sposobnosti. 


Dejansko je dejstvo, da nauk lahko razume celo otrok, dokaz Božje moči. Predsednik 
Taylor je rekel: »Prava inteligenca je, da lahko človek vzame temo, ki je sama po sebi 
skrivnostna in velika, ter jo razkrije in poenostavi, tako da jo lahko razume otrok.« 
Čistost in enostavnost izražanja Svetemu Duhu omogočata, da pričuje ljudem v srcu z 
večjo gotovostjo, ne da bi se pri tem kakor koli zmanjšal njegov vpliv. 


Jezus je med poučevanjem enostavnost in verodostojnost svojih naukov nenehno 
primerjal z izkrivljeno logiko farizejev in drugih doktorjev prava. Vedno znova so ga 
preizkušali z zapletenimi vprašanji, toda njegovi odgovori so bili vedno kristalno jasni in 
otroško enostavni. 


Nekega dne so učenci Jezusa vprašali: »Kdo je torej največji v nebeškem kraljestvu?« 
Jezus je poklical k sebi otroka, ga postavil v sredo in rekel: »Resnično, povem vam: Če se 

ne spreobrnete in ne postanete kakor otroci, nikakor ne pridete v nebeško kraljestvo! 
Kdor se torej poniža kot ta otrok, bo največji v nebeškem kraljestvu.« (Mt 18: 1-4) 


Ob drugi priložnosti je Jezus rekel: »Slavim te, Oče, Gospod neba in zemlje, ker si to 
prikril modrim in razumnim, razodel pa otročičem.« (Lk 10:21) 


Sveto pismo je verjetno predmet več razlag in filozofskih razprav kot katera koli druga 
knjiga. Vendar bo otrok, ki to knjigo bere prvič, imel za razumevanje nauka prav toliko, 
če ne več, možnosti kot večina doktorjev svetih spisov. Odrešenikovi nauki so prilagojeni 
vsakomur. Pri osmih letih ima lahko otrok zadostno razumevanje, da stopi v vode krsta in 
se s popolnim razumevanjem zaveže z Bogom. 


Kaj otrok razume ob branju zgodbe o Jezusovem krstu? Janez Krstnik je Jezusa krstil v 
reki Jordan. Sveti Duh se je spustil nadenj »v telesni podobi kakor golob in zaslišal se je 
glas iz neba: "Ti si moj ljubljeni Sin, nad teboj imam veselje."« (Lk 3: 21-22) Otrok ima 
lahko jasno sliko o tem, kaj je Božja trojica: tri različne osebnosti, ki so popolnoma 
enotne: Bog Oče, njegov Sin Jezus Kristus in Sveti Duh. 


Zavračanje načel enostavnosti in jasnosti je izvor številnih odpadov, tako skupin kot 
posameznikov. V Mormonovi knjigi je prerok Jakob obtožil tiste iz starodavnih časov, ki 
so »zaničevali [...] jasne besede in morili preroke in si prizadevali za to, česar niso mogli 
razumeti. Zatorej bodo zavoljo svoje sleposti, ki je prišla, ker so gledali mimo cilja, 
zagotovo padli, kajti Bog jim je odvzel svojo jasnost in jim izročil veliko tega, česar ne 
morejo razumeti, ker so si tako želeli.« (JakK 4: 14) 


Včasih nas mika, da bi rekli: »To je prelahko.« Prav kakor Naamdn, sirijski poveljnik, ki 
ga je omejeval ponos, ni poslušal Elizejevega nasveta, ki je bil v njegovih očeh prelahek, 
da bi ozdravil gobavost. Njegovi služabniki so mu pomagali uvideti njegovo zmoto: 
»"Oče, ko bi ti prerok ukazal kaj težkega, mar ne bi tega storil? Koliko bolj, ko ti je 
naročil: Umij se in boš čist!' Tedaj je šel in se sedemkrat potopil v Jordanu, po besedi 
Božjega moža. In njegovo meso je spet postalo kakor meso majhnega dečka; bil je čist.« 
(2 Kr 5:13) Njegovo očiščenje ni bilo le telesno. Očiščeno je bilo tudi duhovno telo, ko je 
ponižno sprejel čudovito lekcijo. 


Otroci so čudovito nagnjeni k učenju. Popolnoma zaupajo v učitelja, čistega duha in 
globoko ponižnost — z drugimi besedami, imajo iste lastnosti, ki odprejo vrata Svetemu 
Duhu. On je kanal, preko katerega prejmemo znanje o duhovnih stvareh. Pavel je 
Korinčanom pisal: »Tako tudi to, kar je v Bogu, pozna samo Božji Duh.« (1 Kor 2:11) 


In dodal je: »Duševni človek ne sprejema tega, kar prihaja iz Božjega Duha.« Vemo, da 
je meseni oziroma posvetni človek »Bogu sovražnik [...], če se ne preda očarljivostim 
Svetega Duha«. Zato mora postati »kot otrok, ubogljiv, krotak, ponižen, potrpežljiv, poln 
ljubezni, pripravljen podvreči se vsemu, kar se Gospodu zdi prav mu zadati, prav kakor 
se otrok podvrže svojemu očetu« (Moz 3:19). 


V filozofski zgodbi Mali prine Antoine de Saint-Exupery opiše zmedenost fantka, ki, ko 
odkrije vrt z vrtnicami, ugotovi, da roža, ki jo ima in katero je tako skrbno negoval, ni 
edinstvena, temveč zelo običajna. Nato spozna, da tisto, kar dela njegovo vrtnico 
edinstveno, ni zunanji videz, temveč čas in ljubezen, ki ji ju je posvetil. Rekel je, da 
ljudje vzgojijo pet tisoč vrtnic na istem vrtu in ne najdejo tistega, kar iščejo. Vendar 

lahko tisto, kar iščejo, najdejo v eni sami vrtnici in malo vode. Toda njihove oči so slepe, 
kajti iskati bi morali s srcem. 


Enako naše poznavanje Boga ni odvisno od znanja, ki ga osvojimo. Navsezadnje lahko 
vse evangelijsko znanje, ki je pomembno za naše odrešenje, povzamemo v nekaj točkah 
nauka, načel in osnovnih zapovedi, s katerimi se seznanimo v misijonarskih razgovorih 
pred krstom. Po drugi strani poznati Boga pomeni odpreti srce, da bomo prejeli duhovno 
razumevanje in goreče pričevanje o resnici teh nekaj bistvenih točkah nauka. Poznati 
Boga pomeni imeti pričevanje o njegovem obstoju in v srcu čutiti, da nas ima rad. 
Pomeni sprejeti Jezusa Kristusa za svojega Odrešenika in imeti gorečo željo, da bi sledili 
njegovemu zgledu. S služenjem Bogu in soljudem pričujemo o Kristusu in omogočimo 
ljudem okrog nas, da ga spoznajo bolje. 


Ta načela se udejanjajo s poučevanjem, ki smo ga deležni v oddelkih in vejah. Vaš glavni 
cilj, učitelji v Cerkvi, je, da vaše lekcije spreobrnejo srca. Kakovost lekcije se ne meri s 
številom novih podatkov, ki jih posredujete svojim učencem. Kaže se v sposobnosti, s 
katero privabimo Duha in učence spodbudimo k sklepanju zavez. Z udejanjanjem vere in 
naučenega bodo poglobili svoje duhovno znanje. 


Molim, da bomo vedeli, kako odpreti srce kot majhen otrok in se veselili poslušanja ter 
udejanjanja Božje besede v vsej moči njene enostavnosti. Pričujem, da bomo, če bomo to 
delali, prejeli znanje o Božjih skrivnostih in o miru — o tistem, kar prinaša radost, o tistem, 
kar prinaša večno življenje (gl. NaZ 42:61). 


V imenu Jezusa Kristusa, amen. 


3] 


POT 


STAREŠINA LAWRENCE E. CORBRIDGE 
član prvega zbora sedemdeseterih 


Do sreče in izpolnitve je le ena pot. Ta pot je on. 


»V začetku je bila Beseda in Beseda je bila pri Bogu in Beseda je bila Bog. [...] V njej je 
bilo življenje in življenje je bilo luč ljudi.«' 


Jezus je o sebi je rekel, da je Alfa in Omega, Kristus Gospod, da, in sicer jaz sem, začetek 
in konec, Odkupitelj sveta." Prav tako je rekel: »Kdor pa bo pil od vode, ki mu jo bom jaz 
dal, ne bo nikoli žejen, Smpck bo voda, katero mu bom dal, postala v njem izvir vode, ki 
teče v večno življenje.«" Nadalje je tudi dejal: »Jaz sem kruh življenja. Kdor pride k meni, 
gotovo ne bo lačen, in kdor vame veruje, gotovo nikoli ne bo žejen. «' »Jaz sem luč sveta. 
Kdor hodi za menoj, ne bo hodil v temi, temveč bo imel luč življenja. «£ »Jaz sem 
vstajenje in življenje: kdor vame veruje, bo živel, tudi če umre; in vsakdo, ki živi in vame 
veruje, vekomaj ne bo umrl.«" »Jaz sem pot, resnica in življenje. Nihče ne pride k Očetu 
drugače kot po meni.«? 


Jezus Kristus je pot. On je luč in življenje, kruh in voda, začetek in konec, vstajenje in 
življenje, Odrešenik sveta, resnica in pot. 


Do sreče in izpolnitve je le ena pot. Ta pot je on. Vsaka druga pot, katera koli druga pot, 
kakršna koli druga pot je norost. Ponuja nam izvir žive vode. Lahko bodisi pijemo in ne 
bomo nikoli več žejni oziroma ne pijemo in bomo nespametno ostali žejni. 


On je kruh življenja. Lahko bodisi jemo in ne bomo več lačni oziroma ne jemo in bomo 
nespametno ostali slabotni in lačni. On je luč sveta. Lahko mu bodisi sledimo in vidimo 
jasno oziroma mu ne sledimo in bomo nespametno ostali slepi in v temi. 


On je vstajenje in življenje. Rekel je: »Besede, ki sem jih govoril, so duh in življenje.«" 
Lahko se bodisi učimo od njega in bo naše življenje bogatejše ali pa se ne in bomo 
nespametno ostali mrtvi. 


On je Odrešenik sveta. Lahko bodisi sprejmemo blagoslove njegove odkupne daritve in 
postanemo čisti in neomadeževani, vredni njegovega Duha ali pa tega ne storimo in 
nespametno ostanemo sami in omadeževani. 


Nobenega drugega Boga poleg njega 


»Nerujemo v Boga, Večnega Očeta, in njegovega Sina, Jezusa Kristusa, in v Svetega 
Duha.«" Sin je sprejel Očetov načrt in ga izvršil, da bi mi lahko imeli petega Duha. 
Očetova pot je Sinova pot. Rekel je: »Ne imej drugih bogov poleg mene.«'" 


Samo Bog nas lahko podpira, samo on lahko pripravi srce, da utripa in nam daje dih, 
samo on nas lahko ohrani in zaščiti, samo on nas lahko okrepi, da bomo prenašali 
življenjska bremena, samo on nam lahko da moč, spoznanje, mir in radost, samo on nam 
lahko odpušča grehe, samo on nas lahko ozdravi, samo on nas lahko spremeni in oblikuje 

v bogaboječo dušo, samo on nas lahko pripelje nazaj v Očetovo navzočnost in storil bo 
vse to in veliko več, če se ga bomo le spominjali, da bomo izpolnjevali njegove zapovedi. 
Kaj bomo torej storili? Spominjali se ga bomo tako, da bomo izpolnjevali njegove 
zapovedi. To je edino pametno, kar lahko storimo. 


Jezus krščuje s Svetim Duhom 


Janez Krstnik je rekel, da medtem, ko je sam krščeval z vodo, je Jezus prišel, da bi 
krščeval »s Svetim Duhom«''. V tem življenju nič nima večje vrednosti kot nebeški dar 
Svetega Duha. To je vir radosti, sreče, miru, spoznanja, moči, vodstva, zaupanja, ljubezni 
in vsega, kar je dobro. To je moč, s katero se lahko spremenimo in postanemo močni tam, 
kjer smo šibki. To je moč, s katero se Gospod pokaže tistim, ki vanj verujejo." Vse dobro 
v našem življenju je odvisno od tega, kako pridobivamo in ohranjamo moč Svetega Duha. 
Od tega je odvisno vse. 


Zato je Jezus Kristus šel v vrt, ki se imenuje Getsemani, kjer je za nas premagal greh. 
Prevzel je naše grehe. Trpel je kazen za naše zmote. Plačal je ceno naše izobrazbe. Ne 
vem, kako je naredil, kar je naredil. Vem le, da je, in zato so vam in meni lahko 
odpuščeni grehi, da bomo lahko obdarjeni z njegovo močjo. Kaj bomo torej storili? 
Prevzeli bomo Sinovo ime in se ga vselej spominjali in izpolnjevali njegove zapovedi, ki 
nam jih je dal, da nas bo vselej spremljal njegov Duh.'" Od tega je odvisno vse. 


Njegov jarem je prijeten in njegovo breme lahko 


Ena najbolj razširjenih in mamljivih človeških prepričanj je misel, naj »življenje živimo 
po svoje, naj delamo svoje, naj smo, kar smo, naj ne dovolimo, da bi nam drugi govorili, 
kaj naj delamo«. Gospod je rekel: »Jaz se pot.«"" Rekel je: »Hodi za menoj!«'" Rekel je: 
»Kakšne vrste ljudje morate torej biti? Resnično, povem vam, prav kakršen sem jaz.« S 


Morda zmotno verjamemo, da Gospodu v resnici ne moremo slediti, ker so njegova 
življenjska merila tako presenetljivo visoka, da se zdijo nedosegljiva. Morda mislimo, da 
so vsaj za zdaj pretežka, previsoka, preveč in nad našimi zmožnostmi. Tega ne verjemite! 
Čeprav so Gospodova merila najvišje, kar je možno, nikoli ne mislite, da jih lahko doseže 
samo nekaj najsposobnejših izvoljencev. 


Prav v tem primeru nas življenjske izkušnje zavajajo. Naše tukajšnje izkušnje nam 
pravijo, da so največji dosežki v vsakršnem človeškem prizadevanju vedno najtežji in jih 
zatorej dosežejo samo najsposobnejši, redki izvoljenci. Višja so merila, manj ljudi jih 
doseže. V tem primeru temu ni tako, kajti za razliko od vsake druge izkušnje v tem 
življenju, to ni človeško prizadevanje, ampak prej Božje delo. To je Božje delo in 
njegova slava je, da uresniči človekovo nesmrtnost in večno življenje. 


Nič se ne more primerjati s tem. Nikjer. Nikoli. Nobeno drugo prizadevanje, ureditev, 
načrt, program oziroma sistem, ki se ga je kdaj domislil človek, nima dostopa do odkupne 
in preobražajoče moči odkupne daritve Jezusa Kristusa in daru Svetega Duha. Čeprav je 
Gospodovo povabilo, naj mu sledimo, najvišje od vsega, ga vendarle lahko doseže 
vsakdo, ne zato ker smo tega zmožni mi, ampak ker je zmožen on in ker tudi nas lahko 
napravi zmožne. Verujemo, da se lahko preko Kristusove odkupne daritve reši vse 
človeštvo — vsi, živi in mrtvi — s pokoravanjem evangelijskim zakonom in uredbam. 


39 


Gospodova pot ni težka. Težko je življenje, ne evangelij. V vsem je nasprotje", povsod 
in za vsakogar. Življenje je težko za vse, je pa tudi lahko. Imamo le dve možnosti. Lahko 
bodisi sledimo Gospodu, ki nas bo obdaril s svojo močjo in mirom, lučjo, močjo, 
spoznanjem, zaupanjem, vodstvom, ljubeznijo in radostjo, ali pa gremo po kakšni drugi 
poti, kateri koli drugi poti, kakršni koli drugi poti in gremo naprej sami, brez njegove 
podpore, brez njegove pomoči, brez vodstva, v tegobah, dvomu, žalosti in obupu. 
Vprašam vas, kaj je lažje? 


Gospod je rekel: »Pridite k meni vsi, ki ste utrujeni in obteženi, in jaz vam bom dal 
počitek. Vzemite nase moj jarem in učite se od mene [...] in našli boste počitek svojim 
dušam; kajti moj jarem je prijeten in moje breme je lahko.«"" Življenje je težko, je pa tudi 
preprosto. Pojdite na pot in nikoli, nikdar ne obupajte! Nikoli ne obupajte! Samo 
vztrajajte! Ne obupajte in uspelo vam bo! 


Do sreče in izpolnitve je samo ena pot. Ta pot je Jezus Kristus. Vsaka druga pot, katera 
koli druga pot, kakršna koli druga pot je norost. 


Pričujem o njem, in sicer o Jezusu Kristusu, da je Sin živega Boga, Kruh življenja, 
resnica, vstajenje in življenje, Odrešenik in luč sveta. On je pot, edina pot. Da bi mi vsi 
bili modri, da bi mu sledili! To je edina pametna odločitev. V njegovem svetem imenu, in 
sicer v imenu Jezusa Kristusa, amen. 

PRIDITE V SION 


STAREŠINA D. TODD CHRISTOFFERSON 
član zbora dvanajstih apostolov 


V družini in v naših okoliših si moramo z enotnostjo, pobožnostjo in 
dobrodelnostjo prizadevati za Sion. 


Prerok Joseph Smith je dejal: »Gradnja Siona je zadeva, ki je zanimala Božje ljudstvo v 
vseh obdobjih; je tema, o kateri so s posebnim zanimanjem premišljevali preroki, 
duhovniki in kralji. Radostno so pričakovali dan, v katerem živimo, in z nebeškim ter 
radostnim navdušenjem peli in pisali ter prerokovali o današnjem času, toda umrli so, ne 
da bi ga prej videli. Mi smo tisti ljudje, ki jih je Bog izvolil, da bo preko nas pokazal 
slavo poslednjih dni.« (History of the Church, 4:609 — navedeno v priročniku Teachings 
of the Presidents of the Church: Joseph Smith, str. 186) 


Sion je kraj in so ljudje. Sion so poimenovali starodavno Henohovo mesto v času pred 
poplavo. In zgodilo se je, da je za časa svojega življenja zgradil mesto, ki se je imenovalo 
Sveto mesto, in sicer Sion (gl. Moses 7:19). Mesto Sion je obstajalo približno 365 let (gl. 
Moses 7:68). V svetih spisih je zabeleženo, da je Henoh z vsem svojim ljudstvom hodil z 
Bogom in bival v Sionu in da se je zgodilo, da Siona ni bilo več, kajti Bog ga je sprejel v 
svoje naročje, in da od takrat se govori, da je Sion izginil (gl. Moses 7:69). Kasneje sta 
bila Jeruzalem in njegov tempelj preimenovana v Gora Sion in sveti spisi prerokujejo o 
prihodnjem Novem Jeruzalemu, kjer bo Kristus vladal kot kralj Siona, v času, ko bo 
Zemlja tisoč let počivala (gl. Moses 7:53, 64). 


Gospod je Henohovo ljudstvo imenoval Sion, ker so bili enega srca in enih misli in so 
bivali v pravičnosti in med njimi ni bilo revnih (gl. Moses 7:18). Dejal je tudi, da Sion. 
pomeni biti čisti v srcu (gl. NaZ 97:21). 


Nasprotnik in sovražnik Siona je Babilon. Mesto Babilon je bilo prvotno Babel, ker je 
tam Gospod pomešal jezike vse Zemlje, in je kasneje postalo glavno mesto babilonskega 
imperija. Najpomembnejša zgradba v njem je bil tempelj Bela ali Baala, malika, ki so ga 
preroki Stare zaveze zaradi spolne sprevrženosti, povezane z njegovim čaščenjem, 
imenovali »Sramota« (gl. Bible Dictionary, Assyria and Babylonia, Babylon ali Babel). 
Babilon je zaradi posvetnosti, čaščenja hudiča, ujetništva Judov in osvojitve Jeruzalema 
leta 587 pr. n. š. simbol propadajočih družb in duhovnega ujetništva. 


Po vsem tem dogajanju je Gospod članom Cerkve rekel, naj Babilon zapustijo, naj se 
zberejo iz narodov, od vseh vetrov, iz vseh strani neba (gl. NaZ 133:7). Starešine svoje 
Cerkve je poklical, naj gredo po svetu in izvršujejo to zbiranje in začnejo delo, ki se z vso 
močjo nadaljuje še danes. Naročil jim je, naj v Gospodovem imenu ljudi kličejo, naj 
gredo v Sion, da se bodo meje, kjer živijo sveti, razširile in da bodo okoliši močnejši in 
da se bo Sion razširil vsepovsod (gl. NaZ 133:9). 


In tako se danes Gospodovo ljudstvo zbira »iz vseh narodov«, ko se vključuje v občestva 
in okoliše Cerkve Jezusa Kristusa svetih iz poslednjih dni, ki so razkropljeni po deželah. 
Nefi je napovedal, da bodo ta »gospostva« majhna, toda Gospodova moč se bo »spustila 
na svete iz Jagnjetove cerkve, [...] ki so [se razkropili] po vsem obličju Zemlje; in 

oborožili se [bodo] s pravičnostjo in z močjo Boga v veliki slavi« (1 Ne 14:12—14). 
Gospod nam pravi, naj postanemo merilo pravičnosti, da bomo vodili tiste, ki iščejo 
Sionovo varnost in blagoslove. Vsem nam pravi, naj vstanemo in zažarimo, da bo naša 
luč lahko merilo narodom in da bo zbiranje v deželi Sion, v njenih okoliših v našo 
obrambo in zaščito pred nevihto in pred besom, ki se bo brez izjeme zgrnil nad vso 
Zemljo (gl. NaZ 115:5—6). 


Po navodilih preroka Josepha Smitha so prvi člani Cerkve poskušali ustvariti središče 
Siona v Misuriju, toda niso izpolnjevali pogojev za izgradnjo svetega mesta. Gospod je 
pojasnil enega od razlogov za njihov neuspeh. Niso se naučili poslušnosti temu, za katere 
jih je prosil, temveč so bili hudobni in od svojega imetja niso dajali revnim in pomoči 
potrebnim, kot se za svete spodobi, in niso bili združeni glede na zavezo, ki jo narekuje 
postava nebeškega kraljestva (gl. NaZ 105:3—4). Med njimi so bila nasprotovanja in 
prepiri, nevoščljivost in spori, pohujšljive in pohlepne želje, zaradi česar so onečastili 
svojo dediščino (gl. NaZ 101:6). Toda namesto da te svete prestrogo sodimo, raje 
preverimo, ali gre nam bolje. 


Sion je Sion zaradi trdnosti značaja, dobrih lastnosti in zvestobe njegovih prebivalcev. 
Pomnite, da je Gospod svoje ljudstvo imenoval Sion, ker so bili enega srca in enih misli 
in so bivali v pravičnosti in med njimi ni bilo revnih (gl. Moses 7:18). Če želimo 
ustanoviti Sion doma, vejah, oddelkih in okoliših, moramo ta merila najprej doseči sami. 
Postati moramo enega srca in enih misli; kot skupina in kot posamezniki moramo postati 
sveto ljudstvo in skrbeti za revne in ljudi v stiski tako učinkovito, da bomo v svoji sredi 
izkoreninili revščino. Ne moremo čakati, da se bo Sion kar zgodil — Sion bo prišel le, če 
bomo mi prej kaj naredili za to. 


Enotnost 


Ko premišljujemo o enotnosti, zato da bi Sion uspel, bi se morali vprašati, če so 
nasprotovanja in prepiri, nevoščljivost in spori še med nami (NaZ 101:6). Ali smo kot 
posamezniki in kot ljudstvo brez prepirov in sporov in smo enotni glede na zvezo, ki jo 
zahteva postava nebeškega kraljestva? (gl. NaZ 105:4) Odpuščanje drugim je bistvenega 
pomena za enotnost. Jezus je rekel, da bo odpustil tistim, ki jim bo odpustil, mi pa 
moramo odpuščati vsem ljudem (gl. NaZ 64:10). 


Postali bomo enega srca in enih misli, če bomo kot posamezniki Odrešenika postavili v 
središče svojega življenja in sledili tistim, ki jim je naročil, naj nas vodijo. Predsedniku 
Thomasu S. Monsonu se lahko pridružimo v medsebojni ljubezni in skrbi za druge. Na 
aprilski generalni konferenci je predsednik Monson govoril nam in tistim, ki so se odtujili 
od Cerkve. Rekel je: »V zasebnem svetišču lastne vesti, se nahaja duh, odločenost, da 
zavržemo starega človeka in dosežemo svoj pravi potencial. V tem duhu ponovno 
izrekamo srčno povabilo: Vrnite se! K vam prihajamo v čisti Kristusovi ljubezni in 
izražamo željo, da vam pomagamo in vam izrečemo dobrodošlico v polnem družabništvu. 
Tistim, ki ste ranjeni v duhu oziroma ki trpite in vas je strah, pravimo, dovolite, da vam 
pomagamo in vas pozdravimo ter pomirimo vaše strahove.« (Thomas S. Monson, 
Looking Backward and Moving Forward, Ensign, maj 2008, str. 89—90) 


Konec julija se je letos na konferenci blizu Budimpešte na Madžarskem zbralo več 
mladih samskih iz več držav Vzhodne Evrope. Med zbranimi je bilo tudi dvajset fantov 
in deklet iz Moldavije, ki so več dni čakali na potne liste in vize in so z avtobusom v eno 

smer potovali več kot trideset ur. Konferenčni program je vključeval okoli petnajst 
delavnic. Vsak je moral izbrati dve ali tri, ki se jih je najbolj želel udeležiti. Namesto da 
bi se osredotočali le na svoja interesna področja, so se ti moldavijski mladi zbrali in 
naredili načrt, da je vsaj po eden iz njihove skupine šel v vsakega izmed razredov in si 
delal zapiske. Nato so drug drugemu in kasneje ostalim mladim v Moldaviji, ki se 
konference niso mogli udeležiti, povedali, kaj so se naučili. To je najenostavnejši primer 
enotnosti in medsebojne ljubezni in če to pomnožimo še z na tisoče drugimi načini, bo 
Sion z našo pomočjo prišel prej (gl. Iz 52:8). 


Svetost 


Večino dela, ki mora biti opravljeno za vrnitev Siona, posamezniki opravimo tako, da 
očistimo svoje srce (gl. NaZ 97:21). Sion ne more biti zgrajen drugače kot po načelih 
postave nebeškega kraljestva, ali pa ga Gospod ne bo sprejel (gl. NaZ 105:5). Postava 
nebeškega kraljestva so vsekakor evangelijski zakon in zaveze, ki vključujejo stalno 
spominjanje Odrešenika in našo obljubo glede poslušnosti, žrtve, posvetitve in zvestobe. 


Odrešenik je kritičen glede nekaterih prvih svetih zaradi njihovih »pohujšljivih želja«. Ti 
ljudje so živeli v svetu brez televizorja, filmov, interneta ali i-Poda. Ali smo v svetu, ki je 
preplavljen s podobami spolnosti in glasbo, rešeni pohujšljivih želja in njihovega 
spremljajočega zla? Namesto da bi premikali meje dostojnega oblačenja ali se vdajali 
razvratnosti pornografije, moramo biti lačni in žejni pravičnosti. Da pridemo v Sion, ni 
dovolj, da smo malo manj hudobni kot drugi. Ne le, da moramo postati dobri, temveč 
moramo postati sveti ljudje. Spomnimo se besed starešine Neala A. Maxwella, ki pravi, 
naj enkrat za vselej ustvarimo stalno prebivališče v Sionu in se odrečemo počitniški hišici 
v Babilonu (gl. Larry W. Gibbons, Wherefore Settle This in Your Hearts, Ensign, nov. 
2006, str. 102). 


Skrb za revne 


Vso zgodovino je Gospod ocenjeval družbe in posameznike glede ne to, kako dobro so 
skrbeli za revne. Dejal je, da ima Zemlja več kot dovolj vsega, kajti vse je pripravil in dal 
ljudem, da bi sami poskrbeli zase. Če si bo torej nekdo vzel od obilja, ki ga je ustvaril, in 
po evangelijskem zakonu ne bo dajal od tega revnimi in ubogimi, bo skupaj s hudobnimi 
v peklu v mukah zrl navzgor (gl. NaZ 104: 17—18, gl. tudi 56:16—17). Nadalje izjavlja, da 
moramo biti glede materialnih stvari enaki in naj ne godrnjamo, sicer bo močno zadržano 
delovanje Duha (gl. NaZ 70:14; gl. tudi 49:20; 78:5—7). 


Sami nadzorujemo razporeditev svojih sredstev in dohodkov, toda Bogu odgovarjamo za 
to, kako z njimi upravljamo. Prijetno je biti priča vaši radodarnosti, ko prispevate s 
postnimi prispevki in prisostvujete pri človekoljubnih projektih. Z leti se je trpljenje 
milijonov olajšalo in nešteto drugih je prejelo pomoč zaradi radodarnosti svetih. Ko si 
prizadevamo za Sion, bi morali z molitvijo v srcu premisliti, ali delamo, kar lahko, in vse, 
kar lahko v Gospodovih očeh, kar se tiče revnih in ljudi v stiski. 


Ker nas veliko živi v družbah, kjer se časti posvetnost in užitek, se vprašajmo, ali smo 
brezbrižni do pohlepa in želje, da bi si pridobili še več posvetnih dobrin. Materializem je 
le še ena potrditev malikovanja in ponosa, ki označuje Babilon. Morda se lahko naučimo 
biti zadovoljni s tem, kar zadovolji naše osnovne potrebe. Apostol Pavel je Timoteja 
opozoril glede ljudi, ki mislijo, »da je pobožnost le vir dobička« (1 Tim 6:5). Dejal je: 

»Ničesar namreč nismo prinesli na svet, zato tudi ne moremo ničesar odnesti. Bodimo 
torej zadovoljni s tem, da imamo živež in obleko.« (1 Tim 6:5, 7—8) 


Večinoma se za ves svet začenjajo negotovi gospodarski časi. Skrbimo drug za drugega, 
kakor le moremo! Spomnim se zgodbe o vietnamski družini, ki je leta 1975 zbežala iz 
Saigona in se naselila v majhni prikolici v Provu v Utahu. Fant iz begunske družine je 
postal družabnik s hišnim učiteljem, bratom Johnsonom, ki je z veliko družino živel v 
bližini. Fant je povedal naslednje: 


»Nekega dne je brat Johnson opazil, da naša družina nima jedilne mize. Naslednji dan se 
je pojavil z nenavadno, toda zelo praktično mizo, ki se je lepo prilegala zidu prikolice 
nasproti kuhinjskega korita in pulta. Rekel sem nenavadno, zato ker so bile noge različno 
dolge. Iz enega roba obrabljene površine je gledalo tudi veliko lesenih čepov. 


Kmalu smo na tej edinstveni mizi pripravljali hrano in z nje jedli manjše obroke. Toda še 
vedno smo družinska kosila jedli, tako da smo sedeli na tleh, prav po vietnamsko. 


Nekega večera sem stal pri vhodnih vratih hiše brata Johnsona, ko sem ga čakal, da bova 
šla na hišno poučevanje. V kuhinji — bil sem presenečen, ko sem jo zagledal — je stala 
miza, ki je bila skoraj enaka tisti, ki jo je njegova družina dala naši. Edina razlika je bila v 
tem, da je imela naša miza čepke, Johnsonova pa luknje. Takrat sem spoznal, da je ta 
usmiljen mož, ko je videl našo stisko, svojo mizo razstavil na pol in naredil dve novi nogi 
za vsako polovico. Bilo je očitno, da družina Johnson ni mogla sedeti okrog tega kosa 
pohištva — verjetno okrog niso mogli udobno sedeti niti, ko je bila še cela. [...] 


V mojem življenju je bilo to prijazno dejanje močan opomin tega, kaj je pravo dajanje.« 
(Son Ouang Le and Beth Ellis Le, Two-of-a—Kind Table, Ensign, jul. 2004, str. 63) 


Upravičeno se veselimo obnove, toda obnova ne bo dovršena, dokler Sion ne bo med 
nami postal resničnost. Prerok Joseph Smith je rekel: »Gradnja Siona bi moral biti naš 
najpomembnejši cilj.« (History of the Church, 3:390—91, navedeno v Teachings of the 
Presidents of the Church: Joseph Smith, str. 186) V družini in v naših okoliših si moramo 
z enotnostjo, pobožnostjo in dobrodelnostjo prizadevati za Sion in se pripraviti na ta 
veliki dan, ko bo po besedah hvalnice prišel Sion, in sicer Novi Jeruzalem: 


Izrael, Izrael, Bog te kliče, 
kliče te iz dežel gorja! 

Veliki Babilon propada; 

Bog bo uničil njegove vrhove. 


Pridite v Sion, pridite v Sion 
in se v njem radostite. 


Pridite v Sion, pridite v Sion, 
kajti Gospodov prihod je blizu. 


(gl. Hymns, št. 7) 


Pričujem o Jezusu Kristusu, kralju Siona, v imenu Jezusa Kristusa, amen. 

VEDNO MOLITE 


STAREŠINA DAVID A. BEDNAR 
član zbora dvanajstih apostolov 


Molitev ima večji pomen, če se z Gospodom posvetujemo v vseh svojih 
dejanjih, če izrazimo iskreno hvaležnost in če za druge molimo z resničnim 
namenom in iskrenim srcem. 


Na zadnji generalni konferenci sem se v svojem sporočilu osredotočil na evangelijsko 
načelo tega, da v molitvi prosimo v veri. Danes bi rad spregovoril o treh dodatnih načelih, 
zaradi katerih imajo lahko naše molitve večji pomen, in prosim, da bo Sveti Duh pomagal 
meni in vam. 


Prvo načelo: molitev dobi večji pomen, če se z Gospodom posvetujemo v vseh svojih 
ravnanjih (gl. Al 37:37). 


Preprosto rečeno, pri molitvi gre za sporazumevanje nebeškega Očeta z njegovimi sinovi 
in hčerami na Zemlji. »Brž ko spoznamo pravi odnos z Bogom (Bog je namreč naš Oče 
in mi smo njegovi otroci), potem za nas molitev takoj postane naravna in nagonska.« 
(Bible Dictionary, Prayer, str. 752) Zapovedano nam je, naj vedno molimo k Očetu v 
Sinovem imenu (gl. 3 Ne 18:19—20) Obljubljeno nam je, da smo lahko, če iskreno 
molimo za to, kar je pravično in dobro ter v skladu z Božjo voljo, blagoslovljeni, 
zaščiteni in vodeni (gl. 3 Ne 18:20; NaZ 19:38). 


Pri razodetju gre za sporazumevanje nebeškega Očeta z njegovimi otroki na Zemlji. Če 
prosimo v veri, lahko prejemamo razodetje za razodetjem in spoznanje za spoznanjem in 
so nam razodete skrivnosti ter miroljubne stvari, ki prinašajo radost in večno življenje (gl. 
NaZ 42:61). »Skrivnosti so tiste zadeve, ki jih lahko spoznamo in razumemo z močjo 
Svetega Duha.« (gl. Harold B. Lee, Ye Are the Light of the World, 1974, str. 211) 


Razodetja o Očetu in Sinu so nam posredovana po tretjem članu Božje trojice, in sicer po 
Svetem Duhu. Sveti Duh pričuje in prinaša sporočila od Očeta in Sina. 


Vzorci, ki jih je Bog uporabil pri stvarjenju Zemlje, nam pomagajo razumeti, kako lahko 
naša molitev dobi pomen. V tretjem poglavju Mojzesove knjige izvemo, da je bilo vse 
ustvarjeno duhovno, preden se je pojavilo na Zemlji. 


Potem je Bog rekel, da so to rodovi nebes in Zemlje, ki so bili ustvarjeni tisti dan, ko je 
Bog naredil nebo in Zemljo, in vsako rastlino na polju, preden je bila na Zemlji, in vsako 
travo na polju, preden je zrasla. Kajti Gospod Bog je vse, o čemer je govoril, najprej 
ustvaril duhovno, preden se je pojavilo na obličju Zemlje (gl. Moses 3:4—55). 


V teh verzih izvemo, da je bilo duhovno stvarjenje pred materialnim stvarjenjem. 
Podobno je jutranja molitev s pomenom pomemben element v duhovnem stvarjenju 
vsakega dne — in je pred materialnim stvarjenjem oziroma izvedbo dneva. Prav kakor je 
materialno stvarjenje povezano z in je nadaljevanje duhovnega stvarjenja, tako so tudi 
jutranje in večerne molitve s pomenom povezane z in so nadaljevanje druga druge. 

Premislite o naslednjem primeru. Nemara je v našem značaju, našem obnašanju oziroma 
glede naše duhovne rasti kaj, o čemer bi se morali z nebeškim Očetom pogovoriti v 
jutranji molitvi. Potem ko se primerno zahvalimo za prejete blagoslove, prosimo za 
razumevanje, vodstvo in pomoč, da bomo lahko naredili tisto, česar sami z lastno močjo 
ne moremo. Na primer, ko molimo: 


« se lahko spomnimo tistih trenutkov, ko smo grobo ali neprimerno govorili z najdražjimi. 

» lahko priznamo, da nekaj vemo zelo dobro, vendar da vedno ne ravnamo v skladu s tem, 
kar vemo. 

« lahko izrazimo obžalovanje za šibkosti in da se naravnemu človeku ne odrečemo 
odločneje. 

« se lahko odločimo, da bomo svoje življenje docela uravnali po Odrešeniku. 

« lahko molimo za več moči, da bomo boljši v dejanjih in kot ljudje. 


Takšna molitev je ključni del duhovnih priprav za naš dan. 


Čez dan imejmo molitev v srcu za stalno pomoč in vodstvo, prav kakor je predlagal Alma: 
»Naj bodo vse tvoje misli usmerjene h Gospodu.« (Al 37:36) 


V tem konkretnem dnevu opazimo, da so trenutki, v katerih bi bili sicer nagnjeni k temu, 
da bi govorili grobo, pa vendar ne; ali pa se nagibamo k jezi, vendar se ne ujezimo. 
Lahko zaznamo nebeško pomoč in moč ter ponižno prepoznamo odgovore na molitev. 
Prav v tem trenutku spoznanja izrečemo tiho hvaležno molitev. 


Na koncu dneva ponovno pokleknemo in poročamo Očetu. Ogledamo si dnevne dogodke 
in izrazimo srčno zahvalo za blagoslove in pomoč, ki smo jih prejeli. Pokesamo se in s 
pomočjo Gospodovega Duha sklenemo, kako bomo naslednji dan boljši v dejanjih in kot 
ljudje. Tako je večerna molitev nadgradnja in nadaljevanje jutranje molitve. Večerna 
molitev pa je tudi priprava za jutranjo molitev s pomenom. 


Jutranje in večerne molitve — in vse vmesne molitve — niso nepovezani, ločeni dogodki, 
temveč so med seboj povezani vsak dan in vse dni in tedne in mesece in celo leta. Tako 
deloma izpolnimo opomin v svetih spisih, naj vselej molimo (Lk 21:36; 3 Ne 18:15, 18; 
NaZ 31:12). Takšne molitve s pomenom so bistvene za najvišje blagoslove, ki jih je Bog 
pripravil za svoje zveste otroke. 


Molitev dobi pomen, če pomnimo svoj odnos z Bogom in prisluhnemo opominu: »Kliči k 
Bogu za vso podporo; da, naj bodo vsa tvoja dejanja v Gospodu in kamor pojdeš, naj bo 
to v Gospodu; da, naj bodo vse tvoje misli usmerjene h Gospodu, da naj gre vsa tvoja 
predanost srca Gospodu za vekomaj. Posvetuj se z Gospodom v vseh svojih dejanjih in 
usmerjal te bo v dobro; da ko boš ponoči legel, lezi v Gospodu, da bo bedel nad teboj, ko 
boš spal; in ko boš zjutraj vstal, naj ti srce navdaja zahvala Bogu; in če boš to delal, boš 
poslednji dan povzdignjen.« (Al 37:36—37; poudarek dodan) 


Drugo načelo: molitev dobi večji pomen, če izrazimo srčno hvaležnost. 


S sestro Bednar sva med najinim služenjem na Univerzi Brighama Younga v Idahu doma 
pogosto gostila generalne osebnosti. Najina družina se je naučila pomembno lekcijo o 
molitvi s pomenom, ko smo nekega večera k molitvi pokleknili z enim od članov zbora 
dvanajsterih. 

S sestro Bednar so naju tisti dan prej obvestili o nepričakovani smrti dragega prijatelja in 
takoj sva začutila željo, da bi molila za preživelo ženo in otroke. Ko sem ženo prosil, naj 
izreče molitev, je član dvanajsterih, ki za tragedijo ni vedel, blago predlagal, naj sestra 
Bednar v molitvi izrazi samo hvaležnost za prejete blagoslove in naj za nič ne prosi. 
Njegov nasvet je bil podoben Almovemu naročilu članom starodavne Cerkve, naj »molijo 
brez predaha« (Moz 26:39). Glede na nepričakovano tragedijo se je naši družini sprva 
zdelo pomembneje prositi za blagoslove za naše prijatelje kakor zahvaljevanje. 


Sestra Bednar se je v veri odzvala navodilu, ki ga je prejela. Nebeškemu Očetu se je 
zahvalila za pomenljive in nepozabne izkušnje s tem dragim prijateljem. Izrazila je 
iskreno hvaležnost za Svetega Duha kot Tolažnika in za darove Duha, ki nam omogočajo, 
da se soočamo z nasprotnikom in služimo. Še pomembneje, izrazila je hvaležnost za načrt 
odrešitve, za odkupno daritev Jezusa Kristusa, za njegovo vstajenje in za uredbe ter 
zaveze obnovljenega evangelija, ki družinam omogoča, da so skupaj za večno. 


Naša družina se je iz te izkušnje naučila pomembno lekcijo o moči hvaležnosti v molitvi 
s pomenom. Zaradi in preko te molitve je bila naša družina blagoslovljena z navdihom o 
številnih zadevah, ki so nas v mislih težile in nam v srcu povzročale nemir. Spoznali smo, 
da nam hvaležnost za načrt sreče in Odrešenikovo poslanstvo za odrešitev omogoča 
potrebno zagotovilo ter nam okrepi zaupanje, da bo z našimi dragimi prijatelji dobro. 
Prav tako smo dobili vpogled glede tega, o čem naj molimo in hvaležno prosimo v veri. 


Molitve z najglobljim in duhovnim pomenom, ki sem jih slišal, so vsebovale veliko 
zahvalnih izrazov in malo, če sploh kaj, prošenj. Sedaj sem blagoslovljen, da molim z 
apostoli in preroki; med temi novodobnimi voditelji Odrešenikove Cerkve sem našel 
enake značilnosti, ki jih opisuje poveljnik Moroni v Mormonovi knjigi: to so možje, ki v 
srcu nosijo hvaležnost do Boga za številne privilegije in blagoslove, ki jih je podaril 
svojemu ljudstvu (gl. Al 48:12). 


Prav tako ne govorijo veliko besed, kajti dano jim je, kaj naj molijo, in navdaja jih želja 
(sl. 3 Ne 19:24). Molitve prerokov so po svoji preprostosti podobne otroškim in so 
močne zaradi svoje iskrenosti. Ko si prizadevamo, da bi naše molitve imele večji pomen, 
bi si morali zapomniti, da človek v ničemer ne užali Boga, oziroma se nad nikomer 
njegova jeza ne razvname bolj, kakor nad tistimi, ki Božje roke ne priznajo v vsem in ne 
spolnjujejo njegovih zapovedi (gl. NaZ 59:21). Naj predlagam, da bi občasno izrekli 
molitev, v kateri bi se samo zahvaljevali in izražali hvaležnost. Za nič ne prosite; duša naj 
se nam preprosto radosti in si z vsem srcem prizadevajmo izraziti hvaležnost. 


Tretje načelo: molitev dobi večji pomen, če z resničnim namenom in iskrenim srcem 
prosimo za druge. 


Priprošnje k nebeškemu Očetu za blagoslove, ki jih želimo v življenju, so dobre in 
primerne. Vendar je iskrena molitev za druge, tako za tiste, ki jih imamo radi, kot za tiste, 
ki nas kruto izkoristijo, enako pomemben element v molitvi s pomenom. Prav kakor 
pogostejše izražanje hvaležnosti v molitvi bolj odpre kanal za razodetje, bomo tudi zaradi 
tega, ker z vso dušo molimo za druge, bolj sposobni slišati in prisluhniti Gospodovemu 
glasu. 


Iz Lehijevega primera v Mormonovi knjigi se lahko naučimo pomembno lekcijo. Lehi se 
je z vero odzval na preroška navodila in svarila glede uničenja Jeruzalema. Nato je h 

Gospodu molil »z vsem srcem, za dobro svojih ljudi« (1 Ne 1:4—5; poševni tisk dodan). 
Zaradi te goreče molitve je bil silno blagoslovljen, da je videl Boga in njegovega Sina ter 
neizbežno uničenje Jeruzalema (gl. 1 Ne 1:6—9, 13, 18). 


Zato se je Lehi vzradostil in mu je v srcu prepevalo zaradi tega, kar mu je Gospod 
pokazal (gl. 1 Ne 1:15). Prosim, bodite pozorni na to, da je bilo videnje odgovor na 
molitev za druge in ne zaradi prošnje za osebno pomoč oziroma vodstvo. Odrešenik je 
popoln vzor tega, da je z resničnim namenom molil za druge. Jezus je v svoji veliki 
posredniški molitvi, ki jo je izrekel na večer pred svojim križanjem, molil za apostole in 
vse svete. 


»Jaz prosim zanje. Ne prosim za svet, temveč za tiste, ki si mi jih dal, ker so tvoji. [...] 
Toda ne prosim samo za tč, ampak tudi za tiste, ki bodo po njihovi besedi verovali vame. 
[...] Da bo ljubezen, s katero si me ljubil, v njih in bom jaz v njih.« (Jn 17:9, 20, 26) 


Odrešenik je med delovanjem na ameriški celini ljudem naročil, naj o njegovih naukih 
premišljujejo in molijo za razumevanje. Ozdravil je bolne, molil za ljudi in govoril z 
besedami, ki jih ni bilo moč zapisati (gl. 3 Ne 17:1—16). Vpliv njegove molitve je bil 
močan: »Nihče ne more dojeti radosti, ki je napolnila naše duše v času, ko smo ga slišali 
moliti za nas k Očetu.« (3 Ne 17:17) Pomislite, kako bi bilo, če bi slišali Odrešenika 
sveta moliti za nas! 


Ali žena, otroci in drugi družinski člani podobno občutijo moč naših molitev, ki jih 
izrečemo Očetu za njihove konkretne potrebe in želje? Ali nas tisti, ki jim služimo, slišijo 
moliti zanje z vero in iskrenostjo? Če tisti, ki jih imamo radi in jim služimo, niso slišali in 
občutili vpliva naših iskrenih molitev za njihovo dobro, potem je čas, da se pokesamo. Če 
bomo posnemali Odrešenikov vzor, bodo naše molitve resnično dobile večji pomen. 


Priporočajo nam, naj »vedno molimo« (2 Ne 32:9; NaZ 10:5; 90:24) — na glas kakor tudi 
v srcu, pred svetom kakor tudi na skrivnem, v javnosti, kakor tudi na samem (gl. NaZ 
19:28). Pričujem, da ima molitev večji pomen, če se z Gospodom posvetujemo v vseh 
svojih dejanjih, če izrazimo iskreno hvaležnost in če za druge molimo z resničnim 
namenom in iskrenim srcem. 


Pričujem, da nebeški Oče živi in da sliši ter odgovarja na naše iskrene molitve. Jezus je 
Kristus, naš Odrešenik in Posrednik. Razodetja so resnična. Polnost evangelija je bila v 
tem razdobju obnovljena na Zemlji. Tako pričujem v svetem imenu Jezusa Kristusa, 
amen. 

Duhovniški del 


IZKAZUJMO ČAST DUHOVNIŠTVU 
IN GA DOBRO UDEJANJAJMO 


STAREŠINA RICHARD G. SCOTT 
član zbora dvanajstih apostolov 


Popolni vzornik udejanjanja svetega duhovništva je naš Odrešenik Jezus 
Kristus. Deloval je z ljubeznijo, sočutjem in dobrotljivostjo. 


Dragi bratje, po vsem svetu smo zbrani v čudovitem bratstvu svetega Božjega 
duhovništva. Kako blagoslovljeni smo, da smo med zelo redkimi moškimi na Zemlji, ki 
nam je zaupano pooblačeno delovanje v Odrešenikovem imenu, da druge blagoslavljamo 
tako, da pravično uporabljamo njegovo duhovništvo! 


Bratje, sprašujem se, koliko jih med nami resno premišljuje o neizmerljivi vrednosti tega, 
da imamo Aronovo in Melkizedekovo duhovništvo. Če premislimo, kako malo moških, 
ki so živeli na Zemlji, je prejelo duhovništvo in kako je Jezus Kristus tem posameznikom 
dal moč za delovanje v svojem imenu, bi morali za duhovništvo, ki ga imamo, začutiti 
globoko ponižnost in hvaležnost. 


Z duhovniškim polnomočjem delujemo v Božjem imenu. To polnomočje je bistveno za 
dovršitev Božjega dela na Zemlji. Duhovništvu, ki ga imamo, je poverjen del večnega 
Božjega polnomočja. Če bomo vdani in zvesti, bo naša posvetitev v duhovništvo večna. 


Vendar se s samo podelitvijo polnomočja še ne daje polnomočja službe. Mera, do katere 
lahko izvajamo duhovniško polnomočje, je odvisna od osebne vrednosti, vere v Gospoda 
Jezusa Kristusa in poslušnosti njegovim zapovedim. Če naša zmožnost, da duhovništvo 
udejanjamo vredni, temelji na evangelijskem spoznanju, jo potemtakem močno 
povečamo. 


Popolni vzornik udejanjanja svetega duhovništva je naš Odrešenik Jezus Kristus. Deloval 
je z ljubeznijo, sočutjem in dobrotljivostjo. Njegovo življenje je bilo edinstven vzor 
ponižnosti in moči. Udejanjanje duhovništva prinaša največje blagoslove, če drugim 
služimo ponižno, ne da bi misli nase. Če Odrešeniku sledimo kot ponižni, poslušni 
duhovniki, nam je na voljo lahko velika moč. Če zvesto sledimo tihemu navdihu Duha, 
bomo lahko, če bo potrebno, udejanjali moč zdravljenja, blagoslavljanja, tolažbe in 
svetovanja. 


Prosim vas, da si nekaj minut predstavljate, da smo sami na tihem kraju, kjer vzdušje 
omogoča, da nas vodi Sveti Duh. Nekateri morate občasno na razgovor o osebni 
vrednosti, medtem ko imate drugi poklice, v katerih se to zgodi redko. Prosim, 
predstavljajte si, da imamo v naslednjih nekaj minutah zaseben duhovniški razgovor? 


Prosim vas, da v teh skupnih trenutkih premislite o svoji osebni vrednosti, da lahko 
udejanjate sveto polnomočje, ki ga imate. Prosim vas tudi, da premislite, kako dosledno 
udejanjate duhovništvo za blagoslavljanje drugih. Nimam vas namena kritizirati, temveč 
bi vam rad pomagal do večjih prednosti, ki izhajajo iz udejanjanja duhovništva. 

Ali vaše skrite misli vodstvo Svetega Duha pozdravljajo, ali pa bi jim koristilo temeljito 
hišno čiščenje? Ali misli hranite s povzdigujočim gradivom, ali pa ste podlegli vabam 
pornografske literature oziroma spletnih strani? Ali se oprezno izogibate poživilom in 
snovem, ki so v navzkrižju z Besedo modrosti, ali pa ste se odločili za kakšno svojo 
razumsko izjemo? Ali ste nadvse previdni, kaj pride v vaš um skozi vaše oči in ušesa, da 
k sebi spustite samo to, kar je zdravo in povzdigujoče? 


Če ste poročeni, ali ste zvesti ženi tako v mislih kot telesno? Ali ste zvesti zakonskim 
zavezam, da se z neko drugo žensko nikoli ne spustite v pogovor, za katerega ne bi hoteli, 
da bi ga slišala vaša žena? Ali ste do žene in otrok prijazni ter jih podpirate? Ali ženi 
pomagate pri gospodinjskih opravilih? Ali v družini vodite, na primer branje svetih 
spisov, družinsko molitev, družinske večere, ali pa namesto vas vskoči žena, ker se doma 
premalo posvečate? Ali ji poveste, da jo ljubite? 


Če kdo čuti nelagodje v zvezi s katerim odgovorom, ki ste ga v mislih dobili na moja 
zastavljena vprašanja, je sedaj čas, da se poboljšate. Če gre za vprašanje osebne vrednosti, 
vas z vsem srcem ljubeče spodbujam, da se sedaj pogovorite s škofom ali članom 
predsedstva okoliša. Potrebujete pomoč. Zadeve, ki vas težijo, se ne bodo pozdravile 
same od sebe. Če jim ne boste naklonili pozornosti, bo verjetno še slabše. Morda vam bo 
težko govoriti z duhovniškim voditeljem, toda spodbujam vas, da to za svoje lastno dobro 
in v korist tistih, ki jih imate radi, storite sedaj. 


Bratje, sedaj bom govoril o tem, kako bi morali duhovništvo udejanjati zato, da bi 
blagoslovili življenje drugih, zlasti hčera nebeškega Očeta. 


Bodite dojemljivi za navdih Duha, ko uporabljate ta popolni privilegij, da z 
duhovništvom delujete v Gospodovem imenu. Bolj se zavedajte, kako lahko bolj 
udejanjate duhovniško moč v življenju tistih, ki jih imate radi in jim služite. Zlasti mislim 
na posameznike, kot so vdove v stiski, katerim bi vaša pomoč kot razumevajočih, 
sočutnih duhovnikov prišla prav. Veliko teh nikoli ne bo zaprosilo za pomoč. Bodite 
pozorni na vrsto izzivov, pri katerih bi jim doma lahko pomagali, kot je navdihnjen 
duhovniški blagoslov za lajšanje skrbi ali pomoč pri majhnih popravilih. 


Kot škof lahko od čutečih, pozornih sester Društva za pomoč izveste za potrebe sester v 
oddelku, ki doma nimajo duhovnika. Društvo za pomoč lahko z obiskujočim 
poučevanjem potrebe odkrije in vam priporoči rešitve. V zvezi z zadevami, ki niso več v 
pristojnosti Društva za pomoč, lahko skličete zbor starešin ali skupino velikih 
duhovnikov, da glede na potrebe poskrbijo za pomoč. 


Ko se kot škof posvetujete z možem in ženo, ki imata zakonske težave, ali izjavam 
ženske dajete enako težo kot izjavam moškega? Ko potujem po svetu, ugotavljam, da so 
nekatere ženske opeharjene v smislu, da duhovniškega vodja bolj prepriča sin kot hči 
Očeta v nebesih. Do takšnega neravnotežja preprosto nikoli ne sme priti. 


Ali se samske sestre upošteva in se jim namenja potrebno pozornost, če hodijo v 
družinske oddelke? Ali imajo priložnost služiti v smiselnih poklicih, v katerih se počutijo 
dobrodošle in zaželene? Ali so deležne duhovniške pomoči, ki jo potrebujejo? 


Namen duhovniškega polnomočja je dajanje, služenje, spodbujanje, navdih — ne izvajanje 
nepravičnega nadzora oziroma prisile. V nekaterih kulturah izročilo moškemu namenja 

prevladujočo vlogo z občutkom avtoritete, da nadzoruje in vodi vse družinske zadeve. To 
ni Gospodov način. Ponekod je žena skorajda moževa lastnina, kakor da bi bila ena od 
njegovih stvari. To je krut, neploden, napačen pogled na zakon, ki ga spodbuja Lucifer, ki 
ga mora zavrniti vsak duhovnik. Osnovan je na predpostavki, da je moški nekako več kot 
ženska. Nič ne bi moglo dlje od resnice. Sveti spisi potrjujejo, da je nebeški Oče svojo 
največjo, najčudovitejšo, najodličnejšo stvaritev — žensko — prihranil za konec. Šele 
potem, ko je bilo dovršeno vse drugo, je bila ustvarjena ženska. Šele potem je bilo 
oznanjeno, da je delo dovršeno in dobro. 


Predsednik Hinckley je o ženah, materah, babicah in sestrah ter drugih pomembnih 
ženskah v našem življenju izjavil: »Od vseh stvaritev Vsemogočnega ni lepše, ne bolj 
navdihujoče, kot je ljubka Božja hči, ki je krepostna in razume, zakaj naj to počne, ki 
svoje telo spoštuje kot nekaj svetega in božanskega, ki se izobražuje in si stalno širi 
obzorje razumevanja, ki svojega duha hrani z večno resnico.« 


Po božanskem načrtu se ženska v osnovi na različne načine razlikuje od moškega." Je 
sočutna in skuša ustreči ljudem okrog sebe. Vendar ta sočutna narava lahko postane 
breme za ženske, ki si zadajo, da bodo naredile veliko več, kot sploh lahko celo s 
Kristusovo pomočjo. Nekatere izgubijo pogum, ker ne čutijo, da delajo vse, kar bi morale. 
Verjamem, da to doživlja veliko vrednih, učinkovitih, predanih žensk v Cerkvi. 


Zatorej kot mož ali sin izrazite hvaležnost za to, kar žena in mama naredita za vas. 
Ljubezen in hvaležnost izražajte pogosto. Zaradi tega bo življenje veliko bogatejše, 
prijaznejše in smiselno za veliko hčera Očeta v nebesih, ki redko slišijo pohvalno besedo 
in ne prejmejo zahvale za ogromno dobrega, kar naredijo. Ko kot mož zaznate, da žena 
potrebuje vašo spodbudo, jo objemite in ji recite, kako zelo jo ljubite. Da bi bil vsak od 
nas vselej pozoren in hvaležen za posebne ženske, zaradi katerih je naše življenje 
bogatejše! 


Razglas o družini navaja, da morata biti mož in žena enakovredna partnerja. Prepričan 
sem, da bi vsaka žena v Cerkvi to priložnost pozdravila in jo podprla. Priložnost pa je 
odvisna od moža. Veliko mož s partnerko udejanja enakovredno partnerstvo v korist obeh 
in v blagoslov njunih otrok. Vendar jih veliko ne dela tako. Vsakega moškega, ki se upira 
temu, da bi z ženo razvila enakovredno partnerstvo, spodbujam, naj posluša nasvet, ki ga 
je navdihnil Gospod, in tako dela. Enakovredno partnerstvo obrodi največjo korist takrat, 
ko si tako mož kot žena prizadevata za Božjo voljo pri sprejemanju pomembnih odločitev 
zase in za družino. 


Pravo vrednost nečesa pogosto spoznamo šele, ko slednje izgubimo. Za ponazoritev bom 
omenil moža, ki zaradi prestopka ni več mogel udejanjati duhovništva. Kasneje mu je 
bilo spet dano kot del obnovitvenih uredb, ki jih je prejel z iskrenim kesanjem. Po tistem 
sem se obrnil k njegovi ženi in rekel: »Ali bi radi blagoslov?« Navdušeno je pritrdila. 
Nato sem se uzrl k možu, ki je sedaj spet lahko udejanjal duhovništvo, in rekel: »Ali bi 
ženi dali blagoslov?« Z besedami se ne da izraziti globokih čustev takšnega doživetja in 
vezi ljubezni, zaupanja ter hvaležnosti, ki so se spletle. Ne izgubite duhovništva, zato da 
ga boste bolj cenili! 


Poznam neizmerno radost, srečo, ki izvirata iz tega, ker svojo ženo ljubim, cenim in 
spoštujem z vsem srcem in dušo. Naj vam udejanjanje duhovništva in kako ravnate s 
pomembnimi ženskami v življenje prineseta enako zadovoljstvo! 

Kot eden od petnajstih apostolov Gospoda Jezusa Kristusa na Zemlji vam povem, kaj 
čutim glede duhovništva, kar popolnoma zajema izjava predsednika Howarda W. 
Hunterja: »Kot posebnim pričam našega Odrešenika nam je bila dana spoštovanja vredna 
zadolžitev, da opravljamo zadeve njegove Cerkve in kraljestva ter da služimo njegovim 
hčeram in sinom, kjer koli že so na obličju Zemlje. Zaradi našega poklica, da pričujemo, 
vodimo in delujemo, se od nas zahteva, da navzlic starosti, bolezni, izčrpanosti in 
občutkom nezadostnosti do svojega zadnjega diha opravljamo delo, ki nam ga je zadal.«" 


Pred Bogom bomo odgovarjali za to, kako ravnamo z njegovimi dragocenimi hčerami. 
Zatorej z njimi ravnajmo, kakor bi od nas želel Bog. Molim, da nas bo Gospod vodil, da 
bomo bolj navdihnjeni, dojemljivejši in učinkovitejši z duhovništvom, ki ga imamo, zlasti 
pri njegovih hčerah. V imenu Jezusa Kristusa, amen. 


OPOMBE 
1. Our Responsibility to Our Young Women, Ensign, sep. 1988, str. 11. 


2. Gl. Moses 9:17-19; Moses 5:10-11. 
3. Howard W. Hunter, To the Women of the Church, Ensign, nov. 1992, str. 95. 

ROKE VARNOSTI 


STAREŠINA JAY E. JENSEN 
član predsedstva prvega zbora sedemdeseterih 


Ce pridemo na zakramentni sestanek ponižni in popolnoma skesani ter 
vzamemo zakrament vredni, lahko te roke občutimo vedno znova. 


Nocoj vam bom govoril o odkupni daritvi Jezusa Kristusa in njeni povezavi s tem, da 
Aronovi duhovniki blagoslovijo in razdelijo zakrament. Uporabil bom kratko besedno 
zvezo, ki mi pomaga, da si predstavljam Odrešenikovo milost. To je besedna zveza »roke 
varnosti« (gl. Al 34:16). 


Varni v Božjih rokah 


Neka družina je fotografirala na razgledni točki na severnem robu Velikega kanjona. 
Zaslišali so krike, stekli pogledat in videli, da je dveletna deklica padla skozi ograjo ter 
priletela na skalno polico približno deset metrov nižje. Mala je poskušala splezati nazaj, 
toda ker se je premikala, je še bolj zdrsnila, dokler ni bila le pol drugi meter od nevarnega 
šestdeset metrskega prepada. 


Devetnajstletni fant po imenu lan je videl, kje je bila, in zaradi usposabljanja za pomoč v 
sili vedel, kako v teh okoliščinah ravnati. Tole so njegove besede: »' Takoj sem se vsega 
spomnil in preprosto vedel, kaj moram narediti. Odložil sem fotoaparat in šel nekoliko 
naprej po poti, kjer ni bilo tako strmo, preplezal ograjo, se skobacal čez kup skal ter skozi 
grmičevje in jo našel." Potem ko jo je lan imel v objemu, je približno eno uro čakal na 
reševalce, ki so se spustili z vrvmi«, da bi ju rešili (Save Her!, New Era, sep. 2007, str. 7). 
Pozornost mi je vzbudila besedna zveza »držal jo je v objemu«, ker sveti spisi govorijo o 
rokah — o rokah ljubezni, o rokah milosti in o rokah varnosti (gl. 2 Ne 1:15; Moz 16:12; 
Al 5:33; NaZ 6:20, 29:1). 


V objemu rok varnosti 


Besedna zveza iz svetih spisov »v objemu rok varnosti« je iz Amulekovega sporočila 
Zoramcem o neskončni in večni odkupni daritvi. Učil je, da je žrtev, ki jo je plačal Božji 
Sin, človeku omogočila vero v Kristusa, da se lahko pokesamo. »In tako lahko milost 
zadosti zahtevam pravice in jih objame z rokami varnosti.« (Al 34:9—16) 


Poučevanje neotipljivega z otipljivim 


Za boljše razumevanje »rok varnosti« se je pomembno spomniti, da je Odrešenik pri 
poučevanju evangelijskih načel uporabil otipljive stvari, kakor so kovanci, seme, ovce, 
hlebci, ribe in telesni deli. 


Roke so otipljive in uporabljamo jih za izražanje naklonjenosti ter ljubezni. Ko iz pisarne 
pridem domov, me žena objame z otipljivimi rokami. Roke ljubezni in varnosti sem 
občutil vse svoje služenje v Latinski Ameriki s splošnim pozdravom »abrazo—om« 
oziroma objemom. 

Ko sem premišljeval, kako naj učinkovito učimo o odkupni daritvi, je bila koristna 
besedna zveza »roke varnosti«. Ko smo se krstili in smo s polaganjem rok prejeli Svetega 
Duha, smo prejeli dve uredbi, ki nas privedeta do rok varnosti. Če pridemo na 
zakramentni sestanek ponižni in popolnoma skesani ter vzamemo zakrament vredni, 
lahko te roke občutimo vedno znova. 


Primerjanje zakramentnega sestanka z današnjim dnem 


Glava 110. razdelka v Nauku in zavezah se navezuje na enega naših najbližjih verzov 
glede tega, da nas objamejo roke varnosti. Prerok Joseph Smith je na sobotni dan med 
posvetitvijo Templja Kirtland pojasnil, da je z drugimi duhovniki Cerkvi razdelil 
zakrament (gl. NaZ 110; glava razdelka). 


Joseph Smith in Oliver Cowdery sta se po tej sveti uredbi umaknila na samo k molitvi. Po 
molitvi se jima je prikazal Odrešenik in rekel, da so jima grehi odpuščeni in sta pred njim 
čista, zato naj dvigneta glavo in se radostita (gl. NaZ 110:5). 


Niz dogodkov v Templju Kirtland leta 1836 je podoben današnjemu dnevu in se z njimi 
poistovetimo. Vsako nedeljo vi, mladi duhovniki, razdeljujete zakrament svetim, ki 
pridejo na zakramentni sestanek v duhu molitve, lačni duhovnega ozdravljenja, v upanju, 
da bodo v mislih in srcu zaslišali besede, da so jim grehi odpuščeni in da so čisti pred 
Bogom, zato naj dvignejo glavo in se radostijo (gl. NaZ 110:5). 


Starešina Dallin H. Oaks je pričeval, da je z zakramentom povezano duhovno očiščenje 
oziroma ozdravljenje: »Zakrament Gospodove večerje pomeni obnovitev krstnih zavez in 
blagoslovov. Zapovedano nam je, naj se pokesamo grehov ter strtega srca in skesanega 
duha pridemo h Gospodu ter vzamemo zakrament. Ko vzamemo kruh, pričujemo, da smo 
voljni prevzeti ime Jezusa Kristusa, se ga vselej spominjati in izpolnjevati njegove 
zapovedi. Če to zavezo .izpolnjujemo, Gospod obnovi očiščujoči vpliv krsta. Očiščeni 
smo in vselej nas lahko spremlja njegov Duh.« (Special Witnesses of Christ, Ensign, apr. 


2001, str. 13) 


Naročilo Aronovim duhovnikom 

Zato da lahko člani v večji meri prejmejo to očiščenje oziroma roke varnosti, morajo tisti, 
ki imajo ključe za izvajanje, in tisti, ki blagoslovijo in razdelijo zakrament, poskrbeti, da 
upoštevajo splošna navodila v cerkvenih priročnikih glede priprav in razdeljevanja 
zakramenta. Vsak duhovnik bi si moral zapomniti, da deluje namesto Gospoda in da 
mora biti spoštljiv ter dostojen. Na splošno je naša mladina vzorna. Vendar pri izvajanju 
zakramenta občasno vidimo motečo lastnost, ki izkazuje premalo uglajenosti in preveč 
površnosti glede obleke in videza. 


Mladeniči, prosim vas, da se, preden greste v cerkev, še enkrat pomudite pred ogledalom, 
in se vprašate, če je vse na vas videti v redu. Še bolje, prosite nekoga, ki ga imate radi, na 
primer starša, naj si vas ogleda, in če je kaj pomanjkljivo, ne zavračajte njihovega nasveta. 


Pravi služabniki Jezusa Kristusa so primerno urejeni in oblečeni in vedno izražajo 


njegova merila in ne posvetne, moteče površnosti. Pozorno naj bo poskrbljeno za vsako 
podrobnost, zato da zagotovimo, da bo Gospodov Duh prisoten. Obleka in videz tistih, ki 

razdeljujejo zakrament, ne bi smela biti moteča za tiste, ki iskreno iščejo blagoslove 
neskončne odkupne daritve. 


Tema, ki jo predsednik Monson sporoča duhovnikom, je, da je imeti duhovništvo 
privilegij. »Naročeno nam je, naj služimo, spodbujanje je privilegij, blagoslavljanje 
življenja drugih pa priložnost.« (Priesthood Power, Ensign, okt. 1999, str. 49—50) 
Pričujem, da se to nanaša na blagoslavljanje in razdeljevanje zakramenta. 


Doživeti roke varnosti 


Ko sem služil kot škof, sem bil priča blagoslovom odkupne daritve v življenju članov 
Cerkve, ki so se hudo pregrešili. Kot sodnik v Izraelu sem poslušal njihove izpovedi in 
jim, če je bilo potrebno, izrekel prepovedi, da, na primer, nekaj časa niso smeli vzeti 
zakramenta. 


Neki samski mladenič iz našega oddelka je hodil na zmenke. Dopustila sta, da so jima 
čustva ušla z vajeti. K meni je prišel po nasvet in pomoč. Na podlagi njegove izpovedi in 
navodil Duha mu med drugim nekaj časa ni bilo dovoljeno vzeti zakramenta. Redno sva 
se sestajala, da sem se prepričal, da se je res pokesal, in po določenem času sem mu 
odobril, da je ponovno smel vzeti zakrament. 


Ko sem sedel pred občestvom, sem pogledoval k njemu, ko je zakrament vzel vreden. Bil 
sem priča, da so ga objele roke milosti, ljubezni in varnosti, ko mu je zdravljenje odkupne 
daritve ogrelo dušo in mu odvzelo breme, zaradi česar je prejel obljubljeno odpuščanje, 
Mir in srečo. 


Odkupna daritev — vseprisotna moč 


Izkusil sem in pričujem o resnici, ki jo je učil predsednik Packer: »V časih mislimo, da se 
odkupna daritev Jezusa Kristusa nanaša samo na konec zemeljskega življenja za 
odkupitev od padca, od duhovne smrti. Je veliko več kot to. Je vseprisotna moč, na katero 
se lahko obrnemo v vsakdanjem življenju. Ko nas uničujeta oziroma bičata oziroma 
mučita krivda ali bridkost, nas lahko on ozdravi. Čeprav v celoti ne razumemo, kako je 
bila Kristusova odkupna daritev izpeljana, lahko izkusimo Božji mir, ki 'presega vsakršno 
razumevanje'.« (The Touch of the Mater's Hand, Ensign, maj 2001, str. 23) 


Rad ima svojega nebeškega Očeta in njegovega Sina, Jezusa Kristusa. Njima izročam 
svojo vero, ljubezen, zvestobo in predanost. Pričujem, da je Bog naš nebeški Oče in da 
smo mi njegovi otroci. Pričujem, da je odkupna daritev resnična. Pričujem, da je 
obnovljeni evangelij izpričuje resnico. Te resnice lahko najdemo v svetih spisih, zlasti v 
Mormonovi knjigi, v imenu Jezusa Kristusa, amen. 

ZMAGA V VOJNI PROTI ZLU 


STAREŠINA JAMES J. HAMULA 
član prvega zbora sedemdeseterih 


ln zaradi svoje preteklosti vam je bilo poverjeno, da ste prišli na Zemljo v 
teh poslednjih dneh, da boste spet naredili, kar ste naredili prej — da se boste 
spet odločili za dobro! 


Nocoj bom govoril svojim bratom v Aronovem duhovništvu. Želim vam pomagati, da 
boste bolj cenili to, kdo ste, kakšen namen imate v življenju in kako boste ta namen 
uspešno uresničili. 


Na svet ste prišli ob nadvse pomembnem času. Začenjamo zadnji del vrhunca velike 
vojne. Ta vojna se je začela pred osnovanjem sveta in so jo vso svetovno zgodovino 
spremljale strašne posledice. Govorim o vojni med Kristusovimi privrženci in tistimi, ki 
zanikajo njega, svojega Boga'. 


O tej vojni je Razodevalec Janez zapisal: »Nato se je v nebesih vnela vojna: Mihael in 
njegovi angeli so se bojevali proti zmaju. Tudi zmaj se je bojeval in njegovi angeli. Toda 
ni zmagal, tako da v nebesih ni bilo več prostora zanje. Veliki zmaj, stara kača, ki se 
imenuje Hudič in Satan in ki zapeljuje vesoljni svet, je bil vržen na zemljo, z njim vred 
pa so bili vrženi tudi njegovi angeli. « 


Satan je bil tisti, ki je hujskal k vojni v predzemeljskem času. To je naredil tako, da se je 
uprl Očetovemu načrtu odrešitve za Božje otroke in zavrnil Jezusa, ki j je bil določen, da 
bo načrt izpeljal. Na žalost je tretjina Očetovih otrok sledila Satanu'. Vendar jih dve 
tretjini nista. Vi, mladi prijatelji, ste bili med slednjimi in ste z njimi prišli na Zemljo, da 
bi sledili Očetovemu načrtu sreče. 


Na žalost se Satanova vojna ni končala z njegovim izgonom iz nebes. Janez je izjavil, da 
je bil Satan s svojimi privrženci vržen na Zemljo in da so sem prišli polni divjega besa?. 
Dokaz o njihovem besu lahko vidimo v prelivanju krvi in grozi, ki človeka mučita od 
začetka časa. Naravo in globino ran, ki so bile prizadejane človeku, lahko dojame le Bog", 
ki je bil navzlic svoji neskončni naravi ganjen do solz, ko si je ogledoval pokrajino z 
žrtvami". 


Sedaj smo v poslednjih dneh zemeljske posvetne zgodovine. V nekem prihodnjem dnevu 
se bo Očetov Sin vrnil na Zemljo, na kateri so ga zavrnili, in jo bo zahteval za svojo". 
Tisti dan si bo podvrgel Satana in njegove legije ter začel tisočletje miru in pravičnosti. 
Bog je v pričakovanju tistega dne na Zemlji poslednjič obnovil svoje kraljestvo. To 
kraljestvo je Cerkev Jezusa Kristusa svetih iz poslednjih dni!) Značilno je, da je vsak 
drug poskus ustanovitve Božjega kraljestva na Zemlji slednjič smlsk. Da, sem ter tja 
so bila uspešna obdobja, toda ljudje Božjega kraljestva nikdar prej niso podprli za stalno. 
Ta poslednja in zadnja obnova Božjega kraljestva je drugačna. Ne bo in resnično ne more 
propasti . 


Da bi bil končni uspeh zagotovljen, se je poslednja obnova Božjega kraljestva začela z 
duhovno močjo!" brez primere in podpira jo ista duhovna moč in še nekaj višjega. Nekaj 

Očetovih najhrabrejših in najplemenitejših sinov ter hčera je bilo prihranjenih, da bodo 
prišli v poslednjih dneh ter delali za Očeta in njegovega Sina. Svoj pogum in plemenitost 
so dokazali v predzemeljskem boju s Satanom. Kajti dovoljeno jim je bilo »izbrati dobro 
oziroma zlo« in odločili so se za dobro ter udejanjali »silno veliko vero« in »dobra 
dela«'". Takšne lastnosti so sedaj potrebne za podporo Božjega dela na Zemlji in za 
odrešitev človeških duš pred poostrenim nasprotnikovim besom. 


Mladi prijatelji v Aronovem duhovništvu, vi ste h pogumni in plemeniti Očetovi sinovi! 
»Vi ste moč Gospodove hiše, njegovi bojevniki!«'"" Vi ste tisti, ki so se odločili za dobro 
in ki so pokazali »silno veliko vero« in »dobra dela«! In zaradi svoje preteklosti vam je 
bilo poverjeno, da ste prišli na Zemljo v teh poslednjih dneh, da boste spet naredili, kar 
ste naredili prej — da se boste spet odločili za dobro, udejanjali silno izredno vero in delali 
dobra dela — in da boste to delali za dobro Božjega kraljestva na Zemlji in ljudi! 


Ker je bilo Božje kraljestvo na Zemlji obnovljeno s takšno močjo, Satan ve, »da ima le 
malo časa«". Ve tudi, da nič drugega ne more uničiti Božjega kraljestva »kakor 
prestopek [Božjega] ljudstva«'%. Zatorej je Satan zbral vse svoje vire, ki jih ima na 
razpolago, da bi vas zvabil v prestopek. Ve, da vam lahko, če vas bo pritegnil v prestopek, 
onemogoči, da bi služili redni misijon, se poročili v templju in obvarovali svoje prihodnje 
otroke v veri, vse to pa ne slabi samo vas, temveč tudi Cerkev. Ne delajte si utvar — ta 
vojna se osredotoča na vas — ki »se [ravnate] po Božjih zapovedih in [imate] Jezusovo 
pričevanje«? 


Mladi prijatelji, bodite torej hvaležni, da so naši sedanji dnevi in dnevi, ki so pred nami, 
»hudi«"", V tem pogledu je predsednik Boyd K. Packer izjavil: »Nič v zgodovini Cerkve 
oziroma v zgodovini sveta se ne more primerjati z našimi današnjimi okoliščinami. V 
Sodomi in Gomori se ni zgodilo nič, kar bi po hudobiji in izprijenosti prekašalo to, kar 
danes obdaja nas. Povsod slišimo brezbožne, prostaške in bogokletne besede. 
. Neizrekljiva hudobija in izprijenost sta se nekdaj skrivali, sedaj hodita naokrog pri belem 
dnevu in sta celo pravno zaščiteni. V Sodomi in Gomori sta imeli krajevni značaj, sedaj 
sta razširjeni po vsem svetu in sta med nami.«'? 


Ko govorim o današnjih okoliščinah, nočem vzbujati strahu, temveč razumnost. Biti 
razumen pomeni, da svoje okoliščine jemljete resno in premišljeno ter da pozorno in 
preudarno pretehtate posledice svojih dejanj. Razumnost zatorej daje dobro presojo, prav 
kakor razsodno ravnanje. Ni se torej čuditi, da preroki fantom svetujejo, naj bodo 
razumni"). Spomnite se Moronijevega opažanja, da Helamanovih dva tisoč hrabrih 
nsjevlks V bitki ni bilo učinkovitih samo zaradi poguma, moči in zaupanja, temveč 
zaradi razumnosti"'. Mormon je takšno vrednoto cenil, ker j Je bil tudi sam blagoslovljen z 
njo. Mormonu so bile že pri desetih letih zaupane svete plošče nefijskega naroda, ker je 
bil razumen otrok in je hitro razumel? 


In Mormon je zapisal, da se mu je pri petnajstih letih prikazal Gospod in je spoznal 
Jezusovo dobroto, ker je bil »resnega mišljenjac" - Ko torej začenjamo zadnji del vrhunca 
vojne proti Satanu, morate biti razumni glede navad sveta. Če boste prevzeli navade sveta, 
vas bodo oslabele, vam celo pogubile dušo in vam onemogočile izpolniti sveto 
življenjsko poslanstvo. Ne smete uživati drog, alkohola ali tobaka. Ne smete se predajati 
pornografiji ali drugim nemoralnostim. Ne smete govoriti varljivo, ponižujoče ali grdo. 
Telesa ne smete kaziti s tetovažami ali ga kako drugače prebadati. Ne morete početi tega 


38 


in biti istočasno zmagovalci v boju za lastno dušo, kaj šele hrabri bojevniki v veliki bitki 
za duše vseh drugih Očetovih otrok". 


Zato da boste v tej veliki vojni s človeškim nasprotnikom zmagali, ga morate poraziti 
tako, kakor je bil poražen na začetku. Ko je bila zmaga v nebesih slednjič izbojevana, je 
bilo slišati glasen glas, ki je izjavil: »Sedaj je napočila odrešitev in moč in Božje 
kraljestvo in moč njegovega Kristusa, [...] kajti [misleč Mihaela in njegove angele] 
premagali so ga [misleč hudiča] z Jagnjetovo krvjo in z besedo pričevanja, kajti ni jim 
bilo do lastnega življenja, temveč so bili pričevanju zvesti do smrti.«"" Drugače rečeno, 
Satan je bil na začetku premagan, prvič, z vero v Gospoda Jezusa Kristusa in v njegovo 
odkupno žrtvijo, drugič, s pričevanjem o Bogu, ki so ga stanovitno ohranili prav do konca, 
in, tretjič, s posvetitvijo Gospodu in njegovemu delu. Če je bil Satan v predzemeljskem 
življenju gsBliseG Z vero, pričevanjem in posvetitvijo Gospodu, bo enako tudi v tem 
življenju??. 


To je vaša edina gotova, nepremagljiva obramba. Nemara se sprašujete, kako bi pridobili 
takšno globoko in trajno vero. Ko sta Adam in Eva prišla na svet, sta vpeljala vzorec za 
pridobivanje potrebne vere za premagovanje nasprotnika. Klicala sta Gospodovo ime in 
slišala Gospodov glas, ki jima je govoril." Tudi vi morate kot ona dva klicati in slišati. 
Ni dovolj, da se na Gospoda samo obračate; njegov glas se morate naučiti slišati. Njegov 
glas lahko slišite med preučevanjem njegovih svetih spisov, ko prisluhnete nasvetom in 
pričevanjem Gospodovih služabnikom, ter pri poslušanju in petju svetih hvalnic. Vaša 
sposobnost, da bi slišali njegov glas — najsi v svetih spisih, v pričevanju ali pesmi — bo 
vedno neposredno povezana s tem, kako mirni in spokojni ste in kako si v življenju želite 
napotkov. Samo mirni in spokojni lahko res slišijo in zaznajo mirni in tihi, šepetu 
podoben glas." 


Ko boste slišali Gospodov glas, vas bosta v duši zagotovo navdala ljubezen do njega in 
upanje. S takšno ljubeznijo in upanjem v duši boste navdihnjeni, da boste ravnali po 
besedi, ki vam bo dana. Morda bo predlagal, naj bodo v vaši glavi čistejše misli, da si 
poiščite prijatelje, ki vas bodo bolj podpirali, da si bolj kot za lastno srečo prizadevajte za 
srečo drugih, ali da služite misijon, ki ga nikoli niste hoteli služiti. Naj bo predlog 
kakršen že, boste morali ubogati". Če boste izpolnjevali voljo Boga, kakor vam bo tiho 
razodeta, boste prejeli globlje in bolj osebno zagotovilo, da vam stoji ob strani, da vas 
pozna in vas ima rad ter da ste med njegovimi plemenitimi sinovi, ki morajo v tem 
življenju opraviti sveto delo. Če boste Gospodovo besedo iskali in ji prisluhnili ter ji 
sledili, potem ko vam bo dana, boste imeli globoko in stalno vero, ki je potrebna za 
premagovanje nasprotnika. 


Iz lastnih izkušenj, v katerih sem molil in poslušal ter skušal biti poslušen, sem spoznal, 
da Oče živi in da je Jezus, njegov Sin, Kristus. Pričujem, da so vera v, pričevanje o in 
posvečenost Očetu in Sinu naš edini zanesljivi način, da porazimo človekovega 


nasprotnika in premagamo svet. 


V imenu Jezusa Kristusa, amen. 

OPOMBE 


1. 1 Ne 14:10, 13 (»Le dve cerkvi sta; ena je Cerkev Božjega Jagnjeta in druga cerkev hudiča; [...] ki zbira množice po 
vsem obličju Zemlje, [...] da se bodo bojevali z Božjim Jagnjetom.«) 

2. Raz 12:7-9. 

3. Gl. NaZ 29:36. 

4. Raz 12:9. 

5. Gl. Raz 12:12. 

6. Al 7:11-12 (Kristus trpi »bolečine in stiske in skušnjave vsake vrste«.); Al 34:10-12 (»Ne more biti ničesar, kar je 
manj, kot je neskončna odkupna daritev, kar bo zadostovalo za grehe sveta.«); gl. NaZ 19:18 (Kristus je zato, da bi 
človeka odkupil, trpel grehe vseh ljudi; zaradi tega trpljenja je celo Bog, največji od vseh, drgetal zaradi bolečine in 
krvavel iz vsake pore in trpel tako telesno kot duhovno in si je želel, da mu ne bi bilo treba izpiti grenke čaše.). 

7. Gl. Moses 7:29:36-37. 

8. Mt 21:33-44 (prilika o hudobnih viničarjih). 

9. Gl. NaZ 88:110; gl. Moses 7:64. 

10. Gl. Bruce R. MeConkie, The Caravan Moves On, Ensign, nov. 1984, str. 82. 

11. Dan 2:44-45; NaZ 38:9-15; NaZ 82:24. 

12. Gl. Joseph Smith-History 1:18-19 (Ko sta se Oče in Sin prikazala Josephu Smithu, se je to zgodilo prvič po tistem, 
ko sta se prikazala v Edenskem vrtu.); Joseph Smith — History 1:30:49 (Moroni); NaZ 27:7-8, 12-13 (Janez Krstnik, 
Peter, Jakob, Janez); gl. NaZ 110:1146 (Mojzes, Elija Tišbejec, Elija); NaZ 128:19- 21 (različni angeli od Mihaela 
oziroma Adama do danes). 

13. Al 13:3-4. 

14. Gl. NaZ 101:55; NaZ 105:16. 

15. Raz 12:12. 

16. Moz 27:13. 

17. Raz 12:17. 

18. 2 Tim 3:1. 

19. Predsednik Boyd K. Packer, The One Pure Defense, nagovor učiteljev za seminar in inštitut, 6. feb. 2004, 
Tabernakelj v Salt Laku. 

20. Alma je vsem svojim sinovom — Helamanu, Šiblonu in Koriantonu — svetoval, naj bodo razumni (Al. 37:47; Al. 
38:15; Al 42:31). Tudi Pavel je fante opominjal, naj bodo razumni (Tit 2:6). Pavel je tudi drugim, zlasti škofom, 
svetoval, naj bodo razumni. Gl. Tit 2:2 (»stari možje«), 4 (mladi možje), 12 (vsi Kristusovi učenci); 1 Tes 5:6, 8 (vsi, ki 
pričakujejo Kristusov prihod); 1 Tim 3:2 (škofje), 11 (žene škofov); Tit 1:8 (škofje); Rim 12:3 (vsi ljudje). 

21. Gl. Al 53:20-21. 

22. Gl. Mrm 1:2. 

23. Mrm 1:15. 

24. Predsednik Gordon B. Hinckley, An Uneding Conflict, a Victory Assured, Liahona, jun. 2007, str. 2-7. 

25. Gl. Joseph Smith Translation, Revelation 12:11. 

26. Gl. NaZ 76:53 (tisti, ki podedujejo celestialno kraljestvo, so zmagovalci v veri); 1 Jn 5:4-5 (»In zmaga, ki premaga 
svet, je naša vera.«, »Kdo premaga svet, če ne tisti, ki veruje, da je Jezus Božji Sin.«); Ef 6:16 (»Predvsem pa vzemite 
ščit vere; z njim boste mogli pogasiti vse ognjene puščice hudega.«). 

27. Gl. Moses 5:4 (poševni tisk dodan). 

28. Gospodov glas opisujejo kot miren glasek popolne miline, kakor da bi bil šepet. Gl. He 5:30; 1 Kr 19:12; gl. NaZ 
85:6. 

29. Gl. Moses 5:5 (Gospod je Adamu in Evi v odgovor na njune molitve dal zapovedi, katerim sta bila poslušna.). 

PRIVZDIGNITE, KJER STOJITE 


PREDSEDNIK DIETER F. UCHTDORF 
drugi svetovalec Prvega predsedstva 


Vsak duhovnik je na edinstvenem mestu in ima pomembno nalogo, ki jo 
lahko opravi le on. 


Dragi bratje, v čast mi je, da sem lahko z vami na tem svetovnem duhovniškem 
zborovanju. Tako kot vi sem hvaležen, da sem lahko v navzočnosti našega dragega 
preroka, predsednika Thomasa S. Monsona, in predsednika Eyringa. Bratje, zahvaljujemo 
se vam za zvestobo in moralno moč. Biti del tega bratstva je resnično privilegij. 


Privzdignite, kjer stojite 


Pred nekaj leti so v naši stavbi za bogoslužje v Darmstadu v Nemčiji skupino bratov 
prosili, naj koncertni klavir iz kapele premaknejo v kulturno dvorano zraven, kjer so ga 
potrebovali za glasbeni dogodek. Nihče ni bil poklicni selivec in naloga, naj inštrument, 
ki je pozdravljal gravitacijo, odnesejo skozi kapelo v kulturno dvorano, je bila videti 
skoraj nemogoča. Vsi so vedeli, da ni bila potrebna le telesna moč, temveč tudi previdna 
koordinacija. Imeli so veliko predlogov, toda niti z enim niso mogli klavirja obdržati v 
pravilnem ravnovesju. Brate so nenehno razporejali glede na moč, velikost, starost—nič ni 
zaleglo. 


Ko so stali okrog klavirja, ne vedoč, kaj naj še naredijo, je spregovoril neki moj dobri 
prijatelj, brat Hanno Luschin. »Bratje,« je rekel, »stopite tesno skupaj in privzdignite, 
kjer stojite.« 


Videti je bilo preveč preprosto, vendar je vsak privzdignil, kjer je stal, in klavir se je 
dvignil od tal ter se premaknil v kulturno dvorano, kakor da bi se sam. To je bil odgovor 
na izziv. Samo bolj skupaj so morali stopiti in privzdigniti, kjer so stali. 


Pogosto se spomnim preprostega predloga brata Luschina in sem nad njim presunjen. 
Nocoj bi se rad razgovoril o tej preprosti zamisli, da »privzdignemo, kjer stojimo«. 


Nekateri hočejo voditi, drugi se hočejo skriti 


Čeprav je načelo privzdignite, kjer stojite, nemara videti preprosto, gre za načelo moči. 
Večina duhovnikov, ki jih poznam, to načelo razumejo in po njem živijo. Navdušeno si 
zavihajo rokave in gredo na delo, kar koli to že je. Zvesto opravljajo svoje duhovniške 
dolžnosti. Poveličajo svoj poklic. Gospodu služijo tako, da služijo drugim. Stojijo tesno 
skupaj in privzdignejo, kjer stojijo. 


So pa tudi takšni, ki imajo s to zamislijo včasih težave. In kadar je tako, se zdi, da tvorijo 
dva tabora: bodisi si prizadevajo voditi, ali se prizadevajo skriti. Hlepijo po kroni ali po 
votlini. 

Tisti, ki bi radi vodili 


Tistim, ki bi radi vodili, se nemara zdi, da so zmožni več kot to, kar se jih trenutno 
zaprosi. Nekateri nemara mislijo: »Če bi le bil škof, potem bi lahko kaj spremenil.« 
Verjamejo, da njihove sposobnosti močno presegajo njihov poklic. Če bi bili na 
pomembnem voditeljskem položaju, bi si morda bolj prizadevali za spremembe. Vendar 
se sprašujejo: »Kakšen vpliv sploh lahko imam kot hišni učitelj ali svetovalec v zboru 
predsedstva?« 


Tisti, ki bi se radi skrili 


Tistim, ki bi se radi skrili, se nemara zdi, da so preveč zaposleni za služenje v Cerkvi. Ko 
je treba počistiti kapelo, ko Mendezova družina potrebuje pomoč pri selitvi, ko jih škof 
pokliče, da bi učili v razredu, se zdi, da imajo izgovor vedno že pripravljen. 


Pred dvajsetimi leti je predsednik Ezra Taft Benson govoril o poročilih škofov in 
predsednikov okolišev, da nekateri člani »nočejo sprejeti poklica, češ da so 'preveč 
zaposleni' ali da 'nimajo časa'. Pravijo, da drugi poklic sprejmejo, vendar tega poklica 
nočejo poveličati.« 


Predsednik Benson je nadaljeval: »Gospod pričakuje, da ima vsakdo v njegovi Cerkvi 
poklic, zato da so drugi lahko blagoslovljeni z našimi talenti in vplivom.«" [konec 
navedka] 


Za čuda je vzrok obeh teh teženj — da bi radi vodili in da bi se radi skrili — pogosto isti: 
sebičnost. 


Boljši način 


Obstaja boljši način, s katerem nas je učil sam Odrešenik: »K dor hoče biti med vami prvi, 
naj bo vaš služabnik.«" 


Če si prizadevamo služiti drugim, nas k temu ne spodbuja sebičnost, temveč ljubezen. 
Tako je svoje življenje živel Jezus Kristus in tako ga mora živeti duhovnik. Odrešeniku ni 
bilo mar za človeško čast; Satan mu je ponudil vsa kraljestva in slavo sveta, Jezus pa je 
ponudbo takoj in v celoti zavrnil". Odrešenik se je v življenju moral pogosto počutiti 
utrujeno in pod pritiskom in komajda je imel trenutek zase; vendar je vedno našel čas za 
bolne, potrte in zapostavljene. 


Navzlic temu svetlemu vzoru se preveč zlahka in prepogosto ujamemo, ko bolj stremimo 
za človeškimi častmi kot za služenjem Gospodu z vso vnemo, mišljenjem in močjo. 


Ko bomo stali pred Gospodom, da se nam bo sodilo, mar se bo uzrl na položaje, ki smo 
jih imeli v svetu oziroma celo v Cerkvi? Mar mislite, da mu bodo drugi nazivi razen 
»mož«, »oče«, »duhovnik« kaj pomenili? Ali mislite, da ga bo zanimalo, kako natrpan 
urnik smo imeli ali koliko pomembnih sestankov smo se udeležili? Mar mislite, da bo to, 
kako uspešno smo svoje dni zapolnili s sestanki, služilo kot izgovor za neuspeh, ker časa 
nismo preživeli z Ženo in družino? 

Gospod presoja tako zelo drugače od nas. Zadovoljen je s plemenitimi služabniki, ne s 
sebi služečimi »plemenitimi«. 


Veliko teh, ki se v tem življenju oblačijo skromno, bo v naslednjem nosilo krono slave. 
Jezus sam je učil ta nauk, ko je povedal zgodbo o bogatinu, ki je bil oblečen v škrlat in 
karmezin in je vsak dan potratno jedel, medtem ko je berač Lazar hrepenel, da bi samo 
okusil drobtinice z bogatinove mize. V naslednjem življenju se je Lazar pojavil v slavi 
poleg Abrahama, bogatina pa so vrgli v pekel, kjer je v muki zrl navzgor." 


Vzor Johna Rowa Moyla 


Letos obeležujemo dvestoto obletnico rojstva Johna Rowa Moyla. John, ki je bil v Cerkvi 
spreobrnjenec, je zapustil dom v Angliji in odpotoval v Dolino Slanega jezera v skupini s 
cizami. Za družino je postavil majhen dom v mestu, ki je bilo eno dolino stran od Salt 
Lake Cityja. John je bil izvrsten kamnosek in zaradi te spretnosti so ga prosili, da bi 
pomagal pri Templju Salt Lake. 


John je vsak ponedeljek odšel od doma ob dveh in hodil šest ur, zato da je pravočasno 
prišel na delovno mesto. V petek je z dela odšel ob petih popoldan in hodil skoraj do 
polnoči, preden je prispel domov. To je delal leto za letom. 


Nekega dne ga je med domačimi opravki krava brenila v nogo, zaradi česar je utrpel 
komplicirani zlom. Zaradi omejenih medicinskih sredstev jim je preostalo le to, da so mu 
zlomljeno nogo odrezali. Johnova družina in prijatelji so ga privezali na vrata in mu z 
ročno žago nogo odrezali približno deset centimetrov nad kolenom. 


Navkljub hudi operaciji se je noga začela zdraviti. Ko se je John lahko v postelji usedel, 
je začel izrezovati leseno nogo z iznajdljivim sklepom, ki služil kot koleno umetne noge. 
Hoja s to napravo je bila izjemno boleča, toda John se ni vdal in je podaljševal razdaljo, 
dokler ni vsak teden prehodil petintrideset kilometrov dolgo pot do Templja Salt Lake, 
kjer je nadaljeval z delom. Njegove roke so vklesale besede »Svetost Gospodu«, ki so 
danes zlat opomin vsem, ki obiščejo Tempelj Salt Lake. 


John tega ni delal zaradi človeške hvale. Niti ni opustil svoje dolžnosti, čeprav je imel vse 
razloge, da bi to storil. Vedel je, kaj je Gospod pričakoval od njega. 


Leta kasneje je bil Johnov pravnuk Henry D. Moyle poklican za člana zbora dvanajsterih, 
slednjič pa je služil v Prvem predsedstvu Cerkve. Služenje predsednika Moyla v teh 
poklicih je bilo častno, toda služenje njegovega pradeda Johna, čeprav nekoliko 
nepoznano, je Gospodu v enako zadovoljstvo. Johnov značaj, njegova zapuščina 
žrtvovanja sta prapor zvestobe in zastava dolžnosti tako v njegovi družini kot v Cerkvi. 
John Rowe Moyle je razumel pomen besed »privzdignite, kjer stojite«. 


Vzor dva tisoč Helamanovih bojevnikov 
Osebnostno priznanje je redko pokazatelj vrednote našega služenja. Na primer, ne 
poznamo imen nobenega od dva tisoč Helamanovih sinov. Kot posamezniki so anonimni. 


Kot skupina pa so tema pesmi in neštetih pridig. Skupaj so dosegli to, česar nihče med 
njimi ne bi mogel doseči sam. 

To je lekcija za nas, brate v duhovništvu. Če stopimo bolj skupaj in privzdignemo, kjer 
stojimo, ko nam je bolj do slave Božjega kraljestva kot do lastnega prestiža oziroma 
užitka, lahko dosežemo veliko več. 


Vsak poklic je priložnost za služenje in rast 


Za noben poklic nismo predobri. Vsak poklic nam nudi priložnost za služenje in rast. 
Gospod je Cerkev organiziral tako, da vsakemu članu nudi priložnost za služenje, ki nam 
v zameno prinaša osebno duhovno rast. Ne glede na vaš poklic vas rotim, da nanj gledate 
kot na priložnost, ne le da boste druge okrepili in blagoslovili, temveč da boste tudi 
postali takšni, kakršne vas želi nebeški Oče. 


Ko sem potoval v sionske okoliše zaradi reorganiziranja predsedstva okoliša, sem bil 
včasih presenečen, ko mi je med razgovorom kateri brat povedal, da je imel občutek, da 
bo v naslednjem predsedstvu. 


Ko sem to slišal prvič, nisem ravno vedel, kako naj se odzovem. Šele čez čas mi je Sveti 
Duh pomagal razumeti. Verjamem, da ima Gospod za vsakega človeka določen poklic. 
Včasih nam dopusti duhovni navdih, ki nam pove, da smo vredni postati škof oziroma 
predsednik okoliša. To je Božji duhovni blagoslov, blaga milost. 


Včasih pa ne slišimo preostalega, kar nam Gospod govori: »Čeprav si vreden služiti na 
tem položaju,« nam lahko reče, »ti nisem namenil tega poklica. Namesto tega želim, da 
privzdigneš, kjer stojiš.« 


Naloga, ki jo lahko opravite le vi 


Vsak duhovnik je na edinstvenem mestu in ima pomembno nalogo, ki jo lahko opravi le 
on. 


Vsi smo že slišali zgodbe, kako je predsednik Monson obiskal in blagoslovil ostarele in 
bolne, kako je skrbel za njihove potrebe in jim prinesel veselje, tolažbo in ljubezen. 
Predsednik Monson ima v sebi nekaj, zaradi česar ljudje ob njem dobijo boljšo 
samopodobo. Mar ne bi bilo čudovito, če bi bil predsednik Monson lahko hišni učitelj 
vsake družine v Cerkvi? 


Bilo bi. Ampak seveda ne more — in niti ne bi smel. Gospod ga ni prosil za to. Gospod 
nas je prosil, da kot hišni učitelji skrbimo za svoje dodeljene družine. Gospod ni prosil 
predsednika Monsona, naj pripravi in vodi vaše družinske večere. Hoče, da to naredite 
očetje. 


Nemara boste imeli občutek, da so drugi sposobnejši ali izkušenejši, ki bi vaš poklic 
opravljali bolje, kot ga lahko vi, toda Gospod vam je to odgovornost dal z razlogom. So 
ljudje in srca, do katerih lahko pridete in se jih dotaknete samo vi. Morda tega prav tako 
ne bi mogel narediti nihče drug. 


Nebeški oče prosi, naj ga zastopamo v plemenitem delu, s katerim pomagamo in 
blagoslavljamo življenja njegovih otrok. Prosi nas, naj bomo stanovitni v duhovništvu v 
srcu in duši in da se v poklicu, v katerem smo v tem trenutku, potrudimo po najboljših 
močeh. 

Bratje, ne glede kako močni ste, klavirja ne dvigujte sami. Podobno naj nihče od nas 
Gospodovega dela ne opravlja sam. Ce pa bomo stopili skupaj tam, kjer nas je Gospod 
postavil in privzdignili, kjer stojimo, nič ne bo moglo zadržati napredka Božjega dela. 


Bratje, prenehajmo stremeti in prenehajmo se umikati! 


Da bi se vselej spomnili te pomembne lekcije, da smo nosilci prapora Gospoda Jezusa 
Kristusa, katere podpira Božji Sveti Duh, zvesti in predani do konca, vsak posebej docela 
vdani sionski stvari in povezani z zavezo, da bomo stali tesno skupaj in privzdignili, kjer 
stojimo! 


Za to molim in vas ljubeče blagoslavljam, v imenu Jezusa Kristusa, amen. 


OPOMBE 


1. The Teachings of Ezra Taft Benson, 1988, str. 451-452. 
2. Mt 20:27. 

3. Gl. Mt 4:8-10. 

4. Gl. Lk 16:19-31. 

O VI, KI SE PODAJATE NA DELO! 


PREDSEDNIK HENRY B. EYRING 
prvi svetovalec Prvega predsedstva 


Za prenašanje bremen lahko dobimo več kot dovolj moči, da bomo lahko 
opravljali dodatno služenje, za katerega se nas bo prosilo. 


Dragi bratje, nocoj bi rad spodbudil duhovnike, ki se jim včasih zdi, da so zaradi 
dolžnosti preobremenjeni. To je izziv, o katerem sem že govoril. O tem bom spet govoril, 
ker se tako pogosto ponavlja v življenju tistih, ki jih imam rad in jim služim. 


Večina vas je ugotovila, da duhovniške dolžnosti od vas zahtevajo toliko, da se sprašujete, 
ali sploh dajete dovolj. To se vam je lahko zgodilo, ko so vas prosili, da na konferenci 
okoliša spregovorite pred na stotine ljudmi, ali če so nedavnega spreobrnjenca prosili, naj 
moli v javnosti ali v razredu uči svojo prvo lekcijo. Drugi se skušajo naučiti jezika v 
središčih za usposabljanje misijonarjev. Če vas to ni pripeljalo do roba vaših zmožnosti, 
se je zagotovo zgodilo na ulicah tujega mesta, ko vam je predsednik misijona naročil, da 
govorite z vsakim človekom, kateremu bi lahko pričevali o Odrešeniku in o evangelijski 
obnovi. 


Nemara ste mislili: »Ko bom končal misijon, mi bo kot zvestemu duhovniku lažje.« Toda 
z leti ste ponoči spali manj, ker se si prizadevali, da bi preživeli ženo in novorojenčka, 
bili prijazni in ljubeči do žene, pridobili nekaj izobrazbe, pomagali članom zbora starešin, 
jim pomagali pri selitvi in skušali najti čas, da boste v templju služili prednikom. Nemara 
imate še nasmeh na obrazu, ko pomislite: »Ko bom nekoliko starejši in bom zvest 
duhovnik, ne bo tako zahtevno. Takrat bo lažje.« 


Tisti starejši se smehljate, ker že veste, kako je duhovniško služenje lahko čudovito. 
Takole je: zvesteje služite, več Gospod od vas pričakuje. Vaš nasmeh izraža srečo, ker 
veste, da nam Bog da več moči, zato da težje breme lahko nosimo. Težak del te 
dejanskosti pa je, da morate, zato da vam Bog lahko da več moči, iti do skrajnih meja 
svojega služenja in vere. 


To je kot povečevanje mišične mase. Mišice utrudite, zato da postanejo močnejše. Mišice 
pripeljete do skrajne utrujenosti. Nato si opomorejo in razvijejo večjo moč. Večja 
duhovna moč je dar Boga, ki nam ga lahko da, ko v služenju njemu pridemo do skrajnih 
meja. Zaradi odkupne daritve Jezusa Kristusa lahko spremenimo svojo naravo. Nato za 
prenašanje bremen lahko dobimo več kot dovolj moči, da bomo lahko opravljali dodatno 
služenje, za katerega se nas bo prosilo. 


Zaradi tega razumem, zakaj je videti, da nekateri duhovniško služenje opravljajo tako 
lahko. Vem, da so bodisi prestali hude preizkušnje ali da jih te še čakajo. Namesto da bi 


jim torej zavidal, sem jim pripravljen pomagati, ko jim bo težko, kajti zagotovo jim bo. 


To preizkušanje skrajnih meja v duhovniškem služenju je po Božjem načrtu potrebno, da 
se njegovi otroci pripravijo, da bodo spet večno živeli z njim. 

Nebeški Oče ima svoje otroke rad. Vsem je ponudil večno življenje, da bomo spet večno 
živeli z njim v družinah in v slavi. Zato, da lahko ta dar prejmemo, nam je dal umrljivo 
telo, priložnost, da se nas skuša z grehom, in način, da se tega greha očistimo in da 
vstanemo v vstajenju. Zato da nam je to omogočil, nam je za Odrešenika dal svojega 
ljubljenega Sina, Jahveja. Odrešenik se je rodil na Zemljo, je bil skušan — toda nikoli ni 
grešil — in nato je v Getsemaniju in na Golgoti plačal ceno za naše grehe, zato da bi bili 
lahko očiščeni. Očiščenje lahko prejmejo le tisti, ki imajo dovolj vere v Jezusa Kristusa, 
da se pokesajo grehov, so očiščeni v krstni uredbi ter sklenejo in izpolnjujejo zaveze, da 
bodo poslušni vsem Božjim zapovedim. In biti je moral Lucifer, hud sovražnik naše duše, 
ki bi s svojimi legijami neusmiljeno poskušal ujeti vsakega Božjega otroka, da bi jim 
preprečili radost večnega življenja. 


Nebeški Oče in Odrešenik sta v svoji prijaznosti in z velikem zaupanju nekaj izvoljenim 
Božjim sinovom na Zemlji dovolila imeti duhovništvo. Imamo polnomočje in moč za 
delovanje v Božjem imenu, da pravi evangelij Jezusa Kristusa in njegove uredbe 
ponudimo čim več otrokom nebeškega Očeta. Tako lahko zaslutite razsežnost zaupanja z 
Božje strani. In lahko zaslutite skrajno pomembnost tega in nasprotovanje, s katerim se 
soočamo. 


Ni presenetljivo, da se od časa do časa čutimo domala čisto preobremenjene. Vaša misel 
»prepričan sem, da to lahko naredim« je dokaz, da razumete, kaj dejansko pomeni imeti 
Božje duhovništvo. Dejstvo je, da tega ne morete narediti sami. Odgovornost je pretežka 
in prepomembna za vaše in moje človeške moči. To spoznanje je osnova za veliko 
duhovniško služenje. 


Ko nas doletijo takšni občutki nezadostnosti oziroma ko se nam v srce prikradeta strah in 
potrtost, je čas, da se spomnimo Odrešenika. On poskrbi, da tega dela ne delamo sami. 
Na ogledalo si lahko prilepite odlomke iz svetih spisov, ki vas bodo na to spomnili v 
trenutkih, ko boste v dvomih. 


Predsednik Thomas S. Monson se je spomnil obljubljenih Odrešenikovih besed, ko me je 
pred šestimi meseci blagoslovil, da bom poklic opravljal neustrašno, ko je bilo videti 
preveč težko. Skupinici Božjih duhovnikov, ki so bili poslani oznanjati evangelijsko 
obnovo in ves svet klicati h kesanju, so bile dane Odrešenikove besede, v katerih jim je 
rekel, da bo tam, kjer ga bodo sprejeli, kajti šel bo pred njimi. Rekel je, da bo na njihovi 
desnici in na levici, da bo njegov Duh v njihovem srcu, njegovi angeli pa okrog njih, da 
jih bodo bodrili." 


Ta obljuba, ki se jo je predsednik Monson spomnil in jo navajal, se mi je izpolnila. Dvom 
je nadomestilo zaupanje, prišel je Duh, zdravniki so bili navdihnjeni, moje življenje je 
bilo ohranjeno in prejel sem podporo. Zaradi blagoslova, ki mi ga je dal predsednik 
Monson, se bom vedno zlahka spomnil Odrešenika in zaupal njegovi obljubi, da gre pred 
nami in je ob nas, ko mu služimo. 


Vem, da je obljuba angelov, da nas bodo podpirali, zanesljiva. Spomnite se, kako je 
Elizej pomiril svojega prestrašenega služabnika. Tako smo tudi mi lahko pomirjeni, kadar 
doživljamo, da smo s služenjem skoraj preobremenjeni. Elizej se je soočil s pravim in 
strašnim sovražnikom: »Ko je sluga Božjega moža naslednje jutro zgodaj vstal in šel iz 
mesta, glej, je bila okrog mesta vojska s konji in z bojnimi vozovi. Njegov služabnik mu 
je rekel: 'Joj, gospod, kaj naj storimo?" Pa je rekel: "Ne boj se! Kajti teh, ki so z nami, je 

več kakor tistih, ki so z njimi." Nato je Elizej molil in rekel: "GOSPOD, odpri mu vendar 
oči, da bo videl!" In GosPOD je odprl dečku oči in je videl; in glej: gora je bila polna konj 
in ognjenih voz okrog Elizeja.« 


Kakor tega služabnika tudi vas spremlja več tistih kot teh, ki jih vidite, da vam 
nasprotujejo. Nekaj teh, ki vas spremljajo, bo za vaše človeške oči nevidnih. Gospod vas 
bo podprl in poklical druge, da vas bodo podprli. Zato imamo zbore. Zato voditelji zbora 
na sestankih zbora bratom gledajo v obraz in oči. Zato škof na duhovniškem zboru ni le 
predsedujoči. Duhovnikom zre v obraz. Imeli boste takšnega škofa oziroma takšnega 
predsednika zbora strešin oziroma takšnega predsednika misijona. In priskočil vam bo na 
pomoč ali poklical nekoga, da vas bo podprl. Morda bo to tako, da bo poklical pravega 
služabnika, da bo služil z vami, ko ga boste potrebovali. 


Predlagam vsaj dvoje. Prvič, prepoznati in sprejeti moramo tiste, ki nam jih Gospod 
pošilja na pomoč. Drugič, v vsaki zadolžitvi moramo videti priložnost, da bodrimo druge. 
Nekoč mi je neki predsednik misijona povedal za misijonarja, ki ga je dodelil več kot 
dvanajstim ali trinajstim družabnikom. Rekel mi je: »Vsak od teh družabnikov je bil na 
tem, da gre domov prej ali da ga domov pošljejo. Toda izgubili nismo niti enega.« 


Ko sem to kasneje omenil družabniku, ki jih je toliko rešil, ko je bil sam obremenjen, sem 
dobil odgovor, ki me je presenetil. Takole se je glasil: »Mislim, da ta zgodba ni resnična. 
Nikoli nisem imel družabnika, ki bi bil neuspešen.« 


Predsednik misijona je bil navdihnjen, da je vsakič znova poslal pravega angela. Pri 
služenju lahko pričakujemo, da nam bo v pravem trenutku poslana pomoč, da se bo 
pokazala naša notranja moč. Lahko se veselimo, da bomo mi tisti, ki jih bo Gospod poslal 
na pomoč. 


Iz lastnih izkušenj vam lahko povem, kako pomagati, če pošljejo vas. Kmalu po tem, ko 
so me poklicali v zbor dvanajsterih, me je poklical predsednik Faust, svetovalec Prvega 
predsedstva. Prosil me je, naj pridem k njemu v pisarno. Nekoliko me je skrbelo, zakaj si 
Je vzel čas zame. 


Po nekaj prijetnih besedah se je zazrl vame in mi rekel: »Ali se je že zgodilo?« Ker sem 
bil videti zmeden, je nadaljeval: »Na sestankih sem vas opazoval. Zdi se mi, da imate 
občutek, da je vaš poklic za vas pretežak, da niste usposobljen in da ne morete zadostno 
opravljati te službe.« 


Rekel sem, da so se v meni pojavili pomisleki kakor strela z jasnega. Pričakoval sem, da 
bo razumevajoč. Rekel sem mu, da sem hvaležen, ker je opazil moje pomisleke, in ga 
prosil za pomoč. Toda njegov prijazen, odločen odgovor me je presenetil. Rekel je: »Ne 
prosi me. Pojdi k njemu.« Nato je v pisarni pokazal na strop. Leta kasneje pa sedaj v tej 
pisarni sedim jaz. Ko pridem notri, se ozrem navzgor in se ga spomnim in kako me je učil 
z zgledom, kako naj pomagam nekomu, ki se pri Gospodovem služenju čuti 
preobremenjenega. Poiščite način, da jih k Bogu pošljete z zaupanjem. Če bodo vaš 
nasvet upoštevali, bodo ugotovili, da so dobili več kot dovolj potrebne pomoči. 


Gospod vam je v življenju nenehno pošiljal izkušnje, da ste občutili moč, pogum in 
odločenost. Vedel je, kako močno boste to potrebovali, ko mu boste služili. Nekaj tega se 
vam bo nemara zgodilo, kakor se je meni, ko sem z drugimi duhovniki stal in na glas 

rekel besede: Zato, o vi, ki se podajate na služenje Bogu, glejte, da mu služite z vsem 
srcem, odločnostjo, umom in močjo, da boste poslednji dan lahko brez krivde pred 
Bogom. 


Ko ste se zavezali temu visokemu merilu in ga spolnjevali, ko je bilo težko, je Gospod v 
vas krepil zaupanje in moč, ki sta vam bili na razpolago, ko ste ju potrebovali, kjer koli in 
kadar koli ste bili poklicani k služenju, ki je višje od sebičnost. Morda ste to občutili 
kakor jaz, ko sem nekega jasnega spomladanskega dne stal v uniformi na travnatem polju. 
Poslan sem bil branit domovino. Takrat nismo bili v vojni, toda odpravljal sem se na 
neznano vojaško dolžnost, za katero sem vedel, da bo od mene zahtevala vse, nemara 
celo življenje. Z drugimi sem dvignil desnico ter se zaobljubil, da bom domovino branil 
»s pravo vero in pripadnostjo« in »da to obvezo sklepam prostovoljno, brez kakršnih koli 
razumskih pomislekov ali z namenom izmikanja; in da bom dobro ter zvesto opravljal 
dolžnosti službe, v katero zdaj vstopam, zatorej naj mi Bog pomaga«. 


Ne dvomim, da se je moč za spolnjevanje te obljube, ki sem jo držal, v meni kalila od 
časa, ko sem bil diakon. V prvih letih v duhovništvu sem bil velikokrat priča dogodku, ki 
so ga takrat imenovali »misijonarsko slovo«. Sedaj jih toliko sprejme klic k služenju, da 
jim pred odhodom dovolimo spregovoriti le na kratko na zakramentnem sestanku. Takrat 
se je ves sestanek vrtel okrog misijonarja, ki je odhajal. Vedno se je pelo nekaj izbranih 
hvalnic. Še se spomnim občutka, ki sem ga imel, ko so štirje misijonarji, ki so se ravno 
vrnili, zapeli: 


Odšel bom tja, kamor želiš, besede pa so nadalje obljubljale: »Govoril bom to, kar želiš, 
Gospod,« in naposled, »postal bom to, kar ti želiš.«" V srcu sem čutil ganjenost, kakor jo 
tudi danes, zaradi prepričanja, da se bo obljuba glede vsega našega duhovniškega 
služenja izpolnila tako meni kot vam. Našli bomo radost, če bomo služili Gospodu tam, 
kjer nas želi imeti, prizadevajoč si za razodetje, da bi govorili njegove besede, da bomo 
otroke nebeškega Očeta pozvali, naj se zaradi odkupne daritve spremenijo in se pripravijo 
na vrnitev domov in življenje z njim. In tako kakor danes sem tudi takrat čutil, da nas bo 
zaradi našega služenja v srcu lahko spremenil, da bomo primerni za njegovo družabništvo 
in da mu bomo vselej služili. 


Pričujem, da nam bo Gospod, če bomo v duhovniškem služenju dali vse od sebe, dal ves 
pogum, ki ga potrebujemo, in obljubo, da nas bo spremljal in da nas bodo angeli podpirali. 
Pričujem, da nas je poklical Bog. To je njegova Cerkev in njegovo večno duhovništvo. 
Pričujem, da ima Predsednik Thomas S. Monson vse duhovniške ključe na svetu. V 
imenu Jezusa Kristusa, amen. 


OPOMBE 


1. Gl. NaZ 84:88. 

2.2 Kr 6:15-17. 

3. Gl. NaZ 4:2. 

4. Hvalnice in otroške pesmi, str. 46. 

UČITI SE, DELATI, BITI 


PREDSEDNIK THOMAS S. MONSON 
predsednik Cerkve Jezusa Kristusa svetih iz poslednjih dni 


Naučimo se, kar bi se morali naučiti, delajmo, kar bi morali delati in 
bodimo, kar bi morali biti. 


Nocoj se je resnično zbralo kraljevsko duhovništvo. Zelo verjetno je to doslej največje 
zborovanje bratov v duhovništvu. Navdihujete nas s svojo predanostjo svetemu poklicu. 
Očitno je, da se o svojih dolžnostih želite poučiti. Z neomadeževanostjo v duši sebi in 
družini približate nebesa. 


Številna področja sveta so zajeli težki gospodarski časi. Podjetja so propadla, ljudje so 
ostali brez službe in naložbe so bile postavljene na kocko. Poskrbeti moramo, da tisti, za 
katere smo odgovorni, niso lačni ali goli ali brez strehe nad glavo. Ko duhovništvo te 
cerkve enotno deluje pri premagovanju teh težkih razmer, se malodane dogajajo čudeži. 


Vse svete iz poslednjih dni rotimo, naj načrtujejo preudarno, živijo previdno in se 
izogibajo pretiranim oziroma nepotrebnim dolgovom. Tako vodimo cerkvene finančne 
zadeve, saj se zavedamo, da vaša desetina in drugi prispevki niso brez žrtvovanja in da so 
ta denarna sredstva sveta. 


Poskrbimo, da bo naš dom svetišče pravičnosti, kraj molitve in bivališče ljubezni, da si 
bomo prislužili blagoslove, ki nam jih lahko da le nebeški Oče. V vsakdanjem življenju 
potrebujemo njegovo vodstvo. 


V tej ogromni množici obstaja duhovniška moč in zmožnost, da drugim pomagamo in jim 
razglašamo veličastni evangelij. Drugim lahko pomagamo, da se dvignejo iz ugodja in 
nedejavnosti. V duhovniških poklicih si srčno želimo zvesto služiti in s tem navdihovati 
druge, da bodo živeli boljše in se izogibali močvirju greha, v katerega se številni 
pogrezajo. Vrednost duš je zares velika v Božjih očeh. Mi, ki nam to spoznanje vliva moč, 
imamo dragocen privilegij, da drugim spremenimo življenje. Besede, ki jih najdemo v 
Ezekielu, se močno nanašajo na vse nas, ki v tem svetem delu sledimo Odrešeniku: 


»Dam vam novo srce in novega duha denem v vašo notranjost. [...] Svojega duha denem 
v vašo notranjost in storim, da se boste ravnali po mojih zakonih, se držali mojih odlokov 
in jih izpolnjevali. Prebivali boste v deželi, ki sem jo dal vašim očetom, in boste moje 
ljudstvo in jaz bom vaš Bog.«' 


Kako bi bili lahko vredni te obljube? Zakaj bomo postali vredni tega blagoslova? Ali 
obstaja vodstvo, ki ga lahko upoštevamo? 


Naj v premislek predlagam tri pogoje. Nanašajo se tako na diakona kot na velikega 
duhovnika in jih lahko dosežemo. Pri tem nam bo pomagal prijazni nebeški Oče. Prvič, 
naučimo se, kar bi se morali naučiti. Drugič, naredimo, kar bi morali narediti. Tretjič, 
bodimo, kar bi morali biti. 


Sedaj pa se o teh ciljih pogovorimo, da bomo v Božjih očeh koristni služabniki. 

Prvič, naučimo se, kar bi se morali naučiti. Apostol Pavel je poudaril, da je za nas učenje 
neizbežno. Filipljanom je rekel: »Eno pa: pozabljam, kar je za menoj, in se iztegujem 
proti temu, kar je pred menoj, ter tečem proti cilju po nagrado, h kateri nas od zgoraj 
kliče Bog v Kristusu Jezusu.«" Hebrejce pa je spodbudil: »Odstranimo [...] greh, [...] ter 
vztrajno tecimo v tekmi, ki nas čaka. Uprimo oči v Jezusa [vzornika], začetnika in 
dopolnitelja vere.«' 


Predsednik Stephen L. Richards, ki je veliko let služil v zboru dvanajstih apostolov in 
kasneje kot član Prvega predsedstva, je pogosto govoril bratom v duhovništvu in poudaril 
svoj način razmišljanja v zvezi z duhovništvom. Dejal je: »Duhovništvo je običajno 
opredeljeno preprosto kot 'Božja moč, zaupana človeku". Mislim, da je ta opredelitev 
točna. Toda iz praktičnih razlogov duhovništvo rad opredeljujem v smislu služenja in mu 
pogosto pravim 'popolni načrt služenja'. To počnem zato, ker se mi zdi, da le z 
udejanjanjem Božje moči, ki je bila podeljena človeku, lahko upamo, da bomo v 
popolnosti dojeli pomembnost in življenjskost te obdaritve. To je orodje za služenje [...] 
in človek, ki ga ne uporablja, ga lahko izgubi, kajti v razodetju nam je bilo jasno 
povedano, da tisti, ki ga bo zanemarjal, 'ne bo vreden, da obstane?.' 


Predsednik Harold B. Lee, enajsti predsednik Cerkve in eden velikih učiteljev v Cerkvi, 
je z besedami, ki jih zlahka razumemo, takole svetoval: »Veste, ko nekdo prejme 
duhovništvo, postane Gospodov predstavnik. Na poklic bi moral gledati kot na nalogo, ki 
mu jo je zaupal Gospod. 


Nekateri ste torej morda že po naravi sramežljivi ali pa menite, da ste neprimerni, da bi 
poklic sprejeli. Ne pozabite, da to delo ni samo vaše in moje. To je Gospodovo delo in ko 
opravljamo delo zanj, smo upravičeni do njegove pomoči. Pomnite, da vam bo Gospod 
pomagal, da boste zmogli nositi breme, ki vam bo naloženo. 


Čeprav znajo biti učilnice zastrašujoče, najučinkovitejše poučevanje ne poteka v kapeli 
oziroma učilnici. Dobro se spominjam bratov iz Aronovega duhovništva, ko so pred leti v 
tem delu leta željno pričakovali vsakoletni izlet v spomin na obnovo Aronovega 
duhovništva. S fanti iz okoliša smo se z avtobusom odpeljali na sever do sto petdeset 
kilometrov oddaljenega pokopališča Clarkson, kamor smo šli na grob Martina Harrisa, 
enega od treh prič Mormonove knjige. Ko smo stali okrog čudovitega granitnega 
spomenika, ki je na njegovem grobu, je visoki svetovalec povedal nekaj o življenju 
Martina Harrisa, prebral njegovo pričevanje iz Mormonove knjige in potem še sam 
pričeval o resnici. Fantje so napeto poslušali, se dotaknili granita in premišljevali o 
besedah, ki so jih slišali, ter občutkih, ki so jih imeli. 


Potem smo imeli v parku v Loganu kosilo. Fantje so se potem ulegli na travo pred 
Templjem Logan in zrli v njegove visoke koničaste vrhove. Čudoviti beli oblaki, ki jih je 
premikal blag vetrič, so hiteli mimo. Učili so se o namenu templjev. Zaveze in obljube 
postanejo veliko več kot le besede. Ti fantje so v srcu začutili željo, da bi bili vredni 
templja. Nebesa so bila zelo blizu. Zagotovo smo se naučili, kar smo se morali. 


Drugič, naredimo, kar bi morali narediti. N razodetju o duhovništvu, ki ga je prejel 
prerok Joseph Smith in je zabeleženo kot 107. razdelek Nauka in zavez, beseda »učenje« 
preide k besedi »dejanje«, ko beremo, da bi se vsakdo moral poučiti o svojih dolžnostih 
in z vso marljivostjo delovati v službi, v katero je določen.«" 

Vsak duhovnik, ki se je nocoj udeležil tega dela konference, ima poklic, da služi, da po 
najboljših močeh opravlja delo, ki mu je bilo določeno. Nobena zadolžitev v 
Gospodovem delu ni manjvredna, saj imajo vse večne posledice. Predsednik John Taylor 
nas je posvaril: »Če svojega poklica ne boste poveličevali, boste Gospodu odgovarjali za 
tiste, ki bi jih lahko rešili, če bi dolžnost opravili. In kdo od nas si lahko privošči, da bi bil 
odgovoren za zapravljeno večno življenje človeške duše? Če je velika radost nagrada za 
rešitev duše, kako strašno je potem obžalovanje tistih, ki so zaradi svojih plahih 
prizadevanj dopustili, da Božji otrok ni bil posvarjen oziroma je ostal brez pomoči, da je 
moral počakati na zanesljivega Božjega služabnika.« 


Stari rek zelo drži: »Najbolje je, da svojo dolžnost opravite, ostalo pa prepustite 
Gospodu.« 


Bratje v duhovništvo večino služenja opravijo tiho in brez fanfar. Prijazen nasmeh, topel 
stisk roke, iskreno pričevanje o resnici lahko človeka dobesedno povzdigne, spremeni 
človeško naravo in reši dragocene duše. 


Vzor takšnega služenja je bila misijonarska izkušnja Juliusza in Dorothy Fussek, ki sta 
bila za dve leti poklicana na misijon na Poljsko. Brat Fussek se je rodil na Poljskem in je 
govoril jezik. Rad je imel ljudi. Sestra Fussek je bila Angležinja in je o omenjeni državi 
in njenih ljudeh vedela le malo. 


Z zaupanjem v Gospoda sta se podala na delo. Življenjske razmere so bile zelo slabe, 
delo osamljeno, njuna naloga pa brezmejna. Tisti čas na Poljskem misijon še ni bil 
ustanovljen. Fussekova sta bila zadolžena, da pripravita vse potrebno za ustanovitev 
misijona, da bodo na služenje poklicali še druge misijonarje, da bodo poučevali ljudi, 
krščevali spreobrnjence, ustanavljali veje in gradili kapele. 


Ali sta starešina in sestra Fussek zaradi zahtevnosti naloge obupala? Niti za trenutek. 
Vedela sta, da ju je poklical Bog. Molila sta za Božjo pomoč in se z vsem srcem posvetila 
delu. Na Poljskem nista ostala samo dve leti, ampak pet. Uresničila sta vse zastavljene 
cilje. 


S starešinama Russellom M. Nelsonom, Hansom B. Ringgerjem ter starešino Fussekom 
smo se sestali z ministrom Adamom Wopatko, predstavnikom poljske vlade, ki je rekel: 
» Vaša Cerkev je tu dobrodošla! Lahko gradite, sem lahko pošiljate misijonarje. Na 
Poljskem ste dobrodošli! Ta mož,« pokazal je na Juliusza Fusseka, »je vaši Cerkvi dobro 
služil. Hvaležni ste lahko za njegov zgled in njegovo delo.« 


Tako kot Fussekova tudi mi delajmo to, kar bi morali delati, ko opravljamo Gospodovo 
delo. Potem lahko skupaj z Juliuszom in Dorothy Fussek ponovimo odlomek iz Psalmov: 
»Moja pomoč je od Gospoda, ki je zaril nebo in zemljo. [...] Tvoj varuh naj ne dremlje. 
Glej, ne dremlje, ne spi, Izraelov varuh.«? 


Tretjič, bodimo, kar bi morali biti. Pavel je svojemu dragemu prijatelju in družabniku 
Timotej svetoval: »Bodi pa vernim zgled v besedi, vedčnju, ljubezni, [duhu], veri in 
čistosti.«? 


Vse nas rotim, da molimo glede naših zadolžitev in prosimo za Božjo pomoč, da bomo 
uspešni pri izvrševanju tega, za kar smo poklicani. Nekdo je rekel, da človeka priznanje 

moči, ki je večja od njega samega, niti najmanj ne poniža. Mora si prizadevati, verjeti, 
moliti in upati, da bo pomoč prejel. Nobeno takšno iskreno prizadevanje, podkrepljeno z 
molitvijo, ne bo ostalo neuslišano — to je sam temelj razumevanja vere. Božje pomoči 
bodo deležni tisti, ki bodo zanjo ponižno prosili. 


V Mormonovi knjigi je nasvet, ki pove vse. Gospod pravi: »Kakšne vrste ljudje morate 
torej biti? Resnično, povem vam, prav kakršen sem jaz?«" In kakšen človek je bil? 
Kakšen zgled nam je dal s služenjem? V desetem poglavju Evangelija po Janezu piše: 
»Jaz sem dobri pastir. Dobri pastir da svoje življenje za ovce. Tisti pa, ki je najemnik in 
ne pastir in ovce niso njegove, pusti ovce in zbeži, ko vidi, da prihaja volk, in volk jih 
pograbi in razkropi. Je pač najemnik in mu za ovce ni mar. Jaz sem dobri pastir in 
poznam svoje in moje poznajo mene, kakor Oče pozna mene in jaz poznam Očeta. Svoje 
življenje dam za ovce.« 


Bratje, naučimo se, kar bi se morali naučiti, delajmo, kar bi morali delati in bodimo, kar 
bi morali biti. Če bomo to delali, bomo deležni nebeških blagoslovov. Vedeli bomo, da 
nismo sami. On, ki opazi vrabca, ki pade, se nam bo po svoje zahvalil. 


Pred leti sem od dolgoletnega prijatelja prejel pismo, v katerem mi je pričeval. Nocoj bi 
vam ga rad prebral, saj ponazarja moč duhovništva pri nekom, ki se je naučil to, kar bi se 
moral naučiti, ki je naredil to, kar bi moral narediti, in ki si je vselej prizadeval, da bi bil 
to, kar bi moral biti. Prebral bom nekaj odlomkov tega pisma mojega prijatelja Therona 
W. Borupa, ki je umrl pred tremi leti v devetdesetem letu starosti: 


»Ko sem se pri osmih letih krstil in prejel Svetega Duha, sem zelo močno začutil, da 
moram biti dober in pripravljen, da bom imel Svetega Duha, ki mi bo vse življenje 
pomagal. Rekli so mi, da Sveti Duh ostaja le v dobri družbi in da nas bo zapustil, če bo v 
naše življenje prišlo zlo. Ker nisem vedel, kdaj bom potreboval njegov navdih in vodstvo, 
sem poskušal živeti tako, da tega daru ne bi izgubil. 


Ob neki priložnosti mi je rešil življenje. Med drugo svetovno vojno sem bil strojnik 
bombnika B-24. Bojevali smo se v Južnem Pacifiku. Nekega dne so najavili, da bomo 
morali v najdaljšem poletu doslej porušiti naftno rafinerijo. Po navdihu duha sem začutil, 
da bo ta naloga dodeljena meni in da se ne bom vrnil. Tistikrat sem bil predsednik 
skupine svetih iz poslednjih dni. 


Ko smo leteli nad Borneom, se je začel srdit boj. Sovražna letala so zadela naše letalo, ki 
se je kmalu vnelo in pilot nam je naročil, naj se pripravimo na skok. Skočil sem zadnji. 
Ko smo se spuščali, so nas obstreljevali sovražni piloti. 


Pri napihovanju rešilnega čolna sem imel težave. Ker me je premetavalo sem ter tja, sem 
se začel utapljati in izgubil zavest. Že čez trenutek sem prišel k sebi in sem vzkliknil: 
»Bog, reši me!« Ponovno sem poskusil napihniti čoln, tokrat uspešno. V njem je bilo 
ravno toliko zraka, da me je držal nad vodo. Prevalil sem se nanj, preutrujen, da bi se 
premaknil. 


Tri dni nas je tako nosilo po sovražnikovem področju, okrog nas so plule nasprotnikove 


ladje in so nas preletavala nasprotnikova letala. Zakaj na modri vodi niso videl skupine z 
rumenimi rešilnimi čolni, ostaja skrivnost. 

Nastalo je neurje in desetmetrski valovi so nam čolne skoraj raztrgali. Tri dni smo bili 
brez hrane in vode. Drugi so me spraševali, če molim. Odgovoril sem, da molim in da 
bomo res rešeni. 


Tistega večera smo zagledali našo podmornico, za katero smo mislili, da nas je prišla 
rešit, a je šla mimo nas. Naslednje jutro se je zgodilo enako. Vedeli smo, da je to zadnji 
dan, ko bodo na tem področju. Potem me je navdihnil Sveti Duh: 'Duhovništvo imaš. 
Zapovej podmornici, naj vas pobere!' Tiho sem molil: "V imenu Jezusa Kristusa in z 
močjo duhovništva, obrni se in nas poberi!" Čez nekaj minut so prišli do nas. Ko smo bili 
na krovu, je poveljnik rekel: "Ne vem, kako smo vas našli, saj vas nismo vas iskali." Jaz 
sem vedel.« 


Pričujem vam, da je to delo, za katerega se zavzemamo, resnično. Gospod je glavni. 
Iskreno molim, da mu bomo vselej sledili. V imenu Jezusa Kristusa, amen. 


OPOMBE 


. Ezk 36:26-28. 

- Flip 3:13-14. 

fHeb l25l-2' 

. Stephen L. Richards, v Conference Report, apr. 1937, str. 46-47. 
. Stand Ye In Holy Places, (Salt Lake City, Deseret Book Company), 1974, str. 255. 
. Gl. NaZ 107:99. 

. Ps 121:2-4. 

.1 Tim 4:12. 

SSiNe2/7:2/]: 

10. Jn 10:11-15. 

11. Osebna pisma, ki so v lasti predsednika Thomasa S. Monsona. 

Nedeljski dopoldanski del 


V SRCU SMO ENO 


PREDSEDNIK HEMRY B. EYRING 
prvi svetovalec Prvega predsedstva 


Sveti lahko izpolnijo vsak Gospodov namen, če so docela enotni v 
pravičnosti. 


Predragi bratje in sestre, v veselje mi je, da smo se tukaj zbrali to nedeljo dopoldan. 
Živimo v najrazličnejših življenjskih okoliščinah. V Božje kraljestvo smo prišli iz 
vsakega naroda in z najrazličnejšimi narodnostnimi koreninami. In zbiranje, o katerem je 
bilo prerokovano, se bo pospešilo. 


Vidimo, da se v svetu okrog nas povečujejo spori med narodi. Te delitve in razlike bi 
lahko na nas slabo vplivale. Zato je moje današnje sporočilo upanja to, da prihaja veliki 
dan enotnosti. Gospod, Jahve, se bo vrnil in bo živel s svojim ljudstvom in ob njegovem 
prihodu bodo, enotni, enega srca, zedinjeni z njim in nebeškim Očetom. 


Od mene ste to sporočilo o enotnosti slišali več kot enkrat. Lahko, da bom o tem govoril 
tudi v prihodnje. V življenju sem ga slišal od vsakega Božjega preroka. Zadnje sporočilo 
predsednika Davida O. MeKayja, ki sem ga prebral na majhnem letaku, je pozivalo k 
enotnosti. Gospodovi preroki so vselej pridigali o enotnosti. Potreba po tem daru in izziv, 
da ga bomo obdržali, bosta vse večja v dnevih pred nami, v katerih bomo kot ljudstvo 
pripravljeni za našo veličastno usodo. 


Moje sporočilo upanja je, da nam gre bolje. Očetje in matere goreče prosijo za enotnost v 
domu in te molitve so uslišane. Družine se zberejo pri molitvi zvečer in zjutraj. Ko sem 
obiskal neko družino, so me povabili, naj se jim pridružim pri molitvi pred spanjem. Na 
vrsti je bil najmanjši otrok. Kot patriarh je poimensko molil za vsakega posebej v družini. 
Priznam, da sem odprl oči, da sem pogledal obraze drugih otrok in staršev. Videl sem, da 
so z vero spremljali molitev tega fantka. 


Sestre Društva za pomoč so nedavno skupaj molile, ko so se pripravljale na prvi obisk pri 
mladi vdovi, katere mož je iznenada umrl. Hotele so vedeti, kaj narediti in kako 
sodelovati, da bi dom pomagale pripraviti za družino ter prijatelje, ki bodo prišli na 
pogreb. Hotele so vedeti, katere tolažilne besede bi lahko spregovorile namesto Gospoda. 
Prejele so odgovor na molitev. Ko so prišle v hišo, se je vsaka sestra lotila dela. Hiša je 
bila tako hitro nared, da je bilo nekaterim sestram žal, da niso mogle narediti več. Izrekle 
so tolažilne besede, kar je bilo popolnoma na mestu. Gospodovo služenje so opravljale 
enotne, enega srca. 


Tako kot jaz ste videli dokaz, da vse bolj postajamo eno. Čudež enotnosti prejmemo, če 
zanj molimo in si prizadevamo na Gospodov način. V srcu postanemo enotni. Bog je ta 
blagoslov obljubil zvestim svetim ne glede na njihove različne okoliščine in ne glede na 
spore, ki divjajo okrog njih. Ko je izrekel naslednje besede, je molil tako za nas kot za 
apostole: »[Oče], da bi bili vsi eno.«' 


Razlog, zakaj za ta blagoslov prosimo, je isti razlog, zaradi katerega nam ga Oče da. Iz 
izkušenj vemo, da prejmemo radost, če smo blagoslovljeni z enotnostjo. Kot duhovni 

otroci nebeškega Očeta hrepenimo po tisti radosti, ki smo jo nekoč imeli z njim v 
prejšnjem življenju. To sveto željo nam želi izpolniti, ker nas ima rad. 


Ne more nam je izpolniti kot posameznikom. Radost enotnosti, ki nam jo želi dati, ni v 
samotarstvu. Zanjo si moramo prizadevati in se usposobiti z drugimi. Potemtakem ni 
presenetljivo, da nas Bog roti, naj se družimo, zato da nas lahko blagoslovi. Kliče nas, naj 
se zberemo v družini. Ustanovil je razrede, oddelke, veje in nam zapovedal, naj se 
pogosto sestajamo. Na teh srečanjih, ki nam jih je pripravil Bog, nas čaka velika 
priložnost. Z veliko vero lahko molimo za in ustvarjamo enotnost, zaradi česar bomo 
radostni in bomo imeli več moči za služenje. 


Odrešenik je trem Nefijcem za končno plačilo po zvestem služenju obljubil radost 
enotnosti z njim. Rekel je: »[Imeli boste] popolno radost; in sedeli boste v kraljestvu 
mojega Očeta; da, vaša radost bo popolna, prav kakor je dal Oče meni popolno radost; in 
vi boste prav kakor jaz in jaz sem prav kakor Oče; in Oče in jaz sva eno.« 


Gospod nam je dal vodiče, da bi vedeli, kaj delati, da bomo prejeli blagoslove vse večje 
enotnosti. Mormonova knjiga pripoveduje o uspehu. To je bilo za časa Alma ob 
Mormonovih vodah. To, kar so ljudje naredili v tistih težkih in nevarnih okoliščinah, nas 
lahko vodi in spodbuja. 


Vse, za kar je Alma s svojimi ljudmi dobil navdih, jih je usmerjalo, da so ljudem 
pomagali, da so se odločili, da se bodo v srcu spremenili zaradi odkupne daritve Jezusa 
Kristusa. Bog nam samo tako lahko da blagoslov enosti srca. 


V Mozijevi knjigi beremo: »In od tistega časa dalje so se imenovali Božja cerkev 
oziroma Kristusova cerkev. In zgodilo se je, da so vsakogar, kdor se je krstil z Božjo 
močjo in polnomočjem, prišteli k njegovi cerkvi. In zapovedal jim je, da ne smejo 
poučevati ničesar drugega, razen kar je bil on poučeval in kar je bilo izrečenega po ustih 
svetih prerokov. Da, in sicer jim je zapovedal, naj ne pridigajo ničesar drugega, kakor 
kesanja in vere v Gospoda, ki je bil odkupil svoje ljudstvo. In zapovedal jim je, naj med 
njimi ne bo sporov, pač pa naj se ozirajo naprej zedinjeni v pogledu, ker so ene vere in 
enega krsta, ker so se jim srca prepletla v eno in medsebojno ljubezen. In tako jim je 
ukazal pridigati. In tako so postali Božji otroci.«" 


Zato je Alma ljudem zapovedal, naj učijo o veri in kesanju. Zato so moji otroci pri vsaki 
lekciji na družinskem večeru pričakovali, da bom koga pripravil, da bo pričeval o 
Odrešeniku in njegovem poslanstvu. Kot starša sva to včasih naredila. Na najboljših 
večerih pa sva otroke k temu pripravila tako, da so bodisi predstavili lekcijo ali 
odgovarjali na vprašanja. Ob vsakem pričevanju o Odrešeniku je prišel Sveti Duh, ki je 
le-to potrdil. Na tistih večerih smo čutili, da smo se v srcu povezali. 


Poleg uredb sledimo tudi načelom kot ljudje, ki ustvarjajo večjo enotnost. Eno teh načel 
je razodetje, kajti tako naj bi si prizadevali za Gospodovo voljo in ji sledili. Za to 
potrebna luč od zgoraj. Sveti Duh bo nam in ljudem okrog nas v srcu pričeval, kaj naj 
naredimo. In če bomo spolnjevali zapovedi, v srcu lahko postanemo eno. 


Drugo načelo, ki vodi naš napredek, zato da bomo postali eno, je ponižnost. Ponos je 
velik sovražnik enotnosti. Že ste videli in občutili njegove strašne posledice. Pred nekaj 
dnevi sem opazoval dva človeka, ki sprva glede nečesa nista soglašala. Začelo se je kot 

pogovor o tem, kaj je res, vendar je preraslo v tekmovanje, kdo ima prav. Glasova sta 
postopoma postajala glasnejša. Obraza sta postajala bolj rdeča. Namesto da bi govorila o 
zadevi, sta začela govoriti o sebi, in navajala dokaze, zakaj naj bi bil njun pogled pravilen. 


Tudi vi bi začutili, da je nekaj narobe. Videli smo že življenjsko uničujoče posledice 
takšne tragične neenotnosti. Vsi poznamo ljudi, ki so občestvo svetih zapustili zaradi 
ranjenega ponosa. 


Na srečo vidim vse več spretnih mirovnikov, ki mirijo situacijo, preden je storjena škoda. 
Lahko ste ta mirovnik, naj ste v sporu ali kot opazovalec. 


Eden od načinov, ki sem jih videl, je, da v nesoglasju poiščemo nekaj, čemur lahko 
pritrdijo vsi. Če hočete biti mirovnik, morate imeti preprosto vero, da je zelo možno, da 
bomo kot Božji otroci z vsemi našimi razlikami, ne glede na stališče, ki ga zavzamemo, 
vedno lahko našli delček resnice. Veliki mirovnik, ki povrne enotnost, je nekdo, ki najde 
način, s katerim ljudem pomaga to skupno resnico uvideti. Resnica, ki jo nosijo, je vedno 
večja in pomembnejša od njihovih razlik. Sebi in drugim to lahko pomagate uvideti, če za 
pomoč prosite Boga in nato delujete. Odgovoril bo na vaše molitve, da bo povrnil mir, 
kakor ga je meni. 


Isto načelo velja, ko ustvarjamo enotnost med ljudmi, ki prihajajo iz nadvse različnih 
okolij. Naj ponovim, Božji otroci imajo vedno več skupnega kot razlik. In celo na razlike 
lahko pogledamo kot na priložnost. Bog vam bo njihove razlike pomagal videti ne kot vir 
razburjenja temveč prispevanja. Gospod vam lahko pomaga, da boste v trenutku zagledali 
in cenili to, kar drugi prispeva, česar vam primanjkuje. Gospod mi je ne le enkrat 
pomagal s svojo prijaznostjo, tako da mi je pripeljal nekoga, s čigar edinstveno 
drugačnostjo mi je Gospod pomagal blagosloviti življenje drugih. Gospod nam v 
različnostih daje prav tisto, kar potrebujemo, da lahko bolje služimo. 


To vodi k naslednjemu načelu enotnosti, ki je, da o drugih govorimo dobro. Spomnite se, 
kdaj so vas nazadnje vprašali, kaj menite, kako gre nekomu v družini oziroma v Cerkvi. 
Meni se je to zgodilo prejšnji teden. No, včasih moramo res podati kakšno presojo o 
drugih. Včasih moramo takšno presojo izreči. Veliko pogosteje pa se moramo odločiti. 
Na primer, kaj če bi vas nekdo vprašal, kaj si mislite o novem škofu. 


Ko bomo vse bolj znali ustvarjati enotnost, se bomo hitro spomnili odlomka iz svetih 
spisov. »In sedaj, bratje moji, ker vidim, da poznate luč, s katero lahko sodite, ki je 
Kristusova luč, glejte, da ne presodite napak; kajti s to isto sodbo, s katero sodite, se bo 
sodilo tudi vam." 


Ker se boste zavedali, da druge vidite v nepopolni luči, boste zato verjetno uporabljali 
prijaznejše besede. Poleg svetih spisov ste mamo ste verjetno slišali reči: »Če o nekom ne 
moreš reči nečesa dobrega, sploh ničesar ne reci.« 


V škofovem delu in značaju lahko poiščete le najboljše. To bo zagotovo naredil 
Odrešenik kot vaš ljubeči sodnik, ko bo presojal vaše delo. Sveti spisi in to, kar ste slišali 
od matere, vas lahko lepo vodi, da v škofovem delu in dobri nameri vidite najboljše, kar 
bo zagotovo naredil Odrešenik. Obljubljam vam, da boste čutili mir in radost, če boste o 
drugih govorili prizanesljivo v Kristusovi luči. S škofom in človekom, ki vas je prosil za 
mnenje, boste čutili enotnost, ne ker bi bil škof popoln ali ker bi človek, ki vas je prosil 

za mnenje, ocenjeval enako dobrodušno kot vi, temveč ker vam bo Gospod pomagal 
občutiti njegovo hvaležnost, ker ste se odločili, da ne boste sejali neenotnosti. 


Prav temu načelu moramo slediti, saj Gospod zbira vse več ljudi, ki niso kot mi. Očitneje 
nam bo postalo, da odkupna daritev iste spremembe prinaša vsem nam. Postanemo učenci, 
ki so krotki, ljubeči, zlahka uslišijo prošnje in so istočasno v vsem neustrašni ter zvesti. 
Še vedno živimo v različnih deželah, vendar pridemo v Cerkev skozi postopek, ki nas 
spreminja. Z darovi Duha postanemo to, kar je videl apostol Pavel: »Kajti po njem 
imamo oboji dostop k Očetu v enem Duhu. Potemtakem niste več tujci in priseljenci, 
temveč sodržavljani svetih in domačini pri Bogu.«' 


Z enotnostjo, ki jo vidim naraščati, bo Gospod lahko naredil to, kar bo svet videl kot 
čudežno. Sveti lahko izpolnijo vsak Gospodov namen, če so docela enotni v pravičnosti. 


Predsednike dežel, guvernerje in voditelje svetovnih dobrodelnih organizacij sem slišal, 
kako so nas hvalili z besedami, kot so: »Vaša Cerkev je prva prihitela pomagat, ko nas je 
prizadela katastrofa. Prispelo je na stotine vaših ljudi, ki so s seboj prinesli vse, kar so 
preživeli potrebovali. Prinesli so celo svoje šotore in zaloge. Bili so neutrudni in veseli. 
Videti je bilo, da vedo, kam naj gredo in kdaj.« Nakar sledi podobna vrstica: »Vaša 
Cerkev se zares zna organizirati in stvari narediti.« 


Zahvaljujem se jim, ne da bi rekel, da bistvo čudeža ni samo v organizaciji, temveč tudi v 
srcu ljudi. Sveti so prišli v Gospodovem imenu, da bi nudili pomoč, ki bi jo nudil on. 
Prišli so, ker so poslušali navodilo Gospodovih izvoljenih voditeljev. Ker so bili v srcu 
eno, so imeli večjo moč. 


Pričujem vam, da se bo enotnost, ki jo sedaj doživljamo, povečala. Bog Oče živi. Z 
ljubeznijo posluša naše molitve in nanje odgovarja. Odrešenik živi in se v usmiljenju 
sklanja k nam. To je njegova prava Cerkev. Predsednik Monson je živi Božji prerok. Če 
ga bomo v srcu enotno podprli z voljno poslušnostjo Bogu, bomo skupaj šli naprej v moči, 
da bomo šli tja, kamor bo želel Bog, in bomo postali to, kar želi on. 


Blagoslavljam vas, da boste doma in v Cerkvi enotni. In izrekam vam Gospodovo 
obljubo, da se vam bodo pravične srčne želje izpolnile. V svetem imenu Jezusa Kristusa, 
amen. 


OPOMBE 


1. Gl. Jn 17:21; NaZ 50:43; NaZ 93:3. 
2.3 Ne 28:10. 

3. Moz 18:17, 19-22. 

4. Mor 7:18. 

5. Ef2:18-19. 

KRŠČANSKI POGUM — 
CENA KRISTUSOVEGA UČENCA 


STAREŠINA ROBERT D. HALES 
član zbora dvanajstih apostolov 


Obtoževalcem odgovarjajmo kot bi Odrešenik. 


Nedavno je skupina bistrih, zvestih mladih svetih iz poslednjih dni zapisala nekaj najbolj 
perečih vprašanj, ki jih mučijo. Neka sestra je vprašala: »Zakaj se Cerkev bolj ne brani, 
ko jo česa obtožijo?« 


Odgovor se glasi, da je ena največjih zemeljskih preizkušenj ta, ko ljudje v naša 
prepričanja dvomijo oziroma jih grajajo. V takšnih trenutkih morda želimo odgovoriti 
napadalno — s pestmi. Vendar so to pomembne priložnosti, da se umaknemo, molimo in 
sledimo Odrešenikovemu zgledu. Pomnite, da je svet zaničeval in zavrnil samega Jezusa. 
V Lehijevih sanjah so tiste, ki so prišli k Odrešeniku, prav tako »zasmehovali in [nanje] 
kazali s prstom« (1 Ne 8:27). »Svet pa je [moje učence] zasovražil, ker niso od sveta, 
kakor jaz nisem od sveta.« (Jn 17:14) Toda če svojim obtoževalcem odgovorimo tako, 
kot je Odrešenik, mu ne postanemo podobni samo mi, ampak tudi drugi preko nas lahko 
občutijo njegovo ljubezen in mu sledijo. 


Ne da si zapisati pravila, kako naj se odzivamo, kakor se je Kristus. Odrešenik je v vsaki 
situaciji ravnal drugače. Ko ga je izzval hudobni kralj Herod, je bil tiho. Ko je stal pred 
Pilatom, je preprosto in živo pričeval o svoji Božji naravi in namenu. Ko se je soočil z 
menjalci denarja, ki so oskrunili tempelj, je udejanjil svojo božansko odgovornost, da je 
ohranil in zaščitil, kar je sveto. Ko so ga dvignili na križ, je izrekel krščanski odgovor 
brez primere: »Oče, odpusti jim, saj ne vedo, kaj delajo.« (Lk 23:34) 


Nekateri zmotno mislijo, da so odgovori, kot so molk, ponižnost, odpuščanje in ponižno 
pričevanje, znak pasivnosti oziroma šibkosti. Da pa bi svoje sovražnike ljubili, 
blagoslavljali te, ki nas preklinjajo, delali dobro tem, ki nas sovražijo, in molili za tiste, ki 
nas kruto izkoriščajo in nas preganjajo (gl. Mt 5:44), je potrebna vera, moč in predvsem 
krščanski pogum. 


Prerok Joseph Smith je bil pogumen vse življenje. Čeprav so ga brezobzirno preganjali 
vsi sloji ljudi, tako verni kot neverni (gl. Joseph Smith — History, 1:33, 27), se ni 
maščeval oziroma se ni predal sovraštvu. Kot vsi pravi Kristusovi učenci je Odrešeniku 
sledil tako, da je obzirno in sočutno izkazoval ljubezen drugim. 7o je krščanski pogum. 


Če se ne maščujemo — če nastavimo drugo lice in se upremo občutkom jeze — tudi mi 
sledimo Odrešeniku. Dokazujemo njegovo ljubezen, ki je edina moč, ki lahko premaga 
nasprotnika in odgovori našim obtoževalcem, ne da bi jih obtoževali. To ni šibkost. To je 
krščanski pogum. 


Z leti spoznavamo, da izzivi, povezani z našo vero, niso novi in da je malo verjetno, da 
bodo kmalu poniknili. Vendar pravi Kristusovi učenci v nasprotovanju drugih vidijo 
priložnost. 

V Mormonovi knjigi so preroka Abinadija zvezali in privedli pred hudobnega kralja 
Noeta. Čeprav je kralj Abinadiju močno nasprotoval in ga nazadnje obsodil na smrt, je 
le—ta smelo učil evangelij in kljub temu pričeval. Ker je to priložnost izrabil, se je 
duhovnik po imenu Alma spreobrnil in sprejel evangelij ter številne duše privedel h 
Kristusu. Abinadijev in Almov pogum je bil krščanski pogum. 


Izkušnje kažejo, da obdobja negativnega oglaševanja o Cerkvi lahko pomagajo dovršiti 
Gospodove namene. Leta 1983 je Prvo predsedstvo cerkvenim voditeljem pisalo: 
»Nasprotje je samo po sebi lahko priložnost. Med nenehnimi izzivi, s katerimi se naši 
misijonarji soočajo, je pomanjkanje zanimanja za verske zadeve in za naše sporočilo. Te 
kritike ustvarjajo zanimanje za Cerkev. [...] S tem [člani] dobijo priložnost, da tistim, ki 
tako namenijo pozornost, predstavijo resnico.« 


Takšne priložnosti lahko izkoristimo na številne načine: s prijaznim pismom uredniku, s 
pogovorom S prijateljem, s pripombo na blogu ali s pomirjajočo besedo tistemu, ki je 
žaljivi komentar napisal. Z ljubeznijo lahko odgovorimo tistim, na katere so vplivali 
napačni podatki ter predsodki in ki ostajajo brez resnice, ker ne vedo, kje naj jo najdejo 
(gl. NaZ 123:12). Zagotavljam vam, da takšni odgovori obtoževalcem nikoli niso šibkost. 
To je udejanjanje krščanskega poguma. 


Ko bomo pomagali drugim, bomo videli, da ima vsak drugačne okoliščine. Na srečo 
Gospod pozna srce naših obtoževalcev in ve, kako jim lahko najučinkoviteje odgovorimo. 
Ko si pravi učenci prizadevajo za vodstvo Duha, prejmejo navdih, primeren za vsako 
soočenje. In pri vsakem soočenju pravi učenci odgovorijo tako, da pritegnejo 
Gospodovega Duha. Pavel je Korinčane spomnil, da njegovo pridiganje ni bilo »v 
prepričevalnih besedah modrosti, temveč sta se izkazala Duh in moč« (1Kor 2:4). Ker ta 
moč biva v Gospodovem Duhu, se, ko se pogovarjamo o naši veri, ne smemo nikoli 
prepirati. Skoraj vsak misijonar ve, da dokazovanje nauka s Svetim pismom odganja 
Duha. Odrešenik je dejal: »Kdor ima duha prepira, ni od mene.« (3 Ne 11:29) Bolj 
vredno obžalovanja od tega, da je Cerkev obtožena, da je nekrščanska, je, ko se njeni 
člani na takšne obsodbe odzivajo, kot da niso kristjani! Naj naše pogovore vselej 
zaznamujejo duhovni sadovi, ki so »ljubezen, veselje, mir, potrpežljivost, blagost, 
dobrotljivost, zvestoba, krotkost [in] samoobvladovanje« (Gal 5:22-23). 


Biti krotak, kot pojasnjuje Webstrov slovar, pomeni »izkazovati potrpljenje in veliko 
potrpežljivost ter krivice prenašati brez zamere«'. Krotkost ni šibkost. To je lastnost 
krščanskega poguma. 


To je zlasti pomembno v naših odnosih s člani drugih krščanskih veroizpovedi. Nebeški 
Oče je zagotovo užaloščen — hudič pa se smeje — če s krščanskimi sosedi prepirljivo 
razglabljamo o doktrinarnih razlikah. 


S tem ne predlagam, da svoja načela ogrozimo oziroma da svoja prepričanja omilimo. 
Naukov evangelijske obnove ne moremo spremeniti, četudi zato, ker jih učimo in 
izpolnjujemo, nismo priljubljeni v očeh sveta. Čeprav čutimo, naj svetu smelo oznanjamo 
Božjo besedo, moramo moliti, da nas bo navdal Sveti Duh (Apd 4:29, 31). Smelosti ne bi 
smeli nikoli zamenjati s Satanovo ponarejenostjo — gospodovalnostjo (gl. Al 38:12). 
Pravi učenci govorijo s tihim zaupanjem, ne bahavim ponosom. 

V osnovi bi nas, prave učence, moralo skrbeti za blaginjo drugih in ne za osebno varnost. 
Vprašanja in kritike so priložnosti, da drugim pomagamo in dokažemo, da so za 
nebeškega Očeta in za nas pomembni. Naš namen bi moral biti, da ljudem pomagamo 
razumeti resnico in ne da v teološki razpravi branimo svoj jaz oziroma dobimo točke. 
Iskreno pričevanje je najmočnejši odgovor, ki ga lahko damo obtoževalcem. In pričujemo 
lahko le z ljubeznijo in ponižnostjo. Morali bi biti kakor Edward Partridge, o katerem je 
Gospod rekel, da je njegovo srce pred njim čisto, kajti tak je kot Natanael od starodavnih, 
v katerem ni bilo zvijače (gl. NaZ 41:11). Biti brez zvijače pomeni, da smo nedolžni kot 
otroci, da nismo takoj užaljeni in da hitro odpustimo. 


Te lastnosti se najprej naučimo doma in v družini, udejanjamo pa jih lahko v vseh 
odnosih. Biti brez zvijače pomeni, da napake iščemo najprej pri sebi. Ko nas obtožijo, bi 
se morali vprašati, kot so Odrešenikovi apostoli: »Saj nisem jaz, Gospod?« (Mt 6:22) Če 
prisluhnemo odgovoru, ki nam ga daje Duh, lahko napako po potrebi popravimo, se 
opravičimo prosimo odpuščanja in se izboljšamo. 


Pravi učenci se brez zvijače izogibajo pretirani kritičnosti do mnenj drugih. Številni med 
nami so sklenili trdna prijateljstva z ljudmi po vsem svetu, ki niso člani naše Cerkve — s 
sošolci, sodelavci in prijatelji ter sosedi. Mi potrebujemo njih, oni pa nas. Predsednik 
Thomas S. Monson je učil: »Naučimo se spoštovati druge. [...] Nihče ne živi sam — v 
našem mestu, v naši državi oziroma na svetu. 


Odrešenik je pri Herodu pokazal, da morajo pravi učenci včasih krščanski pogum 
dokazati tako, da sploh nič ne rečejo. Nekoč sem med igranjem golfa narahlo oplazil 
velik kaktus, za katerega se je zdelo, da ima iglic kot ježevec. Na obleki sem imel veliko 
trnjev, čeprav sem se kaktusa komajda dotaknil. Nekatere situacije so podobne tej rastlini: 
lahko nas samo ranijo. Takrat je bolje, če ohranjamo razdaljo in se enostavno umaknemo. 
Ko to storimo, nas nekateri poskušajo izzvati in se z nami pričkati. V Mormonovi knjigi 
beremo o Lehontiju in njegovih možeh, ki so se utaborili na gori. Izdajalski Amalikija je 
Lehontija rotil, naj pride v dolino in se z njim sestane. Toda ko se je Lehonti spustil s 
hriba, so ga počasi zastrupljali, dokler ni umrl in je njegova vojska prišla v Amalikijeve 
roke (gl. Al 47). Nekateri ljudje nas vabijo, naj se spustimo s /riba in se jim pridružimo 
pri teoloških razpravah. Teh nekaj prepirljivih posameznikov je z verskimi debatami 
pripravljenih začeti bodisi na spletu bodisi na štiri oči. Vedno bomo na boljšem, če bomo 
ostali na varnih tleh medsebojnega spoštovanja in ljubezni. 


S tem bomo sledili zgledu preroka Nehemija, ki je okoli Jeruzalema zgradil zid. 
Nehemija sta sovražnika rotila, naj se z njima sestane na planjavi, kjer sta mu hotela 
»storiti zlo«. Za razliko od Lehontija pa je Nehemija njuno ponudbo modro zavrnil z 
naslednjim sporočilom: »Veliko delo opravljam, zato ne morem priti. Zakaj naj delo stoji, 
ko bi ga zapustil in prišel k vama?« (Neh 6:2—3) Tudi mi moramo opraviti veliko delo, ki 
pa ne bo dovršeno, če se bomo ustavljali in prerekali. Namesto tega raje zberimo 
krščanski pogum in z delom nadaljujmo. V Psalmih piše: »Ne razburjaj se nad 
hudobneži.« (Ps 37:1) 


V tem svetu nas bo zlo vedno spremljalo. Del velikega zemeljskega preizkusa je, da smo 
v svetu, ne da bi postali kot svet. Odrešenik je v priprošnji nebeškega Očeta prosil: »Ne 
prosim, da jih vzameš s sveta, ampak da jih obvaruješ hudega.« (Jn 17:15) Čeprav je 
Odrešenik svaril pred preganjanjem, je tudi obljubil mir: »Mir vam zapuščam, svoj mir 
vam dajem. [...] Vaše srce naj se ne vznemirja in ne plaši.« (Jn 14:27) Pričujem, da se 

nam bo z ogrinjalom njegovega miru izpolnila obljuba Prvega predsedstva: 
»Nasprotovanje, ki ga je morda težko prenašati, bo blagoslov za Božje kraljestvo na 
Zemlji.« 


Sestri, ki mi je vprašanje zastavila, in vsem, ki želijo vedeti, kako naj odgovarjamo 
obtoževalcem, pravim — imejmo jih radi. Če sledimo Kristusu in izpričujemo njegov 
pogum, jih moramo imeti radi ne glede na raso, prepričanje, veroizpoved oziroma 
politično opredeljenost. Ne menimo, da smo boljši od njih. Želimo jim samo pokazati 
boljšo pot — pot Jezusa Kristusa. Njegova pot vodi k vratom krsta, na tesno in ozko pot 
pravičnega življenja in v Božji tempelj. Om je »pot, resnica in življenje« (Jn 14:6). Le 
zaradi njega lahko mi in vsi naši bratje ter sestre nasledimo največji dar, ki ga lahko 
prejmemo — večno življenje in večno srečo. To, da jim pomagamo in smo jim zgled, ni za 
šibke, temveč za močne, za vas in zame — svete iz poslednjih dni, ki plačujemo ceno 
Kristusovih učencev — da svojim obtoževalcem odgovarjamo s krščanskim pogumom. 


Zaključujem tako, da bom prevzel Mormonovo pričevanje: »Glej, jaz sem učenec Jezusa 
Kristusa, Božjega Sina. Poklical me je, da razglašam njegovo besedo med njegovim 
ljudstvom, da bodo lahko imeli večno življenje.« (3 Ne 5:13) Pričujem o Gospodu — da je 
naše življenje lahko večno, ker je večna tudi njegova ljubezen. Ponižno molim, da bi z 
brati in sestrami vsepovsod izkazovali njegovo večno, brezpogojno ljubezen, v imenu 
Jezusa Kristusa, amen. 


OPOMBE 


1. 1. dec. 1983, Pismo Prvega predsedstva. 

2. Webster's Third New International Dictionary, 1986. 

3. Thomas S. Monson, In Ouest of the Abundant Life, Ensign, mar. 1998, str. 3. 
3. I. dec. 1983, Pismo Prvega predsedstva. 

BOG IMA RAD VSE SVOJE OTROKE 
IN JIM POMAGA 


ŠKOF KEITH B. MCMULLIN 
drugi svetovalec predsedujočega škofovstva 


Potrebujemo pomoč nebeškega Očeta. Pomemben vir te pomoči je služenje 
sočloveku. 


Ena bistvenih resnic obnove je, da Bog živi in biva v nebesih, da je on sam poveličan 
m ZN pI s og S go s m bena es 
človek, ki ima telo iz »mesa in kosti« , da je včeraj, danes in za večno isti nespremenljivi 
Bog", vir vse kreposti in resnice. 


Adam in Eva sta bila kot njegova otroka prva smrtnika na Zemlji. O njunem nastanku je 
rekel, da je ustvaril človeka po svoji podobi, po podobi svojega Edinorojenega, tako 
moškega kot žensko." 


Ta resnica povzdigne človeško družino. Moški in ženske so čudovita stvaritev, obdarjeni 
z Božjimi lastnostmi. Ko je Bog ustvaril Adama in Evo, jima je dal Božjo zmožnost, da 
se jima rodijo otroci, podobni njima. Vsi smo torej ustvarjeni po njegovi podobi. 


Vendar se borimo z resnimi človeškimi slabostmi in tveganji. Bolezen, starost in smrt so 
neizogibne. Težave in razočaranja so del življenjske poti. Osebna nagnjenja, hotenja in 
strasti kličejo po zadovoljitvi. 


Iz vseh teh in drugih razlogov potrebujemo pomoč nebeškega Očeta. Pomemben vir te 
pomoči je služenje sočloveku". Zapovedano nam je, naj ljubimo bližnje kot sami sebe". 
Ker smo vsi bratje in sestre, smo vsi »bližnji«, čeprav nas včasih ločuje razdalja, kultura, 
veroizpoved ali poreklo. Prerok Joseph je rekel: »Človek, ki ga navdaja Božja ljubezen, 
ni zadovoljen, če blagoslavlja le svojo družino, temveč hodi po vsem svetu, v želji, da bi 
blagoslovil vse človeštvo.«" Gospod nam je zgled, kajti — »dela tisto, kar je dobro med 
človeškimi otroki; [...] in nikomur ne odreče, ki pride k njemu, črncu in belcu, 
zasužnjenemu in svobodnemu, moškemu in ženski; in pomni pogana; in Bogu so vsi 
enaki«. 


Da bi na Gospodov način poskrbeli za druge, si prizadevamo poskrbeti zase in se 
žrtvovati, da bi pomagali ljudem v stiski. Revni trdo delajo za to, kar prejmejo, in si prav 
tako prizadevajo za dobro drugih." Ta vzorec imamo že od samega začetka. 


Cerkveni dobrodelni program ta Božji vzorec pooseblja, zvesti člani Cerkvi pa ga 
udejanjajo. S svojimi darovanji zagotovijo pomoč vdovam, pomagajo sirotam in trpečim 
nudijo zavetje. 


Pred leti je neki visoki kitajski uradnik obiskal Salt Lake City. Ogledal si je cerkvene 


znamenitosti in govoril na Univerzi Brighama Younga. Ko je izvedel za Cerkveni 
dobrodelni program, je rekel: »Ce bi vsi tako imeli radi druge, bi bilo na svetu več miru.« 

Njegovo pozornost je vzbudilo načelo posta in prispevki v vrednosti nezaužitih obrokov, 
ki jih namenimo za pomoč revnim. Potem ko je obiskal dobrodelni trg je tamkajšnjemu 
direktorju izročil to majhno rdečo ovojnico — »rdečo vrečko«. Na Kitajskem se »rdečo 
vrečko« izroči v znak ljubezni, blagoslova in želje za srečo. »V njej ni veliko,« je rekel, 
»vendar predstavlja denar, ki sem ga prihranil, ker zadnja dva dneva nisem zajtrkoval. 
Svoje postno darovanje bi rad dal Cerkvenemu dobrodelnemu programu.«'" 


Cerkveni dobrodelni program je nastal po Božjem navdihu. Njegova načela so bistvena 
za človeško odrešitev.'' Predstavlja klic k služenju, dokaz svetu, da je Cerkev Jezusa 
Kristusa obnovljena. To je praktična nebeška pomoč. Predsednik Thomas S. Monson je 
rekel: »Dobrodelna načela [...] se ne spreminjajo. Ne bodo se spremenila. To so razodete 
resnice.« 


Naslednji bistven način prejemanja Božje pomoči je molitev. Zapovedano nam je, naj 
molimo k Bogu, našemu Očetu, v imenu Jezusa Kristusa. Svarilo se glasi: »Prosite in 
vam bo dano! Iščite in boste našli! Trkajte in se vam bo odprlo!«'" Nebeški Oče odgovori 
na vse iskrene molitve. 


Gospodov prerok, predsednik Monson, je rekel: »Včasih se zdi, da na drugi strani predora 
ni luči — ne zore, ki bi razblinila temo noči. [...] Čutimo se zapuščene, strtega srca in 
osamljene. Če se znajdete v takšnem položaju, vas rotim, da se v veri obrnete na 
nebeškega Očeta, ki vas bo dvignil in vodil. Stisk vam ne bo vedno odvzel, vendar vas bo 
tolažil in vas ljubeče vodil skozi nevihte, ki jim kljubujete.«" 


V nekaterih potrebah se zanašamo na obliko molitve, ki jo lahko dajo le tisti, ki so 
pooblaščeni za delovanje v Božjem imenu. Jezus Kristus je ozdravljal bolne, obujal 
mrtve"? in opogumljal obupane duše. Evangelijska obnova je prinesla duhovniško moč in 
polnomočje za nadaljevanje tega vidika Božjega dela." 


Če je kdo bolan ali močno vznemirjen, »naj pokliče starešine Cerkve in naj nad njim 
molijo ter ga v Gospodovem imenu pomazilijo z oljem. In molitev vere bo rešila bolnika 
in Gospod ga bo okrepil.«'" Zvesti starešine so pooblaščeni, da naredijo to, kar bi naredil 
Gospod, če bi bil navzoč." 


Če bi se ohranjali zapisi o uslišanih molitvah, svet ne bi mogel hraniti številnih knjig. 
Starešina Glenn L. Rudd, upokojena generalna osebnost in ljubljeni družabnik, je izrekel 
naslednje dragoceno priznanje: 


»Po telefonu me je poklical sorodnik in me obvestil o dvanajstletni deklici po imenu 
Janice, ki je zaradi nevarnih poškodb ležala v bolnišnici. Njena mama je želela, da bi ta 
deklica prejela duhovniški blagoslov. 


S starešino Cowleyjem sva odšla v bolnišnico. Tam sva izvedela za podrobnosti nesreče. 
Janice je zbil mini avtobus. Z zadnjimi kolesi ji je zapeljal čez telo in glavo. 


S starešino Cowleyjem sva vstopila v sobo, kjer je ležala Janice. Imela je zlomljeno 
medenico, zelo poškodovano ramo, več zlomljenih kost in hude poškodbe glave, ki so 
bile nepopravljive. Vendar sva čutila, da jo morava maziliti in ji dati blagoslov. Mazilil 
sem jo z oljem, starešina Cowley pa je maziljenje pečatil. Z močjo in odločnostjo jo je 
blagoslovil, da bi ozdravela in živela normalno življenje. Blagoslovil jo je, da bi okrevala 

brez trajnih posledic zaradi številnih poškodb. To je bil velik blagoslov in resnično 
čudovit trenutek. 


Čeprav Janice več kot mesec dni ni mogla premakniti nobene mišice, nismo izgubili vere. 
V blagoslovu je bilo rečeno, da bo ozdravela in da ne bo imela trajnih poškodb. 


Od obiska v bolnišnici je minilo veliko let. Z Janice sem govoril nedavno. Sedaj ima 
sedemdeset let, je mati treh otrok in babica enajstih vnukov. Do danes ni trpela niti zaradi 
ene same negativne posledice nesreče.«'? 


To je le ena številnih ozdravitev. Toda nobena ni tako velik dokaz tega, kako nebeški oče 
z molitvijo pomaga svojim otrokom, kot ta, ki se je pred približno oseminpetdesetimi leti 
zgodila v bolnišnični sobi z dvanajstletno Janice in dvema ponižnima Božjima 
služabnikoma. 


Odločilne pomoči nebeškega Očeta smo deležni zaradi njegovega Sina, kajti »Bog je 
namreč svet tako ljubil, da je dal svojega edinorojenega Sina, da bi se nihče, kdor vanj 
veruje, ne pogubil, ampak bi imel večno življenje«'. 


O Gospodu, Jezusu Kristusu, pričujem z velikim in globokim spoštovanjem. Pri tem se 
spomnim, kako previdni moramo biti, ko uporabljamo njegovo ime. Čeprav je zaradi 
svojega vpliva, naukov in odrešitve v naših očeh priljubljen, bi bilo zelo neprimerno, če 
bi o njem govorili, kot da je prijatelj iz sosednje hiše. 


On je Očetov prvorojeni duhovni otrok. Naredil je vse, kar mu je bilo ukazano — zato mu 
vse izkazuje spoštovanje in o njem pričuje"'. Starodavnim prerokom je povedal, kaj naj 
zapisujejo — sam pa izvršuje vsako njihovo besedo". 


Božji Edinorojeni se je rodil devici Mariji, premagal smrt, odkupil grehe sveta in tako 
živim kot mrtvim omogočil odrešitev. Kot vstali Gospod je z apostoli jedel ribo in satovje 
ter množice na obeh poloblah pozval, naj otipljejo rane v njegovih rokah, nogah in na 
strani, da bodo vsi lahko vedeli, da je on Izraelov Bog — živi Kristus. 


Vsem pravi: »Jaz sem vstajenje in življenje: kdor vame veruje, bo živel, tudi če umre; in 
o Sd odo 5 5 2 
vsakdo, ki živi in vame veruje, vekomaj ne bo umrl.«"? 


On je naš zakonodajalec in sodnik, Odkupitelj sveta. Ob njegovem drugem prihodu bo 


»na njegovi rami [...] mladerstvo in imenoval se bo Čudoviti, Svetovalec, Mogočni Bog, 
5 s g 4 sine k sh 
Oče na veke, Princ miru«". O tem pričujem v svetem imenu Jezusa Kristusa, amen. 

NAZAJ K VRLINI 


SESTRA ELAINE S. DALTON 
generalna predsednica Mladenk 


Sedaj je čas, da vsak od nas vstane in razvije prapor, s katerim bo svet 
pozval nazaj k vrlini. 


Na zadnji generalni konferenci me je predsednik Monson poklical za novo generalno 
predsednico Mladenk. Ko sem stala v navzočnosti Božjega preroka in mi je bilo dano to 
sveto zaupanje, sem obljubila, da bom služila z vsem srcem, umom, odločnostjo in močjo. 
Pred tem poklicem sem imela majhno plaketo s sloganom, ki se je glasil: »Kar je težko, 
lahko naredim.«" Ta majhna plaketa s preprostim sloganom me je opogumljala. A če bi 
slogan sedaj lahko spremenila, bi se glasil: »V Gospodovi moči lahko naredim vse.« Na 
to moč se zanašam danes, ko stojim za tem svetim ambonom. 


Aprila smo se samo dva dni po generalni konferenci prvič sestale kot novo poklicano 
predsedstvo. Odpravile na vrh Ensign Peaka. Ko smo se uzrle na dolino pod seboj, smo 
zagledale tempelj z angelom Moronijem, ki se je bleščal v soncu. Vsaki od nas je bilo 
jasno. Vizija našega predsedstva je bil tempelj. In jasna je bila tudi naša odgovornost. 
» Vsaki mladenki moramo pomagati, da bo vredna, da bo sklenila in spolnjevala svete 
zaveze ter prejela tempeljske uredbe.«" 


»Tempelj je razlog vsega, kar delamo v Cerkvi.«" Zaradi templja so naši pionirski 
predniki zapustili urejene domove in odšli na zahod. Zaradi tega so prenašali 
pomanjkanje in celo smrt. Tisti pionirji so zaradi tempeljskih zavez kljub temu, da so na 
poti pokopali otroke, peli: »Sveti naprej, ne bojte se težav, le z veseljem naprej.«' 


Nekateri so izgubili vse, vendar so v dolino prispeli z vsem, dejansko — s tempeljskimi 
uredbami in svetimi zavezami ter z obljubo, da bodo kot družina večno živeli skupaj. 
Leta 1838 so sveti prejeli razodetje, v katerem so bili pozvani, naj vstanejo in zažarijo, da 
bo njihova luč lahko merilo narodom". Čez devet let so na vrhu Ensign Peaka Brigham 
Young in njegovi družabniki razvili prapor — rumeno ruto, privezano na pohodno palico, 
ki je ponazarjala znamenje oziroma merilo narodom". Sveti naj bi bili luč, merilo. Na 
Ensign Peaku smo tistega dne, 8. aprila 2008, tudi me tri razvile prapor, ki smo ga 
naredile iz pohodne palice in zlatega perujskega šala. To je bilo naše znamenje, naše 
merilo narodom — naš prapor je bil poziv »nazaj k vrlini«. 


Vrlina je predpogoj, da prejmemo duhovno vodstvo, gremo v Gospodov sveti tempelj in 
pridemo v Božjo navzočnost. Pri vrlini gre za mišljenjski in vedenjski vzorec, zasnovan 
na visokih moralnih merilih." Vključuje telesno in moralno čistost. Vrlina se začne z 
mislimi in v srcu. Goji se jo doma. Gre za nabor na tisoče majhnih odločitev in dejanj. 
Vrlina je beseda, ki je v današnji družbi ne slišimo pogosto, toda v latinščini koren 
besede virtus pomeni moč. Vrle ženske in moški posedujejo tiho dostojanstvo in notranjo 
moč. Samozavestni so, ker so vredni Svetega Duha in njegovega vodstva. 


Predsednik Monson je svetoval: »Vi se postavite za to, kar je prav, čeprav sami. Imejte 
moralni pogum, da boste luč, ki ji bodo sledili. Ni dragocenejšega prijateljstva, kot je 

vaša čista vest, vaša lastna moralna čistost — in kako božanski občutek je, če veste, da ste 
tam, kamor so vas dodelili, čisti in da ste vredni opravljati delo!«? 


Ali je mogoče, da smo počasi izgubili občutljivost in mislimo, da so visoka moralna 
merila staromodna in neustrezna oziroma nepomembna v današnji družbi? Starešina 
Hales nas je pravkar spomnil, da se je Lehonti iz Mormonove knjige dobro utaboril na 
vrhu hriba. S tistimi, ki jih je vodil, »so se v sebi trdno odločili«, da ne bodo prišli s hriba. 
Sleparski Amalikijci so morali poskusiti le štirikrat, vsakič odločneje, da so Lehontija 
pripravili, da je »prišel z gore«". In poču ko je Lehonti Amalikijevo lažno obljubo 
sprejel, so mu »postopoma odmerjali strup«!%, dokler ni umrl. Počasi so ga zastrupljali, 
dokler ni umrl. Bi lahko bilo, da se to dogaja danes? Je mar tako, da najprej prenašamo, 
potem sprejmemo in slednjič v pregrehah, ki nas obdajajo, zaživimo? Je mar tako, da so 
nas preslepili lažni vzorniki in prepričljiva medijska sporočila, zaradi česar pozabljamo, 
da smo po svoji božanski naravi Božje hčere in sinovi? Ali tudi nas počasi zastrupljajo? 


Kaj bi bila lahko večja prevara kot zapeljati mladino tega plemenitega rodu, da ničesar ne 
naredijo oziroma si stalno pošiljajo SMS-e, vendar nikoli ne pridejo do spoznanja resnice, 
ki jo vsebuje najpomembnejši razodeti zapis — Mormonova knjiga? Zakaj neki vam 
pozornosti ne bi odvrnili od resnic, ki jih vsebuje knjiga, ki so jo Božji preroki zapisali za 
vas in vaš dan? Kaj bi bila lahko večja prevara kot zapeljati ženske, mlade in stare — vas 
in mene — da bi se tako ukvarjale s seboj, knjigami, oblekami, s svojo postavo in težo, da 
ne bi več videle svoje božanske narave in dejstva, da lahko z lastnim pravičnim vplivom 
svet spremenimo prav v lastnem domu? Kaj bi lahko bila večja prevara kot zapeljati 
moške — mlade in stare, ki imajo sveto Božje duhovništvo — da gledajo mamljivo 
pornografijo in se tako osredotočajo na meso namesto na vero, da so potrošniki greha 
namesto varuhi vrline? Mormonova knjiga pripoveduje zgodbo o 2.000 mladih junakih, 
ki sta jim njihova vrlina in čistost dali moč ter samozavest, da so branili zaveze svojih 
očetov in vero svojih družin. Njihova vrlina in odločenost, da bodo vselej zvesti, sta 
spremenili svet!!! 


Res verjamem, da lahko krepostna fant in dekle, ki ju vodi Duh, spremenita svet. Tudi mi 
lahko spremenimo svet, vendar se moramo zato vrniti k vrlini. Podvreči se moramo 
strogemu urjenju. Maratonski tekač Juma Ikanga je po zmagi na maratonu v New Yorku 
dejal: »Volja do zmage ne pomeni ničesar brez volje za priprave. «? Sedaj je čas, da se 
pripravimo z večjim samoobvladovanjem. Sedaj je čas, da si zadamo cilj in se 
osredotočimo na konec. Sedaj je čas, da se bolj pripravimo na kraljestvo". K vrlini se 
mora vrniti vsak sam v srcu in doma. 


Kaj lahko naredimo, da se bomo lahko vrnili k vrlini? Programa urjenja bo za vsakogar 
drugačen. Moje osebno urjenje temelji na navodilih, ki jih najdemo v svetih spisih: »Naj 
vam misli neprestano krasi vrlina.« »Oklenite se zavez.« »Bodite na svetih krajih.« 
»Odrecite se posvetnostim.« »Verjemite, da se morate pokesati.« »Vselej se spominjajte 
Boga in spolnjujte njegove zapovedi.« »Če je kaj krepostnega, ljubkega ali na dobrem 
glasu in hvalevrednega, prav to iščemo. «? Bolj kot kdaj prej je sedaj čas, da se 
odzovemo Moronijevemu klicu, naj se prebudimo in se dvignemo ter se oprimemo 
vsakega dobrega daru in se ne dotaknemo hudobnega daru, niti nič nečistega." 


Nedavno sem se lahko udeležila blagoslova ene najinih novih malih vnukinj. Prizor se mi 
je zdel svet. Opazovala sem, kako so moj mož in sinovi s priženjenci, bratranci in 
prijatelji obkrožili tega otročiča in jo držali ter jo blagoslovili. Bila je tako elegantna, vsa 

oblečena v belo — in niti malo ni bolelo, da so jo poimenovali po babicah! Najbolj pa se 
me je dotaknil blagoslov, ki ji ga je dal njen oče, najin sin Zach. Malo Annabel Elaine je 
blagoslovil, da bi razumela svojo naravo Božje hčere, da bi sledila vzoru svoje matere, 
babic in sestre in da bi bila radostna, ko bo živela krepostno in se pripravljala, da bo 
sklenila in spolnjevala svete tempeljske zaveze. Ko sem opazovala ta sveti prizor, sem 
pomirjena vedela, da jo bodo obdajali, krepili in blagoslavljali pravični duhovniki; in 
molila sem, da bi vsaka mladenka v življenju lahko imela te čudovite blagoslove in 
pomirjajoči mir ter srečo; da bi vsako ne le ob rojstvu temveč vse življenje obdajala, 
krepila in varovala pravična duhovniška moč. 


Nikoli ne bom pozabila občutka, ki sem ga imela na svečanem zborovanju zadnje 
konference, ko je predsednik Uchtdorf prosil za glas podpore našemu novemu preroku in 
Prvemu predsedstvu. Ko je rekel: »Prosim, naj vstanejo diakoni,« in nato učitelji in 
duhovniki in možje iz Melkizedekovega duhovništva — ko sem vas videla stati, sem čutila 
vašo moč in vaše duhovniško polnomočje. Tudi vi ste varuhi vrline. 


Nato so me premagala čustva, ko je rekel: »Prosim, naj vstanejo mladenke.« S svojega 
sedeža sem vas videla vse skupaj vstati in stati. Danes nikjer na svetu ne bi mogli najti 
močnejše sile, ki zagovarja vrlino. Nikoli ne podcenjujte moči svojega pravičnega vpliva. 


Pričujem, da je vrnitev k vrlini mogoča zaradi neskončne vrline Odrešenikove odkupne 
žrtve. Pričujem, da ne bomo le zmožni in okrepljeni, da bomo naredili, kar bo težko, 
temveč bomo lahko naredili vse. Sedaj je čas, da vsak od nas vstane in razvije prapor, s 
katerim bo svet pozval nazaj k vrlini. Molim, da bomo živeli tako, da bomo lahko 
pomagali pripravljati Zemljo za Gospodov drugi prihod, »da bomo mi, ko se bo prikazal, 
kakor je on, [...] da bomo mi očiščeni, prav kakor je čist on«'%, v imenu Jezusa Kristusa, 
amen. 

BOŽJA RESNICA SE BO NADALJEVALA 


STAREŠINA M. RUSSELL BALLARD 
član zbora dvanajstih apostolov 


To je Božje delo in Božje delo ne bo uničeno. Toda preden bo veliki Jahve 
oznanil, da je delo zaključeno, je treba narediti še veliko. 


Sinovi utaških pionirjev (Sons of the Utah Pioneers) so 19. julija letos v zgodovinskem 
parku To je kraj (This is the Place) v Salt Lake Cityju postavili kip preroka Josepha 
Smitha in njegovega naslednika, predsednika Brighama Younga. Spomenik, poimenovan 
»Oči proti zahodu« upodablja ta dva velika preroka z zemljevidom zahodnega ozemlja. 


Veliko ljudi, tudi svetih iz poslednjih dni, pozablja, da se je Joseph Smith prav dobro 
zavedal, da se bo Cerkev slednjič morala preseliti na ameriški Daljni zahod. Avgusta 
1842 je prerokoval, »da bodo sveti še naprej trpeli hude stiske in bodo pregnani v Skalno 
gorovje, veliko jih bo odpadlo, druge bodo preganjalci ubili ali bodo umrli zaradi težkih 
vremenskih pogojev ali bolezni in nekaj jih [bo preživelo], da bodo gradili mesta in videli, 
kako bodo sveti postali mogočno ljudstvo sredi Skalnega gorovja« (Teachings of the 
Prophet Joseph Smith, zbral Joseph Fielding Smith, str. 255). 


Niti Josephovi najbližji družabniki v tistih prvih letih niso v celoti razumeli preizkušenj, 
ki jih bodo prestajali sveti iz poslednjih dni, ko je Cerkev rasla od svojih neznatnih 
začetkov v začetku 19. stoletja. Toda prerok Joseph je vedel, da noben takratni niti 
prihodnji sovražnik ne bo imel zadostne moči, da bi uničil ali ustavil Božje namene. Vsi 
poznamo njegove preroške besede: »Dvignili smo prapor resnice; nobena neposvečena 
roka ne more ustaviti napredka tega dela; preganjanja lahko besnijo, drhal se lahko združi, 
vojske se lahko zberejo, obrekovanje lahko očrni, toda Božja resnica se bo pogumno, 
plemenito in neodvisno širila, dokler ne bo prišla na vsako celino, v vsako podnebje, 
prečesala vsako deželo in odzvanjala v vsako uho, dokler Božji nameni ne bodo 
izpolnjeni in bo veliki Jahve rekel, da je delo dopolnjeno.« (History of the Church, 4:540) 


Od ustanovitve Cerkve Jezusa Kristusa svetih iz poslednjih dni leta 1830 je minilo skoraj 
osemnajst desetletij. 178 let smo opazovali izpolnjevanje prerokbe in gledali »Božjo 
resnico«, kako se je »pogumno, plemenito in neodvisno« širila. 


Cerkev je prva desetletja začela s samo nekaj člani. Navzlic silnemu nasprotovanju je bilo 
leta 1830 poklicanih 597 misijonarjev in v Cerkvi je bilo krščenih 15.000 spreobrnjencev. 
Za pridiganje evangelija so se odprle Združene države, Kanada in Velika Britanija. 


V štiridesetih letih 19. stoletja, ko je preganjanje proti Cerkvi in zlasti proti preroku 
Josephu še divjalo, je bilo veliko spreobrnjencev. Sredi teh težav in navzlic velikim 
potovalnim izzivom je obnovljeni evangelij Jezusa Kristusa še naprej pokrival več 
Zemlje zaradi zvestega služenja 1.454 misijonarjev, ki so bili poklicani v štiridesetih letih 
19. stoletja, in število članov je naraslo na 48.000. Preganjanje proti Josephu Smithu je 
doseglo vrhunec 27. junija 1844, ko je drhal njega in brata Hyruma ubila v ječi Carthage. 


Brigham Young in Cerkev so se kmalu po Josephovi mučeniški smrti in kot izpolnitev 
njegovega videnja začeli pripravljati na selitev v Skalno gorovje. Nadloge, stiske, smrt in 

odpad so bili vselej navzoči. Delo se je vseeno nadaljevalo. Leta 1850 je bilo poklicanih 
705 misijonarjev, da bodo služili na področjih Skandinavije, Francije, Italije, Švice in 
Havajev. Misijonarsko delo se je začelo tudi na tako raznolikih delih sveta, kot je Indija, 
Hong Kong, Tajska, Burma, Južna Afrika in Antili. 


Med zvestimi svetimi iz Skandinavije in Britanije, ki so se krstili v petdesetih letih 19. 
stoletja, so bili tisti, ki so trpeli in umrli, na kopnem in na morju, ko so potovali, da bi se 
pridružili svetim v Skalnem gorovju. 


Prvih sedem misijonarjev je bilo v Mehiko poklicanih leta 1875 in delo je tam uspevalo 
sredi revolucije in drugih izzivov. In prav pred štirimi leti, leta 2004, je Cerkev v Mehiki 
dobila milijontega člana. 


Vera svetih je bila na preizkušnji na vsakem koraku, ko jih je Brigham Young vodil, da 
so gradili templje in na Zahodu ustanovili več kot 350 kolonij. Do smrti Brighama 
Younga leta 1877 se je članstvo cerkve po vsem svetu povečalo na 115.000. Navzlic 
vsemu preganjanju se je Božja resnica resnično pogumno in plemenito širila. 


Čas ne dopušča podrobnega pregleda rasti Cerkve v naslednjih desetletjih. Toda omeniti 
bi morali, da sta bili Cerkev in njen nauk v štiridesetletnem obdobju od leta 1890 do 1930 
še vedno javno napadana. Starešina Reed Smoot je bil izvoljen v kongres Združenih 
držav, vendar se je moral za svoj sedež boriti. V tem času je bilo veliko rečenega o 
Cerkvi in njenih naukih- veliko je bilo škodljivega in naperjenega proti predsedniku 
Josephu F. Smithu ter drugim cerkvenim voditeljem. Vendar je bilo v nekaj časopisnih 
člankih že zaslediti, da so o članih Cerkve govorili kot o prispevajočih državljanih in 
dobrih ljudeh. 


Predsednik Heber J. Grant je 3. septembra 1925 oznanil, da bo Cerkev začela z 
misijonarskim delom v Južni Ameriki. Moj praded po očetu, starešina Melvin J. Ballard 
iz zbora dvanajstih apostolov, ki je sledil Gospodovemu vzorcu za prinašanje 
evangelijske obnove vsem narodom, je bil med tistimi, ki so bili poslani v Južno Ameriko, 
da bi deželo posvetili za pridiganje evangelija. 


Starešina Ballard je na božično jutro leta 1925 posvetil države Južne Amerike in začel z 
misijonarskim delom. Preden je naslednjega julija odpotoval, je prerokoval: »Tukaj bo 
Gospodovo delo nekaj časa napredovalo počasi, prav kakor hrast počasi raste iz želoda. 
Ne bo zraslo v dnevu kakor sončnica, ki hitro zraste in nato umre. Toda v Cerkev jih bo 
tukaj pristopilo na tisoče. Razdeljena bo na več kot en misijon in bo med najmočnejšimi v 
Cerkvi. Tukajšnje delo je najmanjše, kar kdaj bo.« (Melvin J. Ballard: Crusader for 
Righteousness, Bookcraft, str. 84) 


Kdor pozna rast Cerkve v Južni Ameriki, pozna izpolnitev te prerokbe. Danes je samo v 
Braziliji več kot milijon članov. 


V štirih desetletjih med letoma 1930 in 1970 je bilo na služenje poklicanih 106.000 
misijonarjev. Po svetu se je članstvo v Cerkvi povečalo štirikrat, in sicer na 2.800.000 
članov. Samo v šestdesetih letih prejšnjega stoletja je bilo milijon novih članov. Do leta 
1970 so misijonarji služili v 43 državah in devetih območjih. V tem štiridesetletnem 
obdobju se je misijonarsko delo v Južni Ameriki začelo v Čilu, Braziliji, Urugvaju, 
Paragvaju, Ekvadorju, Kolumbiji, Peruju in Venezueli. V Srednji Ameriki so Gospodovi 

služabniki odklenili Panamo, Kostariko, Gvatemalo, Salvador, Honduras in Nikaragvo. V 
Aziji so velika nova prizadevanja obrodila sadove v Koreji, na Tajvanu, v Singapurju in 
na Filipinih. 


Nič od tega ni bilo lahko. Vsak poskus, da bi »Božjo resnico« ponesli na vsako celino in 
v vsako deželo, da bi lahko »odzvanjala v vsakem ušesu«, so spremljali izzivi, ovire in 
preganjanje. Vseeno smo šli dalje v veri; soočili smo se z izzivi in premagali ovire. 


Predsednik Spencer W. Kimball je člane Cerkve prosil, naj se bolj potrudijo pri 
oznanjevanju in razglašanju evangelijske resnice. Vsak okoliš na svetu je prosil, naj 
poveča število misijonarjev, in pod njim se je Cerkev začela posluževati medijev za 
posredovanje svojega sporočila na stotine milijonom ljudem po vsem svetu. 


V dvanajstih letih, ko je bil predsednik Cerkve, je redni misijon služilo skoraj 200.000 
misijonarjev. Članstvo v Cerkvi se je po vsem svetu skoraj podvojilo, število okolišev pa 
skoraj potrojilo. Misijonarsko delo se je začelo ali ponovno začelo v številnih državah in 
čudež spreobrnitve se je dogajal v številnih deželah navzlic vsem nasprotnikovim 
poskusom, da bi preprečil Gospodovo delo oziroma Gospodovim delavcem vzel pogum. 


Od konca zemeljskega delovanja predsednika Kimballa sta minili skoraj dve desetletji. 
Od tistega obdobja nam je bilo v svetovni verski skupnosti dano vidno mesto brez 
primere. Prav tako smo bili s strani medijev, verjetno ne po naključju, deležni ideoloških 
napadov na naše ljudi, zgodovino in nauk. 


In vendar Cerkev še naprej raste. Članstvo se je spet več kot podvojilo — od 5,9 milijona v 
letu 1985 na več kot trinajst milijonov danes. Lansko leto pa je bil na služenje poklican 
milijonti misijonar, ki je služil v tem razdobju. 


Bratje in sestre, moj namen kratkega pregleda Josephovega preroškega videnja usode te 
Cerkve, in njene dobesedne izpolnitve v naslednjih desetletjih, je torej bil, da bi se 
spomnili naslednje preproste resnice, da se Božjih del in načrtov in namenov ne more 
uničiti, niti ne morejo propasti. 


Kajti Bog ne hodi po zakrivljenih poteh, niti ne odstopa od tega, kar je rekel, zatorej so 
njegove poti ravne in je njegova smer eno večno kroženje. Pomnite, da Božje delo ni 
jalovo, temveč je takšno človeško delo. (gl. NaZ 3:1-3) 


Bog je spregovoril po svojem preroku in svetu oznanil, da je bil dvignjen prapor resnice 
in da nobena neposvečena roka ne more ustaviti napredka tega dela. To je nesporno, 
neizpodbitno res. To smo videli sami v enem desetletju za drugim, od časa preroka 
Josepha Smitha do časa predsednika Thomasa S. Monsona. Preganjanja so divjala. 
Opravljanja, laži in popačenja so poskušala onečastiti. Toda v vsakem desetletju od 
obnove dalje se je Božja resnica širila pogumno, plemenito in neodvisno. Maloštevilna 
Cerkev, ki je imela leta 1830 samo peščico članov, se je povečala na več kot trinajst 
milijonov svetih v številnih državah po svetu in odločeni smo priti na vsako celino, v 
vsako podnebje, prečesati vsako deželo in razglašati v vsako uho. 


To je Božje delo in Božje delo ne bo uničeno. Toda preden bo veliki Jahve oznanil, da je 
delo zaključeno, je treba narediti še veliko. Medtem ko hvalimo in izražamo spoštovanje 

tistim zvestim svetim, ki so nas privedli do te točke javne prepoznavnosti, si ne moremo 
privoščiti lagodja oziroma zadovoljstva. 


Vse nas potrebujejo, bratje in sestre, da bomo končali delo, ki so ga pred več kot 175-imi 
leti začeli tisti pionirski sveti in so ga v nadaljnjih desetletjih nadaljevali zvesti sveti 
vsakega rodu. Verovati moramo, kakor so verovali oni. Delati moramo, kakor so delali 
oni. Služiti moramo, kakor so služili oni. In zmagovati moramo, kakor so zmagovali oni. 


Seveda so danes naši izzivi drugačni, vendar niso nič manj zahtevni. Namesto jezne 
drhali se soočamo s tistimi, ki nas neprestano hočejo očrniti. Namesto s skrajnim 
vremenskimi pogoji in stiskami se soočamo z alkoholom, zlorabo drog, pornografijo, 
vsakovrstno umazanijo in ogabnostjo, požrešnostjo, nepoštenostjo in duhovno otopelostjo. 
Namesto da bi bile družine izkoreninjene in odtrgane od doma, vidimo, da je družina, 
vključno z božansko določeno poroko, napadana, ko si skupine in posamezniki 
prizadevajo razvrednotiti ugledno in božansko vlogo družine v družbi. 


S tem ne pravim, da so naši današnji izzivi hujši kot izzivi, s katerimi so se soočali ljudje 
pred nami. Samo drugačni so. Gospod nas ne prosi, naj naložimo cizo; prosi nas naj 
utrdimo svojo vero. Ne prosi nas, naj gremo peš čez celino. Prosi nas, naj gremo čez 
cesto obiskat sosede. Ne prosi nas, naj se odpovemo vsemu svojemu posvetnemu imetju 
za gradnjo templja; prosi nas, naj prispevamo svoja sredstva in čas navzlic pritiskom 
sodobnega načina življenja, da se bo gradnja templjev nadaljevala, in da gremo v že 
zgrajene templje. Ne prosi nas, naj umremo mučeniške smrti; prosi nas, naj živimo kot 
njegovi učenci. 


Čas, v katerem živimo, je čudovit, in na nas je, bratje in sestre, da nadaljujemo z bogatim 
izročilom predane zavezanosti, ki je bila značilna za prejšnje rodove svetih iz poslednjih 
dni. To ni čas za duhovno slabotne ljudi. Ne moremo si privoščiti, da bi bili površinsko 
pravični. Imeti moramo trdno pričevanje, katerega korenine segajo globoko v skalo 
razodetja. In z delom moramo nadaljevati kakor ljudstvo, ki se je zavezalo in posvetilo, z 
vero na vsakem koraku, »dokler Božji nameni ne bodo izpolnjeni in bo veliki Jahve rekel, 
da je delo dopolnjeno«. 


Molim, da bo za nas tako, v imenu Jezusa Kristusa. Amen. 

NAJ BO POTOVANJE RADOSTNO 


PREDSEDNIK THOMAS S. MONSON 
predsednik Cerkve Jezusa Kristusa svetih iz poslednjih dni 


V življenju uživajmo, ko ga živimo, poiščimo radost v potovanju ter izkažimo 
ljubezen prijateljem in družini. 


Dragi bratje in sestre, čisto sem ponižen, ker ta dopoldan stojim pred vami. Prosim za 
vašo vero in molitve zame, ko bom govoril o tem, kar sem imel v mislih in kar čutim, da 
vam moram povedati. 


Najprej bom omenil enega najbolj neizogibnih vidikov življenja na Zemlji in to je 
sprememba. V nekem trenutku bo vsak v takšni ali drugačni obliki slišal znani rek: »Nič 
ni stalnejše od sprememb.« 


S spremembami se moramo soočati vse življenje. Nekatere spremembe so dobrodošle, 
druge ne. Nekatere spremembe so v življenju nenadne, kot je nepričakovana smrt 
ljubljenega, nepredvidljiva bolezen, izguba neke lastnine, ki nam je pri srcu. Večina 
sprememb pa se zgodi komaj opazno in počasi. 


Ta konferenca zaznamuje petinštirideset let, odkar so me poklicali v zbor dvanajstih 
apostolov. Kot mlajši član dvanajsterih sem se takrat oziral k štirinajstim izjemnim 
možem, ki so bili starejši od mene med dvanajsterimi in v Prvem predsedstvu. Ti možje 
so se drug za drugim vrnili domov. Ko je pred osmimi meseci umrl predsednik Hinckley, 
sem uvidel, da sem postal najstarejši apostol. Spremembe, ki so bile vse obdobje 
petinštiridesetih let samoumevne, so se zdaj zdele velikanske. 


Ta teden bova s sestro Monson praznovala šestdeseto obletnico poroke. Ko se ozrem k 
najinim začetkom, vidim, koliko se nama je življenje od tedaj spremenilo. Ljubljeni starši, 
ki so bili ob naju, ko sva najino potovanje začela, so odšli. Najini trije otroci, ki so nama 
vrsto let tako izpolnjevali življenje, so odrasli in imajo svojo družino. Večina najinih 
vnukov je odraslih in sedaj imava štiri pravnuke. 


Iz dneva v dan, iz minute v minuto sva nadaljevala od tam, kjer sva bila, do sem, kjer sva 
zdaj. Seveda se življenje vseh podobno spreminja in prehaja. Razlika v spremembah 
mojega življenja in vašega življenja je samo v podrobnostih. Cas nikoli ne obstoji; stalno 
mora teči naprej, s tem pa prihajajo spremembe. 


To je naša sama in edina priložnost v življenju smrtnika — tukaj in sedaj. Dlje živimo, bolj 
spoznavamo, da je kratko. Priložnosti pridejo in naslednji hip jih že več ni. Verjamem, da 
so med največjimi lekcijami, ki naj bi se jih naučili na tem kratkem popotovanju na 
Zemlji, lekcije, ki naj bi nam pomagale razlikovati, kaj je pomembno in kaj ni. Rotim vas, 
da ne izpustite tistih nadvse pomembnih stvari, ko boste načrtovali za to izmuzljivo in 
neobstoječo prihodnost, ko boste imeli čas narediti vse, kar boste hoteli. Raje poiščite 


radost v potovanju — sedaj. 


Sem nekaj, čemur moja žena Frances pravi »predstavoholik«. Neizmerno so mi všeč 
številni muzikali in enega mojih najljubših je napisal ameriški skladatelj Meredith Wilson 

in se imenuje The Music Man. Profesor Harold Hill, eden od glavnih junakov predstave, 
izreče svarilo, ki vam ga bom povedal. Takole pravi: »Če boš mislil le na jutri, ti bo na 
koncu ostala le prazna preteklost.« 


Bratje in sestre, nobenega jutri si ne bomo mogli zapomniti, če danes ne bomo naredili 
ničesar. 


Že prej sem vam povedal primer te miselnosti. Verjamem, da ga je vredno ponoviti. 
Arthur Gordon je pred vrsto let pisal razširjeni reviji in bom navedel: »Ko mi je bilo 
približno trinajst let, bratu pa deset, je oče obljubil, da naju bo peljal v cirkus. Toda med 
kosilom je prejel pomemben klic. Takoj bi moral oditi v stari del mesta. Pripravljena sva 
bila na veliko razočaranje. Nato sva zaslišala, kako je po telefonu dejal: "Ne, ne bom 
prišel. Moralo bo uma Ko se je vrnil k mizi, se je mama nasmehnila. "Veš, cirkus se 
vedno vrača v mesto," je dejala. "Vem," je rekel oče, "otroštvo pa se ne. tel 


Če imate otroke, ki so odrasli in odšli, ste po vsej verjetnosti občasno občutili bolečino 
zaradi praznine in spoznanje, da tistega časa v življenju niste cenili bolj, kot bi ga morali. 
Seveda nazaj ni moč iti, ampak samo naprej. Namesto da pogrevamo preteklost, raje 
izkoristimo danes, tukaj in sedaj ter naredimo vse, da bomo imeli prijetne spomine v 
prihodnosti. 


Če še skrbite za otroke, se zavedajte, da bodo majhni prstni odtisi, ki se pojavijo skorajda 


na vsaki počiščeni površini, igrače, razmetane po hiši, kupi in kupi perila, ki se ga je treba 
lotiti, vse prehitro izginili in da jih boste — na vaše presenečenje — močno pogrešali. 


Stres v življenju pride ne glede na okoliščine. Z njim se moramo soočiti po svojih 
najboljših močeh. Toda ne bi mu smeli pustiti do tistega, kar je najpomembnejše — in to, 
kar je najpomembnejše, skorajda vedno vključuje ljudi okrog nas. Pogosto 
predpostavljamo, da morajo vedeti, kako zelo jih imamo radi. Toda nikoli ne bi smeli 
predpostavljati; morali bi jim pokazati. William Shakespeare je napisal: »Tisti, ki 
ljubezni ne pokažejo, ne ljubijo.«" Nikoli ne bomo obžalovali izgovorjenih prijaznih 
besed ali izkazanih ljubečih čustev. Bomo pa obžalovali, če tega v našem odnosu s tistimi, 
ki nam pomenijo največ, ne bo. 


To sporočilo pošljite prijatelju, ki ste ga zanemarjali; objemite svojega otroka; objemite 
svoje starše; večkrat recite »rad te imam«; vedno se zahvaljujte. Nikdar ne dopustite, da 
je težava, ki jo je treba rešiti, pomembnejša od tega, da imate nekoga radi. Prijatelji se 
odselijo, otroci odrastejo, ljubljeni umrejo. Druge zlahka vzamemo za samoumevne, 
dokler jih nekega dne ni več v našem življenju in nam ostane samo občutek »kaj če« in 
»ko bi le«. Avtorica Harriett Beecher Stowe je dejala: »Najbolj grenke solze nad grobovi 
točimo zaradi neizrečenih besed in neizvršenih dejanj.« 


V šestdesetih letih je bil med vietnamsko vojno nad Severnim Vietnamom sestreljen član 
Cerkve po imenu Jay Hess. Njegova družina dve leti ni vedela, ali je živ ali mrtev. Tisti, 
ki so ga ujeli v Hanoju so mu naposled dovolili pisati domov, vendar so njegovo 
sporočilo omejili na petindvajset besed. Kaj bi mi rekli svoji družini, če bi bili v istem 
položaju — če jih več kot dve leti ne bi videli in ne bi vedeli, ali jih bomo sploh še kdaj 
videli? Ker je brat Hess hotel družini dati nekaj, po čemer bi prepoznali, da je od njega, in 
ker jim je hotel dati dragocen nasvet, je napisal — navajam: »Pomembno je naslednje: 

tempeljska poroka, misijon, fakulteta. Vztrajajte, postavite si cilje, pišite dnevnik, dvakrat 
na leto se slikajte.«' 


V življenju uživajmo, ko ga živimo, poiščimo radost v potovanju ter izkažimo ljubezen 
prijateljem in družini. Nekoč nam bo zmanjkalo jutrišnjih dni. 


Odrešenik nas v Novi zavezi v Evangeliju po Janezu 13:34 opominja: »Kakor sem vas jaz 
ljubil, tako se tudi vi ljubite med seboj!« 


Nekateri nemara poznate klasično dramo Thorntona Wilderja z naslovom Owr Town 
(Naše mesto). Ce jo, se boste spomnili mesta Grover's Corner, kjer se zgodba odvija. V 
igri Emily Webb umre pri porodu in beremo o osamljenem žalovanju njenega mladega 
moža Georga, ki je ostal sam z njunim štiriletnim sinom. Emily noče počivati v miru; 
spet hoče izkusiti radosti svojega življenja. Dovoljen ji je privilegij, da se vrne na Zemljo 
in ponovno doživi svoj dvanajsti rojstni dan. Sprva je navdušena, ker je spet mlada, toda 
navdušenje kmalu zbledi. Dan zanjo ni radosten, ker ve, kaj jo čaka v prihodnosti. 
Neznosno jo boli, ko spozna, kako močno se ni zavedala pomena in čudovitosti življenja, 
ko je bila še živa. Preden se Emily vrne na svoj kraj počitka, objokuje: »Ali se človeška 
bitja kdaj zavedo življenja, ko ga živijo, vsako, vsako minuto?« 


To, da se zavedamo, kaj je v življenju najpomembnejše, gre z roko v roki s tem, da smo 
hvaležni za svoje blagoslove. 


Neki dobro znani pisatelj je rekel: »Tako izobilje kot pomanjkanje [izobilja] v našem 
življenju obstajata istočasno kot vzporedni dejanskosti. Vedno gre za našo zavestno 
odločitev, kateri skrivni vrt bomo negovali. [...] Če se odločimo, da se ne bomo 
osredotočili na to, kar nam v življenju manjka, temveč bomo hvaležni za obilje, ki je 
navzoče — ljubezen, zdravje, družina, prijatelji, delo, radosti narave in osebnih ciljev, ki 
nam prinašajo [veselje] — neobdelana zemlja iluzij izgine in doživimo nebesa na 
Zemlji.«" 


V Nauku in zavezah 88:33 nam je rečeno, da človeku ne koristi, če dobi dar in ga ne 
sprejme. Ne radosti se v tem, kar mu je bilo dano, niti se nad njim ne radosti ta, ki je 
darovalec daru. 


Starorimski filozof Horacij je svetoval: »To, s čimer že vas je blagoslovil Bog, vzemite s 
hvaležnimi rokami in ne odlašajte z radostjo iz leta v leto, da boste lahko rekli, da ste 
povsod, kjer ste bili, živeli srečno.« 


Pred mnogimi leti me je ganila zgodba Borghilde Dahl. Rodila se je v Minnesoti leta 
1890 norveškim staršem in je od svojih zgodnjih let trpela zaradi hude okvare vida. 
Močno je želela biti del vsakdanjega življenja navzlic njeni hibi in zgolj zaradi svoje 
odločenosti uspela skorajda v vsem, česar se je lotila. Kljub nasvetu šolnikov, ki so 
menili, da je njena hiba prevelika, je hodila na fakulteto in diplomirala iz filozofije na 
Univerzi Minnesota. Kasneje je študirala na univerzi Columbia in na Univerzi Oslo. 
Slednjič je postala ravnateljica na osmih šolah v zahodni Minnesoti in severni Dakoti. V 
eno od sedemnajstih svojih knjig je napisala naslednje: [navedek] »Imela sem samo eno 
oko, ki je bilo tako pokrito s hudimi brazgotinami, da sem videla lahko samo skozi 
odprtinico v levem očesu. Knjigo sem videla le, če sem jo pridržala pred obrazom in če 
sem z levim očesom na vso moč gledala na levo.« 

Leta 1943 — ko je bila stara čez petdeset let — so čudežno razvili revolucionarni postopek, 
ki ji je povrnil precej vida, brez katerega je bila tako dolgo. Pred njo se je odprl nov in 
razburljiv svet. Radostile so jo malenkosti, ki jih večina nas jemlje samoumevno, kot je 
opazovanje ptice med letom, odseva svetlobe v mehurčkih vode za pomivanje posode, 
luninih krajcev vsako noč. Eno od knjig je zaključila takole: »Dragi [...] Oče v nebesih, 
zahvaljujem se ti. Zahvaljujem se ti.« 


Borghild Dahl je tako prej in potem, ko ji je bil povrnjen vid, navdajala hvaležnost za 
blagoslove. 


Leta 1982, dve leti preden je umrla v dvaindevetdesetem letu starosti, je izšla njena 
zadnja knjiga z naslovom Happy All My Life (Srečna vse življenje). Ker je bila za vse 
hvaležna, je cenila blagoslove in živela izpolnjeno ter bogato življenje navkljub izzivom. 


V Novi zavezi v Prvem pismu Tesaloničanom 5:18 nam apostol Pavel pravi: »V vsem se 
zahvaljujte: kajti to je Božja volja v Kristusu Jezusu glede vas.« 


Spomnimo se poročila o desetih gobavcih: »Ko je prispel v neko vas, mu je prišlo naproti 
deset gobavih mož. Od daleč so se ustavili in na ves glas govorili: 'Jezus, Učenik, usmili 
se nas!" Ko jih je zagledal, jim je rekel: "Pojdite in pokažite se duhovnikom!" In med 
potjo so bili očiščeni. Ko je eden izmed njih videl, da je bil ozdravljen, se je vrnil in z 
močnim glasom slavil Boga. Padel je na obraz pred njegove noge in se mu zahvaljeval; in 
ta je bil Samarijan. Jezus pa je odgovoril: "Mar ni bilo deset očiščenih? Kje pa je onih 
devet? Ali ni bilo nobenega drugega, da bi se vrnil in počastil Boga, razen tega tujca?«" 


Gospod je v razodetju, ki ga je dal preroku Josephu Smithu, rekel: In z ničemer človek ne 
užali Boga oziroma proti nobenemu se ne razvname njegov srd razen proti tistim, ki ne 
priznajo njegove roke v vsem." Da bi bili med tistimi, ki se zahvaljujejo nebeškemu 
Očetu! Če bo nehvaležnost našteta med hudimi grehi, potem je hvaležnost med 
najplemenitejšimi vrlinami. 


Da bi si navkljub spremembam, ki pridejo v naše življenje, in s hvaležnostjo v srcu 
izpolnili dneve — kolikor le moremo -— s tistim, kar je najpomembnejše. Da bi cenili tiste, 
ki jih imamo radi, in jim izkazali ljubezen tako v besedah kot v dejanjih! 


Na koncu molim, da bomo vsi odražali hvaležnost za našega Gospoda in Odrešenika, 
Jezusa Kristusa. Njegov čudovit evangelij ponuja odgovore na največja življenjska 
vprašanja: Od kod smo prišli? Zakaj smo tukaj? Kam gre moj duh, ko umrem? 


Učil nas je kako moliti. Učil nas je kako moliti. Učil nas je kako služiti. Njegovo 
življenje je zapuščina ljubezni. Ozdravljal je bolne, bodril potrte, reševal grešnike. 


Prišel je čas, ko je bil sam. Nekateri apostoli so dvomili, eden ga je izdal. Rimski vojaki 
so mu prebodli stran. Jezna drhal mu je vzela življenje. S hriba Golgota še odzvanjajo 
njegove sočutne besede: »Oče, odpusti jim, saj ne vedo, kaj delajo.« (Lk 23:34) 


Mogoče je čutil vrhunec svojega zemeljskega poslanstva in je pred tem potožil: »Lisice 


imajo brloge in ptice neba gnezda, Sin človekov pa nima, kamor bi glavo naslonil.«" »Ni 
prostora v gostišču,« ni bil edini izraz zavrnitve — samo prvi. Vendar vabi vas in mene, 

naj ga sprejmemo. »Glej, stojim pred vrati in trkam. Če kdo sliši moj glas in odpre vrata, 
bom stopil k njemu in večerjal z njim, on pa z menoj." 


Kdo je bil ta človek bridkosti, ki je poznal gorje? Kdo je Kralj slave, ta Gospod nad 
vojskami? On je naš Gospodar. On je naš Odrešenik. On je Božji Sin. On je vir naše 
odrešitve. Kliče nam: »[Hodite] za menoj!«" Naroča nam: »[Pojdite] in [delajte] prav 
tako!«'" Roti nas: »Spolnjujte moje zapovedi !« 


Hodimo za njim! Posnemajmo njegov vzor! Bodimo poslušni njegovi besedi! Tako mu 
dajemo božanski dar hvaležnosti. 


Bratje in sestre, iskreno molim, da se bomo prilagodili spremembam v življenju, da bomo 
spoznali, kaj je najpomembnejše, da bomo vselej izražali hvaležnost in tako našli radost v 
potovanju. V imenu Jezusa Kristusa, amen. 


OPOMBE 


1. Arthur Gordon, A Day at the Beach; izdal Arthur Gordon, 1959; prvič izšlo pri Reader's Digest. 
2. William Shakespeare, Dva gospoda v Veroni. 
3. Osebna pisma. Kra 
4. Sarah Ban Breathnach, navedek iz 7he Book of Positive Ouotations, sest. John Cook. izšlo pri Fairview Press, 2007. 
5. Lk 17:12-18. 
6. Gl. NaZ 59:21. 
7. Mt 8:20. 

8. Raz 3:20. 

9. Mr 2:14. 

10. Lk 10:37. 

PREIZKUS 


PREDSEDNIK BOYD K. PACKER 
predsednik zbora dvanajstih apostolov 


Niti drhal niti vojska svetih nista mogli odvrniti od tega, za kar so vedeli, da 
je res: 


Živimo v tistih »hudih časih«, o katerih je apostol Pavel prerokoval, da bodo nastopili v 
poslednjih dneh'. Če hočemo biti varni kot posamezniki, družine in kot cerkev, bomo to 
dosegli s »pokoravanjem evangelijskim zakonom in uredbam«'. 


Sveti so bili 24. julija 1849 v dolini že natanko dve leti. Po letih napadov in preganjanja 
so bili končno svobodni. To je bil razlog za veliko slavje. 


Samo nekaj let prej je prerok Joseph Smith v groznih pogojih več mesecev trpel v ječi 
Liberty, medtem ko je drhal pregnala svete z njihovih domov. Besedi svoboda in ječa ne 
gresta preveč dobro skupaj. 


Joseph je Boga vprašal, kje je in kje je paviljon, ki prekriva Božje skrivališče. V prašal ga 
je, kako dolgo bo njegova roka mirovala in bodo njegove čiste oči iz nebes gledale 
krivice njegovega ljudstva in njegovih služabnikov ter mu bodo v ušesih odzvanjali 
njihovi klici? 


Prerok Joseph Smith je pred tem prosil za vodstvo in Gospod je rekel, naj sveti 
zadoščenje zahtevajo pri sodnikih, guvernerju in potem pri predsedniku države." S 
pritožbami pri sodnikih niso uspeli. Josepha Smitha so v življenju na podlagi vseh 
mogočih izmišljenih obtožb pred sodišče pozvali več kot dvesto krat. Obsodili ga niso 
nikoli. 


Ko so zadoščenje zahtevali pri guvernerju Boggsu v Misuriju, je ta izdal naslednji razglas: 
»Mormone je potrebno obravnavati kot sovražnike in se jih mora iztrebiti oziroma 
pregnati iz države, če je to potrebno za javno dobro.«" To je dalo povod za neizmerno 
krutost in hudobijo. 


Pritožili so se Martinu Van Burenu, predsedniku Združenih držav, ki jim je rekel: »Vaša 
5 Oj lobi.) 
stvar je pravična, a za vas ne morem narediti nič.« 


Prebral bom zadnja odstavka njihove tretje pritožbe, ki so jo naslovili na kongres 
Združenih držav: 


»Trpljenje podpisnikov prošnje je že neznosno, preveč nečloveško, preveč, da bi ga 
ameriški državljani prenašali brez pritožb. Vsa ta dolga leta smo ječali pod železno roko 
tiranije in zatiranja. Oropani smo bili imetja v vrednosti dveh milijonov dolarjev. 
Preganjali so nas kot gozdne živali. Videli smo naše ostarele očete, ki so se borili v 
ameriški revoluciji, in naše nedolžne otroke, ki so jih prav tako ubili naši preganjalci. 
Videli smo, kako so najbolj nečloveško žalili in zlorabljali zale hčere ameriških 
državljanov, in nenazadnje smo videli petnajst tisoč duš — moških, žensk in otrok — ki so 
jih oboroženi možje v hudi zimi pregnali z njihovih toplih domov v deželo tujcev, brez 

denarja in brez zaščite. V vseh teh težkih okoliščinah proseče dvigamo roke k najvišjim 
državnim svetom in se ponižno obračamo na člane senata in predstavnike velikega ter 
svobodnega ljudstva po odškodnino in zaščito. 


Prisluhnite! O, prisluhnite prosečemu glasu več tisoč ameriških državljanov, ki sedaj 
ječijo v izgnanstvu [...]! Prisluhnite! O, prisluhnite joku in bridkemu žalovanju vdov ter 
sirot, čigar možje in očetje so bili v deželi, kjer ponosno leti orel, [...] kruto trpinčeni! Ne 
dopustite, da bi bilo v državnih arhivih zabeleženo, da so izgnanci pri vas prosili za 
zaščito in zadoščenje, a so prosili zaman. V vaši moči je, da nas, naše žene in naše otroke, 
rešite pred tem, da bi se ponovili krvoločni prizori iz Misurija, in s tem zelo pomirite 
strahove preganjanih in ranjenih ljudi, vaši prosilci pa bodo še naprej molili.«? 


Niso se jih usmilili in so jih zavrnili. 


Leta 1844, ko jim je guverner Thomas Ford iz Illinoisa obljubil zaščito, so v ječi Cartage 
do smrti ustrelili Josepha Smitha in njegovega brata Hyruma. Z besedami se dejansko ne 
da izraziti okrutnosti in trpljenja, ki so ga sveti prestajali. 


Tistega 24. julija 1849, ko so bili torej končno osvobojeni napadov, so načrtovali 
proslavo." Sveti so vse, kar so imeli, pripeljali na cizah oziroma v pokritih vozovih tisoč 
šeststo kilometrov po divjini. Preden je železnica prišla prav do Salt Lake Cityja, je 
preteklo več kot dvajset let. Čeprav so bili skoraj brez vsega, s čimer bi lahko delali, so se 
odločili, da bo praznovanje velik odraz tega, kar so čutili. 


Na Tempeljskem trgu so postavili senčnico. Postavili so skoraj dvaintrideset metrov 
visok zastavni drog. Izdelali so velikansko državno zastavo, ki je v dolžino merila skoraj 
dvajset metrov, in jo pritrdili na vrh droga. 


Morda se zdi nerazumljivo, skoraj neverjetno, da so za temo te prve velike proslave 
izbrali domoljubje in zvestobo prav tej vladi, ki jih je zavrnila in jim ni hotela pomagati. 
Če lahko razumeti zakaj, boste razumeli moč Kristusovih naukov. 


Ko je predsednik Brigham Young vodil povorko po Tempeljskem trgu, je igral orkester 
na pihala. Sledilo mu je dvanajst apostolov in sedemdeseteri. 


Za njimi je šlo štiriindvajset fantov, oblečenih v bele hlače in črne suknjiče. Na desni 
rami so imeli bel šal, na glavi venček oziroma krono, na levi strani pa opasan meč. 
Presenetljivo je, da so v desnici imeli izjavo o neodvisnosti in ustavo Združenih držav. 
Eden od fantov je prebral izjavo o neodvisnosti. 


Za njimi je šlo štiriindvajset deklet, oblečenih v belo, z modrim šalom na desni rami in 
belo vrtnico v laseh. Vsaka je imela Sveto pismo in Mormonovo knjigo. 


Skoraj tako presenetljivo kot to, da so za temo izbrali domoljubje, je bilo to, kar je sledilo: 
štiriindvajset starih gospodov (kot so jih imenovali), ki jih je vodil patriarh Isaac Morley. 
Poznali so jih kot »sivolase« — vsi so bili stari več kot šestdeset let. V roki so imeli rdeče 
pobarvano palico z belim trakom na vrhu. Na enem so bile zvezde in črte. Ti možje so 
predstavljali duhovništvo, ki je bilo od začetka, preden je bil svet), in je bilo v tem 
razdobju obnovljeno. 

Sveti so vedeli, da jim je Gospod naročil, naj bodo podložni »kraljem, predsednikom, 
vladarjem in poglavarjem v pokoravanju, spoštovanju in podpiranju zakona«'?. Ta takrat 
razodeta zapoved tudi danes velja za vsakega člana v vsaki državi. Biti moramo dobri 
državljani, ki spoštujejo zakone. 


Gospod jim je rekel, da je ustavo te dežele uveljavil po rokah modrih, katere je postavil 
prav v ta namen''. 


Gospod jim je v nekem drugem verzu dejal, da ni prav, da kdo zasužnji drugega'" zato so 
bili torej proti suženjstvu. Slednje je bila zelo občutljiva točka za naseljence v Misuriju. 


In tako je »starešina Phineas Richards na proslavi tistega dne leta 1849 v imenu 
štiriindvajsetih starih gospodov prebral nagovor o zvestobi in domoljubju«'?. Govoril je o 
potrebi, da otroke učijo domoljubja in da imajo radi svobodo in jo spoštujejo. Potem ko je 
na kratko govoril o nevarnostih, ki so jih morali prestati, je rekel: »Bratje in prijatelji, mi, 
ki smo dočakali šestdeset let, smo videli vlado Združenih držav v vsej njeni slavi in vemo, 
da so nezaslišane krutosti, ki smo jih pretrpeli, izvirale iz pokvarjene in izprijene uprave, 
medtem ko neoporečna načela naše ponosne ustave ostajajo nespremenjena. [...] Ker smo 
od očetov podedovali duha svobode in gorečnost domoljubja, ju torej čista predajmo 
svojemu potomstvu.«'" 


Pričakovali bi, da se bodo sveti zaradi vpliva človeške narave hoteli maščevati, toda to, 
kar so naredili, je nadzorovalo nekaj močnejšega celo od človeške narave. 


Apostol Pavel je Timoteju pojasnil: »Duševni človek ne sprejema tega, kar prihaja iz 
Božjega Duha. Zanj je to norost in tega ne more spoznati, ker se to presoja duhovno. [...] 
Mi pa imamo Kristusov um.«'? Ta Duh je te zgodnje člane Cerkve potrdil za Kristusove 
privržence. 


Če lahko razumete ljudi s takšno veliko potrpežljivostjo, tako obzirne, tako odpuščajoče, 
tako krščanske, po vsem, kar so pretrpeli, boste odkrili, kaj pomeni biti sveti iz poslednjih 
dni. Namesto da bi besneli v maščevanju, so se zatekli k razodetju. Njihovo smer so 
začrtali nauki, ki jih danes lahko najdemo v Stari in Novi zavezi, Mormonovi knjigi, 
Nauku in zavezah ter Dragocenem biseru. 


Če lahko razumete, zakaj so proslavljali, tako kot so, potem lahko razumete, zakaj danes 
verujemo v Gospoda Jezusa Kristusa in v evangelijska načela. »Govorimo o Kristusu, 
radostimo se v Kristusu, pridigamo o Kristusu, prerokujemo o Kristusu in zapisujemo po 
naših prerokbah, da bodo naši otroci vedeli, h kateremu viru naj se ozirajo za odpuščanje 
svojih grehov.«'? In tako danes v teh nenavadno nevarnih časih v pravi Cerkvi Jezusa 
Kristusa!" učimo evangelijska načela in po njih živimo. 


Pri proslavi leta 1849 je bilo simbolično in preroško troje: prvič, da so fantje nosili ustavo 
in izjavo o neodvisnosti, drugič, da so vsa dekleta imela Sveto pismo in Mormonovo 
knjigo, in tretjič, da so mesto v sprevodu imeli stari možje — sivolasi gospodje. 


Po programu so imeli pojedino, s katero so postregli na pomožnih mizah. Povabili so tudi 
več sto iskalcev zlata in šestdeset Indijancev. 


Potem so se vrnili na delo. 

Predsednik Young je rekel: »Če nas bodo prebivalci Združenih držav deset let pustili pri 
miru, jim ne bomo več utrujali.«' 


Natanko osem let kasneje so sveti v soteski Little Cottonwood praznovali 24. julij. Štirje 
jezdeci so prinesli sporočilo, da je na planjavah vojska z dva tisoč petsto vojaki. Armada 
Združenih držav, kateri je poveljeval polkovnik Albert Sydney Johnston, naj bi po ukazu 
predsednika Jamesa Buchanana zatrla namišljen mormonski upor. 


Sveti so prekinili shod in odšli domov, da bi se pripravili na obrambo. Namesto da bi 
bežali, je predsednik Young tokrat rekel: »N obenega zakona nismo prekršili in nobenega 
povoda nimamo, da bi to storili, niti tega ne nameravamo storiti, toda glede tistih, ki 
prihajajo nad to ljudstvo, in moj pomočnik je Bog Vsemogočni, ne morejo priti sem.«"? 


Moja prastarša sta enega otroka pokopala na poti iz Far Westa, ko so jih pregnali v 
Nauvoo, in drugega v Winter Ouartersu, ko so jih pregnali na zahod. Druga prababica, ki 
je bila takrat najstnica, je vlekla cizo vzdolž južnih bregov reke Platte. Peli so: 


Za nas pa kraj pripravil je naš Kralj, 
vodi nas na zahod, 

kjer nas nihče ne bo ustrahoval, 
mirna bo naša pot." 


Na drugi strani reke so videli, kako se v soncu bleščijo bajoneti vojakov." Niti drhal niti 
vojska svetih nista mogli odvrniti od tega, za kar so vedeli, da je res. Pogodili so se za 
sporazum in utaška vojna (kasneje so ji rekli Buchananova zmota) se je končala. 


Danes za vernike svetih iz poslednjih dni sonce nikoli ne zaide. Sedaj nas vodijo ista 
razodetja in vodi nas prerok. Ko je prerok Joseph Smith umrl, je na njegovo mesto prišel 
drugi. Ta red nasledstva se nadaljuje še danes. 


Thomasa S. Monsona so na aprilski generalni konferenci pred šestimi meseci, le pet 
mesecev pred enainosemdesetim rojstnim dnevom, potrdili za šestnajstega predsednika 
Cerkve. Nasledil je predsednika Gordona B.  Hinckleyja, ki je umrl v 
osemindevetdesetem letu starosti. 


Visoki Cerkveni voditelji bodo vedno izkušeni zaradi desetletij priprav. Predsednik 
Monson je popolnoma pripravljen za današnje izzive. Podpirata ga dva svetovalca in zbor 
dvanajstih apostolov — vsi pa so preroki, vidci in razodevalci. 


Isti Lucifer, ki ga je Oče izgnal iz svoje navzočnosti, še vedno deluje. Z angeli, ki mu 
sledijo, bo otežil Gospodovo delo in ga, če bo le lahko, uničil. 


Vendar mi ostajamo na poti. V družini in v cerkvi so ta načela in uredbe naše sidro. V 
prihodnost zrimo z vero! Kakršni koli preizkusi so pred nami, in veliko jih bo, ostanimo 
zvesti in pravični! 


Pričujem, da Bog, Oče, in njegov Sin, Jezus Kristus, živita. Joseph Smith je bil Božji 


prerok, kakor je danes Thomas S. Monson. Tega dela ne more nič ustaviti. O tem 
pričujem v imenu Jezusa Kristusa, amen. 


104 


OPOMBE 


1. Gl. 2 Tim 3. 

2. Členi vere 1:3. 

3. Gl. NaZ 121l:1-2. 

4. Gl. NaZ 101: 86-88. 

5. History of the Church 3:175. 

6. Eliza R. Snow, Biography and Family Records of Lorenzo Snow, Deseret News Company: Salt Lake City, 1884, str. 
vi 

7. Snow, str. 152-153. 

8. Gl. Snow, str. 95-107. 

9. Gl. NaZ 76:13. 

10. Členi vere 1:12. 

11. Gl. NaZ 101:80. 

12. Gl. NaZ 101:79. 

13. Snow, str. 100. 

14. Phineas Richards in Snow, str. 102-104. 

15. 1 Kor 2:14, 16. 

16. 2 Ne 25:26. 

17. Gl. NaZ 1:30. 

18. Journal of Discourses, 5:227. 

19. Journal of Discourses, 5:226-227. 

20. Hvalnice in otroške pesmi, str. 2, 3. kitica. 

21. Gl. C.C.A. Christensen, By Handcart to Utah: The Account of C.C.A. Christensen, prevod: Richard L. Jensen, 
Nebraska History, 6. knjiga, št. 4, Winter 1985, str. 342. 


105 


CELESTIALNA POROKA 


STAREŠINA RUSSELL M. NELSON 
član zbora dvanajstih apostolov 


Razglas o družini nam pomaga pri razumevanju, da celestialna poroka 
prinaša večje možnosti za srečo kakor vsak drug odnos. 


Dragi bratje in sestre, neizmerno sem hvaležen za vsakega od vas. Skupaj doživljamo 
izjemno hvaležnost za evangelij Jezusa Kristusa. V tem svetu, polnem bede, smo 
resnično hvaležni za veliki Božji načrt sreče!. Njegov načrt pravi, da je namen moškega 
in ženske ta, da bi imela radost". Te radosti smo deležni, če se odločimo živeti v sozvočju 
z večnim Božjim načrtom. 


Pomembnost odločitve lahko ponazorim s preprosto predstavo, ki mi je prišla na misel, 
ko sem nekega dne kupoval v ogromni veleblagovnici. To imenujem »nakupovalni 
vzorci«. Ker je nakupovanje del našega vsakdana, vam bodo ti vzorci morda znani. 


Modri kupci temeljito preučijo ponudbo, preden nekaj izberejo. V prvi vrsti se 
osredotočijo na kvaliteto in trpežnost želenega izdelka. Hočejo samo najboljše. Po drugi 
strani nekateri kupci iščejo popuste, drugi se ne ozirajo na ceno, vendar kasneje — na 
njihovo presenečenje — da se njihova odločitev ni obnesla. Na žalost so tudi takšni redki 
posamezniki, ki pozabijo na svojo integriteto in ukradejo vse, kar hočejo. Rečemo jim 
»tatovi«. 


Vzorec kupcev lahko prenesemo na temo zakonske zveze. Zaljubljeni par se lahko odloči 
za visoko kvalitetno zakonsko zvezo ali za nižji tip, ki se ne bo obnesel. Lahko da se ne 
odločijo ne za eno ne za drugo in predrzno ukradejo, kar hočejo kot »tatovi zakonskih 
ZVEZ«. 


O zakonski zvezi je govora po vsem svetu, kjer za zakonsko življenje obstajajo različni 
dogovori. O tej temi govorim zato, da bi kot Gospodov apostol" izjavil, da je zakonska 
zveza med moškim in žensko sveta — da jo je odredil Bog'. Prav tako zagovarjam vrlino 
tempeljske poroke. To je najvišja in najtrajnejša vrsta poroke, ki jo svojim otrokom lahko 
ponudi Stvarnik. 


Medtem ko je odrešitev zadeva posameznika, je povzdignjenje zadeva družine". Samo 
tisti, ki se poročijo v templju in katerih poroko pečati Sveti Duh obljube, bodo ostali 
poročeni po smrti in prejeli najvišjo stopnjo celestialne slave". Zaradi tega se tempeljska 
poroka imenuje tudi celestialna poroka. Celestialna slava ima tri stopnje. Če hočeta mož 
in žena prejeti najvišjo, se morata pečatiti za čas in za vso večnost ter spolnjevati zaveze, 
ki sta jih sklenila v svetem templju". 


Najplemenitejše hrepenenje človeškega srca je, da bi poroka veljala še po smrti. To 
omogoča zvestoba tempeljski poroki. Zato so lahko družine skupaj za večno. Ta cilj je 
veličasten. Namen vseh cerkvenih dejavnosti, prednosti, zborov in razredov je večna 
družina". 

Nebeški Oče je zato, da bi ta cilj izpolnil, v tem razdobju obnovil duhovniške ključe, tako 
da se potrebne uredbe v njegovem načrtu lahko izvajajo s pravilnim polnomočjem. Pri tej 
obnovi so sodelovali nebeški glasniki — vključno z Janezom Krstnikom?, Peter, Jakob, 
Janez", Mojzes, Elija Tišbejec in Elija. 


Znanje te razodete resnice se širi po Zemlji." Kot Gospodovi preroki in apostoli svetu 
ponovno o poni da je družina v središču Stvarnikovega načrta za večno usodo 
njegovih otrok" 


Nadalje razglašamo, da so »vsi ljudje — moški in ženske — so ustvarjeni po Božji podobi. 
Vsak je ljubljeni duhovni sin ali hči nebeških staršev in kot tak ima vsak božansko naravo 
in usodo. Spol je bistvena značilnost posameznikove predzemeljske, zemeljske in večne 
identitete ter namena. 


V predzemeljskem obstoju so duhovni sinovi in hčere poznali in častiti Boga kot svojega 
večnega Očeta in sprejeli so njegov načrt, po katerem njegovi otroci lahko prejmejo 
fizično telo, si pridobijo zemeljske izkušnje in tako napredujejo k popolnosti in na koncu 
uresničijo svojo božansko usodo dediča večnega življenja. Načrt sreče [nebeškega Očeta] 
omogoča, da se družinski odnosi nadaljujejo tudi po smrti. Svete uredbe in zaveze, ki so 
na voljo v svetih templjih, posameznikom omogočajo, da se vrnejo v Božjo navzočnost, 
družinam pa, da so združene za večno.« " 


Razglas o družini nam pomaga pri ae ji da celestialna poroka prinaša večje 

možnosti za srečo kakor vsak drug odnos." Zemlja je bila ustvarjena in Cerkev 

obnovljena zato, da bi se lahko oblikovale družine, se pečatile in bile povzdignjene za 
SD] 

večno. 


Sveti spisi oznanjajo, da je zakonito, da ima mož no ženo, in bosta eno meso in to zato, 
da bo Zemlja. izpolnila namen svojega stvarjenja." Na drugem mestu nam zatrjujejo, da 
»v Gospodu ni niti ženske brez moškega niti moškega brez ženske«'?. Tako poroka ni le 
evangelijsko načelo povzdignjenja, temveč Božja zapoved. 


Nebeški Oče je izjavil, da je njegovo delo in njegova slava to, da človek prejme 
nesmrtnost in večno Življenje". 4%. Odkupna daritev njegovega ljubljenega Sina je 
omogočila uresničitev obeh teh ciljev. Zaradi odkupne daritve je nesmrtnost oziroma 
vstajenje od mrtvih postala možna za vse". In zaradi odkupne daritve je večno življenje, 
kar pomeni večno življenje v Božji navzočnosti, kar je največji Božji dar", omogočeno 
vsem. Če hočemo prejeti večno življenje, moramo skleniti večno in neskončno zavezo Z 
nebeškim Očetom"? .To pomeni, da tempeljska poroka ni le med možem in ženo; 
vključuje tudi partnerstvo z Bogom". 


Razglas o družini nas prav tako opominja, da imata mož in žena sveto odgovornost, da 
drug drugega ljubita i in da drug za drugega skrbita". Otroci, ki se rodijo v tej zvezi, so 
Božja dediščina"". Če se družina pečati v templju, lahko postane prav tako večna kot je 
samo Božje kraljestvo"?. 


Za takšno plačilo je potrebno več kot samo upajoča želja. Občasno v časopisu preberem 
osmrtnico, v kateri je izraženo pričakovanje, da je nedavna smrt združila nekoga z 
umrlim partnerjem, medtem ko se dejansko sploh miso odločili za možnost večnosti. 
Namesto tega so se odločili za zakon, ki je bil veljaven samo za časa njunega življenja. 

Nebeški Oče jima je ponudil večji dar, vendar sta ga zavrnila. In ker sta zavrnila dar, sta 
zavrnila tudi Darovalca daru". 


Eden izmed pomembnih stavkov v svetih spisih jasno razlikuje med upajočo željo in 
večno resnico. Pravi, da nobena zaveza, pogodba, obveza, zaobljuba, prisega ali 
pričakovanja, ki niso sklenjena in pečatena s Svetim Duhom obljube, preko tega, ki je 
maziljen, tako za čas kot za vso večnost, niso učinkovita, veljavna ali merodajna med in 
po vstajenju od mrtvih; kajti vse pogodbe, ki niso sklenjene s tem namenom, se končajo, 
ko ljudje umrejo.? 


Te resnice so absolutne. Člani te Cerkve vse ljudi vabijo, naj zanje izvedo in se pripravijo 
za večno življenje.?" Vse vabimo, naj pridobijo vero v Boga, večnega Očeta, in njegovega 
Sina, Jezusa Kristusa, naj se pokesajo, sprejmejo Svetega Duha, prejmejo tempeljske 
blagoslove, sklenejo in spolnjujejo svete zaveze in vztrajajo do konca. 


Veliki Božji načrt sreče in njegovi večni blagoslovi so po milosti na voljo tudi tistim, ki v 
življenju niso imeli priložnosti slišati za evangelij. Tempeljske uredbe se lahko opravijo 
namesto njih. 


Kaj pa številni odrasli člani Cerkve, ki se niso poročili? Z življenjskimi preizkušnjami se 
soočajo sami, vendar ne po svoji napaki. Spomnimo se, da bodo Božji sveti dobili vse 
blagoslove na Gospodov način in ob njegovem času." Gospod bo vsakomur sodil in ga 
nagradil tako glede na njegovo srčno željo kot dejanja." 


Medtem pa lahko človeško napačno razumevanje povzroča nesrečo v zakonu. Pravzaprav 
se vsak zakon začne z dvema šibkima točkama. Vključuje dva nepopolna človeka. Srečo 
lahko prejmeta le zaradi svojih iskrenih prizadevanj. Prav kakor je orkester lahko ubran le, 
če si za to prizadevajo vsi njegovi člani, tako so tudi v zakonu potrebna skupna 
prizadevanja. To prizadevanje bo uspešno, če bosta oba partnerja zmanjšala osebne 
zahteve in sebično obnašanje. 


Predsednika Thomasa S. Monson je dejal: »Če hočemo najti pravo srečo, jo moramo 
iskati v služenju drugim. Sele ko svoj ego podredimo služenju drugim, spoznamo pravi 
pomen življenja. Služenje drugim je kot dolžnost — njena izpolnitev nam prinaša pravo 
srečo.« 


Ubranost je v zakonu možna šele, če partnerjevo srečo postavljamo med najvišje 
prioritete. Ko se to dejansko zgodi, celestialni zakon postane dejanskost in prinaša veliko 
radost v tem ter v prihodnjem življenju. 


Božji načrt sreče nam omogoča svobodno voljo. Kakor pri nakupovalnih vzorcih se tudi 
mi lahko odločimo za celestialni zakon ali za kakšno slabšo alternativo." Nekatere 
poročne možnosti so cenene, druge so drage, nekatere pa prekanjeno izdela nasprotnik. 
Varujte se teh možnosti; vedno prinašajo bedo!" 


Najboljša odločitev je celestialna poroka. Če je prej prišlo do slabše odločitve, se jo na 


srečo da dopolniti z najboljšo odločitvijo. Za to se moramo v srcu močno spremeniti"? in 
osebnostno zrasti". Zaradi obljubljenih blagoslovov se je vredno potruditi? 

Polnost blagoslovov tempeljske poroke nam je kot smrtnikom skoraj nedojemljiva. 
Takšen zalkan se bo nadalje razvijal v celestialnem kraljestvu. Tam lahko postanemo 
popolni", Prav kakor je Jezus naposled prejel polnost Očetove slave", tudi mi lahko 
pridemo k Očetu in sčasoma prejmemo od njegove polnosti" 


Celestialna poroka je ključni del priprav za večno življenje. Poročeni moramo biti s pravo 
osebo, na pravem kraju, s pravim polnomočjem ter zvesto spolnjevati te sveto zavezo" 
Potem nam bo povzdignjenje v Božje celestialno kraljestvo zagotovljeno. O tem pričujem 
v imenu Jezusa Kristusa, amen. 


OPOMBE 


1. Gl. Al 42:8. Imenuje se tudi »Božji načrt« (gl. 2 Ne 9:13, Al 34:9), »načrt odkupitve« (gl. JakK 6:8; Al 12:26, 30, 
32-33: 29:2; 42:13) »načrt odrešitve« (gl. A. 24:14; 42:5) in »načrt milosti« (gl. Al 42:15, 31). 

2. Gl. 2 Ne 2:25. 

3. Gl. NaZ 107:35. 

4. Gl. NaZ 49:15-17. 

5. Gl. Russell M. Nelson, Salvation and Exaltation, Liahona, maj 2008, str. 7; Ensign, maj 2008, str. 7. 

6. Gl. NaZ 76:51, 53; 132:7. 

7, Gl. NaZ 131:1-3. 

8. Eden od primerov tega cilja je izjava v svetih spisih, da ima cerkev vedno dolžnost zaradi družine (gl. NaZ 23:3; 
poudarek dodan). 

9. Gl. NaZ 13. 

10. Gl. Mt 16:18-19; NaZ 27:12-13; Joseph Smith-History 1:72. 

11. Gl. NaZ 110:11-16. 

12. Gl. NaZ 128:8, 18; 132:45-46. 

13. Gl. 2 Ne 10:2, 30:8. 

14. Družina: Razglas svetu, Liahona, okt. 2004, str. 49; Ensign, nov. 1995, str. 102, 1. odstavek. 

15. Družina: Razglas svetu, Liahona, okt. 2004, str. 49; Ensign, nov. 1995, str. 102, 2. in 3. odstavek. 

16. Prej sem navedel, da je družina temelj družbenega reda, vodnjak vrline in temelj za večno povzdignjenje (gl. 
Nurturing Marriage, Liahona, maj 2006, str. 36; Ensign, maj 2006, str. 36). 

17. Kadar je v svetih spisih svarilo, da bo Zemlja docela uničena, se svarilo povezuje s potrebo po duhovniškem 
polnomočju, s katerim se družine pečati v svetih templjih (gl. NaZ 2:1-3; 138:48; Joseph Smith-History 1:38-39). 

18. Gl. NaZ 49:16; gl. tudi | Mz 2:24; Mt 19:5; Mr 10:7-9: Moses 3:24; Abraham 5:18; NaZ 42:22. 

19. 1 Kor 11:11. 

20. Gl. Moses 1:39. 

21. Gl. 2 Ne 9:22; Al 12:8; 33:22: He 14:17; Mor 9:13; Moses 7:62; Joseph Smith Translation, Genesis 7:69. 

22. Gl. NaZ 14:7. 

23. Gl. NaZ 132:19. 

24. Gl. Mt 19:6. 

25. Družina: Razglas svetu, Liahona, okt. 2004, str. 49; Ensign, nov. 1995, str. 102, 6. odstavek. 

26. Gl. Ps 127:3. 

27. Gl. NaZ 132:19-20. 

28. Gl. NaZ 88:33. 

29. Gl. NaZ 132:7; poudarek dodan. 

30. Jezus je o tem načelu učil ljudi v starodavni Ameriki (gl. 3 Ne 27:16-20). Gl. tudi 2 Ne 33:4; NaZ 42:61; Joseph 
Smith Translation, 1 John 5:13. 

31. Gl. NaZ 128:1-18; 137:7-8. 

32. Gl. Joseph Fielding Smith, Doctrines of Salvation, sestavil Bruce R. MeConkie, trije deli od 1954-1956), 2:76-77. 
33. Gl. Al 41:3; NaZ 137:9. 

34. LDS Church News, 5. jul. 2008, str. 2. 

35. Gl. 2 Ne 2:27, JakK 6:8. 

36. Satan hoče, da bi bili nesrečni, kakor je on (gl. Raz 12:9; 2 Ne 2:18; Moses 4:6; NaZ 10:22-27). 

37. Gl. Al 5:12- 14. Takšna močna sprememba vključuje kesanje, odpuščanje in novo odločenost, da bomo prišli h 
Kristusu in se v njem izpopolnili (gl. Mor 10:32). 

38: »Verujemo, da so prva načela in uredbe evangelija taka: prvič, vera v Gospoda Jezusa Kristusa, drugič, kesanje, 
tretjič, krst s potopitvijo za odpuščanje grehov, četrtič, polaganje rok za dar Svetega Duha.« (Členi vere 4) Kesanje 
pomeni, da se popolnoma spremenimo na bolje—popolna osebna nadgradnja. 

39. Gl. NaZ 93:1. 

40. Gl. Mor 40:32. 

41. Gl. NaZ 93:13-14. 

42. Gl. NaZ 93; NaZ 66:2: 132:5-6. 

43. Gl. Bruce R. MeConkie, Mormon Doctrine, 2. izdaja, 1966, str. 118. 

POUČEVANJE EVANGELIJA - 
NAŠE NAJPOMEMBNEJŠE POSLANSTVO 


STAREŠINA WILLIAM D. OSWALD 
drugi svetovalec generalnega predsedstva Nedeljske šole 


Ko se naučimo nekaj osnovnih načel o poučevanju in nam nekdo pokaže 
kako učiti, lahko to počnemo vsi. 


Nedavno sva se s sestro Oswald odločila, da bova najini petletni vnukinji dvojčici naučila 
skakanja čez kolebnico. To je otroška igra, pri kateri se skače čez vrv, ko se ta zavrti čez 
glavo in nato pod nogami. Po nekaj enostavnih navodilih sta deklici poskušali, vendar 
jima je vsakič spodletelo. 


Ravno smo hoteli odnehati, ko sta dve starejši sosedovi deklici šli mimo in ponudili 
pomoč. Obe sta bili izkušeni v skakanju s kolebnico in sta lahko pomagali najinima 
vnukinjama, kako skakati čez vrv. Ko sta vrv preskočili, sem opazil, da sta peli pesem, ki 
jima je pomagala, da sta po ritmu skakali preko vrvi. 


Ko sta najini vnukinji doumeli in videli, kako skakati s kolebnico, je bil preostali del 
lekcije lahek. Z malo vaje sta dvojčici osvojili znanje osnov te igre. 


Med učenjem skakanja z vrvjo je še ena vnukinja, stara le tri leta, sedela na trati in tiho 
opazovala. Ko smo jo vprašali, če bi hotela skočiti, je pokimala, stopila naprej in se 
postavila poleg vrvi. Ko smo vrv zavrteli, je na naše veliko presenečenje skočila, tako kot 
je to videla delati sestri. Skočila je enkrat, nato dvakrat in nato še enkrat in še enkrat in na 
glas ponavljala isto pesem, ki so jo pele starejše deklice. 


Vse tri vnukinje so prej mislile, da je skakanje čez vrv umetnost. Bila je preprosta stvar, 
ki so jo lahko naredile vse, potem ko so se naučile nekaj preprostih načel in videle, kako 
se to dela. Tako je tudi z učenjem evangelija. Ko se naučimo nekaj osnovnih načel o 
poučevanju in nam nekdo pokaže kako učiti, lahko to počnemo vsi. 


Predsednik Boyd K. Packer nas pogosto opomni, da »imamo vsi — voditelji, učitelji, 
misijonarji in starši — doživljenjski izziv, ki nam ga je dal Gospod, da poučujemo in se 
učimo evangelijske nauke, kot so nam bili razodeti«'. Starešina L. Tom Perry je to 
povedal zelo preprosto: »Za vsak položaj v Cerkvi je potreben učinkovit učitelj.«" 


Ker je vsak član učitelj in »učenje je središče vsega, kar delamo«', imamo vsi sveto 
odgovornost, da se naučimo nekaj osnovnih načel poučevanja. Veliko je načel 
poučevanja in učenja in ni dovolj, da o njih le beremo. Prvič, ta osnovna načela moramo 
razumeti, in drugič, pokazati se nam mora, kako jih uporabljajo uspešni učitelji. 
Poučevanja se lahko naučimo s pozornim opazovanjem spretnih učiteljev v naših 
oddelkih in vejah in z ogledom posnetka s Svetovnega usposabljanja voditeljev o 
poučevanju in učenju, ki ga najdemo na cerkveni spletni strani ali v revijah". 

Osnovna načela, ki se nanašajo na poučevanje in učenje evangelija, najdemo v svetih 
spisih. Opisana so tudi v odličnem viru za poučevanje, ki ga pogosto zanemarjamo, z 
naslovom Teaching, No Greater Cal". 


Ko iščemo zgled idealnega učitelja, ki nam lahko pokaže, kako učiti evangelij, vedno 
pridemo do Jezusa iz Nazareta. Njegovi apostoli so ga klicali Rabuni — kar pomeni 
»Učenik« ali »Učitelj«?. Bil je in še vedno j je mojster poučevanja. 


Jezus se je od drugih učiteljev svojega časa razlikoval po tem, da je učil »kakor nekdo, ki 
ima oblast«". To pooblastilo za poučevanje je prišlo od nebeškega Očeta, kajti »Bog [ga 
je] mazilil s Svetim Duhom in z močjo; [...] zakaj Bog je bil z njim«". 


Kot je zapisal Janez, je tako Jezusa učil nebeški Oče. Jezus je rekel: »Ničesar ne delam 
sam od sebe, ampak govorim to, kar me je naučil Oče. ? Sin ne more delati ničesar sam od 
sebe, ampak le to, kar vidi, da dela Oče. [...] Kajti Oče ima Sina rad in mu pokaže vse, 
kar dela sam.«'" 


Povsod v svetih spisih lahko najdemo druge primere uspešnih učiteljev evangelija, ki so 
spremenili življenje 1 in rešili dušo tistih, ki so jih učili. Na misel nam na primer pridejo 
Nefi'!, Alma" in Mozijevi sinovi!" iz Mormonove knjige. Bodite pozorni na osebno 
pipeve Mozijevih sinov na poučevanje evangelija: »Postali so bili močni v vedenju o 
resnici; kajti bili so možje jasne presoje in marljivo so se bili poglabljali v svete spise, da 
bi poznali Božjo besedo. To pa ni vse; veliko so se bili predajali molitvi in postu; zato so 
imeli preroškega duha in duha razodetja in ko so poučevali, so poučevali z Božjo močjo 
in polnomočjem.« '" 


Drug mogočen učitelj evangelija je bil Moroni, ki je bil izvoljen za sla, poslan iz Božje 
navzočnosti", da poučuje in vodi preroka Josepha Smitha. Joseph nam je dal kratek, 
vendar a raben opis tistega, kar je Moroni govoril in delal, ko ga je učil. 


Ko se je Moroni Josephu Smithu prikazal prvič, je bil prerok najstnik, star sedemnajst let 
z malo formalne izobrazbe. Joseph je sebe opisal kot nepomembnega fanta, ki ni imel v 
svetu nobenega vpliva", neki prijatelj pa ga je kasneje opisal kot neučenega in neukega'". 
V rokah potrpežljivega in skrbečega učitelja, kot je bil Moroni — in drugih poslanih 
glasnikov, ki so ga poučevali — je ta mladenič postal glavni v tem, kar je Gospod 
imenoval čudovito in čudežno delo". 


Ali lahko naštejemo le nekaj načel poučevanja in učenja, ki jih opazimo pri poučevanju 
načina, s katerim je Moroni učil Josepha Smitha? Govorili bi lahko o mnogih pomembnih 
načelih, toda osredotočimo se na tri osnovne, ki so bistveni za dobro poučevanje. 


Prvo načelo: Izkazujte ljubezen tistim, ki jih učite, in jih kličite po imenu. 


Joseph Smith je rekel, da ga je bilo strah, ko se mu je Moroni pokazal prvič, vendar ga je 
le-ta kmalu zapustil. Kaj je bilo tisto, kar je naredil Ne da je ta strah pomagal 
pregnati? Joseph je rekel: »Poklical me je po imenuc." 9 Učitelji, ki imajo svoje učence 
radi in jih kličejo po imenu sledijo nebeškemu vzorcu"! 


Na nedavnem sestanku s predsednikom Thomasom S. Monsonom sem opazil, da je 
vsakega od nas pozdravil po imenu. Govoril nam je o učiteljici Nedeljske šole iz deških 

let, Lucy Gertsch, in pripomnil, da je ta učiteljica poznala imena vseh otrok v svojem 
razredu. Predsednik Monson je o njej rekel: »Vedno je poklicala vse, ki jih v nedeljo ni 
bilo oziroma tiste, ki sploh niso hodili. Vedeli smo, da ji ni vseeno za nas. Nihče od nas 
ni nikoli pozabil ne nje ne lekcij, ki jih je učila.«"? 


Drugo načelo: Učite iz svetih spisov. 


Naslednje učno načelo, ki ga je uporabljal Moroni, je, da je poznal svete spise in iz njih 
učil. 


Joseph Smith je dejal, da je, ko je Moronija srečal prvič, ta začel z navajanjem prerokb iz 
Stare zaveze. Navajal je še veliko drugih odlomkov in ponudil veliko razlag", Iz teh 
mnogih verzov, ki jih je Moroni navajal, je Joseph izvedel o svoji preroški vlogi pri 
pripravljanju Mormonove knjige in pri ponovni obnovi pravega evangelija na Zemlji". 


Tretje načelo: Spodbujajte razmišljanje o evangelijskih resnicah. 


Tretje načelo, ki ga je Moroni uporabil pri poučevanju Josepha Smitha, je bilo, da ga je 
pripravil, da je o tem, kar se je naučil, premišljeval. Joseph navaja, da ga je po tretjem 
srečanju Moroni pustil razmišljati o tem, kar je v tistem trenutku izkusil". Uspešni 
učitelji naj sledijo vzorcu vstalega Kristusa med Nefijci, ko je množico prosil, naj se 
vrnejo »domov in premišljujejo o tem«, kar jih je učil, da bodo lahko »razumeli«. Ze 


Nefi nas opominja, naj premišljevanje ne vključuje le naših misli, temveč tudi naš um. 
Rekel je: »Moje srce nenehno premišljuje o tem, kar sem videl in slišal«. "' 
Premišljevanje o svetih spisih in stvareh, ki smo jih videli in slišali, nam v življenju 
omogoča osebno razodetje. 


Pričujem, da je poučevanje evangelija sveto poslanstvo. Če imate učence radi in jih 
kličete po imenu, če odprete svete spise in iz njih učite in če učence spodbujate, naj 
premišljujejo o resnicah evangelijske obnove in jih udejanjajo, potem bo vaš dober vpliv 
poveličan in bo življenje učencev bolj blagoslovljeno. In na tisti čudovit dan vam bodo 
rekli, kot so rekli Jezusu iz Nazareta: »Vemo, da si prišel od Boga kot učitelj«." V imenu 
Jezusa Kristusa, amen. 

OPOMBE 


1. Principles of Teaching and Learning, Ensign, jun. 2007, str. 82. 
2. Ensign, jun. 2007, str. 84, gl. tudi 1 Kor 12:28, Ef 4:l1-14. 

3. Boyd K. Packer, Ensign, jun. 2007, str. 86. 

4. Svetovno usposabljanje voditeljev: Poučevanje in učenje, Ziakona, jun 2007, str. 49-80, razprave tega svetovnega 
usposabljanja lahko najdete na www./ds. org. 

5. Teaching, No Greater Call, 1999. 

6. Jn 20:16; gl. opombo a. 

7. Mt 7:29; gl. tudi Mr 1:22. 

8. Apd 10:38. 

9. Jn 8:28. 

10. Jn 5:19-20. 

11. Gl. 2 Ne 33:1-13. 

12. Gl. Al 17:1-12. 

13. Gl. Al 17:1-12. 

14. Al 17:2-3. 

15. Joseph Smith — Histroy 1:33. 

16. Gl. Joseph Smith — History 1:27—54. 

17. Gl. Joseph Smith — History 1:22. 

18. Orson Pratt, Deseret News, 21. jul. 1880, str. 386. 

19. 2. Nefi 25:17; 27:26; Iz 29:14 

20. Gl. Joseph Smith — History 1:32-33; gl. tudi v. 49. 

21. Gl. Mt 3:17; 3 Ne 11:7; Mor 2:1-2; Joseph Smith — History 1:17. 
22. Examples of Great Teachers, Ensign, jun. 2007, str. 109. 

23. Gl Joseph Smith — History 1:36, 41. 

24. Gl. Joseph Smith — History 1:33—54; NaZ 20:9. 

25. Gl. Joseph Smith — History 1:47. 

26. 3 Ne 17:13; gl. tudi NaZ 138:1, 6, 11, 29. 

27. 2 Ne 4:16. 

28. Jn 3:2. 

VRNITEV DOMOV 


STAREŠINA EDUARDO GAVARRET 
član prvega zbora sedemdeseterih 


Kako močno lahko vplivamo na življenje številnih, če sprejmemo 
Odrešenikovo povabilo, naj hranimo njegove ovce! 


Pozimi je v mojem domačem mestu Minas v Urugvaju zelo hladno. Mama je ob sončnem 
zahodu na ogenj naložila polena, da bi bila jedilnica topla, in drug za drugim smo se po 
končanih dnevnih opravilih s starši in sestrami zbrali. Tista prijetna topla soba, ki jo je 
grel kamin, mi je skupaj z navzočnostjo vsakega družinskega člana dajala občutek, ki ga 
bom vselej nosil v spominu. 


Potem ko sva si z ženo ustvarila družino, smo se povsod, kjer smo živeli, pogosto zbrali, 
naj je bilo okrog ognjišča ali preprosto okrog toplote, ki jo vedno občutiva, kadar se 
srečava z najinimi otroki. Kako čudovit občutek! Kako čudovit kraj je naša hiša, naš 
dom, naše zatočišče! 


Naša družina je v dolgih letih živela v različnih državah in v vsaki smo v Cerkvi pri 
članih lahko občutili isti občutek topline v vsakem oddelku, v katerega smo hodili. 


Vsak član Cerkve bi moral imeti priložnost izkusiti takšne prijetne občutke, ki bi jih 
lahko doživeli zaradi naših prizadevanj za obnovitev članstva in misijonarsko delo. 


Naj vam spregovorim o nečem, kar se je dogajalo v nekaterih okoliših in okrožjih v 
Peruju, pri tem pa bom navedel nekaj družinskih priimkov: družina Causo, družina 
Banda, družina Vargas in... 


Seznam se nadaljuje in vsebuje več kot tisoč sedemsto imen članov, ki so prišli domov. 
So člani različnih oddelkov, vej, okolišev in okrožij iz vse perujske dežele, ki so jih 
predsedniki okolišev, škofje in voditelji zborov ter pomožnih organizacij povabili, naj se 
vrnejo domov. Sprejeli so povabilo duhovniških voditeljev, ki so ga prinesli redni 
misijonarji in drugi člani, ki so prevzeli odgovornost, da jim bodo pomagali, da se bodo 
vrnili v Cerkev in prišli h Kristusu. 


Vsakega posebej pozdravljamo: Dobrodošli doma! Kaj jim je omogočilo vrnitev domov? 


S skupnimi prizadevanji je štirinajst okolišev in štiri okrožja v misijonu eno leto trdo 
delalo, da bi omogočili vrnitev vsem tistim ljudem s pomočjo obnovitve članstva in uredb 
krsta ter potrditve. 


Navdih za ta prizadevanja so našli v Odrešenikovih besedah: »Ali me ljubiš? [...] Pasi 
moje ovce.« (Jn 21:16) 


Predsednik Thomas S. Monson je dejal: »Vsa ta leta kličemo manj dejavne, užaljene, 
kritične, prestopnike, naj se vrnejo. Vrnite se in se gostite pri Gospodovi mizi ter 
ponovno okusite prijetne in zadovoljujoče sadove tovarištva s svetimi.« (Ensign, maj 
2008, str. 89) 

Ker je Alma v duši močno trpel zaradi svojih bratov, je h Gospodu molil, rekoč: »O 
Gospod, ali nam boš naklonil, da bomo uspešni, da jih bomo spet privedli k tebi in h 
Kristusu? Glej, o Gospod, njihove duše so dragocene in mnogi med njimi so naši bratje; 
zato nam daj, o Gospod, moč in modrost, da jih bomo privedli, te, naše brate, spet k tebi.« 
(Al 31:34-35) 


Predsednik Angel Alacro6n iz okoliša Puente Piedra v Limi v Peruju mi je povedal 
naslednje: »Vsako soboto z misijonarji, škofom in nekaj voditelji pomožnih organizacij 
od pol devetih do dvanajstih obiščemo manj dejavne člane, nekaj nečlanov in nove 
spreobrnjence.« 


Na tej točki njegove zgodbe sem se spomnil besed naslednje hvalnice: 


Pri srcu so Pastirju, 

pri srcu so mu jagnjeta njegove črede: 
nekatera so pri paši zašle, 

lačna, nemočna, prezebla. 

Glejte, dobri Pastir jih išče, 

išče jagnjeta izgubljena, 

privede jih radostno nazaj, 

jih reši za tako visoko ceno. 


(gl. Hymns, št. 221) 


Brat Vargas, ki je stanoval na odročnem kraju, je neko sobotno jutro prejel klic. Bil je 
predsednik Alarcon, ki ga je klical z mobilnega telefona ter najavil svoj prihod. Brat 
Vargas je nato dejal: »Presenetili ste me; do moje hiše je zelo težko priti.« Nakar je 
zaslišal odgovor: »No, zdajle sem pred vašimi vrati in želim govoriti z vami. 
Potrebujemo vas in vas prosimo, da jutri pridete na naše cerkvene sestanke.« Nato je 
moški, ki že leta ni prihajal v Cerkev, odgovoril: »Prišel bom.« 


Tako se je začelo njegovo potovanje domov. »Kajti lačen sem bil in ste mi dali jesti, 
žejen sem bil in ste mi dali piti, tujec sem bil in ste me sprejeli, nag sem bil in ste me 
oblekli, bolan sem bil in ste me obiskali, v ječi sem bil in ste prišli k meni. Karkoli ste 
storili enemu od teh mojih najmanjših bratov, ste meni storili.« (Mt 25:35-36, 40) 


Ko sem se pred dvema tednoma udeležil nedeljskih sestankov, sem imel priložnost 
srečati brata, ki je prišel prvič po številnih letih odsotnosti. Z njim je bila njegova žena, ki 
ni bila članica Cerkve. 


Ko sem ga vprašal, zakaj se je odločil vrniti, je odgovoril: »Prijatelj Fernando in ta dobri 
škof sta me povabila in sem prišel. Cerkev sem našel pred mnogimi leti in v mojem srcu 
še gori plamenček. Verjetno ni močan, vendar gori.« Zaključil sem: »No, kot vaši bratje 
bomo skupaj razpihali ogenj, da bo gorel.« Nato sva se objela. 


Z zanimanjem, pozornostjo in skrbjo za svoje brate nebeškemu Očetu iskreno izrazimo 
ljubezen. Pravzaprav ljubezen do Boga pokažemo, če služimo in če se to služenje 
osredotoča na blagor naših bližnjih. 

Kralj Benjamin je o tem učil: »In glejte, to vam pravim, da se boste lahko učili modrosti; 
da boste lahko spoznali, da ko služite soljudem, le Bogu služite.« (Moz 2:17) 


Kako močno lahko vplivamo na življenje številnih manj dejavnih družin in tistih, ki niso 
člani Cerkve, če sprejmemo Odrešenikovo povabilo, naj hranimo njegove ovce in vsem 
pomagamo priti h Kristusu! 


To je le nekaj izkušenj, ki jih ima na tihem na tisoče bratov, ki so sprejeli Gospodovo 
povabilo, naj hranijo njegove ovce. 


Zapomnimo si, da sta ljubezen in služenje kot dvojčka, ki iščeta družbo drug drugega. O, 
da bi vsak od nas sprejel, kot čudovit izraz naše ljubezni do nebeškega Očeta, 
odgovornost, ki jo imamo kot člani te Cerkve, da bi poiskali tiste, ki še niso z nami! Če 
bomo s takšnim ljubečim služenjem v Cerkev pripeljali samo eno dušo in če bo to postalo 
naš življenjski smoter, koliko radosti bomo prejeli mi in tisti, ki jim pomagamo, da se 
vrnejo h Kristusu! 


Prisluhnite! Iskreno vas kliče, 

vas danes prosi roteče: 

»Poiščite, prosim, moje izgubljene, 
ki so zatavali iz mojega zatočišča.« 


(gl. Hymns, št. 221) 
Pričujem, da smo sinovi in hčere nebeškega Očeta, ki nas ima rad in ki nas pozna po 
imenu. Pričujem o Očetovi in Odrešenikovi ljubezni. Prvi nas je imel rad in je dal svojega 


Sina, da bi se zaradi njega lahko vrnili domov. Imam ga rad, svojega Odrešenika, svojega 
Gospoda in svojega Gospodarja, svojega Odkupitelja, v imenu Jezusa Kristusa, amen. 

PRIČEVANJE KOT POSTOPEK 


STAREŠINA CARLOS A. GODOY 
član prvega zbora sedemdeseterih 


Na naše pričevanje včasih bolj vpliva pričevanje »tihega glasu« kot 
prikazovanje angelov. 


Ko sem pred leti kot področni sedemdeseteri služil v Braziliji, smo bili z družino na 
dopustu v čudovitem mestu Florianopolis. V nedeljo smo tako kot običajno šli v najbližjo 
zgradbo za bogoslužje, ki smo jo našli. Z ženo in najstarejšo hčerko smo se udeležili 
Nedeljske šole, kjer so se pogovarjali o osebnem pričevanju o evangeliju. 


Med lekcijo je učiteljica vprašala, če bi kdo povedal kakšno pomembno oziroma duhovno 
izkušnjo, ki so jo doživeli, ko so pridobivali pričevanje o Cerkvi. Ko je nekaj bratov in 
sester pripovedovalo svojo zgodbo, sem razmišljal o izkušnjah, ki sem jih imel kot 
spreobrnjenec, o katerih bi lahko govoril, vendar se o obdobju, ko sem pridobival 
pričevanje, nisem mogel spomniti ničesar zelo izjemnega. 


Ko sem premišljeval in poslušal pričevanja, sem spoznal, da učiteljica od mene pričakuje 
sodelovanje. Poslušala je druge člane in mi dala vedeti, da pričakuje, da bom povedal 
svojo veliko izkušnjo. Navsezadnje sem bil generalna osebnost in moral bi povedati nekaj 
prepričljivega. Ker sem se zavedal, da čas beži in da me učiteljica čaka, sem se še bolj 
potrudil, da bi se spomnil nečesa, kar bi sodilo v to skupino pomembnih dogodkov, 
vendar se na njeno razočaranje nisem mogel spomniti ničesar. Čeprav sem hotel 
pomagati, njenih pričakovanj nisem mogel izpolniti. 


K sreči je bila postna nedelja in med zakramentnim sestankom sem izkoristil priložnost, 
da sem zbranim vernikom in še posebej tej sestri in razredu Nedeljske šole pričeval. To, 
kar sem imel povedati, ni bila neverjetna izkušnja, ampak iskreno pričevanje, ki ga imam 
o resnicah evangelijske obnove. 


Včasih mislimo, da je za pričevanje o Cerkvi potrebna neka velika, pomembna izkušnja 
oziroma enkraten dogodek, ki bo izbrisal vse dvome, da smo prejeli odgovor oziroma 
potrditev. 


Predsednik Boyd K. Packer je učil: »Glas Duha je v svetih spisih opisan kot glas, ki ni 
niti 'oster' niti 'močan'. To ni 'ne glas grmenja, niti [...] glas velikega bučnega hrupa', 
pač pa 'tihi glas popolne miline, kot bi bil šepet' in prodre lahko 'prav do same duše' in 
povzroči, da srce zagori (3 Ne 11:3; He 5:30; gl. NaZ 85:6—7). Pomnite, Elija je spoznal, 
da Gospodov glas ni v viharju, niti v potresu niti v ognju, ampak je 'glas rahlega šepeta' 
(1 Kr 19:12).« 


Predsednik Boyd K. Packer nadaljuje: »Duh naše pozornosti ne pritegne s kričanjem 
oziroma z močnim tresenjem, pač pa s šepetom. Tako nežno nas boža, da tega sploh ne 
čutimo, če smo preobremenjeni. Občasno bo ravno prav odločno vztrajal, da mu bomo 

prisluhnili. Toda Duh se bo večinoma, če ne bomo prisluhnili nežnemu občutku, umaknil 
in čakal, dokler ne bomo iskali in prisluhnili in po svoje rekli, kakor Samuel od 
starodavnih: "Govori [Gospod], kajti tvoj hlapec posluša." (1 Sam 3:10)« (Boyd K. 
Packer, The Candle of the Lord, Ensign, jan. 1983, str. 53) 


Veliki dogodki niso zagotovilo, da bomo imeli trdno pričevanje. Dober primer tega sta 
Laman in Lemuel, ki so se jima prikazali angeli in sta celo tedaj, skoraj že naslednji 
trenutek, dvomila v Gospodovo voljo. O tem načelu nas prav tako lahko učijo nekateri 
veliki voditelji teh poslednjih dni. Med obnovo se jih je poučevalo z višav in še vedno 
niso bili dovolj močni, da bi vztrajali do konca. Te izkušnje kažejo, da na naše pričevanje 
včasih bolj vpliva pričevanje »tihega glasu« kot prikazovanje angelov. 


Spominjam se, da sem kot mladenič iz Porta Alegra v Braziliji, ko sta mi za Cerkev 
povedali dve sestri, odgovore na svoje molitve pričakoval po nečem velikem in 
nespornem. To se ni nikoli zgodilo. Slednje ne pomeni, da nisem razvil dovolj gotovosti, 
da se pridružim obnovljeni Cerkvi. Alma uči o postopku pridobivanja pričevanja: »A 
glejte, če se boste prebudili in predramili svoje sposobnosti, in sicer da boste preizkusili 
moje besede in udejanjili delček vere, da, četudi ne morete več, kakor da želite, da bi 
verjeli« in mislim, da je bilo pri meni tako, ko sem bil raziskovalec »naj ta želja deluje v 
vas, in sicer dokler ne boste tako verjeli, da boste napravili prostor deležu mojih besed.« 
(Al 32:27) Od tistih dni naprej, kot sem bil raziskovalec Cerkve, kasneje kot misijonar in 
potem kot oče in voditelj, so mi vse te izkušnje oblikovale vrsto izkušenj in občutkov, 
najpogosteje majhnih, ki ne dopuščajo nobenega dvoma, da je »seme dobro seme« (gl. Al 
32:30). 


Alma nadaljuje s poučevanjem o pričevanju: »Sedaj bomo besedo primerjali s semenom. 
Če boste torej napravili prostor, da bo v vaše srce posajeno seme, glejte, če bo pravo 
seme oziroma dobro seme, če ga s svojo nevero ne boste izvrgli, da se boste uprli 
Gospodovemu Dubu, glejte, vam bo v prsih začelo kaliti; in ko boste začutili te premike 
kaljenja, si boste začeli govoriti — mora biti, da je to dobro seme, oziroma da je ta beseda 
dobra, kajti začenja mi širiti dušo; da, začenja mi razsvetljevati razumevanje, da, začenja 
mi postajati slastna.« (Al 32:28) 


Nekateri lahko do pričevanja torej pridejo zaradi enkratnega in nespornega dogodka, 
drugi pa morda zaradi vrste izkušenj, ki morda niso tako izredne, toda ko jih združimo, 
neizpodbitno pričujemo, da je to, kar smo se naučili in živeli, res. 


Danes se kot večletni član Cerkve Jezusa Kristusa svetih iz poslednjih dni morda ne bom 
mogel spomniti večine izkušenj, ki so mi oblikovale pričevanje. Pa vendar so vse te 
izkušnje pustile svoj pečat in prispevale k mojemu pričevanju o obnovljeni Cerkvi. Danes 
sen popolnoma prepričan o resnicah evangelija Jezusa Kristusa. 


Rad bi končal s pričevanjem, ne le zaradi sestre, ki je učila Nedeljsko šolo, temveč zaradi 
vseh vas. Vem, da nebeški Oče živi. Vem, da nas ima rad. Smo njegovi otroci. Posluša 
naše molitve. Vem, da je Jezus Kristus naš Odrešenik. Umrl je, vstal od mrtvih in odkupil 
naše grehe. Njegova odkupna daritev me je blagoslavljala vse dni mojega življenja. 

Pričujem, da je prerok Joseph Smith v teh poslednjih dneh obnovil Cerkev Jezusa 
Kristusa. Bil je Božji prerok. Vem, da nas danes vodi živi prerok, predsednik Thomas S. 
Monson. Vem, da je on prerok za naš čas, prav kakor so bili v svojih dneh Mojzes, 
Abraham in Izaija. 


Mormonova knjiga je Božja beseda, kakor tudi Sveto pismo, in je še eno pričevanje o 
Odrešeniku. Vem, da je bila duhovniška moč obnovljena in da so bili z njo blagoslovljeni 
številni sveti po svetu. O tem pričujem v svetem imenu Jezusa Kristusa. Amen. 

UPAM, DA VEŠ, DA NAM JE BILO TEŽKO! 


STAREŠINA OUENTIN L. COOK 
član zbora dvanajstih apostolov 


Sveti spisi nas učijo, da so nekatere preizkušnje za naše dobro in so 
primerne za naš osebni razvoj. 


Lansko zimo je hči doživela, kako je voziti v hudem snežnem metežu. Spomnil sem se 
podobne situacije pred veliko leti, v kateri sem se znašel s sinovoma. Najmlajši sin Joe je 
bil star tri leta, Larry pa šest. Z avtom smo potovali iz San Francisca v Utah. Bilo je 
junija in vreme je bilo zelo lepo. 


Ko smo se začeli vzpenjati na gorski prelaz Donner Pass v gorovju Sierra, smo nenadoma 
in brez opozorila naleteli na velik snežni metež. Na to ni bil pripravljen noben voznik. 
Neki polpriklopnik pred nami je zaneslo povprek čez oba vozna pasova. Drugi tovornjaki 
in avtomobili so zdrsnili z avtoceste. Odprt je bil en vozni pas in številna vozila, vključno 
z našim, so si obupno prizadevala, da ne bi trčila v druga vozila. Nato se je ves promet 
ustavil. 


Na ta junijski snežni metež nismo bili pripravljeni. Toplih oblačil nismo imeli, goriva pa 
zelo malo. Stisnil sem se k dečkoma, da bi nam bilo toplo. Po več urah so z 
vzdrževalnimi vozili, snežnimi plugi in vlačilci pričeli odvažati številna vozila, ki so 
zapirala cesto. 


Slednjič se tudi nas z vlačilcem potegnili čez vrh do bencinske črpalke na drugi strani 
prelaza. Poklical sem ženo, vedoč, da jo skrbi, saj je naš klic pričakovala že prejšnji večer. 
Vprašala je, če bi lahko govorila s sinovoma. Ko je bil na vrsti triletni sin, je s tresočim 
glasom rekel: »Upam, da veš, da nam je bilo težko!« 


Videl sem, da je triletnemu sinu, ko je mami povedal o tem, da nam je »bilo težko«, 
odleglo in se je potolažil. Takšne so naše molitve, ko se obrnemo na nebeškega Očeta. 
Vemo, da skrbi za nas, ko smo v stiski. 


Pripetljaj, o katerem sem pravkar govoril, ko so bile na poti težke razmere, je bil kratek in 
brez trajnih posledic. Vendar so številne preizkušnje in težave, ki nas v življenju doletijo, 
hude in videti je, da imajo trajne posledice. Vsak od nas bo v življenju doživljal trenutke 
negotovosti. Številni, ki to konferenco poslušajo, prav v tem trenutku doživljajo 
najresnejše situacije. 


Razumemo prošnjo preroka Josepha, potem ko so ga po krivem obtožili in za več 
mesecev zaprli v ječo Liberty. Boga je vprašal, kje je in kje je paviljon, ki prekriva Božje 
skrivališče. Gospod je pomirjujoče odgovoril, naj v duši prejme mir, ker bodo njegove 
nadloge in njegovo trpljenje le kratkotrajne in ga bo Bog potem, če bo vzdržal, 
povzdignil na višave. 


Eden bistvenih naukov, ki ga pojasnjuje obnova, je, da mora biti za uresničenje 
pravičnosti v vsem nasprotje". 

To življenje ni vedno lahko, niti ni bilo mišljeno. Je čas preizkušnje in potrditve. V 
Abrahamu piše, da nas bodo s tem preizkusili, da bodo videli, ali bomo naredil vse, kar 
nam bo Gospod, naš Bog zapovedal." Starešina Harold B. Lee je učil: »Včasih se nam to, 
kar je za nas najbolje, in to, kar nam prinaša večne nagrade, v tistem trenutku zdi, da je 
najtežje, in to, kar je prepovedano, je pogosto to, kar se zdi najbolj zaželeno.«" 


Novela Povest o dveh mestih se začne s stavkom, ki ga pogosto navajajo: »Bili so 
najboljši časi in bili so najslabši časi.«" Sveti spisi pojasnijo, da ima vsak rod svojo 
različico najboljših in najslabših časov. Vsi smo podvrženi navzkrižju med dobrim in 
zlim", in nasprotju med svetlobo in temo, upanjem in obupom. Starešina Neal A. 
Neli je pojasnil: »Ostro, vzporedno nasprotje med sladkim in grenkim je bistveno do 
samega konca te kratke zemeljske izkušnje.«" Naš nauk pravi, da bo dobro premagalo 
zlo" in da bodo tisti, ki se bodo pokesali in bili posvečeni, prejeli večno življenje". 


Približno takrat, ko je Dickens pisal to pripoved, so se dogajali junaški podvigi prvotnih 
svetih, ki so se naselili v osrednjem gorovju Zahoda. 


Čeprav je bila svetim veroizpoved skupna, so doživeli veliko težav in so se na umik iz 
Nauvooja odzvali z različnimi pričakovanji. Nekateri so v prihodnost zrli z optimizmom, 
drugi z zaskrbljenostjo. Helena Mar Whitney in Bathsheba Smith sta bili čudovit vzor. 
Obe sta zapustili edinstvene zapise o svojem doživljanju. Sestra Whitney je zapisala 
svoja pričakovanja o odhodu iz Nauvooja. »Pripravila bom vse svoje trakove, obrobe, 
čipke in drugo, kajti gremo tja, kjer se tega ne da kupiti. Zapuščamo svet, da bomo živeli 
na drugi strani Skalnega gorovja, kamor ne bo želel nihče drug. [...] Med nami ne bo ne 
bogatih ne revnih, temveč samo pošteni in krepostni.«'" Besede sestre Whitney navdaja 
idealistični optimizem. 


Občutke, o katerih je pisala sestra Bathsheba Smith, prav tako navdaja vera in nekaj 
malega strahu. Videla je drhal, ki se je organizirala in šla nad svete v Misuriju. Bila je 
zraven, ko je umrl apostol David W. Patten. Ko se je bila prisiljena umakniti iz Nauvooja, 
je zapisala: »Zadnje, kar sem naredila v tem čudovitem kraju, je bilo, da sem pospravila 
prostore, pometla in metlo pospravila na običajno mesto za vrati. Potem sem s težkim 
srcem [...] potiho zaprla vrata in se podala v neznano prihodnost [...] z vero v Boga in 
nič manjšo gotovostjo o tem, da se bo evangelij navsezadnje utrdil tudi na zahodu, ter 0) 
dejanskosti njegovih večnih načel, ki sem jih občutila v tistih težkih časih v Misuriju. « 


Obe omenjeni pionirki svetih iz poslednjih dni sta vse življenje neomajno vztrajali v 
evangeliju in čudovito služili pri gradnji Siona, vendar sta se soočili tudi s številnimi 
preizkušnjami in težavami, ki sta jih zvesto prestali." " Navzlic optimizmu so sestri 
Whitney ob porodu oziroma kmalu zatem umrli prvi trije otroci — dva sta umrla na dolgi 
poti iz Nauvooja v Salt Lake. 5 Sestra Whitney nas je blagoslovila s svojimi zapisi, v 
katerih je branila našo vero. Bila je mati apostola Orsona F. Whitneyja. 


Sestra Smith je pisala o revščini, bolezni in pomanjkanju, ki so jih sveti utrpeli na poti na 
zahod." Marca 1847 ji je umrla mati, naslednjega meseca pa se ji je rodil drugi sin, John. 
O tem je na kratko zapisala: »Bil je moj zadnji otrok, živel pa je le štiri ure. «? Kasneje je 
služila kot matrona v Templju Salt Lake in kot četrta predsednica generalnega Društva za 


pomoč. 

Težave, ki so jih prestali zgodnji sveti, nas močno ganejo. Brigham Young je o tem 
spregovoril malce v šali, ko je februarja 1856 zapisal: »Rad bi vam povedal nekaj o 
težkih časih. Veste, da sem vam rekel, da vsakogar, ki se boji, da bo od lakote umrl, 
pustite oditi tja, kjer je obilje. Niti najmanj ne pravim, da bomo stradali, kajti dokler ne 
bomo pojedli zadnje mule od glave pa do repa, me ni strah, da bi od lakote umrli.« 


Nadaljeval je: »Veliko jih je, ki se sedaj ne morejo zaposliti, vendar bo kmalu napočila 
pomlad in ne bomo trpeli več, kot je za naše dobro potrebno.«"? 


Izzive, s katerimi se soočamo danes, lahko nekako primerjamo z izzivi preteklosti. 
Nedavna gospodarska kriza je po vsem svetu povzročila veliko skrbi. Težave z 
zaposlitvijo in financami niso redki. Številni ljudje imajo telesne in duševne zdravstvene 
izzive. Drugi se ukvarjajo s težavami v zakonu oziroma s svojeglavimi otroki. Nekateri 
so izgubili ljubljene. Zasvojenosti in neprimerna oziroma škodljiva nagnjenja povzročajo 
srčno bolečino. Preizkušnje, kakršne koli že, povzročajo značilno bolečino in trpljenje 
posameznikov in ljudi, ki jih imajo radi. 


Sveti spisi nas učijo, da so nekatere preizkušnje za naše dobro in so primerne za naš 
osebni razvoj!". Prav tako vemo, da dež pada tako na pravične kot na nepravične'?. Res 
pa je tudi, da se dež ne ulije iz vsakega oblaka, ki ga vidimo. Pomirjujoči nauk odkupne 
daritve, ki jo je plačal Jezus Kristus, navkljub izzivom, preizkušnjam in težavam, ki jih 
prestajamo, vsebuje Almov nauk, da bo Odrešenik prevzel naše slabosti in podpiral svoje 
ljudstvo glede na njihove slabosti", 


Sveti spisi in sodobni preroki so jasno govorili, da bodo leta pomanjkanja in leta obilja". 
Gospod pričakuje, da se pripravimo na številne prihodnje izzive. Razglaša, da se nam ni 
treba bati, če bomo pripravljeni."! Del travme, ki sem jo v tistem snežnem metežu pred 
veliko leti doživel na prelazu čez Sierro, se je zgodil zato, ker na ta nenadni, 
nepričakovani dogodek nisem bil pripravljen. Eden velikih blagoslovov svetih spisov je, 
da nas svarijo pred nepričakovanimi izzivi, ki se pogosto zgodijo. Koristilo nam bo, če se 
bomo nanje pripravili. Ena oblika priprav je izpolnjevanje zapovedi. 


V Mormonovi knjigi je ljudem velikokrat obljubljeno, da bodo v deželi uspevali, če bodo 
izpolnjevali zapovedi". To obljubo pogosto spremlja svarilo, da bodo, če Božjih 
zapovedi ne bodo izpolnjevali, ločeni od njegove navzočnosti"). To, da smo deležni 
blagoslovov Duha in delovanja Svetega Duha, je nedvomno bistveni element tega, da 
bomo v deželi resnično uspevali in bili pripravljeni. 


Čeprav danes živimo v izobilju, bi bili navkljub preizkušnjam, ki jih imamo, nehvaležni, 
če svojih blagoslov ne bi cenili. 


Predsednik Brigham Young je kljub očitni naravi težav, ki so jih doživljali pionirji, 
govoril o pomembnosti hvaležnosti. Rekel je: »Ne poznam večjega greha, razen 
neodpustljivega, kot je greh nehvaležnosti.«"" 


Predvsem bi morali biti hvaležni za Odrešenika in njegovo odkupno daritev. Zavedamo 
se, da številni, ki poslušajo to konferenco, doživljajo preizkušnje in težave takšne globine, 
da je občutek, ki ga imajo v srcu, ko v molitvi pridejo pred nebeškega Očeta, tale: »Upam, 
da veš, da mi je težko!« 

Naj vam povem resnično pripoved sestre Ellen Yeates iz Grantsvilla v Utahu'. Pred 
desetimi leti se je na začetku oktobra s poljubom poslovila od moža Leona, ki je šel na 
delo v Salt Lake. Takrat ga je zadnjič videla živega. Čelno je trčil v vozilo nekega 
dvajsetletnega fanta, ki je zamujal v novo službo in je poskušal prehiteti počasnejše 
vozilo, zaradi česar je prišlo do čelnega trčenja, v katerem sta na licu mesta oba izgubila 
življenje. Sestra Yeates je rekla, da je, potem ko sta ji sočutna prometna policista 
povedala žalostno novico, doživela pretres in jo je zajela žalost. 


Zapisala je: »Ko sem poskušala zreti v življenje, sem videla le temo in bolečino.« 
Izkazalo se je, da je možev najboljši prijatelj škof fantovega oddelka. Škof je poklical 
sestro Yeates in ji povedal, da bi fantova mama, Jolayne Willmore, rada govorila z njo. 
Spominja se: »Zdrznila sem se, ker sem bila tako osredotočena na svojo žalost in 
bolečino, da na fanta in njegovo družino nisem niti pomislila. Nenadoma sem spoznala, 
da obstaja mama, ki trpi zaradi prav takšne ali celo večje bolečine kot jaz. Naglo sem 
privolila v obisk.« 


Ko sta brat in sestra Willmore prispela, sta izrazila veliko žalost, ker je bil njun sin 
odgovoren za Leonovo smrt, in ji podarila sliko Odrešenika z deklico v naročju. Sestra 
Yeates pravi: »Ko mi je pretežko, pogledam sliko in se spomnim, da me Kristus osebno 
pozna. Ve za mojo osamljenost in moje preizkušnje.« Odlomek iz svetih spisov, ki sestri 
Yeates daje tolažbo, pravi, naj se veselimo in se ne bojmo, kajti Gospod je z nami in nam 
bo stal ob strani 


Sestra Yeates in sestra Willmore (obe sta danes tu, v Konferenčnem središču) gresta vsak 

oktober skupaj v tempelj in se Kristusu zahvalita za odkupno daritev, za načrt odrešitve, 
za večne družine in zaveze, ki može in žene ter družine povezuje na obeh straneh tančice. 
Sestra Yeates pravi: »Zaradi te preizkušnje sem bolj kot kdaj prej občutila ljubezen 
nebeškega Očeta in Odrešenika.« Pričuje, da »ni tako velike žalosti, ne bolečine, ne 
bolezni, da je Kristusova odkupna daritev in Kristusova ljubezen ne bi mogli ozdraviti«?. 
Kako čudovit zgled ljubezni in odpuščanja sta ti dve sestri! Zaradi tega je odkupna 
daritev Jezusa Kristusa v njunem življenju lahko delovala. 


Pomislite na Odrešenika, ki je med odkupno daritvijo v vrtu Getsemani trpel tako strašno 
bolečino, da je krvavel iz vsake pore", Njegov klic Očetu je vseboval besedo Aba. To bi 
lahko razumeli kot klic, ki ga sin v stiski namenja svojemu očetu: »Moj Oče, če je 
mogoče, naj gre ta kelih mimo mene, vendar ne, kakor jaz hočem, ampak kakor ti. Če 
Pričujem, da odkupna daritev Jezusa Kristusa zajema vse preizkušnje in težave, s 
katerimi se bomo v tem življenju soočili. 


Ko bomo čutili potrebo, da bi rekli »Upam, da veš, da mi je bilo težko«, bomo lahko 
prepričani, da Bog posluša in da smo v njegovih ljubečih rokah varni. Ko so ljubljenega 
preroka, predsednika Thomasa S. Monsona, avgusta lani na njegov rojstni dan vprašali, 
kaj bi bil za člane po svetu najboljši dar, je brez obotavljanja rekel: »Poiščite nekoga, ki 
mu je težko, [...] in zanj nekaj naredite. ce 


Tudi sam sem, skupaj z vami, večno hvaležen Jezusu Kristusu, rešitelju človeštva. 
Pričujem, da je on Odrešenik in Odkupitelj sveta. V imenu Jezusa Kristusa, amen. 

DOKLER SE PONOVNO NE SNIDEMO! 


PREDSEDNIK THOMAS S. MONSON 
predsednik Cerkve Jezusa Kristusa svetih iz poslednjih dni 


Da bi bili dobri državljani v državi, v kateri živimo, in dobri sosedje v svojih 
skupnostih ter pomagali tako tistim, ki niso naše vere, kakor tudi tem, ki so! 


Bratje in sestre, vem, da mi boste pritrdili, da je bila to najbolj navdihujoča konferenca. 
Zadnja dva dneva smo zelo močno občutili Gospodovega Duha, ko smo bili v srcu 
ganjeni in se nam je okrepilo pričevanje o Božjem delu. Prepričan sem, da s tem, ko se 
zahvaljujem bratom in sestram, ki so nam spregovorili, predstavljam člane Cerkve 
vsepovsod. Spomnil sem se Moronijevih besed, ki jih najdemo v Mormonovi knjigi: »In 
Cerkev je njihove sestanke vodila po delovanju Duha in po moči Svetega Duha; ker jih je 
moč Svetega Duha vodila bodisi k pridiganju oziroma k opominjanju oziroma k molitvi 
oziroma k prošnjam oziroma k petju, se je tako zgodilo.«' 


Da bi se še dolgo spominjali, kar smo na tej generalni konferenci slišali! Vsa sporočila, ki 
smo jih slišali, bodo natisnjena v naslednji izdaji Ensigna in Liahone. Spodbujam vas, da 
jih preučite in razmišljate o njihovih naukih. 


Vam, bratom, ki smo vas na tej konferenci razrešili, se neizmerno zahvaljujemo za 
številna leta predanega služenja. S svojim izrednim doprinosom ste koristili vsem članom 
Cerkve. 


Zagotavljam vam, da nebeški Oče pozorno spremlja izzive, s katerimi se v svetu danes 
soočamo. Rad ima vsakogar od nas in nas bo blagoslovil, če si bomo prizadevali 
izpolnjevati njegove zapovedi in se v molitvi obračali nanj. 


Bratje in sestre, smo svetovna Cerkev. Naši člani so povsod po svetu. Da bi bili dobri 
državljani v državi, v kateri živimo, in dobri sosedje v svojih skupnostih ter pomagali 
tako tistim, ki niso naše vere, kakor tudi tem, ki so! Da bi bili mi v vsem, kar delamo, 
pošteni ter zanesljivi moški in ženske! 


Po vsem svetu so ljudje, ki so lačni, in ljudje, ki so obupani. S skupnimi prizadevanji 
lahko omilimo trpljenje in poskrbimo za ljudi v stiski. Poleg služenja, ki ga nudite, ko 
skrbite za druge, nam s svojimi radodarnimi prispevki v cerkvene sklade omogočate, da 
se lahko skoraj takoj odzovemo na nesreče, ki se zgodijo kjer koli v svetu. Skoraj vedno 
smo med prvimi, ki priskrbimo vsakršno pomoč, ki jo lahko. Zahvaljujemo se vam za 
prispevke in vemo, da boste še naprej pomagali, kolikor boste lahko. 


Številni imajo v življenju druge težave. Nekatere, zlasti med mladimi, so usodno 
povezane z drogo, nemoralnostjo, tolpami in vsemi resnimi težavami, ki sodijo zraven. 
So tudi takšni, ki so osamljeni; mednje sodijo vdove in vdovci, ki hrepenijo po družbi in 
skrbi za druge. Da bi bili vedno pozorni na potrebe ljudi okrog nas in pripravljeni 
ponuditi roko in ljubeče srce! 


125 


Bratje in sestre, kako blagoslovljeni smo, da so nebesa zares odprta, da imamo danes na 
Zemlji obnovljeno Cerkev Jezusa Kristusa, ki je osnovana na skali razodetja! Vemo, da je 
prav stalno razodetje življenjska sila evangelija Jezusa Kristusa. 


Da bi vsi varno prišli domov! Da bi skupaj živeli v miru, slogi in ljubezni! Da bi se vsak 
dan trudili slediti Odrešenikovemu zgledu! 


Bog vas blagoslovi, bratje in sestre! Zahvaljujem se vam za molitve, ki jih izrekate zame 
in za vse generalne osebnosti. Zelo smo vam hvaležni. 


Christopher Marlowe je v delu Tragedija o doktorju Faustu prikazal doktorja Fausta, ki 
se je odločil, da bo prezrl Boga in sledil Satanovi poti. Na koncu svojega hudobnega 
življenja in ko se je razočaran zavedel izgubljenih priložnosti ter gotove kazni, je 
vzkliknil: »Obstaja bolj žgoča bolečina od gorečega ognja — večen izgon od Boga.« 


Dragi bratje in sestre, prav kakor je večni izgon od Boga najbolj žgoča bolečina, je večno 
življenje v Božji navzočnosti naš najdragocenejši cilj. 


Z vsem srcem in dušo molim, da bi še naprej vztrajali, ko si bomo prizadevali za to 
najdragocenejšo nagrado. 


Pričujem, da je to delo resnično, da naš Odrešenik živi in da vodi ter usmerja svojo 
Cerkev na Zemlji. Dragi bratje in sestre, od vas se poslavljam do takrat, ko se bomo čez 
šest mesecev ponovno srečali. V imenu Jezusa Nazarečana, našega Odrešenika in 
Odkupitelja, ki mu služimo. Amen. 


OPOMBA 


1. Mor 6:9. 

Generalni sestanek 
Društva za pomoč 


IZPOLNITEV NAMENA 
DRUŠTVA ZA POMOČ 


SESTRA JULIE B. BECK 
generalna predsednica Društva za pomoč 


Gospod je Društvo za pomoč ustanovil zato, da bi organiziral, učil in 
navdihoval svoje hčere, da bi se pripravljale na blagoslove večnega življenja. 


Drage sestre, kako lepo vas je videti in kako hvaležne smo, da smo lahko z vami! Zelo 
vas imamo rade in smo hvaležne za vas. 


Kot generalno predsedstvo Društva za pomoč smo imele priložnost, da smo vas v tem 
preteklem letu obiskovale po svetu. Z vami smo se posvetovale v Nemčiji, na Danskem, 
v Avstraliji in v Gani. Z vami smo molile v Singapurju, Hong Kongu, Indiji in na Šrilanki. 
Novo upanje in moči smo skupaj z vami dobile v Braziliji, Čilu, Puertu Ricu, Kanadi in 
Združenih državah. 


Radostimo se v spoznanju, da »hodite okrog in delate dobro«, kakor je Odrešenik. 
Čudovito delate. Vendar moramo reči, da je treba storiti še več. Pri Gospodu smo prosile 
za navdih, da bi vedele, kako naj duhovništvu pomagamo graditi Božje kraljestvo na 
Zemlji. Čas je, da Društvo za pomoč bolj kot kdaj prej izpolni svoj namen. Zato da bomo 
napredovale in dosegle, kar Gospod želi, moramo jasno razumeti namen Društva za 
pomoč. 


Začela bom s pregledom zgodovine Društva za pomoč, da bom pojasnila, zakaj je bilo 
ustanovljeno. Nato bom začrtala tri odgovornosti, ki jih ima vsaka sestra Društva za 
pomoč. Slednjič bom pojasnila, kako Gospod pričakuje, da izpolnimo božansko nalogo, 
ki smo jo prejele, tako kot posameznice kot organizacija. 


Zakaj je bilo Društvo za pomoč ustanovljeno? 


Nemogoče je razumeti, zakaj imamo v Cerkvi organizacijo za ženske, če ne razumemo 
evangelijske obnove Jezusa Kristusa. Ker je Gospod vedel za razdejanja, ki se bodo 
zgodila v poslednjih dneh, je spregovoril svojemu služabniku, Josephu Smithu ml., in mu 
dal zapovedi, da bi bilo na Zemlji več vere, da bi se uveljavila [njegova] večna zaveza, da 
bi polnost [njegovega] evangelija šibki in preprosti lahko razglašali na konce sveta. 
Gospodovo delo se dopolnjuje, ko se njegov evangelij pridiga vsakemu narodu, rodu in 
ljudstvu" in se njegova večna zaveza ustanavlja s tempeljskimi uredbami. 


Prav kakor je Odrešenik povabil Marijo in Marto iz Nove zaveze", naj sodelujeta pri 
njegovem delu, imajo ženske tega razdobja uradno povabilo k sodelovanju pri 
Gospodovem delu. Od prvih dni obnove so ženske dejavno pomagale graditi Cerkev, tako 
da so pomagale pri misijonarskih prizadevanjih, prispevale pri gradnji templjev in 
ustanavljanju skupnosti, kjer so sveti lahko skupaj častili. Organizacija Društvo za pomoč 
Je leta 1842 spravila v tek skupno moč žensk in njihovih konkretnih zadolžitev za gradnjo 
Gospodovega kraljestva, prav kakor je organizacija duhovniških zborov dala določene 
odgovornosti možem. 

Društvo za pomoč se je od ustanovitve razširilo po vsem svetu in je bilo imenovano kot 
»največja, in povsem upravičeno, najplemenitejša ženska organizacija na svetu«". Zaradi 
preroka Josepha Smitha vemo, da je bilo Društvo za pomoč sestavni del obnove in da je 
podobna organizacija za ženske obstajala v starodavni Cerkvi". Prerok Joseph Smith je 
učil, da je Društvo za pomoč »Bog ustvaril, mu dal polnomočje, ga vpeljal in posvetil«' 
glede na nebeški zakon", da bi to Gospodu pomagalo, da bi ljudje lahko dosegli večno 
življenje". 


Ženske v Društvu za pomoč dobijo uradno vlogo v Cerkvi z velikimi odgovornostmi, 
»vključno z delom v templju in poučevanjem evangelija«". Društvo za pomoč naj bi 
nadalje ženskam pomagalo »posaditi in razvijati [...] pričevanje o [Jezusu Kristusu] ter 
evangeliju«"", »okrepiti družino doma«!'' in poskrbeti za vse družinske dolžnosti". 
Odgovorno je skrbeti za »potrebe revnih, bolnih in ljudi v stiski«", toda predsednik 
Joseph F. Smith je rekel, da večino dela predstavlja »skrb za duhovno blaginjo in 
odrešitev [...] vseh članic Cerkve«'". 


Naj povzamem, namen Društva za pomoč, kakor ga je namenil Gospod, je, da Božje 
hčere organizira, uči in navdihuje, da jih pripravlja za blagoslove večnega življenja. To bi 
rada ponovila. Namen Društva za pomoč, kakor ga je namenil Gospod, je, da Božje hčere 
organizira, uči in navdihuje, da jih pripravlja za blagoslove večnega življenja. 


Naše odgovornosti 


Gospod je zato, da bi Društvo za pomoč izpolnilo svoj namen, tako vsako sestro kot 
celotno organizacijo Društva za pomoč pooblastil, naj, prvič, razvije vero in osebno 
pravičnost, drugič, okrepi družino, in tretjič, služi Gospodu in njegovim otrokom. 


Vsaka od teh odgovornosti podpira in poudarja ostali dve. Če razvijemo vero, se 
posledično okrepi naša družina. Če služimo Gospodu in njegovim otrokom, se nam 
povečata tudi vera in sposobnost za pravičnost. Te tri odgovornosti so neločljivo 
povezane. Začnimo pri prvi odgovornosti. 


1. Razvijmo vero in osebno pravičnost. Če hočemo v Gospodovem načrtu narediti svoj 
del, moramo razviti vero in osebno pravičnost. Za članstvo v Cerkvi je potrebna vera, ki 


DEVAVJO 


Kristusa resnična in da jih je Gospod potreboval, da so naredile svoj del pri ustanavljanju 
njegovega kraljestva na Zemlji. Vsakodnevno so hotele postati pravičnejše, tako da bi 
preko kesanja, preučevanja svetih spisov, molitve, poslušnosti zapovedim in ker so si 
prizadevale za vse, kar je »krepostnega, ljubkega ali na dobrem glasu in hvalevrednega« ", 
postale bolj podobne Odrešeniku. 


2. Okrepimo družino. Naša druga odgovornost je okrepiti družino. Družine po svetu so 
napadene in oslabljene zaradi pokvarjenih navad in lažnih naukov. Zatorej smo, naj smo 
poročene ali samske, stare ali mlade, dolžne braniti in udejanjati resnice, ki jih najdemo v 
razglasu Družina: razglas svetu. 


Prvo predsedstvo je svetovalo, da »ne glede na to, kako vredne in primerne znajo biti 
druge potrebe ali dejavnosti, se jim ne sme dovoliti, da bi izpodrinile božansko določene 
dolžnosti, ki jih lahko zadostno izvajajo le starši in družine«"?. Danes rojeni otroci 
odraščajo v vse bolj grešnem svetu. Dom bi moral biti njihovo zavetje pred 
vsakodnevnim soočanjem s hudičem. 


Sestre Društva za pomoč bi se morale organizirati, razvrstiti in vpoklicati za krepitev 
družine. To sem spoznala pred leti, potem ko sem se ravno poročila. Moji starši, ki so bili 
moji sosedje, so najavili, da se bodo preselili na drugi konec sveta. Zanašala sem se na 
mamin izkušen, moder in spodbuden vzor. Zdaj naj je dolgo ne bi bilo. To je bilo pred e- 
pošto, faxi, mobilnimi telefoni, spletnimi kamerami, za pošto pa se je vedelo, da je 
počasna. Nekega dne pred njenim odhodom sva sedeli skupaj in jokali in vprašala sem jo: 
»Kdo bo moja mama?« Mama je pozorno premislila in mi z duhom ter močjo razodetja, 
ki ju imajo takšne ženske, rekla: »Če se ne bom več vrnila, če me ne boš nikdar več 
videla, če te nikoli več ne bom mogla ničesar naučiti, se poveži z Društvom za pomoč. 
Tvoja mama bo Društvo za pomoč.« 


Mama je vedela, da bodo sestre, če bom bolna, poskrbele zame, in da mi bodo, ko bom 
imela otroke, pomagale. Toda njeno največje upanje je bilo, da bi bile sestre Društva za 
pomoč moje močne, duhovne voditeljice. Od tistega časa dalje sem se ogromno naučila 
od velikih in vernih žensk. 


Društvo za pomoč je imelo tri različne predsednice v mojih oddelkih v letih, ko so bili 
moji starši zdoma. Alta Chamberlain me je povabila, naj druge sestre učim o smotrnem 
ravnanju s časom in organiziranostjo doma, ker je nemara videla, da bi morala jaz te 
lastnosti izboljšati. Jeanne Horne me je spodbujala, naj končam svoje prvo resno 
preučevanje Mormonove knjige. Norma Healey mi je dala prve naloge v zvezi z 
vlaganjem in me veliko naučila o služenju. Te čudovite sestre so razumele namen 
Društva za pomoč. 


3. Služimo Gospodu in njegovim otrokom. Tretja odgovornost vseh žensk v Cerkvi je 
služenje Gospodu in njegovim otrokom. Zdi se mi zanimivo, da sem v letih, ko je bila 
mama zdoma, služila kot oddelčna predsednica Osnovne in kasneje kot oddelčna 
predsednica Mladenk. Bila sem članica oddelčnega sveta in sem delala pod vodstvom 
škofovstva. Predsednik Boyd K. Packer nas je učil, da »prav kakor [služenje številnih 
bratov v Aronovem duhovništvu] okrepi višje duhovništvo, to nesebično služenje [v 
Mladenkah in Osnovni] izkazuje predanost Društvu za pomoč«'?, Če služimo v drugi 
pomožni organizaciji, nas ne razrešijo iz sestrstva Društva za pomoč. Ker ne gremo v ali 
iz Društva za pomoč, smo vedno povezane z namenom in odgovornostmi Društva za 
pomoč in blagoslovljene z vsemi priložnostmi, da smo vzorne in verne pastirice Očetovih 
otrok. 


Društvu za pomoč so bile poverjene najneverjetnejše priložnosti za služenje na Zemlji, ki 
so na razpolago vsem sestram. Na svojih potovanjih po svetu sem vas videla na tisoče, ki 
trenutno nimate moža ali otrok in ste neverjeten zbiralnik vere, talentov in predanosti. 

Nihče ni v boljšem položaju, da bi delal v templju, služil misijon, učil odraščajoči rod in 
pomagal tistim, ki so potrti. Društvo za pomoč vas potrebuje. 


Prav tako sem se čudila nad mladimi in zagonom tistih, ki ste ravno prišle v Društvo za 
pomoč iz Mladenk. Videla sem, kako v srcu hrepenite po tem, da bi stvari v svetu obrnile 
na dobro. Pogosto si zamišljam, kaj bi se lahko zgodilo z delom na družinski zgodovini, 
na primer, če bi ve svoje tehnične sposobnosti prenesle na starejše sestre (kakršna sem 
sama!). Preprosto si ne moremo privoščiti, da bi tratile vašo mladostno in navdušeno moč, 
da bi vam predlagale, da se samo usedite in opazujte starejše, izkušenejše ženske, da v 
Društvu za pomoč vse same načrtujejo, organizirajo in delajo. 


Izpolnitev namena 


Gospodovo delo lahko naredimo na njegov način, če si prizadevamo za, prejmemo in se 
odzovemo na osebno razodetje. Brez osebnega razodetja ne moremo uspeti. Če 
prisluhnemo osebnemu razodetju, nam mora uspeti. Prerok Nefi nam naroča, da nam bo 
Sveti Duh pokazal »vse, [kar] naj bi delali«'?. Prerokovano je bilo, da bo Gospod v 
poslednjih dneh nad svoje služabnice?? izlil svojega Duha. To se bo zgodilo, če si bomo 
dopustile, da bomo dovolj mirne in dovolj tihe, da bomo prisluhnile glasu Duha. 
Starešina Neal A. Maxwell nas je učil, da je za to, da prejmemo razodetje za svoj poklic 
in za življenje »potreben resen umski napor z naše strani. [...] Za razodetje ni bistveno 
pritiskanje na gumbe, temveč da pritisnemo nase, k čemur pogosto pripomore post, 
preučevanje svetih spisov in premišljevanje. Pri večini nas je za razodetje potrebna 
zadostna stopnja osebne pravičnosti, tako da lahko razodetje ob priložnosti spontano 
pride k pravičnim.«"! 


Zaključek 


Predsednik Spencer W. Kimball je pred številnimi leti izjavil, da »je v tej organizaciji 
moč, ki še ni bila v celoti udejanjena za krepitev sionskih domov in gradnjo Božjega 
kraljestva — niti ne bo, dokler tako sestre kot duhovništvo ne uzrejo vizije Društva za 
pomoč«"". Gospod je Društvo za pomoč ustanovil zato, da bi organiziral, učil in 
navdihoval svoje hčere, da bi se pripravljale na blagoslove večnega življenja. Naš cilj je 
podpirati ženske v Cerkvi pri njihovih osebnih dolžnostih, s tem da zagotovimo, da jim 
vsak sestanek, vsaka lekcija in vsaka dejavnost, ki se je lotimo, pomaga do večje vere in 
osebne pravičnosti, okrepiti družino in služiti Gospodu ter njegovim otrokom. 


To lahko dosežemo le tako, da iščemo, prejmemo in se odzovemo na osebno razodetje. 
Prava moč v tem velikem svetovnem sestrstvu je v vsaki ženski. Čeprav sebe nemara 
vidimo kot šibke in preproste, smo vse del plemenite dediščine in lahko razvijemo vero, 
enako tistih izjemnih, zvestih žensk, ki so hodile pred nami. Odigrati moramo pomembno 
vlogo pri tem, da pomagamo graditi Božje kraljestvo in pri pripravah na Gospodov 
prihod. Gospod pravzaprav ne more izvršiti svojega dela brez pomoči svojih hčera, zato 
od nas pričakuje, da mu darujemo več. Od nas pričakuje, da bolj kot kdaj prej izpolnimo 
namen Društva za pomoč. Hvaležna sem, ker pričujem o resničnosti obnove evangelija 
Jezusa Kristusa in o današnjem živem preroku, ki vodi to delo. V imenu Jezusa Kristusa, 


amen. 

OPOMBE 


1. Gl. NaZ l:17-23. 

2. Gl. NaZ 133:37. 

3. Gl. Lk 10:23-42. 

4. Boyd K. Packer, The Circle of Sisters, Ensign, nov. 1980, str. 109. 

5. Gl. Eliza R. Snow, Female Relief Society, v Deseret Evening News, 18. apr. 1968, str. 2. 
6. Minutes, 17. mar. 1842, Joseph Smith in John Taylor. 

7. Gl. NaZ 102:4. 

8. Gl. Moses 1:39. 

9. Dallin H. Oaks, Svetovno usposabljanje voditeljev, 10. jan. 2004, str. 17. 
10. Memorandum of Suggestions, 29. mar. 1940, str. 2. 

11. Dallin H. Oaks, Svetovno usposabljanje voditeljev, 10. jan. 2004, str. 17. 
12. Gl. NaZ 20:47, 51. 

13. Teachings of Presidents of the Church: Joseph F. Smith, 1998, str. 185. 
14. Teachings of Presidents of the Church: Joseph F. Smith, 1998, str. 183. 
15. Al 32:43. 

16. Členi vere 1:13. 

17. Pismo Prvega predsedstva, 11. februar 1999. 

18. Ensign, nov. 1980, str. 110. 

19. 2 Ne 32:5. 

20. Gl. JI 2:29. 


21. Neal A. Maxwell, Svetovno usposabljanje voditeljev, 11. jan. 2003, str. 5. 
22. Spencer W. Kimball, Relief Society — Its Promise and Potential, Ensign, mar. 1976, str. 4. 

SVETI TEMPLJI IN SVETE ZAVEZE 


SESTRA SILVIA H. ALLRED 
prva svetovalka generalnega predsedstva Društva za pomoč 


Tempelj je svet kraj. To je vir duhovne moči in kraj razodetij. 


V srcu čutim radost in hvaležnost, ko premišljujem o tem edinstvenem srečanju žensk po 
svetu. Kakšen privilegij je biti del tega velikega sestrstva, ko smo združene v želji, da 
poglobimo vero v Gospoda Jezusa Kristusa in gradimo njegovo kraljestvo! Molim, da me 
bo vodil Sveti Duh, ko vam bom govorila o zelo sveti temi, ki je tempeljsko čaščenje. 


Templji so najsvetejši kraji na Zemlji. S sklepanjem svetih zavez z Bogom člani Cerkve v 
templju prejmemo največje blagoslove, kar si jih je moč prislužiti. V templju te 
blagoslove prav tako pomagamo omogočiti prednikom, ki so umrli, ne da bi prejeli 
potrebne odrešilne uredbe. 


Spregovorila bom o veliki pomembnosti gradnje templjev, o tem, zakaj so uredbe, ki se 
jih tam izvaja, bistvenega pomena za našo odrešitev in kako se pripraviti na tempelj. 


Bila sem priča in sem močno osupla nad žrtvami, ki so jih prestali številni člani, da so šli 
v tempelj. Naj vam povem eno takšno zgodbo. 


Ko smo leta 1976 živeli na Kostariki, je predsednik misijona moža prosil, naj v misijonu 
pomaga organizirati prvo tempeljsko potovanje. Misijon Srednja Amerika je vključeval 
Kostariko, Panamo, Nikaragvo in Honduras. Najbližji tempelj je bil Tempelj Mesa v 
Arizoni. V vsako smer naj bi pet dni potovali in prečkali šest mej. Finančno žrtvovanje 
večine udeležencev je bilo veliko. Morali so prodati televizorje, kolesa, kotalke in vse, 
kar so lahko. V dveh neudobnih avtobusih smo potovali podnevi in ponoči. Nekateri člani 
so ves denar porabili za nakup avtobusne karte in s seboj vzeli le krekerje in margarino. 


Zakaj člani Cerkve tako voljno in veselo toliko žrtvujejo, da gredo v tempelj? 


Nikoli nisem pozabila velikega izliva Duha, ki smo ga čutili v treh dneh, ki smo jih 
preživeli v Templju Mesa. Bila sem globoko ganjena, ko sem videla družinske člane, 
kako so se v solzah, ki so jim polzele po licih, objeli potem ko so se pečatili za večnost. 


Štiriindvajset let kasneje je bil v mestu San Jose na Kostariki posvečen tempelj. Med 
tistimi, ki so bili prisotni na obdaritvi, ki sem se je udeležila, je bilo veliko družin, ki so 
šle na prvo potovanje v tempelj. Zvesti in vredni so čakali na ta sveti trenutek. Sedaj 
lahko vsi redno obiskujejo tempelj, ker je bil tempelj nedavno posvečen tudi v Panami in 
je bila objavljena gradnja templja v Hondurasu. 


Gospod je svojemu ljudstvu naroča, naj gradi templje. Gospod je Mojzesu zapovedal: 
»Postavijo naj mi svetišče, da bom prebival med njimi.« ' Prenosni tabernakelj, ki so ga 
zgradili, je Izraelcem služil kot osrednji kraj čaščenja na romanju v obljubljeno deželo. 
Gospod je svoj vzorec in gradnjo svetišča razodel Mojzesu. To naj bi bila Gospodova 


sveta hiša. 


133 


Kasneje je kralj Salomon v Jeruzalemu zgradil tempelj in uporabil najboljši material, kar 
ga je bilo na voljo." Gospod je imel med delovanjem na Zemlji tempelj za sveti kraj in je 
učil o spoštovanju le-tega. Na ameriški celini so Nefijci prav tako gradili templje 
Gospodu. Ko se jim je Kristus prikazal po svojem vstajenju, so se zbrali pri templju?. 


Kmalu po tem, ko je bila Cerkev obnovljena v tem razdobju, je Gospod svetim zapovedal, 
naj mu zgradijo tempelj. Naročil jim je, naj se organizirajo, pripravijo vse potrebno in 
zgradijo hišo molitve, posta, vere, učenja, slave, reda, skratka Božjo hišo". 


V odgovor so sveti z veliko žrtvijo zgradili Tempelj Kirtland. V tem svetem templju so 
bili obnovljeni pomembni duhovniški ključi in v njem se je prikazal sam Odrešenik'. 


Danes je na svetu sto osemindvajset delujočih templjev, gradi pa se jih veliko več. 
Naročeno nam je bilo, naj gradimo templje, da se bodo uredbe lahko izvajale tako za žive 
kot mrtve. Te uredbe vključujejo uvodne uredbe, obdaritve, poroke, pečatenja, krste za 
mrtve in posvetitve. 


Uvodne uredbe nam dajo določene tukajšnje in onostranske blagoslove. Obdaritev 
vsebuje svete zaveze. Vključuje prejemanje napotkov in moči od zgoraj ter obljublja 
blagoslove pod pogojem, da bomo zvesti zavezam, ki jih sklenemo. 


Predsednik Brigham Young je takole pojasnil obdaritveno uredbo: »Z obdaritvijo v 
Gospodovi hiši prejmete vse tiste uredbe, ki jih potrebujete, da se boste po tem življenju 
vrnili v Očetovo navzočnost [...] in prejeli večno povzdignjenje.«" 


Uredba pečatenja, kot je tempeljska poroka, družino poveže za večno. Zaveze, ki jih 
sklenemo v vseh uredbah, ki jih prejmemo v templju, postanejo naše priporočilo, da 
smemo v Božjo navzočnost. Te zaveze nas povzdignejo nad meje naših moči in 
dojemanja. Zaveze sklenemo, da pokažemo svojo vdanost pri gradnji kraljestva. Ko se 
zavežemo z Bogom, postanemo ljudje zaveze. Vsi obljubljeni blagoslovi bodo naši na 
podlagi naše zvestobe tem zavezam. 


Tempelj je hiša učenja. Velik del napotkov, danih v templju, je simboličnih in se jih 
naučimo z Duhom. To pomeni, da se nas poučuje od zgoraj. Tempeljske zaveze in uredbe 
so Živo pričevanje o Kristusu in njegovi odkupni daritvi. Vsi prejmemo enaka navodila, 
toda pomen uredb in zavez bomo razumeli bolje, če se bomo pogosto vračali v tempelj z 
željo, da bi večne resnice razumeli in o njih premišljevali. 


Z izvajanjem namestniških uredb tempeljsko čaščenje omogoča priložnost za služenje 
mrtvim. Ceprav raziskovanje družinske zgodovine poteka zunaj zidov templja, se svete 
uredbe, ki jih za povzdignjenje potrebujejo mrtvi predniki, izvajajo le v templju. 


Tempelj je Gospodova hiša. On narekuje pogoje, pod katerimi se ta lahko uporablja, 
uredbe, ki se jih izvaja, in merila, po katerih lahko gremo vanj in sodelujemo pri čaščenju. 


Gospod je Mojzesu rekel: »Sezuj si sandale z nog, kajti kraj, kjer stojiš, je sveta zemlja!«' 
V Psalmih beremo: »Kdo se sme povzpeti na Gospodovo goro, kdo sme stati na 
njegovem svetem kraju? Tisti, ki je nedolžnih rok in čistega srca, ki svoje duše ne 
vzdiguje k praznim rečem in ne prisega na prevaro.«" Njegova hiša je sveta in nobena 
nečista stvar ne sme stopiti vanjo". 

Gospod je določil škofa in predsednika misijona, da sta odgovorna, da ocenita osebno 
vrednost posameznikov, ki bodo prejeli dovolilnico za njegovo sveto hišo. S škofom in 
predsednikom misijona moramo biti popolnoma odkriti, ko smo pri njiju na razgovoru za 
tempeljsko dovolilnico. Dar, ki ga prinesemo na oltar, je čisto srce in skesan duh. Osebna 
vrednost je bistveni pogoj, da bomo vredni tempeljskih blagoslovov. 


Pripravimo se tako, da spolnjujemo zapovedi in si prizadevamo izpolnjevati Božjo voljo. 
Tiste, ki še niste imele priložnost iti v tempelj, se pričnite pripravljati zdaj, da boste, ko se 
bo pokazala priložnost, pripravljene in vredne. 


Ko gremo v tempelj, si glavo in srce očistimo misli in občutkov, ki morda niso v skladu s 
svetimi tempeljskimi izkušnjami. Prav tako se oblečemo preprosto, primerno in dostojno. 
Naša obleka in videz na ta sveti dogodek izkazujeta spoštovanje do Gospoda in njegove 
svete hiše. V templju si oblečemo bela oblačila, ki predstavljajo čistost in čednost. Nato 
smo pripravljene sodelovati v tihi spoštljivosti tempeljskega čaščenja. Ta večni blagoslov 
je na voljo vsem, ki so ga vredni prejeti. 


Kaj lahko ženske v Cerkvi naredijo, da bodo deležne tempeljskih blagoslovov? 


Gospod je po prerokih vse tiste, ki še niso prejeli tempeljskih blagoslovov, pozval, da 
naredijo vse potrebno, da bodo do njih upravičeni. Vse tiste, ki so te blagoslove že prejeli, 
poziva, naj se čim pogosteje vračajo in so ponovno deležni te izkušnje ter prejmejo širše 
obzorje in razumevanje njegovega večnega načrta. 


Bodimo vredne veljavne tempeljske dovolilnice! Pojdimo v tempelj in družino pečatimo 
za večno! V tempelj se vračajmo tako pogosto, kot nam le dopuščajo okoliščine. 
Pokojnim sorodnikom dajmo priložnost, da bodo prejeli uredbe povzdignjenja. Uživajmo 
v duhovni moči in razodetjih, ki jih prejmemo z rednimi odhodi v tempelj. Bodimo zveste 
in sklenimo ter spolnjujmo tempeljske zaveze, da bomo prejele vse blagoslove odkupne 
daritve! 


Pričujem vam, da so templji sveti kraji. So vir duhovne moči. So kraji razodetij. So 
Gospodova hiša. V svetem imenu našega Odrešenika in Odkupitelja, Jezusa Kristusa, 
amen. 


OPOMBE 


2 Mz 25:8. 

. Gl. 1 Kr 5:5. 

. Gl. 3 Ne 1:1. 

. Gl. NaZ 88:119. 

. Gl. NaZ 110. 

Discourses of Brigham Young, zbral John A. Widtsoe, 1971, str. 416. 
2 Mz 3:5. 

Ps 24:3-4. 

Gl. NaZ 109:20. 

SEDAJ SE RADOSTIMO 


SESTRA BARBARA THOMPSON 
druga svetovalka generalnega predsedstva Društva za pomoč 


Sodelovanje v Društvu za pomoč je del naše znamenite dediščine in 
blagoslova kot žensk v Gospodovi Cerkvi. 


Moje drage sestre, kako blagoslovljene smo! Ne le da smo članice Cerkve Jezusa 
Kristusa svetih iz poslednjih dni, temveč smo tudi članice Društva za pomoč — 
»Gospodove organizacije za ženske«'. Društvo za pomoč je dokaz ljubezni Boga do 
njegovih hčera. 


Mar vam srce ne vzdrhti, če se spomnite zgodovine Društva za pomoč in naših močno 
razburljivih začetkov? Marca 1842 je prerok Joseph Smith oznanil, da »organizacija 
Kristusove Cerkve ni bila popolna, dokler se niso organizirale ženske«". Rekel je, da bo 
sestre organiziral »v okviru duhovništva po vzoru duhovništva«'. Skupinica žensk, ki se 
je zbrala na prvem sestanku Društva za pomoč, je bila raznolika skupina predanih žensk 
in so bile podobne današnjim članicam Društva za pomoč. To so bile dekleta, starejše 
ženske, ženske z uradno izobrazbo in takšne brez vsakršne uradne izobrazbe. Tam so bile 
takšne, ki so bile poročene in so bile matere, kakor tudi samske ženske. Bile so takšne, ki 
so bile bogate, in takšne, ki so bile revne. Druga drugo so imele rade, rade so imele 
Gospoda in željo po služenju. Če se spomnimo, kaj so sestre Društva za pomoč delale v 
preteklosti, lahko bolje razumemo in smo vodene danes. 


Na prvem sestanku Društva za pomoč je prerok Joseph Smith sestre prosil, naj bratom 
pomagajo »skrbeti za potrebe revnih — poiskati ljudi v stiski in jim pomagati«'. 


Sestre je nadalje opomnil, naj ravnajo »v skladu s tistim sočutjem, ki ga jim je Bog 
položil v dušo«'. Sestre so to naročilo vzele resno in postale društvo, posvečeno služenju 
revnim in ljudem v stiski. 


Emma Smith je dejala: »Napravile bomo nekaj izjemnega. Ko se na brzicah zagozdi čoln, 
v katerem je množica mormonov, bomo to razumele kot glasen klic na pomoč — 
pričakujemo izjemne okoliščine in nujne klice." 


V zgodnjih dneh Cerkve so sestre nudile pomoč na številne načine, ko so hodile od hiše 
do hiše. S tem, kar sedaj imenujemo obiskujoče poučevanje, so sestre pomagale vsem in 
skrbele ter nudile pomoč ter poskrbele, da so imeli ljudje hrano, oblačila, pohištvo, 
zaposlitev, zatočišče, in nudile pomoč, ki so jo potrebovali. Če je katera sestra lahko kaj 
prispevala, je to prispevala obiskujočim sestram. Če je kaj potrebovala, so ji sestre 
prinesle, kar je potrebovala. 


Posvetimo se Društvu za pomoč, kakor je svetoval predsednik Boyd K. Packer: »Služenje 
v Društvu za pomoč poveliča in posveti vsako posamezno sestro. [...] Ko se posvetite 
Društvu za pomoč in ga organizirate in spravite v tek in v njem sodelujete, podpirate 
stvar, zaradi katere bo blagoslovljena vsaka ženska, ki jo bo dosegel njen vpliv.« 

Prav kakor je Emma opisala čoln, ki se je zagozdil na brzicah in ljudi, ki so potrebovali 
pomoč, lahko to primerjamo z današnjim dnem, ko vidimo, na primer, soseda, ki je bolan, 
otroka, ki potrebuje poduk, najstnika, ki potrebuje prijatelja, ali družino, ki je izgubila 
prihodek in potrebuje pomoč, da se spet postavi na noge. Slišimo o razdejanjih, viharjih 
oziroma osebnih tragedijah v življenju naših sester od vsepovsod. Ni nam treba v naglici 
iskati stvari, ki bi jih naredile ali se jih lotile. 


Zapomnite si, da pomoč največkrat potrebujejo pri nas doma, naši sosedje in skupnost. 
Tisto, kar najbolj potrebujemo, je prijazna spodbudna beseda, zahvalno sporočilce, 
telefonski klic, ljubeč nasmeh, pomoč v dejanju in opomin, da nas ima Bog rad. Druge 
lahko dvignemo in jih blagoslovimo na številne načine. 


Društvo za pomoč ni samo nedeljski razred. Ni samo kraj, kamor gremo, če ne učimo v 
Osnovni oziroma pri Mladenkah. To je Gospodova organizacija za ženske. Sodelovanje v 
Društvu za pomoč je del naše znamenite dediščine in blagoslova kot žensk v Gospodovi 
Cerkvi. 


Joseph Smith je na tistih prvih sestankih Društva za pomoč jasno povedal, da morajo 
sestre druga drugo učiti o evangeliju Jezusa Kristusa. »Društvo ne bo le nudilo pomoč 
revnim, temveč bo tudi odreševalo duše.«" Nadalje je rekel: »Sedaj vam predajam ključ v 
imenu Boga in to Društvo se bo radostilo, spoznanje in inteligenca pa bosta odslej 
prihajali od zgoraj.«') Ta izjava mi je všeč. Spomni me na to, da se radostim nad 
blagoslovom, ki ga ima Bog za ženske te Cerkve. 


Ženske v Društvu za pomoč so se vedno rade učile in rasle. Vemo, da je »Božja slava 
5 . 11 
inteligenca« . 


Gospod je leta 1830 v razodetju, ki ga je po preroku Josephu dal njegovi ženi, Emmi 
Smith, izjavil, naj »razlaga svete spise in opominja cerkev, kakor [ji] bo dano po Duhu«". 
Tega naročila pa ni dobila samo Emma, temveč je Joseph pojasnil, naj ta dar uporabljajo 
vse sestre!?. Ženske so učile evangelij Jezusa Kristusa in sledile Odrešeniku v vsaki 
besedi in dejanju. Sestre so druga drugo hranile z dobro Božjo besedo". 


Nekatere ženske pravijo, da jih plaši, če morajo učiti oziroma govoriti v razredu ali pred 
skupino. Lahko vam zatrdim, da iz lastne izkušnje vem, da zna biti zastrašujoče. 
Spomnimo se, kaj je Eliza R. Snow rekla nečakinji, ki so jo poklicali, da bi govorila pred 
skupino. Ko je vstala in poskusila spregovoriti, ni mogla izustiti ničesar, ker jo je zajel 
strah. Slednjič se je kar usedla. Eliza ji je prijazno in blago svetovala: »Nič ne de, toda ko 
te bodo spet prosili, da kaj povej, se potrudi in kaj povej.« BD 


Imele bomo kaj povedati, če se bomo pripravile, kakor nam je naročil Bog. V Nauku in 
zavezah 50:14 in 22 pravi, naj njegov evangelij pridigamo po Duhu in da ta, ki pridiga, in 
ta, ki sprejema, drug drugega razumeta in sta oba poučena in se skupaj radostita.? 
Verjamem, da nam bo Gospod, če se goreče pripravljamo in ga prosimo za pomoč, dal 
neizrekljivi dar Svetega Duha" in imele bomo kaj povedati, če se bomo pripravljale, 
kakor nam je naročil Gospod. 


Eliza R. Snow je 19. aprila 1842 na petem sestanku Društva za pomoč v zapisnik zapisala, 
»da so vstale skoraj vse navzoče in govorile in Gospodov duh je kakor očiščujoči potok 
osvežil vsako srce«"". Upamo, da se danes naše sestre počutijo nahranjene, opogumljene, 

dvignjene vsakokrat, ko prisostvujejo pri nedeljski uri, gredo na obiskujoče poučevanje, 
sodelujejo pri kakšni dejavnosti oziroma kakor koli služijo. 


Bolj kot kdaj prej potrebujemo ženske, ki bodo odgovorne in močne. Potrebujemo ženske, 
ki resnico oznanjajo z močjo, vero in drznostjo. Potrebujemo ženske, ki bodo vzor 
pravičnosti. Potrebujemo ženske, ki se bodo željno zavzele za dobro stvar'?. Živeti 
moramo tako, da bo naše življenje pričevalo, da imamo radi nebeškega Očeta in 
Odrešenika Jezusa Kristusa in da bomo naredili, kar sta nas prosila. »Rešiti moramo vse, 
kar je globoko v nas najodličnejšega«"", tako da bomo kot Božje hčere lahko prispevale h 
gradnji Božjega kraljestva. Joseph Smith je izjavil, da »nas angeli, če živimo v skladu s 
svojimi privilegiji, morajo spremljati«"!. 


Prenašajmo bremena drug drugega, žalujmo s tistimi, ki žalujejo, in tolažimo tiste, ki 
potrebujejo tolažbo, in tako spolnjujmo zaveze, ki smo jih sklenile"?. 


Nadvse smo blagoslovljene. Odrešenik je na čelu te Cerkve. Vodijo nas živi preroki, 
vidci in razodevalci. Imamo svete spise, ki jih lahko beremo, preučujemo in iz katerih 
prejemamo odgovore za vsakdanje življenje. Po svetu imamo svete templje, v katerih 
lahko prejmemo potrebne uredbe, ki nam pomagajo pri vrnitvi k nebeškemu Očetu. 
Imamo pa tudi druga drugo, da si pomagamo. 


Božjo podobo vidim vrezano na vaših obrazih, dobre ženske, ko potujem v številne kraje 
sveta." Slišim za vaša dobra dela in izredno predanost. Iz vaših oči vidim žareti 
Kristusovo luč. 


Vem, da lahko, prav kakor je spodbujala Emma, danes naredimo nekaj izrednega, in 
počastimo plemenite ženske, ki so bile pred nami. Lahko smo pravična vojska žensk, 
oboroženih z ljubeznijo, sočutjem, prijaznostjo, služenjem in vero. Lahko smo mogočna 
sila dobrega v tem svetu. Potem bomo, kakor je rekel predsednik Packer: »Društvo za 
pomoč bi lahko primerjali z zatočiščem — varnostjo in zaščito — svetiščem iz starodavnih 
dni. V njem boste varne. Vsako sestro obda kot zaščitni zid.«"" Biti moramo njegovo 
zatočišče. 


Mar niste preprosto navdušene, ker pripadate Društvu za pomoč? Če si bomo zapomnile, 
kaj so te plemenite ženske v preteklosti naredile, bomo vodene danes in v prihodnje. 


Pričujem, da Bog, naš nebeški Oče in njegov Sin, Jezus Kristus, živita in nas imata rada. 
Pričujem, da nas vodi Božji prerok. Pričujem, da bomo neizmerno blagoslovljene, če 
bomo spolnjevale svoje zaveze. V imenu Jezusa Kristusa, amen. 

SREČA — VAŠA DEDIŠČINA 


PREDSEDNIK DIETER F. UCHTDORF 
drugi svetovalec Prvega predsedstva 


Naša rojstna pravica — in namen našega velikega potovanja na Zemlji — je, 
da najdemo in doživimo večno srečo. 


Drage moje sestre, hvaležen sem za svojo prvo priložnost, da spregovorim ženskam v 
Cerkvi, ki ste se zbrale na vseh koncih sveta. Danes smo še posebej počaščeni, ker sta z 
nami predsednik Monson in predsednik Eyring. Zbor se je dotaknil naših sre. Sestra 
Thompson, sestra Allred in sestra Beck so nas navdihnile s svojimi sporočili. Od takrat, 
ko sem izvedel, da bom danes z vami, sem premišljeval o številnih ženskah, ki so 
vplivale na moje življenje: o čudoviti ženi Harriet, o mami, o tašči, o sestri, o hčeri, o 
snahi in o številnih prijateljicah. Vse življenje so bile okrog mene ženske, ki so me 
navdihovale, me učile in spodbujale. To, kar sem danes, sem v glavnem zaradi teh 
izrednih žensk. Vsakič, ko se srečam s sestrami v Cerkvi, čutim, da sem med enako 
izjemnimi dušami. Hvaležen sem, da sem tukaj, hvaležen sem za vaše talente, sočutje in 
služenje. Predvsem pa sem hvaležen za to, kar ste — dragocene hčere nebeškega Očeta z 
neizmerno vrednostjo. 


Prepričan sem, da ne boste presenečene, toda razlike med moškimi in ženskami so lahko 
pogosto dokaj izrazite — tako telesne in umske kakor tudi čustvene. Eden najboljših 
načinov, ki se ga spomnim za ponazoritev tega, je, kako z ženo pripravljava hrano. 


Ko obrok pripravlja Harriet, je to mojstrovina. Njena kuhinja je zelo raznolika in pogosto 
pripravlja jedi, značilne za dežele, ki sva jih obiskala. Jed, ko jo postreže, vzbuja globoko 
spoštovanje. Pogosto je dejansko videti tako lepo, da se zdi zločin, da bi jo pojedli. Je 
prava pojedina tako za oči kakor tudi za okušanje. 


Toda ne glede na popolni videz in okus se bo Harriet zagotovo opravičila za nekaj, kar 
meni, da je nepopolno. »Bojim se, da sem uporabila preveč ingverja,« bo rekla ali 
»mislim, da bo bolje, če bom naslednjič dodala malo več karija in še en lovorov list.« 


Naj vam sedaj povem, kako kuham jaz. Za pripravo tega govora sem Harriet prosil, naj 
mi pove, kaj kuham najbolje. Odgovorila je: ocvrta jajca — popečena samo na eni strani. 


To pa ni vse! Pripraviti znam tudi posebno jed, ki se imenuje Knusperchen. Ime morda 
zveni kot poslastica, s čimer bi vam morda postregli v odlični restavraciji. Naj vam 
povem, kako to pripraviti. Francosko štruco narežete na majhne rezine in jih popečete na 
obeh straneh. To je recept! 


Ko torej cvrem jajca — tudi ko niso dovolj popečena — in pripravljam Knusperchen — 
čeprav je zažgan — se počutim precej junaško. 


Morda je to nasprotje med mojo čudovito ženo in menoj nepomembno pretiravanje, 


vendar ponazarja nekaj, kar je lahko več kot priprava obrokov. Zdi se mi, da naše krasne 
sestre včasih podcenjujejo svoje zmožnosti — osredotočijo se na to, kar manjka oziroma je 

nepopolno, namesto na to, kar so dosegle in kdo v resnici so. Morda to lastnost 
prepoznate v nekom, ki ga zelo dobro poznate. 


Dobra novica pri tem je, da to tudi kaže na čudovito lastnost: prirojeno hrepenenje, da po 
svojih najboljših zmožnostih ustrežete Gospodu. Na žalost to lahko privede tudi do 
razočaranja, utrujenosti in žalosti. 


Vsem, ki ste utrujene 


Danes bi rad spregovoril tistim, ki ste se že kdaj počutile nezadostne, obupane oziroma 
utrujene — skratka, rad bi govoril vsem nam. Prav tako molim, da bo Sveti Duh podprl 
moje besede in jim dal dodatni pomen, vpogled ter navdih. 


Vemo, da je včasih težko obdržati glavo nad vodo. Pravzaprav se v današnjem svetu 
sprememb, izzivov in seznamov nalog včasih morda zdi skoraj nemogoče, da bi nas ne 
preplavili občutki trpljenja in žalosti. 


Ne predlagam, naj samo obrnemo stikalo in ustavimo negativne občutke, ki nas 
izčrpavajo. To ni le spodbuden pogovor oziroma poskus, da bi tiste, ki se pogrezajo v živi 
pesek, spodbudil, naj si predstavljajo, da počivajo na plaži. Zavedam se, da ima vsak od 
nas v življenju resnične skrbi. Vem, da nocoj nekatere v srcu občutite globoko žalost. 
Spet druge se spopadate s strahovi, ki vas mučijo v duši. Za nekatere pa je osamljenost 
njihova skrivnostna preizkušnja. 


Vse to ni nepomembno. Vendar bi rad govoril o dveh načelih, ki vam bodo — celo med 
preizkušnjami in žalostjo — pomagala najti pot k miru, upanju in radosti. Zelim govoriti o 
Božji sreči in o tem, kako jo navkljub težavam, ki nas obdajajo, lahko okusi vsakdo od 
nas. 


Božja sreča 


Naj vam najprej zastavim vprašanje: »Kaj menite, kaj je največja možna sreča?« Moj 
odgovor na to vprašanje je »Božja sreča«. 


To vodi do naslednjega vprašanja: »Kaj je sreča nebeškega Očeta?« 


Na to bo morda nemogoče odgovoriti, kajti njegove poti niso naše poti. Kajti kakor je 
nebo visoko nad zemljo, tako visoko so Božje poti nad našimi potmi in njegove misli nad 
našimi mislimi". 


Čeprav ne moremo razumeti pomena vsega, vemo, da Bog »ljubi svoje otroke«", kajti 
rekel je, da je njegovo delo in njegova slava to, da človeku omogoči nesmrtnost in večno 
življenje". Nebeški Oče je ta dva cilja — človeško nesmrtnost in večno življenje — zmožen 
doseči, ker je on Bog stvarjenja in sočutja. Stvarjenje in sočutnost sta dve stvari, ki 
prispevata k popolni sreči nebeškega Očeta. Stvarjenje in sočutnost sta dejavnosti, ki bi jo 
kot njegovi duhovni otroci lahko in morali posnemati. 

Ustvarjanje 


Želja po stvarjenju je ena najglobljih hrepenenj človeške duše. Kljub našim talentom, 
izobrazbi, razmeram oziroma sposobnostim si vsi močno želimo ustvariti nekaj, kar še ne 
obstaja. 


Vsakdo lahko ustvarja. Da bi ustvarile nekaj oprijemljivega ali lepega, ne potrebujete 
denarja, položaja oziroma vpliva. 


Ustvarjanje prinaša globoko zadovoljstvo in izpolnitev. Ko v roke primemo 
»neoblikovano snov« in jo oblikujemo v nekaj lepega — in ne govorim o pospravljanju 
sob vaših najstniških otrok, razvijamo sebe in druge. 


Morda boste rekle: »Nisem ustvarjalna.« Ko pojem, pojem vedno pol tona previsoko 
oziroma prenizko. Še črte ne znam potegniti brez ravnila. In kruh, ki sem ga spekla doma, 
lahko uporabim le kot papirni obtežilnik oziroma kot varovalo za vrata. 


Če se tako počutite, znova pomislite in pomnite, da ste duhovne hčere najustvarjalnejšega 
bitja v vesolju. Mar ni izredno, ko pomislimo, da je prav vašo dušo ustvaril neizmerno 
ustvarjalni in večno sočutni Bog? Pomislite — vaše duhovno telo je ustvarjalna 
mojstrovina z lepoto, delovanjem in zmožnostjo, ki je ne moremo doumeti. 


Zakaj smo bili sploh ustvarjeni? Ustvarjeni smo bili s posebnim namenom in zmožnostjo, 
da doživimo popolno radost". Naša rojstna pravica — in namen našega velikega potovanja 
na Zemlji — je, da najdemo in doživimo večno srečo. Eden od načinov, da to najdemo, je, 
da ustvarjamo. Če ste matere, z Bogom sodelujete pri njegovem delu stvaritve — ne le, da 
svojim otrokom priskrbite snovno telo, ampak tudi, da jih učite in negujete. Če sedaj še 
niste mati, vas bodo ustvarjalni talenti, ki jih razvijate, pripravili na ta dan v tem oziroma 
naslednjem življenju. 


Morda mislite, da nimate talentov, vendar je to mnenje zmotno, saj imamo prav vsi 
talente in darove." Meje ustvarjalnosti močno presegajo robove platna oziroma papirja in 
zanjo niso potrebni čopič, svinčnik oziroma klavirske tipke. Ustvarjanje pomeni 
uresničevanje nečesa, kar prej ni obstajalo — živobarvni vrt, skladen dom, družinski 
spomini in smeh brez konca. 


Ni potrebno, da je to, kar ustvarite, popolno. Kaj pa, če jajca niso dovolj pečena ali če je 
popečenec zažgan? Ne dovolite, da bi vam strah oziroma neuspeh vzel pogum! Ne 
dovolite, da bi vas ohromile kritike, ki jih bodisi izrečejo drugi ali pa prihajajo od vas! 


Če se še vedno čutite nesposobne ustvarjanja, začnite z malim. Poskusite s tem, koliko 
nasmehov lahko vzbudite, napišite zahvalno pismo, naučite se nove veščine, izberite 
prostor in ga polepšajte. 


Pred skoraj stopetdesetimi leti je predsednik Brigham Young govoril tedanjim svetim. 
»Svete čaka veliko delo,« je rekel. »Napredujte in izboljšujte ter polepšajte vse okrog 
sebe. Obdelujte zemljo in obdelujte svoje misli. Gradite mesta, lepšajte domove, oblikujte 
vrtove, sadovnjake in vinograde ter Zemljo napravite tako prijetno, da se boste z veseljem 
ozrli na svoja dela in da se bodo angeli radostili, da bodo prišli obiskat vaše čudovite 

kraje. Medtem si nenehno prizadevajte, da boste svoje misli navdali z vso blagostjo 
Kristusovega Duha.«" 


Bolj ko zaupate in se zanašate na Duha, večje so vaše ustvarjalne zmožnosti. To je vaša 
priložnost v tem življenju in vaša usoda v prihodnjem. Sestre, zaupajte Duhu in se nanj 
zanašajte! Če izkoristite običajne vsakodnevne življenjske priložnosti in ustvarite nekaj 
lepega ter koristnega, ne izboljšate le sveta okrog sebe, temveč tudi svet v sebi. 


Sočutje 


Sočutje je še eno veliko delo nebeškega Očeta in osnovna značilnost tega, kdo smo kot 
ljudje. Zapovedano nam je, naj podpiramo šibke, dvigamo povešene roke in krepimo 
slabotna kolena". Kristusovi učenci se v vseh obdobjih sveta odlikujejo po sočutju. Tisti, 
ki sledijo Odrešeniku, žalujejo s tistimi, ki žalujejo, in tolažijo tiste, ki potrebujejo 
tolažbo". 


Ko poskušamo blagosloviti življenje drugih, smo tudi sami blagoslovljeni. Služenje in 
žrtvovanje odpirata zapornice nebes ter omogočita, da prejmemo izvoljene blagoslove. 
Ljubljeni nebeški Oče se zagotovo nasmiha tem, ki skrbijo za najmanjše od njegovih 
otrok. 


Ko dvignemo druge, nekoliko dvignemo tudi sebe. Predsednik Spencer W. Kimball je 
učil: »Bolj ko primerno služimo soljudem, večje vrednosti je naša duša.«? 


Predsednik Gordon B. Hinckley je verjel v zdravilno moč služenja. Cerkvi je bil velik 
zgled s tem, kako se je po ženini smrti zatopil v delo in služil drugim. Pravijo, da je neki 
ženski, ki je pred kratkim izgubila moža, dejal: »Z delom boš ozdravila žalost. Služi 
drugim!« 


To so pomembne besede. Če se bomo predali služenju, bomo odkrili svoje življenje in 
svojo lastno srečo. 


Predsednik Lorenzo Snow je izrazil podobno misel: »Ko ste malce otožni, se ozrite okrog 
sebe in poiščite nekoga, ki je v večji stiski kot vi. Pojdite k njemu in poizvedite, kaj ga 
teži, potem pa mu poskušajte pomagati z modrostjo, ki vam jo je Gospod naklonil, in 
kmalu boste ugotovili, da niste več otožni. Počutili se boste lahkotneje, imeli boste 
Gospodovega Duha in vse bo jasnejše.«'" 


V današnjem svetu pop psihologije, slabih televizijskih programov in priročnikov za 
samopomoč se ta nasvet zdi protiintuitiven. Včasih nam je rečeno, naj odgovore na svoje 
bolezni iščemo v sebi, naj se predajamo, naj najprej potrošimo, plačamo pa kasneje in 
zadovoljimo svoje želje, četudi na račun drugih ljudi. Čeprav je včasih preudarno, da 
najprej poskrbimo za svoje potrebe, pa to dolgoročno ne prinaša trajne sreče. 


Orodje v Gospodovih rokah 


Verjamem, da ženske v Cerkvi, ne glede na starost oziroma družinske razmere, najbolje 
razumejo in udejanjajo besede Jamesa Barrija, avtorja Petra Pana: »Tisti, ki v življenje 
drugih prinašajo vedrost, je ne morejo zadržati pred seboj.«'' Pogosto sem bil priča tihim 
prijaznim in sočutnim dejanjem plemenitih žensk, ki so se razdajale v nesebični 

dobrotljivosti. Srce mi prekipeva, ko slišim zgodbe sester v Cerkvi o tem, kako so 
priskočile na pomoč ljudem v stiski. 


Številni v Cerkvi — tako moški kot ženske — se sprašujejo, kako naj pomagajo graditi 
kraljestvo. Včasih se ženske, ki so samske, ločene oziroma ovdovele, sprašujejo, če je 
prostor zanje. Vsaka sestra v Cerkvi je zelo pomembna — ne le za nebeškega Očeta, 
ampak tudi za gradnjo Božjega kraljestva. Opraviti moramo veliko delo. Pred letom je 
predsednik Monson na tem sestanku učil, da ste »obdane s priložnostmi za služenje. [...] 
Pogosto so majhna dejanja služenja vse, kar je potrebno, da povzdignete in blagoslovite 
druge.«'" Ozrite se naokrog! Na zakramentnem sestanku sedi mamica z več otroki — 
prisedite k njej in ji pomagajte. V vaši soseščini živi fant, ki je videti obupan — povejte 
mu, da uživate v njegovi družbi, da čutite njegovo dobroto. Za iskrene spodbudne besede, 
ki utegnejo trajno vplivati na življenje ljudi okrog nas, je potrebno le ljubeče in skrbno 
srce. 


Ve, čudovite sestre, druge izkazujte sočutno služenje iz razlogov, ki nadomestijo željo po 
osebni koristi. V tem posnemate Odrešenika, ki si kljub temu, da je bil kralj, ni prizadeval 
za družbeni položaj niti ga ni skrbelo, ali ga opazijo. Z drugimi ni poskušal tekmovati. V 
mislih je bil vedno pripravljen pomagati. Učil je, zdravil, se pogovarjal in prisluhnil. 
Vedel je, da ima veličina le malo skupnega z zunanjimi pokazatelji blaginje oziroma 
družbenega položaja. Učil je in živel po naslednjem nauku:» Največji med vami bodi vaš 
strežnik.«? 


Navsezadnje lahko številne molitve, ki jih izrečemo, prispevajo k naši sreči, vendar so 
številne molitve, na katere se odzovemo, morda celo pomembnejše. Odprimo oči in 
poglejmo v žalostno srce, opazimo osamljenost in obup, začutimo tihe molitve ljudi 
okrog sebe in bodimo orodje v Gospodovih rokah tako, da bomo na te molitve odgovorili! 


Zaključek 


Moje drage sestre, moja vera je preprosta. Verjamem, da se bo, če boste zvesto in 
marljivo izpolnjevale Božje zapovedi, če se boste Gospodu približale z vero, upanjem in 
dobrotljivostjo, vse obrnilo v vaše dobro''. Verjamem, da vas bo Bog, če se boste 
poglobile v njegovo delo — če boste ustvarile lepoto in če boste sočutne do drugih — objel 
z rokami svoje ljubezni!". Obup, nezadostnost in utrujenost se bodo umaknile življenju, 
polno pomena, milostljivosti in izpolnitve. 


Sreča je dediščina vas, duhovnih hčera nebeškega Očeta. Ste izvoljene hčere nebeškega 
Očeta in zaradi tega, kar ustvarjate, in zaradi sočutnega služenja ste velika moč dobrega. 
Svet boste napravile boljši. Dvignite glavo, hodite pokončno! Bog vas ima rad! Radi vas 


imamo in vas občudujemo. 


O tem pričujem in vas kot Gospodov apostol blagoslovim, v imenu Jezusa Kristusa, amen. 

